
Moji susreti sa sv. Augustinom 


Kađ je moja vrijedna i živahna tetka htjela pre¬ 
dočiti težinu studija svoga sinčića koji se tek počeo 
gombati s latinskom gramatikom, često bi zavapila: 
Piše kao sveti Augustin. Ovo je jedina izreka koju sam 
upamtio od tolikih koje su se izmjenjivale u njenoj 
vjetrenjastoj konverzaciji. Ime sv. Augustina usjeklo 
mi se u pamet od onoga dana kada sam i ja počeo pra¬ 
zniti tintamice i šarati po listovima školskih zadaćnica. 
O svecu koji je toliko napisao da je postao poslovičan, 
moja mašta počela je sanjati: Vidjeh na pozornici po¬ 
slušne fantazije čovjeka zaključana u sobi, okru¬ 
žena mnogim knjigama koje je sam napisao, pokraj 
njega mnogo listova, smotuljaka pergamene i držalo 
načičkano vršcima poput tobolca za strijele. Kad sam 
poslije mnogo godina na polici jedne biblioteke otkrio 
jedanaest omašnih svezaka Augustinovih djela u izda¬ 
nju maurinaca, uvjerio sam se da rječita tetka nije 
pogriješila. 

Nekoliko godina kasnije privukla je moju pažnju u 
Galeriji degli Ufizi jedna daščica našega Sandra Bot- 
ticellija na kojoj starac bijele brade, u jasnocrvenom 
ogrtaču, raspravlja s dječakom na obali kraj mora 
zelenog i prozirnog poput onog u Rođenju Venere. 
Starac se malko naginje prema dječaku koji kleči po¬ 
red lokve i drži u ruci nešto poput drvene zdjelice. 
Pogledah cedulju pod slikom: Sveti Augustin kojemu 
dječak ispovijeda da namjerava presušiti more. Ovaj 
jedinstveni dijalog časne starosti i bezazlena djetinj¬ 
stva, kraj beskrajnog, svijetlog i pustog mora, neizmjer¬ 
no mi se svidio. Uvijek kad sam svraćao u Galeriju, 

zaustavio bih se pred onom pločicom, drtim, ne toliko 
slavnom medu Sandrovim djelima. 

Po prilici u isto vrijeme bio sam ukliješten u školu 
koja se nalazila s druge strane Arna, u Ulici sv. Augu- 
stina. To je, razumije se, bio eksproprirani starinski 
samostan, a crkva je bila pretvorena u gimnastičku 
dvoranu. Kad sam se penjao po prečama (kako li su 
me pekle ruke!) ili sam u redu čekao zapovijed da se 
popnem na ruče, nazirao sam u visini, među freskama 
govornika, divnog bradonju i biskupsku mitru, što je 
u mojoj mašti moralo pripadati piscu »Ispovijesti«. 

To su mladenačka sjećanja koja mnogo ne znače, 
ali meni se danas čine kao znaci moga predodredenja 
da napišem ovu knjigu. 

Svetog Augustina, pravo da kalem, upoznao sam u 
odmakloj mladosti: svestrani čitač nije mogao mimo¬ 
ići najslavnije »Ispovijesti«. Razumije se da sam se 
više divio ljudskim nego božanskim stranama, ali me 
osvojilo ono romantično prekapanje po vlastitoj duši 
i ona topla i uzbudljiva iskrenost. Mogu priznati da su 
prije moga obraćenja Kristu sv. Augustin i Pascal bili 
jedini kršćanski pisci koje sam čitao s divljenjem, ali 
samo intelektualnim. Kad sam se kolebao da iziđem iz 
podruma svoga ponosa, da udahnem božanski zrak ap¬ 
solutnog, sveti Augustin mi je bio od velike pomoći. 
Činilo mi se da između njega i mene postoji velika 
sličnost: i on književnik i ljubimac riječi, ali ujedno 
nemiran tražilac filozofije i istine, toliko da je bio 
napastovan okultizmom, također i on senzualan i že¬ 
ljan slave. Sličio sam mu, razumije se, u onom što je 
gore, ali ipak — sličio sam mu. Ali me hrabrilo upravo 
to da je čovjek tako blizak meni u slabostima uspio 
nanovo se roditi i preporoditi. Razumije se, tu pre¬ 
staje uspoređivanje, jer danas sličim svetom Augustinu 
kao što mrav s krilima sliči kondoru, ali ja mu ipak 
dugujem veliko priznanje: prije sam mu se divio kao 
piscu, a sada ga volim kao Sto sin voli oca, obožavam 
ga kao što kršćanin obožava sveca. 

Ova bi knjiga trebala biti dokaz priznanja i ljubavi; 
znam, neravnomjerne, doduše, veličini njegova genija i 

dubini moje ljubavi, ali, možda, ne sasvim beskorisna, 
i nedostojna. 

Već sam dugo smiSljao ispričati ovaj iivot, ali, za¬ 
okupljen djelom koje sam dugo smatrao važnijim, 
uvijek sam odgađao, mada nisam nikada odustajao, 
dok me želja nije pobijedila i prisilila ispuniti zavjet. 

Nije ovo romansirani životopis, kako bi se to danas 
reklo, iskićen fantazijom, pa makar i vjerodostojnom. 
Htio sam ispričati vanjski i unutarnji život velikog 
Afrikanca, čisto i jednostavno, upozoravajući uvijek 
na utvrđene kao i na vjerojatne činjenice. Ne radi se, 
razumije se, o jednostavnoj parafrazi » Ispovijesti «, 
koje, uostalom, dosižu samo do trideset i treće godine, 
a niti o potpunom prikazu njegove misli, jer bi trebalo 
napisati sveske puno deblje od ove knjige kad bi se 
htjela dati makar i približna slika njegove filozofije, 
teologije i mistike. 

Htio sam, iznad svega, dati povijest jedne duše, a 
napomene o njegovu velikom djelu nisu drugo do ogledi 
koji su potrebni da se bolje osvijetli duh i dobije pot¬ 
puniji uvid u njegovu veličinu. Ja nisam teolog te se 
nisam, bez opasnosti, mogao udubiti u »gustu i živu « 
šumu njegove nauke. Pisao sam kao umjetnik i kršća¬ 
nin, a ne kao patrolog i mistik. 

Nisam sakrio ili zatajio ni jednu od krivica mla¬ 
doga Augustina, za razliku od nekih dobronamjernih, 
ali nerazboritih slavitelja koji se trude da svedu go¬ 
tovo na ništa grešne staze obraćenika i svetaca, a ne 
misle pri tom da se upravo u tome što su se oni 
uspjeli iz đubrišta popeti do zvijezda, sastoji njihova 
slava i da se upravo u tome ogleda snaga Milosti. 

Giovanni Papini 

NUMIĐANIN 


Aurelije Augustin je prije svega Numiđanin — Af- 
rikanac. Neće razumjeti dobro pojedina obličja njego¬ 
va duha tko ne poznaje njegova naroda. 

Rimska Afrika bila je rimska po imenu i carstvu, 
ali ne i po narodu. Kmetova i talijanskih doseljenika 
bilo je i poslije propasti Kartage vrlo malo. Latinski 
oblik uzeše za imena bogova i stanovnika, jer je latin¬ 
ski bio jezik gospodara i poslovni jezik, ali je narod 
po kućama i ulicama, po krvi, ostao većinom afrikan- 
ski. Punski se jezik govorio do šestog stoljeća, možda 
do islamske najezde. 

Augustin je sigurno znao punski, koji je uz latinski 
bio jezik njegova djetinjstva; punske riječi susrećemo 
tu i tamo u njegovim djelima. Kad se jednom netko 
izrugivao nekim barbarskim oblicima nekih urođenič- 
kih imena, ustade u obranu narječja svojih otaca i 
reče da se Afrikanac, koji govori afrički, ne mora crve¬ 
njeti zbog svoga jezika, kao što se ne crveni zbog zem¬ 
lje u kojoj se rodio. I da je u njemu nadživio, makar 
i nesvjesno, osjećaj afričkog rodoljublja, dokazat će 
kao starac u »Civitas Dei «, kada je raspravljajući o 
punskim ratovima, izjednačio u moći i slavi Kartagu 
s Rimom i epski opisao, gotovo sa stanovitim naslađi¬ 
vanjem, pobjedonosni Hanibalov silazak. 

Uza sve to, Afrika je dala Rimu, obožavatelju idola, 
mnoge od svojih najslavnijih pisaca, od komičara Te¬ 
ren čija do čarobnjaka Apuleja, a kršćanskom Rimu 
mnoge od svojih naučitelja i svojih svetaca, od sv. 
Ciprijana do našeg Augustina. Ovaj prostrani konti¬ 
nent, koji je bio nazvan barbarskim i mračnim, imao 

je svoj udio, i to odličan, u duhovnoj povijesti čovje¬ 
čanstva. Svjetlo nije došlo Evropi samo s Istoka, nego 
je došlo i s Juga. 

U Africi je nastala najstarija i najtrajnija civiliza¬ 
cija zemlje, u Africi se razvila jedna od najhrabrijih i 
najratobomijih Crkava mladog kršćastva. Iz Afrike je 
potekla neoplatonska teorija, iz Afrike je potekao prvi 
savršeni pokušaj monaškoga života. I kao što se stara 
Italija u doba carstva hranila žitom iz Egipta i Li¬ 
bije, tako se i kršćanstvo, u deset stoljeća srednjega 
vijeka, hranilo mislima koje su potekle od bogata, bli¬ 
stava i velikodušna duha jednog Afrikanca iz Tagaste. 

Starim zemljopiscima činila se Afrika kao čarob¬ 
na jazbina lavova i zmija; kasnije je bila za Europ¬ 
ljane košnica gusara, hranilište crnog mesa za rad; u 
naše doba rudnik pamuka, gume i crnoga mesa za to¬ 
pove. Ali je za kršćane ona bila i ostaje zavičaj Aure- 
lija Augustina. 

On je vukao lozu od gordih Numiđana, koji su od 
Jugurte godinama i godinama prkosili vlasti Rima i 
geniju Marija a Sule. I kada je Augustin u prvim knji¬ 
gama »Civitas Dei« pisao optužbu protiv grabljive i o- 
svajačke mahnitosti Rimljana, možda je u njemu plam- 
tjelo, a da toga nije bio ni svjestan, malo stoljetne 
mržnje njegovih desetkovanih i podjarmljenih pređa. 

Čini se da je ime Numiđana samo preinaka imena 
Nomada. Pobijeđeni i neprosvijetljeni, zaustaviše se u 
varošima i lukama, ali nešto od onog primitivnog luta¬ 
nja u potrazi za srećom ostade u Augustinovoj živoj 
krvi. Iako sam nije mnogo putovao (njegov ise smjer 
puta kreće od Tagaste do Kasicijaka), ipak je mnogo 
lutao duhom, koji je tražio. Od Cicerona do Manija, od 
Manija do Kameada, od Kameada do Platona i Plotina, 
od Plotina do sv. Ambrozija i sv. Pavla, koji ga napo¬ 
kon dovedoše do pećine i kraljevske — Kristove palače. 

Afrikanci su u starini uživali glas, potpuno vjero¬ 
jatan, da su više nego je to obično bili skloni blud- 
nosti. Justin je, na primjer, napisao da s obzirom na 
Hanibalovu neporočnost, a živio je usred tolikih ropki- 
nja i zarobljenica, nitko ne bi rekao da je rođen u Af- 

rici. A u Augustinu je sklonost 'tjelesnim razbludama 
od mladosti bila najjača, a u samom trenutku njegove 
preobrazbe u kršćanina ona mu se suprotstavila kao 
jedna od najjačih zapreka. 

Ali je ova rasa ipak bila religiozna, njena religioz¬ 
nost, mada gruba i divlja, bijaše ipak bolja priprema 
za shvaćanje kršćanstva nego religioznost Rimljana. 
Numiđani su poprimili vjeru Feničana, to jest azijat- 
sku vjeru, u kojoj je bilo nešto d-uboko različito od pogan¬ 
stva — to jest neograničena pokornost Božjoj volji. 
Za Rimljane je vjera bila jedna vrsta pravnog ugovora 
između ljudi i bogova. Vršili su se neki obredi, izgova¬ 
rahu se, u određeno vrijeme, neke riječi, a bogovi su 
zauzvrat morali udijeliti, ako su bili pošteni, ona do¬ 
bročinstva na koja su se bili obvezali. Bilo je to uvijek 
primitivno čarobnjačko poimanje, po kojem su neki 
stalno određeni ljudi mogli, uz prikladne obrede, pri¬ 
morati božanske sile prirode, prisiliti bogove. Divlji 
čarobnjaci postali su u Rimu javni službenici i sveti 
bilježnici, ali je početak bila ona primitivna vjera. 
Punska vjera, vjera Augustinovih pređa, sastojala se, 
naprotiv, u poslušnosti i prepuštanju volji Baala, koji 
je pod imenom Satuma zauzeo prvo mjesto među bo¬ 
govima, što znači stanovito približavanje monoteizmu. 
Kako su u kršćanstvu našli ono ponizno pristajanje uz 
Boga, koje je mnogo pobožnije od čarobnjačke nadu¬ 
tosti, odmah su ga shvatili i slijedili. I ovaj kvasac 
punski, čini mi se, nalazim u Augustinovoj misli o ne¬ 
ograničenom prvenstvu volje Božje u njegovoj teoriji 
o Milosti. Bog može sve, čak d spasiti grešnika, a čo¬ 
vjek, prepušten sebi, ne može ništa. U Pelagiju je on, 
uz zabludu stoika, gledao uskrsnuće čarobnjačke i rim¬ 
ske oholosti te neke umišljene vlasti stvorenja nad 
stvoriteljem. 

Na jednom punskom natpisu našlo se ime vjernika 
Kelbilim, što znači »pas bošanstva«! Ovo bi ime moglo 
biti i ime Augustinovo, koji je vjerno služio više od 
četrdeset godina, bez umora, svoga jedinog Gospodara 
i odvažno se borio protiv neprijatelja Krista i njegove 
Crkve. 

Vatren kao sunce njegove zemlje, puten i strastven 
kao njegov narod, bogat u mislima i prozi » vatrenom 
snagom « (vigor igneus), Augustin je najveći od Afrika¬ 
naca. Mada je pisao Vergilijevim jezikom, mada ga je 
vodila Platonova misao, prije nego što mu je otvorio 
predvorje svjetlosti Židov Pavao, ostao je do kraja 
u ponekom kutiću svoje dluše Afrikanac. 

I postepeni posrednici spasenja doći će Afrikancu 
Augustinu uvijek iz Afrike. Numiđanin Apulej pružit 
će mu prvu slast platonskog misticizma, Faust iz Mile- 
va, također Numiđanin, otvorit će mu oči o manihej¬ 
skoj ispraznosti, a Egipćanin Plotin razotkrit će mu 
gledanje Boga kao čistog duha; primjer Viktorina Af¬ 
rikanca ojačat će njegovu želju da se sav preda Kri¬ 
stu i, konačno, jedim drugi Afrikanac, Ponticijan, koji 
mu je dočarao junački život Antuna Egipćanina, gur¬ 
nut će i njega, koji je oklijevao, do školjke krstionice. 

DVA SJEMENA 


Jean Paul Richter kaže da su oni koji su rođeni u 
nedjelju, određeni za velike stvari. Aurelije Augustin 
potvrđuje taj sumnjivi zakon, jer je 13. studenoga 354, 
kada ga je rodila Monaka, Patricijeva žena, bila ne¬ 
djelja. 

Vladao je u ono vrijeme Konstancije II, već godinu 
dana jedini gospodar Carstva. Kad se Augustin rodio, 
Konstancije je dao pogubiti u Puli ništa manje nego 
jednog cara — Gala, svoga rođaka i nećaka Konstan- 
tina Velikog. U Rimu je kormilo Petrove lađe držao 
trideset peti njegov nasljednik, sveti Liberije, gradi¬ 
telj Svete Marije Velike (Santa Maria Maggiore), ko¬ 
jeg će godinu dana kasnije, 355, car otjerati u progon¬ 
stvo zbog »slavnog zločina«, što nije htio osuditi sv. 
Atanazija. 

Kad je dakle jedan car bio ubijen u Istri, rodio se 
jedan svetac u Tagasti, malom gradiću Numidije, blizu 
Madaure. Njegova je majka bila krš čanka i iz kršćan¬ 
ske obitelji. Otac je bio poganin i mnogo kasnije, vje¬ 
rojatno nagovoren ženinim molitvama, postade kataku- 
men i tek se na smrtnoj postelji krstio. Po običaju vre¬ 
mena ni Augustin u djetinjstvu nije bio kršten, kao 
da bi voda na krštenju trebala biti nagrada za njegovu 
glavnu pobjedu, u muževnoj dobi njegova života, u 
trideset i trećoj godini. Ali ga je majka dala kod ro¬ 
đenja obilježiti znakom križa i solju. Augustin je već 
od prvoga dana ljubavlju svoje majke bio upisan u 
legije Kristove, ali će se na poprištu borbe naći tek 
na zalazu svoje mladosti. 

O ocu Patriciju malo znamo. Posidije kaže da je bio 
kurijalac, to jest upravni činovnik. Mora da je nešto 
posjedovao, možda koji vinograd ili manji posjed, jer 
će Augustin kasnije kazati da je prodao svoju malu 
očevu baštinu da bi dobiveni iznos podijelio siroma¬ 
sima. Nije bio bogat u dovoljnoj mjeri da bi sina po¬ 
slao daleko na nauke — da ga u svojoj darežljivosti 
nije pomogao Romanijan, ugledni bogataš male Taga- 
ste — ali ipak toliko slavohlepan da ga je htio opre¬ 
miti u nadi da će ostvariti veliku sreću. Augustin će 
u »Ispovijestima« kazati da je, »sileći ga na mučeni- 
štvo škole, samo na to mislio da zasiti nezasitnu po¬ 
hlepu obilne oskudice i sramotne slave«. 

Iz ovih nekoliko rijetkih sjećanja, koje sin s mud¬ 
rom obzimošću iznosi, jedna se samo stvar čini sigur¬ 
nom: Augustin ga nije mogao ljubiti. Sjeća se da se 
on smijao zajedno s majkom kad ga je učitelj kao dje¬ 
čaka išibao, što je njemu bilo nepodnosivo poniženje. 
Sjeća se također, gotovo s prezirom, da je jednom, 
kad je išao u toplice na kupanje, otac spazio da se u 
momku počela javljati muškost i da je zbog toga sav 
veseo potrčao da o tome kao o kakvoj obećanoj sreći 
obavijesti Moniku. 

Dovoljno je to da se zaključi kaiko je ovaj provincij¬ 
ski kurijalac 'bio u vlasti misli o spolu, teškom nasljed¬ 
stvu protiv kojeg se sin morao boriti više godina. 
A da se Patricije bio toliko prepustio tjelesnim užicima 
da je bio više puta preljubnik, svjedoči sam Augustin 
kad veličajući majku govori da je podnosila muževlje- 
ve »cubilis iniurias«, uvrede svetosti bračnog kreveta. 

Sin dodaje da je posjedovao izvanrednu dobrotu, 
ali u isto vrijeme da je bio spreman na srdžbu i veo¬ 
ma nagao, toliko da su se Monikine prijateljice čudile 
što nije bila plava od udaraca jednog tako »okrutnog 
muža«. Umro je 371; Augustin je tada imao sedamnaest 
godina. Vjerojatno još nije bio star jer je u ono vri¬ 
jeme njegova žena imala tek četrdeset godina. 

Augustin ga nije ljubio, niti ga je mogao ljubiti s 
dušom koju poznajemo. On je osjećao da mu od oca 
potječu one strasti koje je kasnije morao uz strašne 

napore iščupati: putenost, oholost, težnju za dobitkom. 
Augustin je postao ono što jest i što će biti do vijeka, 
to jest svetac, uz uvjet da zaniječe u sebi oca. On je 
sin Monike i Milosti: Patricije je bio tek potrebno 
oruđe da se njegova duša prikrije mesom. 

Sasvim drugačiju nježnost iskazuje Augustin prema 
majci. Kao i većina velikih ljudi, on duguje majci ono 
što je najbolje u njegovu srcu, a možda također i u 
umu. 0 ocu govori samo na pola usta i nikad s pri¬ 
zvukom nježnosti, ali o Monici je napisao duge stranice 
koje spadaju među njegove najtoplije i najsrdačnije 
stranice, možda najljepše što ih je sin ikada napisao 
o svojoj majci. Ako je Monika rodila Crkvi sveca, može 
se reći, u različitom značenju od onog Danteova, da 
je ona također bila kći svoga sina, jer njemu i samo 
njemu moraju se pripisati dirljiva svjedočanstva koja 
su navela Crkvu da u obitelj svetih uvrsti Patricijevu 
udovicu. Samo kršćansko srce može zamisliti neiska- 
zanu slast prvog susreta majke i starog sina u spokoj¬ 
nom nebeskom sjaju. 

Nije Monika bila sveta od svoga djetinjstva. Odgo¬ 
jena od jedne sijede i veoma stroge služavke, koja joj 
je žednoj čak i vodu vagala, spopala ju je kasnije 
slast, neumjerena za jednu djevojku, za onim gustim 
numiđskim vinom koje podsjeća na ljubice i ose. Sre¬ 
ćom, jedna druga sluškinja, manje stroga ali više jezi¬ 
čava, jednog dana kad se s njom posvadila upravo u 
tamnom podrumu, prekorila ju je imenom »meribi- 
bula«, što bi prevedeno na književni jezik značilo pi¬ 
janica i ispičutura. I ta je riječ bila dovoljna da je 
izliječi. 

Udala se veoma mlada. Ako uzmemo u obzir običaje 
i podneblje, može se pretpostaviti da se udala u šes¬ 
naestoj ili sedamnaestoj godini. Uza sve to znala je 
pridobiti muževljevu ljubav (nevjemosti ga nisu uvijek 
ohladile, čak ga ponekad oživijuju). To ne bi bilo ništa 
čudno, ali postići k tome poštovanje i blagonaklonost 
svekrve, koja je, podbadana klevetama sluškinja, po¬ 
čela veoma mrziti mladu ženu...! Monika je, zahva¬ 
ljujući poslušnoj blagosti i ustrajnoj strpljivosti, znala 


15 



tako dobro raditi da je sama starica zapovijedila sinu 
da da išibati sluškinje klevetnice i od toga je vreme¬ 
na vladao savršen mir među dvjema ženama. 

Monika, prije nego što se uspela do svetosti, bijaše 
veoma razborita, što dokazuje i njen postupak s mu¬ 
žem. Kad ga je spopao bijes, tiha i mirna, molila je i 
zaklanjala dok se nije iskalio. Kada je kasnije vidjela 
da se na muževljevo lice vratio mir, objašnjavala mu 
je na lijep način zašto je imao krivo. Siromašni Patri¬ 
cije nije uvijek bez razloga bjesnio, ali je njegova 
stalna krivnja bila u tome što je planuo više nego što 
je pravo, zapravo životinjski. 

Uza sve to, mudra i strpljiva žena, živeći s jednim 
nasilnikom takve vrsti, uspjela je da nije bila izuda¬ 
rana, i održala je slogu u kući. Ovoj podnošljivosti si¬ 
gurno je pridonio odgoj poniznosti, koji je primila kao 
djevojčica u obitelji i crkvi, ali također i prirodna bla¬ 
gost karaktera i strpljiva razboritost. 

I ona je, u dogovoru s mužem, htjela da Augustin 
uči i podsmjehivala se njegovu očaju kad su ga pekla 
išibana leđa. Nije se nadala da će sin postati svetac, 
nije dotle išla, ali se nadala da će postići časnu i unos¬ 
nu službu profesora književnosti. Mudra Afrikanka mi¬ 
slila je i na kruh i na slavu. To joj ne treba zamjeriti. 
S druge strane, očevo i majčino častoljublje potaklo 
je sina do uspona i do slave, koja neće imati kraja. Da 
je Augustin ostao u skitnji po ulicama i poljima Taga- 
ste, ne bi bio postao onaj učenjak koji se svojom 
učenošću poslužio da proslavi čudesnu vjeru neukih. 

Odana Kristu i sklona čistoći — sin više puta po¬ 
navlja da je bila žena samo jednog muža, čak i onda 
kad je mlada ostala udovica — bila je prava suprotnost 
Patriciju, mlakom poganinu i otpornom kršćaninu, 
koji je možda u dnu duše bio skeptik i sigurno veoma 
puten. I kad je primijetila da sin ulazi u veoma opas¬ 
no doba puberteta — sličnost s ocem bit će da ju je 
uzbudila — u tajnosti preporuči mladome da se za 
ljubav Božju kloni svakog bluda i nadasve preljuba. 
Augustin je barem ovaj drugi dio majčine zapovijedi 
poslušao. 

Naići ćemo nadalje neprestane tragove njenih suza 
na grešnom putu mladog Augustina; vidjet ćemo ko¬ 
liki je ponekad imala vrhunaravni udio, očajna i zapla¬ 
kana, ali i puna nade u povratak sina vjeri. Ali već 
od tada, kad je Augustin bio na granici djetinjstva, 
treba imati pred očima njegovo dvostruko nasljed¬ 
stvo, što objašnjava njegovu proturječnu prirodu, mno¬ 
ge od njegovih unutarnjih suprotnosti i velik dio onih 
strašnih mješavina između jednog i drugog, koje su 
prestale tek u milanskom vrtu. Naš je Afrikanac 
četrnaest stoljeća prije Goethea osjetio da u njegovim 
prsima zajednički stanuje više duša. Iako je konačna 
pobjeda iščupala ono što je bilo nekršćansko u jednoj 
od njih — očinskoj — uza sve to preostalo je još uvijek 
u njegovu duhu dvojstvo, koje se odrazuje čak u obli¬ 
cima, ako ne u biti njegove misli. Bio je i on, kao i 
otac, neobuzdani senzualac i žarki mistik, kao i maj¬ 
ka; pohlepni ljubitelj pohvala i smireni trapitelj sa¬ 
moga sebe; izoštrena i istančana profinjenost, koja mu 
je omogućila osjetiti najudaljenije strane svijeta i naj¬ 
tanje žice duše i u isto vrijeme skladni razum, odmje¬ 
rena i čovjekoljubiva mudrost; prerano njegovana na¬ 
klonost prema govorničkom preobilju i ujedno do¬ 
maća mirnoća, koja je evala u anđeoskoj i evanđeo¬ 
skoj jednostavnosti; jedan uzao užarenih strasti koje 
su sukljale i sposobnost da se uzdigne do vedrih hra¬ 
mova (templa serena) metafizike. 

Ovo skrajnje dvojstvo svoga ja duguje Augustin ro¬ 
diteljima, a to je često pridonijelo bogatstvu njegova 
života i njegova djela. Ponekad se činilo da se u nje¬ 
mu sukobljuju nebo i pakao. Nije se uzalud pod nesvje¬ 
snim utjecajem ovih protivnosti vukao devet godina 
u dualističkoj herezi manihejaca. 

GRIJESI NEVINOSTI 


Kad Augustin započinje ispovijest svoje duše, ne 
zadovoljava se kao drugi biografi iznošenjem prvih 
sjećanja iz djetinjstva. Njegova glad za dubinom htje¬ 
la bi se popeti preko granica sjećanja. Ima tako živi 
osjećaj o neizmjernoj vrijednosti svakog besmrtnog 
duha da bi htio spoznati podrijetlo onoga što stanuje 
u njegovoj puti, pomamu doznati što je bio prije nego 
je postao, prije nego što je postao vidljiv u majčinu 
krevetu. 

Mada »prah i pepeo«, osjeća potrebu znati odakle 
je došao na »ovaj umirući život ili na ovu živuću 
smrt«. I kad nije uspio razbiti ovu tajnu, ne uznemi¬ 
ruje se zbog toga. Želi barem preko sjećanja roditelja 
i znanja koja je stekao preko drugih dječaka ispisati 
svoj dječji život, onaj isti kojega onda nije bio svje¬ 
stan i kojeg se ne sjeća. I promatra sebe kako siše 
mlijeko na majčinim dojkama i na prsima dojkinje 
i s maštom pjesnika i kršćanina zamišlja da je sam 
Bog ispunjao prsa onih žena da bi one, olakšavši sebe, 
njega nahranile. 

I pripovijeda o prvom osmijehu, o prvim poklicima 
i o prvom otkriću vanjskog svijeta, o prvom razliko¬ 
vanju između sebe i drugih, kako se osvećivao plačem 
zbog neposlušnih čuvarica. I kad je primijetio druge 
dječake i kad je spazio sličnost s njima, u ono doba u 
svojoj mašti prepoznaje tragove istočnog grijeha, koje 
općenita neukost naziva nevinošću. 

Augustin nije čekao Freuda da otkrije kako dijete 
već od majčinih grudi nije, kako većina misli, tako čisto. 
Taj židovski liječnik duševnih bolesti, koji nije vjero- 

vao ni u Sinagogu, koji je s pravom težio, a da nije to 
ni znao, postati nadzornikom duša, pruža kršćanskim 
apologetima nove dokaze u prilog istočnog grijeha i is¬ 
povijedi, a umišljao je da je otkrio ono što je Au- 
gustin jasno izložio i dokazao tisućljeće i pol prije 
njega. Zabilježio je mržnju koja se može razviti čak 
između dva blizanca koji još sišu, i kako se već u 
djetinjstvu mogu primijetiti mračne sklonosti zločinu. 
»Nevina je slabost dječjih udova, ali je već tu duša 
djeteta.« 

Ne samo da mu se djetinjstvo ne pričinja bez grije¬ 
ha nego mu se čini da je i djetinjstvo bez radosti. »Tko 
ne bi osjećao užas«, piše u djelu »Civitas Dei«, »kad 
bi mu se predložilo da se opet vrati u djetinjstvo i tko 
ne bi radije umro?« U djelu »De peccatorum meritis« 
uporno dokazuje postojanje životinjskog dječjeg sna 
u prvim godinama života i vidi u tome posljedicu is¬ 
točnog grijeha; jao, kad bismo ostali uvijek tako ža¬ 
losni i nemoćni! Ono doba koje se mnogima čini naj- 
blaženijim, ostatkom neba, njemu se uvijek pričinjalo 
kao pakao. I taj je pakao poprimio oblik škole, netom 
je stupio u sedmu godinu, i to škole gramatike u Ta- 
gasti, a učitelj toga pakla sa svojom šibom bio je po¬ 
glavica đavola. 

On se nije nećkao što je morao učiti i slušati sta¬ 
rije: dječak koji će brzo postati hvaljeni učenik, kas¬ 
nije vrsni profesor i na koncu neumorni i poštovani 
učitelj, počeo je mrziti i knjige i škole. Ono što ga je 
najviše ponizivalo i uznemirivalo, bijahu učiteljeve 
šibe; ne toliko zbog tjelesne boli koliko što je osjećao 
da trpi golemu nepravdu. Ali oni udarci ukazaše mu 
put molitve: već se od onda počeo moliti Bogu, toliko 
da je »pokidao čvorove na jeziku« da bi se oslobodio 
onih udaraca. Bila je to dječja molitva i pobožnost, 
neistesana i sebična, ali bila je ipak molitva; počeo je 
osjećati da ima u svijetu samo jednog saveznika: Go¬ 
spodina. 

Cijelo ono prvo učenje bilo mu je odvratno: čita¬ 
nje, pisanje, računanje, ali nadasve, kad je već bio 
malko stariji, grčki i aritmetika. Grčkim nije nikad sa- 

svim gospodario, ali ga je brzo zanijela muika i sklad¬ 
na ljepota latinskog. Vergilijeva poezija toliko ga je 
očarala da je plakao. Duša koja je unaprijed bila odre¬ 
đena ljubiti ljubav — kad je recitirao tužbalice napuš¬ 
tene Didone. 

Mnogo više od svakog učenja privlačile su ga igre 
svake vrsti s drugim dječacima. Kao starac žali da su 
mu odrasli, uz udarce biča to kratili, poslije čega za¬ 
ključuje: ako se igre odraslih nazivaju »poslovi«, ipak 
uvijek nisu igre, a manje su bezazlene od igre loptom. 
I u tim dječjim igrama bijaše njegov ponos toliko živ 
da je uz svaku cijenu htio pobijediti. Kad bi opazio 
da gubi, nije se stidio ni prijevare, samo da ipak bude 
pobjednik. 

Ali nije bio, kako bi se danas reklo, strastveni spor¬ 
taš. Neizmjerno su mu se sviđale glume i komedije, to¬ 
liko da se nije zadovoljio samo da im prisustvuje nego 
je s drugim dječacima pokušao i glumiti. Augustin pri¬ 
je nego je postao govornik, bio je domaći glumac. Da 
udovolji svojim dječjim, ali veoma jakim strastima, 
upadne brzo u dvije krupne pogreške: laž i krađu. On 
sam priznaje »bezbrojne laži« kojima je varao svoje 
pažljive učitelje i roditelje, i krađe koje je počinio u 
podrumu da time pridobije pristanak i pomoć djece 
koja su se s njim igrala ili su recitirala. I kad je pre¬ 
koračio djetinjstvo, u šesnaestoj godini još ga drži onaj 
odvratni užitak krađe, ne toliko da bi uživao plodove 
krađe koliko da iskaže svoje junaštvo i da se svidi 
drugovima s kojima se skitao. 

Koliko li rječitosti u grizodušju, još i pod stare 
dane, i za onu krušku ubranu u jednom polju u Ta- 
gasti! I koliko li prekapanja po duši da bi pronašao 
uzrok za onaj zločin, malen u sebi, ali tako strašno 
»neopravdan«! 

Ipak u ono vrijeme još nije bio izgubio vjeru u 
Isusa. Jednom mu je pritisak u prsima prouzrokovao 
jako visoku vrućicu, koja je izazvala bojazan skore 
smrti. Sa žarom je odmah zatražio krštenje, i majka 
mu je htjela udovoljiti, kad iznenada ozdravi. Tada 
je primanje sakramenta bilo odgođeno. Možda se Mo- 

nika, videći ga tako sklona porocima, bojala da će se 
njegove krivice još teže zaračunati ako ih počini po¬ 
slije krštenja. 

Kad je Augustin ispitivao svoj život, nije mu se 
ovo odgađanje učinilo opravdanim. Kazati: »Pustite ga 
neka radi što hoće, to jest neka se blati, jer još nije 
kršten«, činilo mu se apsurdnim, kao da bi se za jed¬ 
nog ranjenika reklo: »Pustite ga da se još ranjava, 
ionako još nije ozdravio.« 

Krštenje mu ni onda nije udijeljeno, i njegova se 
mladost mogla prljati, a da nije bila otežana svetogr¬ 
đem. Tako na pragu njegove mladosti susrećemo u 
Augustinu neposlušnog učenika, vjerolomnog igrača, 
bijesnog komedijaša, lažljivca i lopova, uopće, neod¬ 
gojenog pustopašnika. Najgore još nije nastupilo, ma¬ 
da je provala bila već blizu. 

APULEJEVA MOLITVA 


Odvratnost prema učenju, kako se od djeteta raz¬ 
vijao u mladića, pomalo je slabila. Dapače, počeo ga 
je obuzimati veliki užitak u čitanju, naročito njegova 
dragog Vergilija. Ispovijeda da bi plakao da su mu 
oduzeli njegove knjige. 

Priznaje da je imao osobine koje se traže za na¬ 
stup u svijetu riječi: »dobro pamćenje i lakoću u go¬ 
voru«. I zaista je počeo pobjeđivati u školi. Neke nje¬ 
gove recitacije pred drugovima i vršnjacima bile su 
primljene s velikim ushićenjem. I već ga je toliko 
spopala bolest cjepidlačarenja. Ako bi slučajno upo¬ 
trijebio koji barbarizam, više je trpio nego da je poči¬ 
nio neki grijeh; izgarao je od ljubomore kada njegovi 
drugovi nisu griješili kao on. 

Bijaše, dakle, dječak u koga su se polagale lijepe 
nade, koji je u ispraznoj očevoj mašti obećavao da će 
postati ono što je bio Fronton za Cirtu i Apulej za Ma- 
dauru: glasoviti profesor koji bi se uz pratnju učenika 
mogao utaboriti u Rimu, nagomilati u izobilju sester- 
cija i dokopati se možda i carske kurije. Mala škola 
u Tagasti nije više imala što naučiti prerano razvije¬ 
nog dječaka i Patricije, nabavivši s mukom potrebni 
novac, namjeravao je poslati sina u Madauru da bi 
izučio govomištvo i lijepu književnost. 

Augustin je tada mogao imati dvanaest ili trinaest 
godina i nije mogao zamisliti da će izbjeći majčinu nad¬ 
zoru i da će otići u mjesto koje mu se, u usporedbi 
s Tagastom, moglo učiniti gradom. Madaura je bila uda¬ 
ljena nekoliko milja od Tagaste i bijaše nadasve čuve- 

na, bar među učenim svijetom, kao domovina Lucija 
Apuleja, pisca »Metamorfoza« ili »Zlatnog magarca«, 
jedne Apologije, koja je stvarno obrana čarolija, Flo¬ 
rida i knjiga o Sokratu i Platanu: dakle jednog od 
najpustolovnijih duhova drugog stoljeća i najosebuj¬ 
nijeg stiliste kojeg je dala Afrika prije Tertulijana. 
Izučio je sve filozofije, dao se uputiti u sve tajne, 
proputovao je pola svijeta, proslavio se u Rimu i na 
koncu, sit časti, umro u Kartagi. 

Nije moguće da mladi Augustin, koji je trebao 
prvi put koraknuti tim istim smjerom života, kad se 
našao na naukama, upravo u domovini Apuleja, gdje 
je uspomena na najkićenijeg poligrafa bila življa, nije 
mogao a da se ne posluži i ne zadivi djelima onoga 
kojeg su mu sam otac i učitelji predložili za uzor. I 
zaista ga Augustin često spominje u »Civitas Dei«; 
djelo De Magia naziva » copiosissima et disertissima 
oratio«, spominje Zlatnog magarca, služi se njegovim 
bilješkama o vragovima i u jednom pismu Marcelinu 
iz 412. još ga navodi kao primjer da bi dokazao ne¬ 
moć vračarskili umijeća. 

Čvrsto sam uvjeren da je Apulejev utjecaj bio prvi 
koji ga je, makar i nesvjesno, pripremio ne samo na 
učenje filozofije i na djmove koje je na njega izvršio 
koju godinu kasnije Ciceronov Hortenzije nego i na 
razmišljanje o Božjim tajnama. Apulej nije bio neka 
beznačajna pojava, nije bio samo čisti govornik i još 
manje, kao mnogi njegove dobi, suhi racionalist ili sar¬ 
kastični pironijanac (skeptik). U djelu »De Magia• ne 
brani samo vračanje nego i filozofiju, i to s neobično 
naglašenom ozbiljnošću. Njegovo poznavanje Sokrato¬ 
ve, Platonove i Aristotelove misli bijaše sve drugo nego 
površno, a nadahnuo se na svetom izvoru, između stu¬ 
pova Atene. I sama igra, malo šaljiva a malo jezovita, 
o »Zlatnom magarcu « završava jednom molitvom Bo¬ 
žici, molitvom koja izgleda iskrena i koju bi, uz ka¬ 
kvu preinaku, mogao i kršćanin prihvatiti. Apulej je 
bio sofist, ali je bio također i mistik. »Bijaše u nje¬ 
mu«, piše jedan povjesničar latinske književnosti, »is¬ 
krenosti, filozofskog žara i religioznog uvjerenja, tež- 

nje prema neograničenoj tajni koja nas prenosi daleko 
od onih cjepidlaka, kao što su bili Fronton i Aulus 
Gellius, i vodi nas gotovo do kršćanstva. Izlazi iz škole 
i približava se Crkvi u koju još nije ušao, ali je već 
na pragu.« 

Jedan takav pisac kojeg je Augustin upoznao u tre¬ 
nutku mladenačke intelektualne pohlepe, mora da je 
ostavio traga u duši mladog studenta iz Madaure. Bi¬ 
jahu među njima dvojicom dvije urođene sklonosti, 
koje su ih unaprijed obilježile: jedan i drugi ljubitelji 
ljepote riječi i oštroumnosti misli, jednako skloni pro- 
zreti, predosjetiti, vjerovati, obojica dakle napola mi¬ 
stici. 

Ako je Apulej bio vrač, ili je to pokušao biti, i Au¬ 
gustin se koju godinu kasnije bavio atsrologijom i tek 
je mnogo kasnije, u Milanu, bio kadar od toga se 
otrgnuti. 

Apulej je, po mom mišljenju, bio prvi Augustinov 
izbavitelj od obožavanja čiste riječi i čiste književno¬ 
sti; onaj miris misterija kojim su disala njegova dje¬ 
la budio je u mladom Numiđaninu tragove punske po- 
božnosti i činio ga je sposobnim jače osjetiti kršćan¬ 
ski misterij. 

I možda je za jedne tople večeri u Madauri budući 
blaženik čitao u »Zlatnom magarcu« riječi molitve što 
su mu zvučale slično onima iz majčinih usana: »Sveti 
i vječni spase roda ljudskog, darežljiva djeliteljice svo¬ 
jih usluga smrtnima, ti s majčinom ljubavlju dolaziš 
uvijek u pomoć nesretnima. Ne prođe jedan dan, jed¬ 
na ura, jedan jedini trenutak a da ti ne pružiš svoju 
zaštitu ljudima.« 

Ali utjecaj platonaca iz Madaure bio je brzo nadvla¬ 
dan krizom puti, koja je godinu kasnije Augustina po¬ 
mutila, a ljubav prema mislima morat će nešto kas¬ 
nije u njemu oživiti oklevetani govornik iz Arpina. 

VIHOR PUBERTETA 


Patricije, mali posjednik skromnih sredstava, ra¬ 
čunao je više taštinom nego kesom pa se poslije krat¬ 
kog vremena sjetio da ne može izdržavati sina u Ma- 
dauri. Augustin se morao vratiti kući. Kroz godinu da¬ 
na, a bila je to šesnaesta godina njegova života, kla¬ 
tario se po Tagasti, prepušten raspuštenim drugovima 
i nagnućima. 

Otac nije klonuo i trčkarao je okolo da nađe sred¬ 
stava da ga pošalje u čuvenu školu i u veći grad: u 
Kartagu. Ali u međuvremenu Augustin, koji nije imao 
više što naučiti od učitelja u Tagasti, bio je prepušten 
samom sebi. Kako Ariše nije bio obuzdan stegom na¬ 
uka, bio je svladan pobunom puberteta. 

Bijaše to njegovo opasno doba. U onim Arrućim 
krajevima muška zrelost javlja se ranije. Treba još 
k tome uzeti u obzir nasljedstvo po ocu, strastvenu 
mladićevu ćud, najgore primjere — također u obi¬ 
telji — i svagdanje napasti slobode. Nabujala vlast 
spola zagospodari mladićem. I od šesnaeste do trideset 
i druge godine Augustin je bio žedan slasti, dakle raz- 
bludnik. 

On je sam to kazao i odlučno ponovio onima koji 
bi htjeli u njegovu priznanju zrelosti vidjeti hotimično 
otežanje njegova kršćanskog grizodušja, što je, po moom 
mišljenju, pogrešno. Zbog kojih bi se razloga svetac, 
koji pruža uvijek nepomućen osjećaj neusiljene iskre¬ 
nosti, bio morao optuživati više nego što je pravo, i to 
za grijeh koji je više od ostalih sramotan pred očima 
nove braće? Bio bi bez razloga lažac, a u njemu nema 

ni traga dekadentnog očijukanja modernih »kobnih«, 
koji su potražili neslavnu slavu u isticanju zabluda 
koje nisu ni počinili. 

Tko je pažljivo pročitao drugu i treću knjigu »Is¬ 
povijesti«, vjerojatno je opazio da je otrov putenosti 
bio u njemu onih godina najjači. Njegovi biografi 
nastoje brzo preletjeti preko toga putenog vihora. 
Zbog ovih mladenačkih sramota ne može ništa pretr¬ 
pjeti njegova svetost, kao što se boje izbirljivi, jer 
se nadnaravno čudo Milosti ukazuje to više što je 
više smrdljiva bila jama iz koje ga je s mukom izba¬ 
vila. I kada priča o svojim »besramnostima i tjeles¬ 
noj pokvarenosti«, o »paklenoj bludnosti svoje mlado¬ 
sti«, i kada pripovijeda »kako je bludio po raznolikim 
i mračnim ljubavima«, moramo vjerovati da to ne pri¬ 
kazuje u mračnijim bojama. 

Augustin se tuži misleći na ono smradno doba svo¬ 
ga života kada mu roditelji, da bi dali zakonito zado¬ 
voljenje njegovu spolnom pijanstvu, nisu dali zakonitu 
ženu. Ali sama je Monika, koja mu je toplo preporu¬ 
čila da se ne bi spleo sa ženama, bila protivna braku, 
koji bi bio izvrgao opasnosti njegove nauke i kompro¬ 
mitirao njegovu »sjajnu karijeru«, o kojoj su roditelji 
sanjali. Majčini savjeti pričinjali su se kao govori jed¬ 
ne ženice te bi se bio stidio da ih slijedi, tako da se 
i dalje prepuštao, najprije u Tagasti, a zatim u Kartagi, 
»pohotama tijela«. Vrhunac krize bio je za one tri go¬ 
dine koje su protekle od povratka iz Madaure do či¬ 
tanja Hortenzija: od šesnaeste do devetnaeste. 

Ljubav prema priredbama, koju je gajio od djetinj¬ 
stva, vukla ga je često u kazalište; tu je, priča, »uživao 
s ljubavnicima, koji su nečisto uživali, mada je to bila 
samo scenska fikcija i gotovo je iz samilosti htio u- 
mrijeti, ako ih je nesreća gonila: ipak je u oba slu¬ 
čaja uživao«. Išao je nekada, možda u nadi da će se 
osloboditi tih fiksnih ideja ili da utješi majku, u krš¬ 
ćanske crkve, ali ga je čak i tu progonio demon pute¬ 
nosti. »Nisam se usudio«, kliče obraćajući se Bogu, 
»dok su se slavile tvoje svetkovine, u prostoru tvoje 
crkve žudjeti za plodovima smrti i trgovati da ih pri- 


26 



skrbim«. Možda je upravo u crkvi i upoznao i zaželio se 
mlade koja je živjela s njim i koja je sigurno bila 
kršćanka. 

Također je taština imala udjela u ovim njegovim 
nečistim pothvatima. »Srljao sam u propast s tolikom 
zaslijepljenošću da sam se među svojim vršnjacima 
sramio biti manje sramotan, jer sam ih čuo da se 
hvale gnusnim djelima, a toliko su se više hvalili, koliko 
su bili manje gnusni; svidjelo mi se činiti kao oni, ne 
samo iz pohote nego također iz nadutosti.« Neće uza¬ 
lud Augustin u svojoj teologiji postaviti pohotu u sre¬ 
dište Adamove krvnje i našeg baštinjenog grijeha. 

Ali njegove posmrtne bračne nostalgije nisu zavr¬ 
šene i ukazivale su da njegov duh neće u onom ži¬ 
votu dugo izdržati. On je iskreno težio za trajnom 
vezom, za vjernošću samo jednoj ženi, pa makar je i 
ne mogao javno priznati ženom. I zaista, 371, u sedam¬ 
naestoj godini, uzeo je k sebi neku djevojku iz Kar- 
tage, čije se ime nije nikada doznalo i s kojom je živio 
gotovo neprestano do 385, dok ga Momka ne nagovori 
da je otjera. 

»Jedna sama žena, kojoj sam sačuvao vjernost kre¬ 
veta, mada sam iz iskustva vidio kolika je razlika iz¬ 
među prave bračne veze, ugovora da se umnoži život, 
i jednog ugovora putene ljubavi iz koga se rađaju 
djeca iako ih nismo poželjeli, a kad se rode, sile nas 
da ih ljubimo.« I godinu kasnije, 372, od ove nepoznate 
žene rodi mu se sin, onaj Adeodat kojega je skupa s 
njim 387. krstio sv. Ambrozije. Augustin je u svojoj 
osamnaestoj godini postao otac. Međutim, možda ga je 
ljubav prema sinčiću, povezana s ljubavlju prema onoj 
koja ga je rodila, spasila od gorih lutanja u baruštini 
bludnosti i dočarala mu je, makar u konkubinatu, 
sliku obitelji i njenih slasti. Pakleni bunari duše bili su 
kako-tako zatrpani i Augustin je za nevino stvorenje, 
koje se rodilo zbog njegove krivnje, mogao kazati da 
je »dar Božji«. 

PRVO OBRAĆENJE 


Kad se približavao trenutak da će postati otac, 371, 
Augustin je ostao siroče bez oca: siromašnom Patri¬ 
ciju nije udijeljena milost vidjeti željkovane unuke niti 
proslavljena sina. O ovoj smrti Augustin je samo jed¬ 
nom natuknuo u djelu »Contra Academicos«. U »Ispo¬ 
vijestima«, u kojima se nadugo i široko s tolikom pate¬ 
tičnom rječitošću govori o majčinoj smrti, o bezime¬ 
nom prijatelju, o ocu se ne govori izravno. Može se, 
bez zlobe, pretpostaviti da njegova bol nije bila pre¬ 
više nepodnosiva, a znamo tome i razloge. 

Kad mu je otac umro, Augustin je već bio u Kar- 
tagi: prijatelj Romanijan bio mu je priskrbio sredstva 
da napokon ode u željkovanu metropolu. Mora da su 
bila obilna, kad je mladić mogao plaćati ne samo uči¬ 
telje i troškove za sebe nego također, godinu dana ka¬ 
snije, izdržavati ženu i dijete. 

Evo ga, dakle, u buci raskošna i razvratna grada, 
za koji je Rim u svojoj zavisti i upornosti mislio da 
ga je izbrisao s lica zemlje. Bijaše prijestolnica Afri¬ 
ke, poslije Rima jedan od najnapučenijih gradova Car¬ 
stva — grad svetkovina, trgovina, kazališta, sajmova i 
znanosti. Čini mi se da vidim ponosnog Tagastanca, 
koji je iznenadno postao građanin, kako smrknuta lica, 
koje se bljeskalo od svjetla pohlepnih očiju, prolazi 
kroz trijemove i trgove, posred onog mravinjaka sviju 
sredozemnih rasa; gledam ga zadivljena pred golemim 
građevinama kurije i pristaništa kako upire požudan 
pogled na slatku i rascvjetanu Punkinju ili u koju 
bludnicu iz Egipta, namazanu i ispršenu kao kakav 


28 



idol. Brzo se umiješao u onaj istočnjački život, koji je 
već smrdio od kazne i raspadanja, i započeo s novim 
silama nauke. 

Upisao se u jednu od tolikih škola retorike i po¬ 
čeo je s novim drugovima sklapati prijateljstva. Kar- 
taga je bolovala od one rane svih sveučilišnih grado¬ 
va, koja je, može se reći, trajala do naših dana: đaci 
su smatrali, oslanjajući se na popustljivosti koju uživa 
mladež, a naročito ona smiona i rasipna, da im je sve 
dopušteno pa su najneobuzdaniji osnovali neke surove 
družine, slične lopovskim i razbojničkim, a nazivali 
su se »Eversores«, to jest rušitelji i tvorci nereda. Či¬ 
nili su, razumije se, zločinačke stvari, ali su naročito 
bacali oko na nove ribe, koje su stizale iz pokrajine 

— brucoše, reklo bi se u nas — i zabavljali su se time 
da ih muče, da »zadovolje svoje zlobne radosti«. Po 
načinu kojim govori o tome, razumije se da je Augu- 
stin u početku bio njihova žrtva, a malo kasnije i nji¬ 
hov drug, ali nikad sukrivac. Živio je u njihovoj sre¬ 
dini i priznaje da ga je zabavljalo prijateljevanje s 
njima, ali nije htio nikad sudjelovati u njihovim ne¬ 
sretnim i okrutnim pothvatima. Bio je dakle pasivni 
sudionik, jedan od onih koji ne vode za ruku, ali se 
smiju kad vide okrvavljenu šaku pobjednika. 

Sto se tiče učenja, učio je toliko da je u sofistič- 
kom umijeću gomilanja riječi, kako bi pravo postalo 
krivo, postao sposobniji od sviju, prvi u razredu, a u 
svojoj bezazlenoj ispraznosti mnogo se zbog toga po¬ 
nosio. Ali upravo u ovom trenutku, a to je bila poslje¬ 
dica njegove revnosti u nauci, potreslo ga je ono što bi 
se moglo nazvati njegovo prvo obraćenje. 

Među knjigama koje su se studentima govorništva 
preporučivale bijahu, naravno, Ciceronove, a Augustinu 
dopadne u ruke i »Hortenzije«, dijalog u obranu filo¬ 
zofije, koji se, na nesreću, izgubio. Citati ga i osjetiti 
se sav preporođen u unutrašnjosti, u sklonostima i 
u naumima, za Augustina je bilo jedno te isto. 

Ciceron nije bio velik filozof, a još manje izvoran 

— potkradao je amo i tamo od Grka i probavljao je 
s finim razumijevanjem priznate krađe, ali je posje- 

dovao ljubav za misao i mudrost, i to je znao izraziti 
sjajnom toplinom. 

Današnji su istraživači odviše ocrnjivali umorenog 
iz Formije, ali su njegova djela stoljećima hranila Za¬ 
pad i danas se ne kaje onaj tko ih čita. Od raznih 
škola on je svoju naklonost priklonio novim akade¬ 
micima: bio je dakle umjereni skeptik, latinski Kar- 
nead, koji je poklonio više vjere ljudskim mišljenjima 
nego grčki filozofi. Pobijao je Epikura, ali nije u cje¬ 
lini prihvatio ni stoike. Nazovite ga, ako hoćete, eklek¬ 
tikom, ali eklektikom 'sposobnim da se oduševi; bio 
je sve drugo samo ne neki mlitavac. 

što je stvarno sadržavao dijalog koji je Augustina 
toliko uzdrmao, ne znamo, jer su ostali od njega samo 
mali komadi i komadići, koje je sačuvao Nonije i sam 
Augustin. Ciceron ga je napisao poslije smrti svoje 
veoma ljubljene Tulije, a subesjednici su bili Kv. Hor- 
tenzije, Kv. Lutacije Katul, L. Licinije Katul i sam Ci¬ 
ceron. Hortenzije, govornik, branio je govorničko u- 
mijeće i napadao filozofiju, drugi su uzimali u zaštitu 
filozofiju; svaki po sistemu koji mu se više svidio, ali 
svi su bili složni u tome da je studij božanske mudrosti 
neiskazano viši od čistog govomištva. 

Augustin je do tada, kao i Hortenzije, mislio da je 
gospodstvo riječi najljepša meta za kojom jedan pa¬ 
metan čovjek može težiti. Apulej mu je bio pokazao 
da ima nešto više od toga, ali ga nije prisilio promije¬ 
niti put. Sada mu je Ciceron, umjesto jedne fantastič¬ 
ne nauke o misterijima, predočio helenski ideal nese¬ 
bičnog znanja i ljepote intelektualne kontemplacije 
koja od čovjeka čini božanstvo. Približio ga je Bogu. 
Tople i skladne pouke poganskog odvjetnika i polu- 
skeptlka privele su ga natrag kršćanstvu. 

»Ova je knjiga« — piše Augustin — »izmijenila mo¬ 
je duševno stanje, pridonijela je da su se moje molitve 
počele obraćati tebi, o Gospodine, izmijenila je moje 
zavjete i moje želje. Vidio sam najedanput podlost svo¬ 
jih ispraznih nada i počeo sam čeznuti za besmrtnom 
mudrošću s nevjerojatnim žarom srca i nastojati da 
se vratim tebi.« 

I dodaje — što je siguran dokaz njegove promjene 
— da su mu se u tom dijalogu više svidjele rečene 
stvari nego način kako su kazane. 

Nastao je, dakle, preokret u Augustinovoj duši. 
Ne više oštriti jezik, nego podići um; ne više igra riječi 
iz ljubavi prema dobitku, nego dostići svetu istinu uz 
cijenu žrtava; ne više blatiti se u slastima, nego zapo¬ 
četi molitvom Bogu. Da je Augustin i djelom slijedio 
ova otkrivenja, bio bi se obratio već u devetnaestoj 
godini, potaknut riječima poganina koji je umro prije 
dolaska Kristova. Ali je škola zabluda bila tek na po¬ 
četku: Augustin, prije nego što se sasvim našao u Bož¬ 
jem zaklonu, morao je iskapiti do dna kušnje zla. Da 
se obraćenje odigralo onda, Augustin bi bio postao 
dobar kršćanski odvjetnik, ali ne bi bio dostigao veli¬ 
činu ni svetost. Usponi su odskoči pada i u razmjeru 
su s padom. 

Ali letovi amo i tamo po Ciceronu zagrijali su ga. 
Sve ono što su tri zaljubljenika u filozofiju rekla pro¬ 
tiv Hortenzija, činilo se da je rečeno njemu, i topilo 
je onu njegovu neprestanu ispraznu slavu retorskog 
šegrta. Nalazio je tu osudu putenosti i življenja bez 
pravila; Ciceron je dokazivao da je najveće zlo živjeti 
kako tko hoće, da slabosti putenosti nagrđuju lice, 
kvare tijelo, izlažu pogibljima i sramoti. Ali je tu oso¬ 
bito nalazio viziju blaženstva obećana mudracima, i 
onu misao, koja se kasnije kroz cijeli život usjekla 
Augustinu u pameti, da je spoznaja istine jednaka spo¬ 
znaji Boga i da se jedino u toj spoznaji nalazi sreća. 
Da budemo sretni — a Augustin želi sreću i neće mi¬ 
rovati dok ne nađe pravu i potpunu sreću — treba 
tražiti Boga, posjedovati Boga. Glasovita izreka koja se 
nalazi na početku »Ispovijesti«: »Nemirno je isrce naše 
dok se ne smiri u Tebi« — vuče svoje podrijetlo iz Ci- 
ceronova Hortenzija. 

Ali gdje naći Boga, to jest mudrost koja nas čini 
blaženima? Augustin je od kršćana znao da je Bog 
govorio ljudima i da je njegova objava bila predana 
kao vijenac svetih knjiga koje su sadržavale bogočo 

vječansku epopeju svijeta, od ponora mračnih voda 
pa sve do sjaja novog Jeruzalema. I Augustin je uzeo 
u ruke Bibliju i počeo je čitati. 

Bijaše prerano. Pred čudesnom jednostavnošću o- 
nih stranica oštroumni, ali već pokvareni retor odu- 
stade i stade se propinjati. Biblijska jezgrovitost učini 
mu se, u poređenju s Tulijevom velebnošću, bijedna. 
Prihvatio je od veoma rječitog Cicerona osudu rječi¬ 
tosti, ali je krivio obraz pred onom suhom uzvišenoš- 
ću koja se njemu činila kao dječje uboštvo. Bio je 
previše pun isama sebe, previše zaljubljen u nadutost 
da bi mogao u onoj božanskoj golotinji spoznati lje¬ 
potu misterija. On sam kaže da je ulaz u Sveto pismo 
nizak: da se uđe, trebamo biti djeca ili pak sagnuti 
glavu i ramena. 

Augustin više nije bio dječak, ali još nije bio pravi 
čovjek; s druge strane oholost, i to jedna od najsmješ¬ 
nijih, oholost riječi, priječila mu je sagnuti se. I još 
je trinaest godina ostao slijep. 

Prvo obraćenje doživjelo je pobačaj u porodu. 

MANIJEVA VARKA 


Ipak je pravo obraćenje doživio one iste godine, 
ali to je bilo obraćenje u zabludu. Augustin se pri¬ 
ključio sekti Manija. 

Lijepe Ciceronove rečenice vršile su jia nj stalan 
utjecaj: očaranom retoru retorika više nije bila do¬ 
voljna. Tražio je izdašniju hranu, dostojniju svoje sla¬ 
ve: tražio je Istinu. Nije je uspio pronaći u svetim 
knjigama, koje je bio tek okusio i to više s predra¬ 
sudama književnika nego s duhovnim raspoloženjem, 
jer majčin katolicizam i katolicizam djetinjstva nije 
u njemu nikad bio živ i zato se brzo ugasio u požuda¬ 
ma ljubavi i znanja. Čini mu se možda praznovjerjem 
ženetina i neknjiževnika. Mudrost, koju mu je pred¬ 
lagao Hortenzije, bijaše previše općenita, i u jednom 
i dugom smislu, također previše pojedinačna, to jest 
individualna: one tri ljudeskare, koji su dobro govo¬ 
rili kad se radilo o tome — da filozofiju treba izdići 
iznad govomištva, razilazili su se kad je trebalo 
reći koju filozofiju treba izabrati, u čemu se sastoji 
pravo najviše dobro i gdje se konačno nalazi istina. 
Trebalo se odlučiti između ovih pet ili šest škola d sto¬ 
tine mišljenja. Među ovim školama bijaše jedna, i to 
baš ona koju je Ciceron najviše volio, koja je tvrdila 
da čovjek ne može nikad biti siguran da je našao 
istinu. 

U Kartagi je naprotiv bilo tajnovitih i rječitih lju¬ 
di koji su tvrdili da posjeduju i uče istinu, i to ne 
objavljenu istinu koju treba poslušno prihvatiti, nego 
opipljivu, koja se može dokazati — istinu koja je svo- 

jim svjetlom mogla riješiti sve tajne. Ovi ljudi, kao i 
kršćani, propovijedali su nauku koja je došla s Istoka, 
a obožavali su kao učitelja jednog osuđenika. 

Mani se rodio 215. u Mardinu, selu Babilonije. Nje¬ 
gov otac, Futtak Babak, dobio je od anđela nalog da 
se uzdržava od vina, mesa i žena i pristupi u zajednicu 
Meghtasilah, sekti srodnoj kršćanskoj sv. Ivana Krsti¬ 
telja ili mandejaca. Mani je bio odgojen među njima, 
ali je i njega posjetio u trinaestoj godini anđeo koji 
mu je otkrio božansku istinu; i kao da to nije bilo 
dosta, doživio je 240. i drugu objavu, još pobudniju 
i podrobniju. Na početku vladavine Sahphura I, 242, 
počeo je naučavati novu vjeru. Čini se da ga je štitio 
kraljev brat, Peroz, i da mu je iz početka bio sklon 
i Sahphur, ali se kralj brzo povratio mazdaizmu i Ma¬ 
ni je bio prognan. Obišao je tada gotovo svu Aziju i 
prosuo svoju nauku po Indiji, Turkestanu, Tibetu i 
Kini, gdje je bilo manihejaca do XIII stoljeća. 

Kad je umro Sahphur (272) i njegov nasljednik 
Hormizd (273), Mani je od svojih sljedbenika pozvan 
u Perziju. Oni su mu obećavali bolje dane pod novim 
kraljem Bahramom I. Ali su se prevarili. Dvije godi¬ 
ne kasnije prorok je bio uhvaćen, živ oderan i od¬ 
rubljena mu je glava u ložujku 275. Zatim kožu ispu- 
niše slamom i obješenu je izložiše na vješala u kra¬ 
ljevskom gradu Gondesahpuru. 

Nesretni je Mani svojim učenicima ipak ostavio 
brojne knjige i malo-pomalo nova je sekta okužila 
osim Azije svu Evropu, od Dalmacije do Španjolske. 
Ni puno stoljeće poslije toga evala je u Africi, gdje 
je devet godina zavodila u bludnju možda najslav¬ 
niju od svih žrtava: Augustina. 

Što je mogao naći žedni Numiđanin u ovoj perzij¬ 
skoj kaši? 

Manihejstvo je najsloženija mješavina mitologije, 
filozofije, hereza i fantazije onoga doba, koje je na¬ 
veliko stvaralo mozaike i varke. Da bismo imali pri¬ 
bližnu sliku o tome, treba pomisliti na onu »zmeša- 
riju« koju danas sačinjava teozofija. Tko neće da se 

zaogrne plaštem kršćanina sasvim bijelim ili sasvim 
crnim, zabavlja se time da pomoću raznobojnih za¬ 
krpa oblači lakrđijaška odijela. 

U manihejstvu se nalaze osnove babilonske koz¬ 
mologije, odlomci mazdaizma, velike kriške gnostičkih 
spekulacija, naročito Marciona i Bardesanesa, jedan 
uštipak budizma, mrvičak mandejaca, kajinita i niko- 
lajita: i glavni ukus montanizma, to jest silaska Pa- 
rakleta ili Duha Svetoga: mjesto Montana treća se oso¬ 
ba utjelovila u sinu Futtaka Babaka. Da skratimo: 
spajanje Zaratustre i Isusa, jednog pretjeranog Za- 
ratustre i izobličenog Isusa, spajanje još nesretnije 
zbog začina i dodataka pozajmljenih od herezijarha 
(osnivača sekta). 

Ugaoni kamen i stalna misao manihejstva nije dru¬ 
go nego stari princip Avesta i Spoznaje: vječno i ne- 
svedivo dvojstvo »Oca veličine« i Sotone, Dobra i Zla, 
Svjetla i Tmine. Manijev dualizam bio je radikalniji 
od dualizma Zaratustre i gnostika, jer nije pretpos¬ 
tavljao pravu pobjedu svjetla nad tminom ili konačnu 
pobjedu dobrog Boga nad zlim bogom. Ova dva či¬ 
nioca: svjetlosni i mračni, nalaze se pomiješani i po¬ 
vezani u svim stvarima, u neživim kao i u živim. Ta¬ 
kođer su u čovjeku, na primjer, dvije duše: jedna svi¬ 
jetla, a druga mračna; asketska stega nametnuta iza¬ 
branim manihejcima težila je osloboditi prvu od dru¬ 
ge, kako bi poslije smrti mogla ući u nebo svjetla. 

Po pričanju Manija Isus, koji ne može trpjeti, to 
jest čovjek samo po izgledu — kao što je mislio Mar- 
cion — pojavio se na svijetu da naučava osnovni i ne¬ 
pomirljivi jaz između dvaju svjetova, ali budući da 
su ljudi, također kršćani, pokazali da ga nisu shvatili, 
sišao je Utješitelj, Paraklet, to jest Mani osobno, da 
uči kojih bi se putova trebalo držati da se razluči 
svjetlo od tmine. Bijahu to uobičajeni propisi askeze, 
uz koji indijski dodatak: suzdržavati se od mesa, žes¬ 
tokih pića, uništavanja nasada, ubijanja životinja, ruč¬ 
nog rada, ženidbe i svakog odnosa sa ženama. Ali su 
ova pravila bila namijenjena samo izabranima; čini 
se da ih nisu uvijek niti oni poštivali. 


3 * 

Manihejci su bili osnovali Crkvu po uzoru, čak i 
u brojevima, na kršćansku Crkvu. Na vrhu je bio knez, 
zatim dvanaest apostola ili učitelja, sedamdeset i dva 
učenika ili biskupa, koji su nazvani sinovima Mudrosti, 
a zaređivali su svećenike i đakone; zatim su bili iza¬ 
brani, nešto poput monaha, i napokon puk — »nigo- 
chak«, nazvan u latinskom » audientes «, slušači. Augus- 
tin je bio jednostavni slušač i to je ostao sve dok je 
bio manihejac, mada su ga kasnije njegovi protivnici 
oklevetali da je bio čak i svećenik. 

Manihejska Crkva imala je krštenje s uljem i mi¬ 
su bez vina; svake nedjelje su se vjernici okupljali da 
mole molitve i pjevaju himne, u ožujku je bila velika 
svetkovina Berna, kad se održavao spomen na Mani- 
jevo mučeništvo, oponašanje kršćanskog Uskrsa. Jed¬ 
no od najzaslužnijih djela bilo je prepisivati knjige 
osnivača; manihejci su bili glasoviti po raskoši ruko¬ 
pisa, koji su bili bogato ukrašeni i išarani. Sam Mani 
je dao primjer, jer je bio dobar slikar, kažu, a svoja 
je djela ukrasio vrlo lijepim minijaturama. 

Mani je puno pisao; knjigu o »Tajnama«, koja je 
tumačila odnos židovstva i kršćanstva i duše i tijela; 
knjigu o »Knezovima«, o dualizmu dvaju božanstava; 
»Živuće evanđelje«, jedan život Isusov, gnjila ukusa, i 
»Blago«, o zajedničkom stanovanju dvaju principa u 
čovjekovoj duši i o načinu kako da se oslobodimo 
svjetlosnog načela; »Shđpurak&n«, o konačnoj sudbini 
onoga koji slijedi i koji ne slijedi pravu nauku; »Pro¬ 
pisi«, to jest put spasenja; »Farakmatija«, ili Poslani¬ 
ca utemeljitelja, koja je izlagala pravilo života izabra¬ 
nih. Gotovo su sve ove knjige bile prevedene i na la¬ 
tinski, te ih je Augustin, bar djelomično, poznavao; o 
Poslanici i o Osnovi napisao je 396. spis u kojem je 
ta djela pobijao. 

Na koji je način postao manihejac? Može se usta¬ 
noviti s pomoću njegovih vlastitih svjedočanstava ko¬ 
ji su ga razlozi potakli progutati onu mješavinu: »Ti 
znaš, Honorato« — piše u djelu »De utilitate cređenđi« 
— »da nismo ni zbog jednog drugog razloga zapali me¬ 
đu one ljude, nego zato jer su oni govorili da su uklo- 

nili teror autoriteta i da će čistim i jednostavnim ra¬ 
zumom voditi Bogu, a tko ih bude slušao, da će se 
osloboditi svake zablude.« Prva je pobuda dakle nas¬ 
tala iz ponosa: mladi Augustin nije htio priznati niti 
u duhovnim stvarima autoritet Objave i Crkve te se 
okrenuo manihejcima kao osloboditeljima. Ma koliko 
bio jak, to nije bio jedini razlog. 

Augustin je bio u ono vrijeme ne samo racionalist 
nego i materijalist. Nije mogao zamisliti čistog duha i 
dosljedno tome kršćanskoga Boga. Maniheizam je bio, 
naprotiv, izrazito materijalističan. Ne samo da je po 
manihejcima tmina bila tvar nego također i svjetlo: 
tvar slabija, ali uvijek tvar. Od tog svjetla je stvoren 
Bog, kao i zvijezde koje je stvorio — zato je kod ma- 
nihejaca postojala jedna vrst pobožnosti prema zvi¬ 
jezdama — a iskre te svjetlosti nalaze se u našoj 
duši i nastoje se osloboditi tmina. Bog se dakle činio 
Augustinu kao tijelo tanko i sjajno i kao što sve što 
je tijelo ima udjela u svjetlu i dio je Boga, tako je 
i on bio uvjeren da je odrezak božanstva. Manihejska 
je nauka zadovoljavala i njegov materijalizam i nje¬ 
govu oholost. 

Problem koji je od onog vremena uznemirivao 
Augustinov um — a uznemirivat će ga dugo i kasnije 
— problem je zla; činilo mu se da manihejstvo taj pro¬ 
blem na uvjerljiv način rješava i ida time manihejska 
nauka dobrog Boga ne zamišlja kao tvorca, sudionika ili 
barem pasivnog promatrača tolikih zala koja žaloste 
ljude. 

U » Ispovijestima« Augustin nadasve uporno ras¬ 
pravlja jedno pitanje koje mu se onda činilo vrlo teš¬ 
kim: o neumjesnosti i nemoralnosti koja se nalazi u 
Starom zavjetu. Manihejci su zaista prihvatili Evan¬ 
đelje i Poslanice sv. Pavla, vjerojatno prilagođene upo¬ 
trebi marcionista, ali su odbacivali Stari zavjet koji 
je po njihovu vjerovanju bio nadahnut vragom. Ali ovi 
prigovori ne bi bili dovoljni privući Augustina u udru¬ 
ženje manihejaca da ga drugi jači poticaji nisu pokre¬ 
nuli. 


37 



Ima jedan razlog koji Augustin ne iznosi, ali koji 
je možda bio najjači, jer je nesvjestan i jer se teoret¬ 
ski ne da izreći. Ozloglašeni sin Patricija i Momke na¬ 
šao je u manihejstvu opravdanje, ili bolje: odraz svo¬ 
je dvostruke prirode. Manihejski se dualizam potpuno 
poklapao s unutarnjim Augustin ovim đvojstvom. Augu¬ 
stin je osjećao u sebi, iz svakodnevnog iskustva, bor¬ 
bu između dobra i zla, između svjetla i tmine. Opa¬ 
zio je da ima dvije duše: jednu koja ga je nastojala 
privući prema mudrosti i Bogu, i drugu koja ga je 
silila kotrljati se u putenosti i oholosti. Manihejstvo je 
pristajalo stvarnosti njegove osobe; Augustin je u svo¬ 
je doba bio ogledalo i dokaz manihejske dogme. Još 
više, za njega je ono značilo odrješenje. Oni iskon¬ 
ski nagoni putenosti nisu se mogli njemu pripisati; bi¬ 
jahu to dijelovi tmine koje je zao bog doznačio nje¬ 
govoj duši, i koji su se mogli umanjiti, ali ne uništiti. 

Mnogo će godina kasnije, kad je stvarno ušao u 
svjetlo, ali u ono bestjelesno i pravo svjetlo kršćan¬ 
skoga Boga, Augustin nazvati manihejce: »oholi, po- 
mamni, puteni i brbljavi« i vidjet će u njihovoj nauci 
đavolsku varku. Ali »nestašica istine« silila ga je da 
jede one isprazne obroke, premda, tvrdi on, »bez po¬ 
hlepe«, jer nije osjetio pravu slast Boga. Usprkos sve¬ 
mu, toliko je bio opčinjen da je prinosio žrtve »sve¬ 
cima« manihejske sekte. Međutim, istodobno priznaje 
da bi bio sebe smatrao dostojnim smrti kad bi neko- 
me koji nije bio manihejac, na njegovo traženje, bio 
pružio nešto od ove hrane. Izrugivao se službenicima 
i prorocima Kristovim; čak odlučno ispovijeda Bogu: 
»Lajao sam protiv Tebe.« I bio je toliko revan u novoj 
vjeri da je postao njenim apostolom te je svojom rje- 
čitošću toliko uspio da je za manihejstvo pridobio ne¬ 
ke od svojih prijatelja, kao Romanijana, Alipija, Ho- 
norata i druge. 

Ovaj je apostolat vršio u Tagasti 374, kamo se vra¬ 
tio da poučava gramatiku. Čini se da je pokušao obra¬ 
titi i majku, ali je jadna Monika bila toliko zaprepaš¬ 
tena zbog ove sinovljeve promjene da ga je izbacila iz 

kuće i Augustin je morao neko vrijeme živjeti u kući 
svoga velikog prijatelja Romanijana. 

Monika je dan i noć plakala zbog zabluda svoga 
sina, koji joj ,se s pravom činio kao mrtav. I jedne 
noći usne da stoji uspravna na jednom drvenom rav¬ 
nalu, a jedan joj se veseli mladić približi i upita je za 
razlog njene tuge. Netom sazna razlog, mladić je u- 
vjeri: »Gledaj«, reče joj, »da je i on ovdje — gdje si 
ti.« I Momika se izaista okrene i vidi Augustima usprav¬ 
na pokraj sebe na istom ravnalu. 

Ispriča viđenje sinu, a on ga isofistički htjede pro¬ 
tumačiti u svoju korist: »I ti ćeš, majko, jednoga da¬ 
na doći gdje sam ja sada.« — »Ne, ne« — odgovori 
spremno Monika — »nije mi rekao da ću ja biti gdje si 
ti, nego ondje gdje sam ja, i ti ćeš biti.« 

Ali ni snovi ni majčine suze ne uspješe, barem on¬ 
da, odvratiti ga od ovih zamamljivih laži. Monika, koja 
je na svaki način htjela spasiti sina, pođe da se pre¬ 
poruči jednom biskupu, koji je slovio kao dobar po¬ 
znavalac Svetoga pisma, da raspravlja s Augustinom 
i da ga privede Crkvi. 

Tko je bio taj biskup? Tagasta u ono doba nije 
bila sijelo biskupije. Monici je bio najbliži biskup iz 
Madaure i mora da je to još uvijek bio onaj Antigon 
koji je sudjelovao 349. u saboru u Kartagi, na kojem 
se požalio na nevjemost nekog Optancija. Vrlo je vje¬ 
rojatno da se Momika baš njemu obratila. Tko bio da 
bio, nije sigurno bio vrlo odvažan apostol, jer je Mo- 
niku tvrdokorno odbio. On je znao, priča Augustin, 
više njih u tim prepirkama riječima baciti u nepri¬ 
liku pa mu ne bi bilo zgodno pristupiti u tom prvom 
vrenju. Antigon se pak u pogledu manihejstva držao 
jedne vrlo udobne teorije, s kojom se sigurno Augustin 
kao kršćanin nije slagao. Rekao je Monici da je i on 
sam u mladosti bio manihejac, ali da se kasnije, bez 
potrebne pomoći, uvjerio o lažnosti te sekte i da će 
se to isto dogoditi s njezinim sinom. Ova pasivna me¬ 
toda čekanja vrlo opreznog, previše obzirnog biskupa, 
nije išla u glavu Monici, koja se uvijek vraćala mo¬ 
liti ga, a molbe je popratila s velikim jecajem. Ali je 

biskup bio uporan u svom odbijanju. I na koncu, iz¬ 
gubivši strpljenje zbog tolikog dosađivanja, zaviče: 
»Otiđi, ostavi me; ukoliko je istina da si živa, ne mo¬ 
že se dogoditi da sin tolikih suza propadne.« 

Ova lijepa izreka, koja je s pravom postala slavna, 
spasila je biskupa od prijekora što ga je zaslužio zbog 
svoje oprezne mlakosti, toliko oprezne da padamo u 
kušnju nazvati je drugim imenom. Ali »sin suza« bio 
je ipak spašen, a kao odgovor i naknada za Monikin 
plač bio je onaj jecaj suza koji je u srpnju 386. na¬ 
vijestio drugo AugustLnovo rođenje. 

OKRVAVLJENA DUŠA 


U trinaestoj je godini Aurelije Augustin otputovao 
iz Tagaste da uči književnost; u dvadesetoj godini vra¬ 
tio se u domovinu, poslije pobjede Kartage, da pou¬ 
čava gramatiku. Otputovao je kao prerano zreo mla¬ 
dić, ali bojažljiv i mračan, a vratio se sada kao gotovo 
slavan čovjek, spreman na sve svađe teoloških sukoba 
i pripremljen za utakmice kazališta i trga. Otputovao 
je nevin, prije virovitog vrtloga puberteta, a vratio 
se sa ženom, kojoj, da bude žena, nije nedostojalo nego 
ime, i sa sinčićem od dvije godine. Otputovao je kao 
kršćanin barem u želji, a vratio se kao revni manihe- 
jac, u lovu za obraćenicima. 

Otac je umro, majka ga nije htjela u kuću: sve se 
činilo izmijenjeno. Ali ga je Romanijan, veliki gospodin 
maloga grada, primio u svoju palaču, kao drugog sa¬ 
mog sebe, a učenika nije nedostajalo, među ostalim 
je bio i Alipije, »najvjerniji« koji ga više neće osta¬ 
viti. 

Čini se, gledajući stvari bar izvana, da je Augustin 
sretan: nisu mu nedostajali užici kreveta, radosti o- 
činstva, utjehe prijateljstva, privrženost učenika i po¬ 
bjede apostolata. Postigao je, kako bi se danas pre¬ 
zrenim sitničarskim stilom reklo: »brzu i sjajnu ka¬ 
rijeru«. 

Augustin se zabavljao. Išao je u potragu vijenaca 
od sijena i partera koji plješće. Vjerovao je da vje¬ 
ruje da posjeduje istinu — upisanu u manihejskim 
kodeksima s upadljivim ukrasima — i žudio je za 
slavom. Slava mjesta, gradski aplauzi, naklonost puka 

i filistara, ali ipak uvijek slatko čaistoljublivim ušima 
dvadesetogodišnjaka. 

Penjao se na skele i pozornice, bilo da recitira koji 
efektni komad, epski ili tragični, koji bi priličio nje¬ 
govim izražajnim sredstvima komičara i njegovu gla¬ 
su, bilo da čita svoje pjesme na javnim natjecanjima, 
zakazanim od provincijskih vlasti. Jedanput je čak 
sudjelovao na jednom natjecanju kazališnog pjesništva: 
možda u jednoj tragediji? Već je od djetinjstva ludo¬ 
vao za kazališnom umjetnošću. Šteta što ise nije ništa 
sačuvalo od dramskih spjevova budućeg sveca! Da je 
pjesnik, i to ponekad velik, znaju i oni koji su proči¬ 
tali samo »Ispovijesti«, ali u onom raskošju žudnje 
dvadesetogodišnjaka otkriva se također pjesnik u sti¬ 
hovima — ili samo kićeni stihotvorac? 

I u školi je imao posla: onima koji su tražili laž, 
pošteno je prodavao umijeće kako će obiljem riječi 
pobijediti, i bez prijevare ih je učio umijeću varanja. 

Ipak, sve te dogodovštine nisu ga mogle sasvim 
zadovoljiti: ni trgovina rečenicama ni lov za slavom. 
Spopade ga strast za astrologijom; udubi se u djela 
zloglasnih »matematičara«, naučio se vući horoskope. 
Manihejstvo, koje je stavljalo zvijezde i planete na 
prvo mjesto hijerarhije bića, naginjalo je također 
ovim vračarskim tlapnjama, koje isu nakon toliko 
godina poprimile izgled nauke. Jedan glasoviti liječ¬ 
nik, Vindicijan, koji je kao prokonzol postavio na Au- 
gustinovu kosu jedan od vijenaca koje je dobio na 
pjesničkim natjecanjima, pokušao mu je izbiti iz gla¬ 
ve ono buncanje o zvjezdanim mudrolijama. Ali niti 
mudri konzularac a niti veliki prijatelj Nebridije, koji 
je također bio protivnik astrologije, nisu ga uspjeli 
od toga odvratiti. Augustin je na nebesima, umjesto 
slave Onoga koji ih je stvorio, nastavio tražiti spajanje 
tjelesa i sudbinu dojenčadi. Kad čovjek izgubi ili ne 
nađe pravoga Boga, ipak ga, makar i nesvjesno, traži; 
i nema druge utjehe ni žudnje nego da pribavi za sebe 
barem koji sićušni jdijelak božanstva. Augustin, koji 
je mislio da je čestica Božja, težio je obuhvatiti bu- 

dućnost: bilo tako da ostane svojom slavom u ljud¬ 
skom sjećanju ili gatajući budućnost po zvjezdanim 
lii j erogramima. 

Ali, uza sve to Sto je upao u jednu vreću čarolija, 
nije htio znati za druge ćarobnjačiće. Kad mu je jed¬ 
nom neki gatalac obećao pobjedu u jednoj skoroj 
utakmici ako pristane na neke žrtve čarolija, odlučno 
odbije izjavivši da, kad bi kruna bila i zlatna, ne bi 
dopustio da i jedna muha bude ubijena zbog njega. 
I tu, mada to ne govori, ispada više kao manihejac 
nego kršćanin, jer je naučavanje, koje je Mani uzeo 
iz Indije, sadržavalo i to da se ne smiju ubijati živo¬ 
tinje. 

Ove dvije godine života u Tagasti ne znače neki na¬ 
predak u Augustinovu životu, nego, s obzirom na či¬ 
njenicu da je prije čitao Hortenzija, korak unatrag. 
Pričanjima manihejaca pridruže se bajke astrologije; 
u konkubinatu se stišala požuda putenosti, ali je po¬ 
rasla pohlepa za slavom. Godine neplodne i mutne, 
godine bijede, iskićena bogatstva. Poslije omare na¬ 
stade oluja, i to ne putenosti, nego boli. Te godine 
završiše se sa smrću, s plačem i s bijegom. 

Augustin je bio našao u rodnom kraju jednog od 
drugova svoga djetinjstva, jednog od tolikih koji je 
sada zauzeo prvo mjesto u njegovu srcu, više od sa¬ 
moga Romanijana. Ne mogu biti jedan bez drugoga, 
dijelili su skupa užitke, naslade, misli i nauke. I on 
je bio iz kršćanske obitelji, ali ga je Augustinov ugled 
zaveo na manihejsko vjerovanje, tako da ih nije više 
ništa dijelilo. Ovo prijateljstvo, »najslađe od svih sla¬ 
sti moga života«, traje od one godine kad je taj mla¬ 
dić teško obolio. Dok je ležao u krevetu u besvijesti, 
roditelji ga dadoše krstiti. Augustin nije pripisao važ¬ 
nost primanju ovog sakramenta, koji je bio primljen 
bez privole bolesnika, uvjeren da će se skupa s njim, 
kad dođe opet k svijesti, smijati. Mladić se oporavio, 
a Augustin je počeo praviti šale na račun krštenja, 
podijeljenog tijelu u besvijesti. Očekivao je da će se 
prijatelj složiti s njim, ali se dogodilo sasvim protivno. 

Vidio je kako upire u njega mrk i tvrd pogled te mu 
se činilo kao da iz onih pomodrelih usana čuje kako 
mu govori s odlučnim tonom da, ako želi nastaviti 
s prijateljevanjem, neka tako više nikad ne govori. 
Augustinu se smračilo pred očima i svalio je krivnju 
na bolest, koja je još mutila um ljubljenoga druga. 
Nekoliko dana kasnije, u ponovnom napadaju veoma 
teške groznice, bolesnik je umro. 

S ovom smrću Augustinu se činilo kao da je oko 
njega sve umrlo. Činilo mu se da su mu odrezali dušu, 
osjetio je da krvari. Domovina mu je postala nepod- 
nosiva, kuća mučilište; svemir je bez njega bio pra¬ 
zan, pust i očajan. Ništa ga nije veselilo: niti krasota 
šuma, niti pjesma, niti igre, niti mirisni krajobrazi, 
niti gozbe niti noćne razblude sobe. Sve ga je ispunjalo 
užasom, postao je samom sebi zagonetan. Pitao je 
dušu: zašto si tako žalosna? A duša nije znala odgo¬ 
voriti. U pameti su se borile protivne misli: želja za 
smrću i mržnja prema smrti, koja mu je otela druga; 
gađenje nad životom i jeza svršetka, s kojim bi iščezla 
i sjećanja. 

Jedina utjeha bile su suze. Ovaj mladić, koji nije 
izrazio ni riječi sućuti kad mu je umro otac, kao da 
se ne može zasititi plača zbog gubitka najdražeg prija¬ 
telja. Govori o tome, i u vremenskom razmaku, s is¬ 
tim riječima uzbuđenja i očaja, kojima bi se poslu¬ 
žio romantični ljubavnik nad mrtvom ženom; tako be¬ 
zumno plakat će jedino nad samim sobom. Augustin 
je dar suza baštinio od majke. Kao dječak plakao je 
čitajući »Eneidu«; kao mladić plakao je zbog zle kobi 
ljubavnika; a povratak Kristu dostići će u bujici suza 
vrhunac. Njegova osjetljiva priroda, zaljubljena u lju¬ 
bav, može se potpuno očitovati tek u toj bujici slanih 
kapljica koje ga spašavaju. Ovo pretkrštenje učinit će 
ga dostojnim pravoga krštenja. 

Na neprekidni majčin plač, koja je plakala nad nje¬ 
govom mrtvom dušom, nije se ublažio, nije popustio, 
ali sada Monika nađe nevinog osvetnika u bezimenom 
Augustinovu prijatelju, jer je mislila da, plačući nad 

mladim mrtvacem, plače i zbog svoje jadne duše, da 
plače majčinim plačem, da plače nad svojim životom 
koji se gubi u ispraznosti riječi i slave. 

Ova pesimistička kriza otvara, bar za čas, oči pro¬ 
fesoru gramatike i pokazuje mu kako nedostatak lju¬ 
bavi izbljeđuje i pomračuje sve ono što se čini na svi¬ 
jetu najbogatije i najradosnije. 

Njegova duša, koja je težila za blaženstvom, nije 
mogla dugo podnositi opsjednutost tom strašnom tje¬ 
skobom. Ne snalazi se u Tagasti, misli samo na bijeg. 
Ne kazuje nikome ništa, niti majci. Povjerava se sa¬ 
mo Romanijanu, koji mu, mada mu je bilo žao, kad je 
vidio da još jedanput bježi iz Tagaste, nudi s uobi¬ 
čajenom darežljivošću potrebni novac za odlazak. I 
Augustin, gotovo potajno i uvijek plačući, bježi u Kar- 
tagu. 

FAUSTOVA NEUKOST 


Kad je 386. napisao dijaloge »Protiv akademika«, 
Augustin je naveo drugi razlog zbog kojega se pre¬ 
mjestio u Kartagu: želju da se domogne plemenitijeg 
znanja, ito jest veće sreće u većem gradu. Kada se 
možda s ovim riječima obratio Romanijanu, koji je 
i u ovom slučaju bio toliko darežljiv, nije mu htio 
pretpostaviti kojeg drugog prijatelja, što bi bilo mož¬ 
da izazvalo koji tračak ljubomore u srcu ljubaznog 
patrona, ili se, obraćajući se čovjeku a ne Bogu, stidio 
priznati ono svoje previše ljudsko osjećanje. 

U Kartagi je okusio — strašno i pomisliti — blago¬ 
dati onog vremena: tužna čovjekova kob, koja je u 
njegovu nestalnom pamćenju po drugi put bacila u 
zaborav one koje je najjače ljubio. Možda mu je filo¬ 
zofski studij pomogao da se utješi jer se tog studija 
u Kartagi s velikim žarom opet latio. Prvo što ga je 
zaokupilo bio je problem o ljepoti pa je njegova prva 
knjiga hila djelce o estetici. 

Augustin, strastvena i po nagonu umjetnička priro¬ 
da, ljubio je lijepe oblike i lijepa tjelesa. »Što mi dru¬ 
go ljubimo« — govorio je prijateljima — »nego lije¬ 
po? A što je lijepo? Što je ljepota? Što je ono što nas 
privlači, što nam se sviđa u stvarima koje ljubimo? 
Kad u njima ne bi bilo dostojanstva i ljepote, stvari 
nas ni u jednom slučaju ne bi pokretale.« Kao odgovor 
na ova pitanja napisao je dvije ili tri knjige jednog 
djelca o »Lijepom i prikladnom«, koje on sam u vri¬ 
jeme pisanja »Ispovijesti« nije posjedovao. Sudeći po 
ono malo uspomena što ih iznosi o tome, ne mora da 
je ovo djelo bilo čudo izvornosti; kudikamo dublje 

misli o ljepoti izložio je mnogo kasnije, osobito u dje¬ 
lima »De mušica« i »De Trinitate«. Bila je to sasvim 
empirička i materijalistička estetika, koja se zasniva¬ 
la na pretpostavkama manihejaca, i od toga prvog ogle¬ 
da, kad je konačno priznao postojanje i primat duha, 
nije sačuvao nego princip o skladu. 

Ali, uza sve to, ta je knjižica bila prvo čedo njego¬ 
va uma — pjesme su mu bile samo metričke igračke 
iz prohtjeva da bude okrunjen. Mladić od dvadeset d 
šest godina rado zamišlja da je otkrio novi svijet, 
iako nije ništa drugo učinio nego uzeo u posjed, pod 
drugim naslovima, kuću svojih pređa. Tako je sav 
obijestan od ovoga ploda svoga uma, pisac prvijen- 
ca, odlučio posvetiti ga jednom slavnom čovjeku — 
Hijeriju, govorniku, koji je u ono vrijeme blistao u 
Rimu i čija je slava doprla do intelektualnih krugova 
Kartage. Augustin ga nije poznavao, a niti Hijerije nje¬ 
ga, ali se uvelike divio tom velikom Sircu, koji je, 
odgojen u grčkim školama, uspio dostići najveći us¬ 
pjeh u latinskom govomištvu i u samom središtu 
latinštine. Čini se da je, uputivši mu djelo, s uzbuđe¬ 
njem očekivao odgovor velikog govornika. Ali naš af- 
frički Jaufre Rudel, koji je bio očaran onom velikom 
rječitošću Sirkinje Melisende »kao što se čovjek na 
glasu zaljubljuje«, nije doživio sreću doznati kako je 
bio primljen njegov bezazlen dar; taj je muk, gotovo 
sigurno, bio rana oholosti filozofskog iskušenika, ma¬ 
da je govorio da on ne treba obožavatelja koji će se 
diviti njegovim mislima. 

Pročitao je onih godina mnogo filozofskih djela, 
među ostalim i Aristotelovu raspravu o »Kategorija¬ 
ma«. Rekli su mu da je to magareći most mišljenja 
i da većina od toga nisu ništa razumjeli, iako su bili 
vođeni od vrsnih učitelja, koji isu čak na pijesku crtali 
slike da bi im misao Stagirite bila jasnija. Prigrlio je 
sam od sebe tu čudesnu i zagonetnu knjigu i spazio 
je da ju je odmah shvatio i to bez teškoća. Ali mu nije 
koristila, koliko bi inače mogla, jer je u ono vrijeme, 
zaslijepljen od Manija, zamišljao Boga kao tjelesno 
biće i kanio je i na njega primijeniti Aristotelove ka- 

tegorije, udaljujući se time od prave spoznaje božan¬ 
stva. Proučavao je također glazbu, geometriju, teoriju 
brojeva i astronomiju. I upravo je astronomija prido¬ 
nijela da se počeo trgati od svoje manihejske vjere. 
Za pristalice Manija, osnivač je bio ništa manje nego 
Duh Sveti, koji je sišao na zemlju i, dosljedno tome, 
morao bi biti nepogrešiv. U svojim je spisima govorio 
obilato o suncu, o mjesecu, planetima i drugim zvijez¬ 
dama, ali Augustinova znatiželja, potaknuta također 
njegovom astrološkom bezumnošću, otkrila mu je dje¬ 
la grčkih astronoma i spoznao je da se otkrića tobož¬ 
njeg Parakleta i računi znanstvenika ne slažu. Još 
više, razmišljajući i zapažajući, uvjerio se da su Grci 
imali pravo i da je Babilonac imao krivo. 

On je još uvijek posjećivao manihejske sastanke i 
nastavio je svoj apostolat, prikupljajući nove vjer¬ 
nike za tu apsurdnu Crkvu, ali u Kartagi nije bilo ni¬ 
koga tko bi mu bio mogao riješiti one sumnje i potvr¬ 
diti čvrstim dokazima nepogrešivost Manija. Rekli su 
mu da će zakratko doći u Kartagu jedan manihejski 
biskup, koji je bio glasovit zbog svoje učenosti, a bio 
je upućen u sve tajne dvaju svjetova, i da će ga on sa¬ 
svim zadovoljiti. Taj zdenac znanja konačno stigne i 
Augustin nije mogao dočekati ure i trenutka da bude 
osvijetljen ili učvršćen u sigurnosti. 

Faust iz Mileva bio je također Numiđanin i na prvi 
je pogled učinio dobar dojam na nestrpljiva slušača. 
Dobro je govorio, bolje od svih onih koje je do sada 
slušao, ali nije rekao ništa što Augustin nije već do 
sada čitao ili slušao tisuću puta. Napokon ga uspije 
uzeti na nišan i otkrije mu teškoće, što su ga mučile, 
to jest očita proturječja u pitanju neba između nauča- 
vanja Manija i zaključaka grčke astronomije. Čini nam 
se da gledamo jednog mladog Wagnera, koji je prije 
vremena došao i navaljuje uzbudljivim i varljivim pi¬ 
tanjima na ovog starog Fausta koji je vjerovao, kao i 
njegov njemački imenjak, u vraga i njegovu moć. 
Ali ovaj numidski Faust bio je manje učen, ali i ma¬ 
nje tašt od onog njemačkog, i otvoreno je Augustinu 
priznao da o tim stvarima ne zna ništa. I zaista, zadr- 

žavajući ga više puta, nemirni je profesor opazio da 
Faust nije bio drugo nego propagator koji je bio po¬ 
vršno upućen u književnost, pa se sve njegovo znanje 
sastojalo u većoj rječitosti od drugih. Augustin kaže 
da je Faust bio svjestan svoga neznanja. I zbog te 
iskrenosti postao mu je simpatičan, toliko da je na¬ 
stavio hvaliti ga i bio je često s njim, a razgovarali 
su o lijepoj književnosti i čitali su djela koja Faust 
nije poznavao. 

Nakon nekog vremena Faust iz Mileva bio je prog¬ 
nan na jedan otok. Iskoristio je bespolicu progonstva 
i sastavio jednu debelu knjigu kritika protiv Starog 
zavjeta, koju je Augustin 400. godine do u tančine po¬ 
bio, ali je i tada gledao u njemu čovjeka koji je »elo- 
quio suavis, ingenio callidus«. 

Ova očitovanja ljubavi i ova književna podupiranja 
nisu bila bez koristi, kako bi se to moglo očekivati. 
Ne smijemo Augustina prije obraćenja zamisliti čisti¬ 
jim nego što je bio i tako spremnim utrošiti svoje 
vrijeme potpuno nesebično. Može se pretpostaviti da 
se sve od onog trenutka mislio preseliti u Rim u po¬ 
tragu za masnijom zaradom, većom slavom, a znao 
je da Faust ima u Rimu jaka poznanstva jer je tu mno¬ 
go godina bio biskup manihejske Crkve. Uvjeriti Fausta 
o svojoj vrijednosti d svojoj naobrazbi bio je siguran 
put da dobije uspješne preporuke. A boravak u Rimu 
pokazao mu je da se nije prevario u računima. 

Ovo, ukoliko se tiče prakse. A ukoliko se odnosi na 
unutrašnjost, priznato neznanje od strane jednog od 
najslavnijih glava sekte značilo je za Augustina poče¬ 
tak osvješćivanja: Faust, umjesto da bude »vražja zam¬ 
ka«, bio je za njega, makar to i nije htio, nož koji je 
dao prvi udarac lancima što su ga držali zarobljenim. 
Nije ipak napustio manihejce, jer još nije bilo druge 
istine koja bi istinijtije zasjala njegovu duhu, koji je 
bio zaveden i koji je zavodio, ali više nije pristajao 
uz njih s onim prijašnjim žarom: bio je već sasvim 
drugi čovjek, vojnik s dušom bjegunca. 

Sasvim sigurno, manihejci su bili oni prijatelji koji 
su ga potakli ostaviti Kartagu i potražiti u Rimu pro- 

stranije polje, unosniju zaradu i veću slavu. Možda ga 
je slika Hijerija, šutljiva Hi jeri ja, kojeg je Augustin 
uzeo kao uzor, navela poslušati one savjete, ali više 
od svega navelo ga je na to razočaranje ponašanjem 
đaštva u Kartagi. Po onome što on pripovijeda čini 
se da su oni raspušteni i opaki studenti bili prava ne¬ 
sreća za učitelje i cijeli grad. Najednom su upadali 
u škole kojima nisu pripadali, rušili su red i mir na¬ 
uke i sve su poremetili. Zloglasni rušitelji, Augustinovi 
drugovi, koje je teško podnosio, vršili su svoje lude 
čine, drske i zločinačke, a siromašni školnik to više 
nije mogao izdržati. Nisu mu se mnogo svidjeli kad je 
na silu morao prihvatiti njihovo društvo; kao profesor 
na njih se srdio i gadili su mu se. Pričali su mu da su 
u Rimu takvi sramotni običaji nepoznati i da je bila 
stroža stega, tako -da se, svladan od tolikih razloga, 
odvaži premjestiti se u glavni grad Carstva, gdje su 
toliki retori iz pokrajine, a naročito Afrikanci, otkrili 
bajoslovnu sreću. 

Jedina je zapreka bila majka. Monika ga je, koliko 
nam se čini, pratila u Kartagu. Kad je doznala za na¬ 
mjeru svoga sina, podvostruči jecanje i plač. Mani joj 
je bio oteo dušu njena Augustina i bio ga je odijelio 
od nje; sada joj manihejska napast oduzima i prisut¬ 
nost tijela što ga je ona othranila. Sin će joj preko 
mora biti još više prepušten na milost i nemilost za¬ 
vodnika te će propasti zauvijek. 

Da prestane tugovati, morao se uteći laži: »Lagao 
sam svojoj majci, i to kakvoj majci!« Monika mu nije 
povjerovala te se ni za korak nije udaljila od njega. 
Slijedila ga je jedne večeri sve do luke. Augustin je 
prevari da će se popeti na parobrod da bi proveo po¬ 
sljednje sate s prijateljem koji je morao otputovati; 
nagovori je neka probdije u jednoj crkvici, koja je 
bila posvećena svetom Ciprijanu mučeniku, a bila 
je ondje pokraj mora. Tu je, ne znajući da je preva¬ 
rena, provela svu noć u suzama i molitvama. 

Dune vjetar, naduše se jedra lađe u kojoj se vozio 
Augustin, udalji se iz Afrike, iz one Afrike u koju će 
se pet godina kasnije vratiti kao sasvim drugi čovjek, 

pomiren s Bogom, kojeg je majka plačući zaklinjala. 
Kad je Monika ujutro izišla iz kapele da nađe sina, 
bilo joj je jasno da je prevarena te se rascvili zbog 
himbenosti i okrutnosti onoga kojega je iznad svih bića 
ljubila. Ostavio ju je samu na morskoj obali da se is¬ 
kali u plaču, kao što je Didoma u svom djetinjstvu 
s nevjericom u očima pratila jedra Eneje koji je bje¬ 
žao. I Augustin je pošao u Rim, kao i njegov prvi ju¬ 
nak, te se poput njega ni on nije dao pobijediti od na¬ 
puštene ljubavi. Ali suze skromne udove nisu bile uza¬ 
ludne kao suze one kraljice iz priče, nego su bile usli¬ 
šane od Onoga koji je Augustina, dopustivši njegov 
bijeg u Italiju, poslao tamo gdje će Milost ukrasiti bje¬ 
gunca. 


4 * 

SIMAHOV IZBOR 


Augustin je stigao u Rim krajem 383. Opskrbljen, 
gotovo sigurno, Faustovim pismima i preporukama 
drugih afričkih prijatelja, nađe gostoprimstvo u kući 
jednog manihejca, koji je bio kao i on »slušač«. Mora 
da je stanovao u onim ulicama, između Ćelija i Aven- 
tina, gdje je, kako se to iz imena vidi, bila četvrt af¬ 
ričke kolonije, jer i danas postoji Ulica Glavice afričke, 
stari vicus »Capitis Africae «. 

Manihejstvo je službeno bilo izvan zakona. Jedan 
Dioklecijanov dekret iz 296. prijetio je smrću ili ubi¬ 
tačnim radom u rudnicima za sve Manijeve vjernike. 
Jednim zakonom iz 382. Teodazije je veliki dio njih 
kaznio smrću. Uza sve to bilo ih je mnogo, i u prije¬ 
stolnici Carstva i čak, kaže se, u kršćanskim Crkva¬ 
ma, tako da se Augustin u Rimu družio ne samo sa 
»slušačima« nego i sa »izabranima«. 

Netom je ušao u kuću manihejca, svlada ga straš¬ 
na vrućica, možda groznica kojom se izvrgao opasno¬ 
sti i njegov život. A bio je tada u njegovu duhu toliki 
nered da ga nije niti spopala želja za onim krštenjem 
koje je kao dječak u sličnoj prilici toplo zatražio. Mo¬ 
mka je ipak i izdaleka bdjela nad njim. Mada preva¬ 
rena i zapuštena, nije propustila ni jedan dan prepo¬ 
ručivati Bogu spas uvijek ljubljenog bjegunca. Nije 
znala da je bolestan, ali je bila sigurna da je njegova 
duša bila grozničava i gnojna. A što jedna majka, 
makar odijeljena morima, ne pogađa? Augustin je bio 
zagovorom majčinih suza spašen od dvostruke smrti. 

Bilo je začas spašeno samo tijelo, ali se s teškom 
sporošću spremalo i drugo ozdravljenje. Augustin je 
nastavio živjeti među manihejcima, koji su mu uka¬ 
zali gostoprimstvo i koji su ga dvorili, ali se, živeći 
među njima, osvjedočio da je askeza kod pojedinih 
»izabranih« bila više u riječima nego u životu. Ali 
misao da je grijeh izvan njegove volje — »nešto što 
je bilo sa mnom, ali nije ja« — zaslijepila ga je uvijek, 
jer ga je oslobađala osjećaja krivnje i muke grižnje sa¬ 
vjesti. Sve nauke koje obećavaju ljudima takvo nisko 
spokojstvo u zlu — bili to potpuni deterministi ili pro¬ 
povjednici budističkog »karma« — sigurne su da će 
naići na pristalice i velik uspjeh. Čovjek svinja najza¬ 
hvalniji je onome tko mu uspava savjest. 

Augustin je u Kartagi pratio polemična predavanja 
nekog Elpidija, koji se trudio oboriti gnostičke prigo¬ 
vore što su ih manihejci iznosili protiv Staroga zavjeta. 
Rasprave su bile javne i Augustin je mogao opaziti 
dvije stvari: da su se manihejci služili iskrivljenim 
primjercima Svetoga pisma i da su njihovi odgovori 
katoličkom protivnom mišljenju bili slabi i bojažljivi. 

Augustin nije više bio čist i uvjeren manihejac, ali 
niti još nadahnut katolik, pa se njegov duh, potresen 
i uskoleban, obrati još jednom onom Ciceronu koji ga 
je bio probudio od retorske hipnoze. Mislim da je u 
Rimu Augustin pročitao djela akademika i, kao svi 
koji se kolebaju, bio je jako napastovan skepsom, ba¬ 
rem u onom umjerenom obliku kako je nalazimo kod 
Arcesilaja i Kameada, a nalazi se i u kićenoj Cicero- 
novoj prozi. 

Kasnije je Augustin utuvio u glavu da su akademici 
naučavali dvije teorije u filozofiji: jednu razumljivu 
puku, a drugu pristupačnu malom broju. U svojim 
kasnijim razmatranjima u Rimu prihvatio je dva prva 
poglavlja prve nauke, to jest da čovjek ne može zago¬ 
spodariti istinom i da mudrac mora o svemu sumnja¬ 
ti. 0 ovim i drugim problemima razgovarao je s prija¬ 
teljem i učenikom Alipijem, koji je otišao prije njega 
u Rim da uči pravo i koji je ondje bio jedini kojemu 
je mogao otvoreno otkriti svoju dušu. 

Onih je mjeseci mogao upoznati Jeronima Dalmatin¬ 
ca, koji je stanovao u njegovoj blizini, na Aventinu, 
vjerojatno u kući Marcele, gdje je upućivao u monašku 
svetost jednu udrugu gospođa i kršćanskih djevojčica. 
Jeronim je upravo u to doba prevodio odlomak iz Ori- 
gena i raspravu Didima Slijepog o Duhu Svetome i 
spremao se na pregled latinskog prijevoda Novoga 
zavjeta. Papa Damaz I zavolio ga je i imenovao svo¬ 
jim tajnikom, ali se mamhejac Augustin nije mogao 
približiti ni jednome ni drugome od tih dvaju velikih 
aunova. Kasnije će pismeno raspravljati s Jeronimom, 
ali se nisu nikad vidjeli, ili su se vidjeli, sretajući se 
ulicama Kima, a da nisu znali jedan za drugoga. Dva 
najveća borca Zapadne Crkve spotakoše se možda u 
kojoj rimskoj ulici, ali ne izmijeniše ni onda ni kasnije 
ni jedne riječi. 

Međutim, ikad je ozdravio, otvorio je školu govor- 
ništva i nisu mu nedostajali učenici, ali nije prošlo 
mnogo vremena i on spozna da je izbjegao jedno zlo 
i upao u drugo, možda veće. U Kartagi su studenti 
bili apaši, a u Rimu lopovi. Pohađali su tečajeve jed¬ 
nog učitelja, a kad je trebalo platiti, izgubili bi se u 
mnoštvu i pošli bi u dlrugu školu. To je bilo za Augu- 
stina veoma bolno iskustvo, jer još nije uspio ostvariti 
dobitke, a toliko je do njih držao. Stoga je počeo mr¬ 
ziti te učenike varalice i prezirati toliko željeni Rim. 

Spasiše ga prijatelji manihejci. Upravo je onoga 
ljeta 384. prefekt grada Kvint Aurelije Simah bio u Mi¬ 
lanu da bi izložio na carskom dvoru, to jest mladom 
Valentinijanu II i njegovoj majci Justini, molbe i raz¬ 
loge Senata da bi se u sudu opet uspostavio oltar 
Pobjede, koji je car Gracijan, iz obzira prema državnoj 
vjeri, to jest kršćanstvu, bio dao ukloniti. Pretpostav¬ 
ljam da su za vrijeme tog boravka ovlastili Simaha, za¬ 
štitnika književnika koji je i sam bio glasovit knji¬ 
ževnik, da pošalje iz Rima jednog dobrog učitelja go- 
vomištva. Prefekt predloži kandidatu temu za jedan 
govor. Augustin ga obradi i izgovori na svoj način. 
Simah je bio zadovoljan govorom |i govornikom te bez 
daljnjega opremi Augustina u Milano. 

Nije bila mala čast za jednog nepoznatog provin¬ 
cijalca biti izabran od jednog takvog suca. Iako car više 
nije stanovao u Rimu, ipak je jedan zamjenik Augus- 
tov, sveden na mjeru jadnih vremena, imao vrhovni 
nadzor nad književnošću, a to je bio Aurelije Simah. 
Simah je bio vrijedan čovjek, poštenjak i po potrebi 
dobar čovjek. Preporučivao je dobrohotnost i dobro¬ 
činstvo, ah se previše veselio kad je car slao zaroblje¬ 
nike da budu ubijeni u cirkusu i ljutio se previše kad 
je koji od tih zarobljenika želio radije sam i nasamo 
počiniti samoubojstvo nego da za zabavu puka bude 
pogubljen pred javnošću. 

Kako je bio iz imućne i senatorske obitelji, nije 
morao u ono doba carskog centralizma uz disati ni za 
jednom od najvećih službi, sada već više počasnih nego 
unosnih. Bio je kvestor, pretor, prvosvećenik, prokon¬ 
zul, a sada su ga imenovali preteKtom grada i 391. po¬ 
stade konzul. Kad je imao tek dvadeset i osam godina, 
poslali su ga 373. da upravlja Afrikom te je možda u 
njemu ostala koja kap simpatije za Punce, što je bolo 
razlogom da je bio sltlan Augustinu. 

Bio je veoma bogat i raskošan. Kad je jedan njegov 
sin postigao čast pretora, potrošio je za igre i sveča¬ 
nosti deset milijuna naših lira. Ali je, protivno tome, 
bio veoma siromašan u oduševljavanju i maštanju te 
zato reakcionaran, bez svjetla misli i privržen starin¬ 
skim običajima više iz navike estete nego razumne 
strogosti. Nije ništa shvatio u kršćanstvu te je, mada 
je bio odan augustima i ce za rima svoga vremena iz 
želje za slavom, ostao poganin, i to pobožni poganin. 
Ma koliko se branio od optužbe da progoni kršćane, 
jasno je da mu nis/u bili mrski oni koji su se suprot¬ 
stavili napredovanju kršćanstva, na primjer manihejci. 
Augustin ima zahvaliti svoje imenovanje u Milanu tom 
podmuklom Simahovu protu kršćanstvu. 

Ali je slava Simahova nadasve isticana u književ¬ 
nosti. U onoj pustari suhog granja, kakva je postala 
poganska kultura, Simahova su pisma hila slavljena 
kao Ciceronova i Plinijeva, a njegovi su se pohvalni 
govori činili stilskim majstorijama. Pjesnik Auzonije 

bio je njegov štićenik i obožavatelj; Makrobije ga kuje 
u zvijezde, a također i protivnici kršćani — čak i Am¬ 
brozije, koji mu je dijaiektičnom odlučnošću odgovorio 
na njegov »relatio« za oltar Pobjede, također i Pru- 
dencije, koji je iz istog razloga sastavio protiv njega 
jedan cijeli spjev — svi su oni hvalili čistoću i rječi¬ 
tost njegova govora. Te pohvale iznenađuju, jer u 
svim književnostima svijeta nije lako naći nekoga 
koji bi imao manje reći i koji je to rekao na suhopar- 
niji i općenitiji način. Nema očiju da vidi svijet, niti 
razuma da shvati i ocijeni svoje doba. Kao što je slijep 
konzervator u politici, tako je gluh i zastario u prozi. 
Svoju zatvorenost opravdava lakonskom kratkoćom, a 
svoju hladnoću patricijskim dostojanstvom. 

Ipak je držao do toga da pogosti i štiti književnike, 
bilo koje rase oni bili. Sigurno je da Augustin ima za 
spomenutu Simahovu naklonost više zahvaliti svojoj 
govorničkoj vještini i izvrsnom poznavanju klasika 
nego preporukama manihejaca. Ne bi je bio stekao u 
onom trenutku kad je Simah bio u otvorenom sukobu 
s poglavicom talijanskih katolika, to jest sa svojim 
rođakom Ambrozijem. 

0 čemu su međusobno govorili u palači na Ćeliju 
manihejac napola skeptik i poganin napola bogomoljac? 
Dvije oprečne prirode — Afrikanac i Rimljanin: je¬ 
dan sav vatra i nemir, drugi sav pepeo i ispraznost. 
Prvi će biti jedan od najvatrenijih pisaca sviju vreme¬ 
na i predstavnik budućnosti, drugi jedan od najsuho- 
pamijih mozaicista sviju stoljeća i papiga prošlosti. 

Siromašni Simah, koji je imao uvijek u ustima Rim, 
slavu Rima i veličanstvo rimskih bogova, zaštićuje, a 
da to nije ni znao, onoga koji će u »Civitas Dei« napi¬ 
sati najtemeljitiju j najnemilosrdniju optužbu protiv 
grabljivosti, okrutnosti i rimskog praznovjerja. I taj 
mladi profesor, kojega on žurno uputi u Milano, do¬ 
pustivši mu da se služi carskom poštom, bit će tri go¬ 
dine kasnije primljen u kršćansku Crkvu upravo od 
onog biskupa Ambrozija koji je Simahov protivnik, i 
to pobjedonosni protivnik. 

AMBROZIJEVA ŠUTNJA 


Poćj iz Rima u Milano nije za Augustina značilo 
nazadak. Milano je onih godina bio manje napučen, 
ali važniji od Rima. Ne samo da je tu bilo sjedište 
jednog od dvaju namjesnika Zapada, to jest namjesni¬ 
ka Italije, nego je on gotovo uvijek ugošćivao koji car¬ 
ski dvor. Kad je Augustin stigao, došao je iz Sirmija 
trinaestogodišnji Valentinijan II s majkom Justinom, 
koja se još nije bila sukobila s veoma popularnim mi¬ 
lanskim biskupom zato što je pogodovala arijancima. 
Ambrozije je na kraju s potporom carevom pobijedio 
Simahovu rječitost i svi su se sjećali naklonosti koju 
mu je ukazao Gracijan i poštovanje koje je prema nje¬ 
mu gajio Teodozije. Prigodom glasovite rasprave o ki¬ 
pu Pobjede, susreo se sa samim papom Damazom, 
a talijanski su katolici gledali u njemu neustrašiva 
glavara. Bio je dakle ne samo biskup Milana nego jedan 
od najmoćnijih ljudi Carstva, savjetnik i zaštitnik čak 
cezara i augusta, najglasovitiji prelat Zapada. 

Netom je Augustin stigao u Milano, odmah je po¬ 
sjetio Ambrozija. Nije mogao to ne učiniti, čak iz to¬ 
likih ljudskih obzira pristojnosti i računa — nitko nije 
u Milanu bio tako utjecajan kao on — a možda mu je 
i sam Simah, mada poražen, savjetovao taj korak. Au¬ 
gustin pripovijeda da ga je očinski primio i da je za¬ 
volio velikog biskupa, ali u daljnjem pričanju otkriva 
da odnosi između ta dva čovjeka nisu bili nikad topli 
i prijateljski. Augustin je 421. napisao da ga je uvijek 
štovao kao oca, ali štovanje pretpostavlja uvijek neku 
udaljenost. Ne može se posumnjati u Afrikančevu 
smjernu zahvalnost, ali sa strane Ambrozijeve bilo je 

uvijek, i poslije krštenja, ne znam koliko, suzdržljivo- 
sti, što ne bih htio nazvati hladnoćom, ali niti prijatelj¬ 
stvom, niti očinskom ljubavlju. Ambrozije, koji je ži¬ 
vio do 397, mogao je vidjeti svoga subrata Augustina 
u biskupskoj časti i mogao je čitati neka njegova dje¬ 
la, i to ne najmanje važna; ipak ne nalazimo ni jedan¬ 
put Afrikančevo ime spomenuto od neumornog pisca 
knjiga i poslanica, milanskog biskupa. A ipak je Am¬ 
brozije bio nadasve pristupačan i srdačan te ga niti 
pravovjerna upornost nije priječila činiti dobro i po¬ 
ganima, ako su zaslužili. 

Koji bi dakle bio razlog da su ova diva sveca, koje 
je Crkva s pravom povezala u prvom kvadrimviratu 
svojih naučitelja, jedan prema drugom bali gotovo stra¬ 
ni? Ambrozije je svojim govorima osvijetlio Augusti- 
na; pohvalio je pobožnost njegove majke, savjetovao 
mu je čitati Izaiju i napokon je vodom krštenja u nje¬ 
mu [ponovno oživio Krista, ali mu nije nikad upravio 
dugi govor, nije požurivao njegove ispovijesti i njego¬ 
ve sumnje, nije ga pozivao na pojedinačne razgovore, 
nije izrazio niti najmanje radosti da je pomirio s Crk¬ 
vom čovjeka koji nije bio posljednji i koji će i njega 
nadmašiti dubinom i slavom. 

Mislim da pravi razlog Ambrozijeve suzdržljivosti 
da na vrijeme nije uzvratio na Augustinove nijeme 
izraze lica, leži u bitnoj opreci dviju priroda. Ambro¬ 
zije, rođen u Treviriju iz rimskog plemena, posje¬ 
dovao je osobine senatorske važnosti i sjevernjačke 
blagosti, Afrikanac naprotiv bijaše sav plamen i vatra. 
Ambrozije je bio biskup, j to sveti biskup, ali prije 
nego je postao svećenik, bio je veliki gospodin, visoki 
činovnik, političar te još sada, uz svoje biskupske duž¬ 
nosti, mora pomalo vršiti i načelničku, ministarsku i 
diplomatsku službu carskoga dvora. Za Augustina, na¬ 
protiv, malograđanina iz pokrajine, čistog intelektualca, 
bili su samo važni događaji duha i pokreti duše; pre¬ 
govori i tajna visoka politika kao ni praktični poslovi 
nisu ga zanimali. Ambrozijeva naobrazba, prije nego 
što je postao biskup, bila je nadasve pravna, a kasnije 
teološka, koju je potpuno crpao iz gTČkih otaca; Augus- 

tinova naobrazba, naprotiv, bila je pretežno književna 
i gotovo potpuno latinska. Ambrozije kao dobar Rim¬ 
ljanin nije držao mnogo do filozofskih cjepidlačenja i 
njegovo je djelo bilo više djelo egzegete i moraliste ne¬ 
go spekulativnog teologa; Augustin je, naprotiv, bolje 
poznavao metafiziku od Biblije, bio je više pohlepan za 
filozofskim tančinama i raspravama nego za propovije¬ 
dima i mor aliz iranjem. U Ambroziju nema ni trunka 
putenosti, postao je svećenik i biskup u četrdesetoj go¬ 
dini (ako se rodio, kao što je vjerojatno, 333), ostao 
je neženja, dok znamo da je Augustin bio svladan od 
putenosti u šesnaestoj godini i da nije mogao živjeti 
bez žene sve do predvečerja obraćenja, tako da je 
Ambrozijev celibat izazivao u njemu samilost. 

Mora se ovim .protivnostima još dodati da je Augus¬ 
tin stigao u Milano preporučen od Simaha — kojega je 
Ambrozije s pravom smatrao poglavicom pogana, 
spremnim i umrijeti — a prethodio mu je sumnjivi 
glas manihejca i astrologa. Bilo je više nego je potreb¬ 
no razloga da se opravda, ako ne nepovjerenje, ja. ono 
barem Ambrozijeva suzdržljivost. S druge strane, je¬ 
dan biskup kao on morao je sve (raditi, misliti na sve, 
upravljati prostranom biskupijom, sudjelovati na car¬ 
skoj skupštini, sada trčati u Rim ili u Akvileju na 
koji sabor, sada u Treviri u koju misiju, misliti na 
dvorbu siromašnih i nemoćnih, spasiti progonjene i 
spremati nedjeljne pouke i homilije, pisati i pregleda¬ 
vati svoje rasprave i svoja tumačenja, boriti se protiv 
heretika i opominjati na red careve. Stoga je jasno da 
nije mogao imati mnogo vremena posvetiti se samo 
jednoj osobi i razgovorima nasamo, i to čestim. 

Kad je Augustin išao da ga posjeti — a mogao je to 
učiniti kad je htio, jer je Ambrozijeva kuća bila otvo¬ 
rena svima te nije trebalo predstavljati se i čekati 
u predsoblju; a ,dolazio je k njemu veoma često — na¬ 
lazio ga je okružena svijetom koji ga je opsjedao da 
traži od njega pomoć ili da ga obavijesti o tisuću stva¬ 
ri, tako da nije mogao govoriti u četiri oka; ili ga je 
zatekao za stolom, pa mu nije htio oduzeti ono malo 
trenutaka okrepe. Često ga je nalazio sama ili s knji- 

gom Ikako u tišini čita i razmišlja. Siromašni Augustin 
imao je u pameti bezbroj pitanja i na usnama bezbroj 
riječi koje bi htjele van, mučen od manihejskih razo¬ 
čaranja i napasti skepse, ali se bojao smetati ga i 
čekao je da Ambrozije digne oči, da mu se nasmije, 
da ga zapita što od njega želi. Ali mudri biskup nije 
davao znaka da je spazio nijemu i izazivajuću prisut¬ 
nost nemirnog profesora i nastavio je čitati. Augustin 
bi tiho sjeo pokraj njega, promatrao ga je, u sebi ga 
je opravdavao, ali još uvijek očekujući jedan piig, je¬ 
dan poziv. Vrijeme je prolazilo, a Ambrozije je bio još 
uvijek udubljen u tihu lektiru. Neutješeni Augustin na 
koncu bi ustao uzdišući i na prstima bi izišao iz bis¬ 
kupove palače natašte kao što je ji ušao; nije se usudio 
tražiti pa nije niti primio milostinju jedne riječi. 

AMBROZIJEVA RIJEČ 


Ipak je Ambrozije, udaljeni Ambrozije, neizmjerno 
pomogao Augustinu. Može se čak ustvrditi da je posli¬ 
je Monike bio jedan od najodlučnijih sudionika nje¬ 
gova obraćenja. 

Ako nadahnuti biskup, zauzet tolikim brigama i za¬ 
okupljen tolikim svijetom, i nije govorio s Augustinom, 
govorio je ipak u svojoj bazilici cjelokupnom narodu, 
a često i nadugo. Njegovo veliko očinsko i kršćansko 
srce, potkrijepljeno opsežnom grčkom kulturom i bis¬ 
trinom latinskog ;uma, znalo je uvijek pronaći čudesne 
primjene herojskih pouka, umnih primjena, novih tu¬ 
mačenja i ovu je zdravu i bogatu hranu davao 5 auto¬ 
ritetom učitelja, ali ipak s prizvukom slatke ljubaz¬ 
nosti. Ambrozije nije bio teolog visokog ptupnja niti 
veliki umjetnik, ali je znao vršiti svoju dužnost kao 
biskup, to jest kao vodič koji poučava i štiti, tako da 
ga u tome još nije nitko nadmašio. On je uistinu vje¬ 
rovao u ono što jje naučavao, vjerovao je svim umom 
i dušom; ljubio je svoj narod više nego samog sebe, 
više nego svoje, više nego slavu, više od careva i cari¬ 
ca. Bio je u službi Krista, jedine Rimske Crkve i siro¬ 
maha; nije se bojao niti srdžbe velikih niti smrti. Nije 
se zadovoljio, kao toliki biskupi naših dana, sastaviti 
svake korizme jedno elegantno pastirsko pismo i po 
javiti se pred narodom isamo za velikih svetkovina, 
već je katehizirao i propovijedao svake nedjelje, čak i 
u tjednu, djeci i odraslima, neukima i profesorima. 
Dugo se pripremao iza ove česte i ljubazne pouke raz¬ 
matranjem Biblije i čitanjem sv. Bazilija ili sv. Ata- 

nazija; veliki broj knjiga koje su od njega preostale 
nisu drugo nego jhomilije zabilježene od stenografa, 
a koje je on prekuhao i dotjerao. Ma koliko bio odličan 
administrator i vrijedan državnik, znao se uzdići do 
misli dostojnih jednog mistika. Krist je uvijek prisu¬ 
tan u tom starom provincijalnom namjesniku: »Sve 
dakle imamo u Kristu. Ako želiš izliječiti rane, liječnik 
je; ako si iu plamenu ognjice, zdenac je; ako treba 
kazniti opačinu, pravda je; ako trebaš pomoći, sila je; 
ako se bojiš smrti, život je; ako želiš nebo, put je; ako 
bježiš od tmine, svjetlo je; ako tražiš jelo, hrana je.« 

Zamislimo da 374, kad je imenovan biskupom, ni¬ 
je još bio ni svećenik, a niti kršten, i da je morao, 
kako on sam bezazleno piše: »Učiti drugoga prije nego 
što je sam naučio.« Glas jednoga milanskog dječaka 
odredio ga za stolicu u Milanu — slično onom glasu, 
također milanskog dječaka, Ikoji će za kratko vrijeme 
reći Augustinu »tolle et lege« — a da nije na to ni mi¬ 
slio, niti je to itko predvidio. 

Takav je bio čovjek kojega je Augustin svake ne¬ 
djelje u bazilici slušao. Crkva je bila krcata. Narod, 
koji je žeđao iza hranjivim riječima, pažljivo je slu¬ 
šao. Iz početka je naš profesor više gledao na formu 
nego na sadržaj i bio je očaran jednostavnom i ugod¬ 
nom Anbrozijevom rječitošću. I sve se više zaljublji¬ 
vao u govor, koji nije blistao pozajmljenim vrlinama, 
nego je proizlazio iz punine objavljene ljubavi; počeo 
je poklanjati pozornost ne samo načinu kako su riječi 
izgovorene nego i samim riječima; jotkrio je, na svoje 
čuđenje i utjehu, da su ga manihejci prevarili mnogo 
lukavije nego što je to i zamislio. Jedna od (njegovih 
glavnih zapreka da se pokloni katoličkoj istini bila su 
zlobna manihejska ismijavanja sablaznima patrijarha 
i kraljeva Staroga zavjeta. 

Augustin je gajio uvijek, i kad je bio okaljan za¬ 
bludama, duboko poštovanje prema Isusovoj čistoći 
— pa i prema umanjenom Kristu, po »običaju gnosti- 
ka — ali se nije mogao pomiriti s tim da su razboj¬ 
nici i grešnici Staroga zavjeta mogli biti svjedoci, pro¬ 
roci i slike pravoga Boga , tako da je pristajao uz ma- 

nihejsku nauku da se u povijesti židovskoga naroda 
vidi odraiz i djelo rđava boga — Sotone. 

Upravo sada, onih godina između 383. ii 386, Ambro¬ 
zije je pisao u obliku govora, izrečenih pred javnošću, 
svoju »Apologiju proroka Davida« i svoje komentare 
na »Dvanaest Davidovih psalama« te je gotovo sigurno 
da je Augustin, koji je revno posjećivao Ambrazijeve 
pouke, čuo barem jedan dio toga. Bilo je to upravo 
ono što je trebalo, jer je baš David bio (jedan od onih 
koje su u manihejskom optuživanju najviše uzeli na 
nišan. Kako je moguće, govorili su, da jedan preljub- 
nik i ubojica kao David može biti vjesniik, slika i čak 
preteča Kristov? 

Ali — odgovarao je Ambrozije — ono čemu se mo¬ 
ramo diviti, što je kršćansko i sveto u Davidu, to je 
upravo njegovo kajanje i njegovo ispaštan je. Bog često 
dopušta da i najbolji padaju, da bi ise poslije pada 
pridigli veći, kako bi služili kao primjer koji potiče 
puk osrednjih. Bilo je bezbroj monarha preljubnika 5 
ubojica jednakih Davidu, i gorih od njega, ali koliki 
su se pokajali, koliki su prignuli glavu prekoreni od 
svećenika, koliko ih je javno priznalo svoju krivnju i 
koliki su sami sebe kaznili svojevoljnim pokorama da 
bi djelima milosrđa izbrisali mrlje grijeha! I sv. Petar 
je griješio, možda i teže, jer se (odrekao svoga učitelja 
i svoga Boga, a ipak, bila je dovoljna riječ ljubavi da 
mu Isus oprosti. I zar nije moralo biti oprošteno veli¬ 
kom kralju pjesniku, koji je svake noći kvasio krevet 
suzama, koji je jeo sam kruh s pepelom, koji je svoje 
vino pio pomiješano s plačem grizodušja? Ambrozije 
je završio tu rječitu obranu s tumačenjem pedesetog 
psalma, koji mu je omogućavao prijeći od moralnih 
primjena do njegovih omiljenih slikovitih i alegorijskih 
napomena pokazujući /na kiticama »Operi me od mo¬ 
je opačine, očisti me od grijeha... oprat ćeš me — 
bit ću bjelji od snijega« — glas i predobjavu Kristo¬ 
va krštenja. 

Ali ne samo da je Augustin kroz one dvije godine, 
385. i 386, slušao homilije o Davidu nego je mogao i 
pratiti Ambrozijeve tečajeve. Za vrijeme burnog suko- 

ba, koji je potresao sav Milano, a koji se završio Am- 
brozijevom pobjedom, carica Justina je na svaki na¬ 
čin htjela da bi katolici ustupili jednu baziliku here¬ 
ticima arijancima, tali se biskup i puk uporno suprot¬ 
stavile — sve do posljednjeg. On je pročitao i protu¬ 
mačio također Jobovu (i Joninu knjigu. Možda je Augus- 
tin uspio čuti i koju vježbu tumačenja Evanđelja sv. 
Luke, koja su započela 385. 

Ambroziju su bili učitelji u egzegezi u prvom redu 
Filon i Origen. On je volio alegorijsku metodu, ali 
nije, razumije se, poricao ni doslovno tumačenje Sve¬ 
toga pisma. Ona metoda kojom su se origenovcd pre¬ 
tjerano služili, a koja je bila za njih jedini ključ za 
razumijevanje Biblije, mogla je kriti i pokoju opas¬ 
nost, ali je tada bila najprikladnija da se [uklone 
Augustinove manihejske predrasude. Ono što je u 
običnom govoru bila zapreka i što je bilo iteško vje¬ 
rovati, pretvaralo se, zahvaljujući alegoriji, u duboku 
metafizičku istinu ili u poučavanje više moralnosti. 
Augustin je bio iznenađen činjenicom da je Ambrozije 
često ponavljao Pavlovu riječ »Slovo ubija, ali duh 
oživljuje« i malo-pomalo je primijetio da je Biblija, 
koju je on do tada prezirao, ibila kao zemlja nenaslu- 
ćenih divota, kojoj se pristupalo kroz uski i tamni 
otvor. Otkrio je da je prezreo ne katoličku nauku, ne¬ 
go niz priviđenja koja su nastala od halucinacija i ma¬ 
nihejskih falsifikata; kršćani su otvoreno priznali da 
ima u vjeri tajna koje se ne mogu objasniti i to mu 
se učini puno višim od nadutosti (Sljedbenika Manija, 
koji su drsko obećavali znanje bez udjela autoriteta, 
a zatim su napajali zavedene neobičnim pričama. »Ni¬ 
sam još bio stigao do istine« — zaključuje Augustin — 
»ali sam se već oslobodio zablude.« 

To je bila vesela vijest koju je kao čestitku obja¬ 
vio majci kad je stigla. Monika nije (mogla odoljeti 
boli zbog bijega svoga Augustina i skupa s drugim si¬ 
nom, Navigijem, slijedila ga je u Milano. Vijest je 
obraduje, ali ne koliko je Augustin očekivao. Ona ije 
toliko molila tu milost da se nije začudila kad ju je 
dobila. Bog ispuni polovicu (zatražene milosti; ona mir- 

no saopći sinu da će ga, prije nego zaklopi oči, vidjeti 
pokraj sebe kao vjernog katolika. U međuvremenu, 
Monika je provodila u Milanu život u svakodnevnim 
pobožnostima i pažljivo je slušala Ambrozija, toliko da 
je biskup više pozornosti posvetio majci nego sinu; i 
kad je upravio riječ Augustinu, (bilo je to radi toga da 
pohvali majčinu pobožnost. 

Ali Augustinova misao još nije bila spremna pri¬ 
stati na sve. On je još tražio matematičke dokaze pa 
piše: »Htio sam biti siguran i o nevidljivim stvarima, 
kao što sam bio siguran da sedam više tri daje deset.« 
Još nije uspio shvatiti da postoje čisto duhovne sup¬ 
stancije. A kako za to nije bilo dokaza, a nije ih niti 
naslućivao, i dalje ga je napastovao Kameadov skepti¬ 
cizam, mada nije mogao povjeriti svoju dušu filozofi¬ 
ma, koji nisu čak ni za ime Isusovo znali. 

Ali u ovom kolebanju i sukobljavanju misli uspio 
je pod Ambrazijevim utjecajem prihvatiti dvije spaso¬ 
nosne odluke. Prva je bila: napustiti manihejce, u koje 
više nije imao nikakva -povjerenja, i druga: postati 
katekumen u Katoličkoj Crkvi. Putovi Milosti bili su 
već široko otvoreni. 

MILANSKI PIJANICA 


U Milanu Augustin nije više bio sam i više neće 
biti nikada sam. Rodio se da bude glavar i pastir. Svi 
su se okupljali oko one blistave vatre da se otope i na¬ 
novo ožive. I dok je još lutao, znao je biti vođa, i kad 
je sam bio žalostan, znao je razveseliti. 

Vodio je sa sobom svu obitelj, osim jedne sestre, 
koja je ostala u Africi; bila je s njim Monika, brat 
Navigije, bezimena gotovo žena s Adeodatom, koji je 
već imao trinaest godina i bio je očev učenik; dotrčali 
su |i vjerni prijatelji Alipije i Nebridije. Mecena Roma¬ 
ni jan poslao je tamo svoga sina Licencija dla bi učio 
s njegovim starim prijateljem. Osim toga sklopio je 
veze i prijateljstva u Milanu, naročito s filozofima: 
s Verekundom, također profesorom, s Manlijem ili Ma- 
lijem Teodorom, novoplatoncem, koji je 399. bio kon¬ 
zul i kojega [je Klaudijan hvalio, s Firminom, ljubite¬ 
ljem govomištva i astrologije, s Ermogenijanom, filo¬ 
zofom i sa Zenobijem, koji je bio »magister memoriae «, 
tj. arhivar, ljubitelj lijepoga i mudrosti. 

Već je prevalio i tridesetu godinu i činilo mu se 
ponekad da je dostigao ono sretno doba koje su mu 
roditelji proricali i o kojem je sanjao. 

Ipak nije bio zadovoljan ni miran. Krivnju za taj 
nemir pripisivao je tome što nije još dovoljno slavan 
ni bogat, što nema prave zakonite žene, koju bi mo¬ 
gao javno predstaviti. Ali je kasnije osjećao da se sre¬ 
ća ne sastoji u tim stvarima, ili barem samo u njima, 
i srdio se i trgao se kad je za trenutak padao u kuš¬ 
nju da klekne pred Ambrozija i da se sav preda njemu, 
a začas opet stvara odluku zavaliti se na neko uzglav- 

lje skepticizma, da ne troši vrijeme i |duh oko proble¬ 
ma, za koje je čovjek toliko lud da ih postavi, ali ne 
toliko pametan da ih riješi. Augustin je htio biti sre¬ 
tan. Nije mogao živjeti bez pune i sigurne sreće, a tu 
sreću nije našao nikada, ni u čemu. Niti prvi akadem¬ 
ski i k aza lišni mladenački uspjesi, niti manihejski apo- 
stolat, niti filozofsko ispitivanje, niti ženina ljubav ili 
sinovljevi osmijesi — ništa nije pružilo trajnu sreću, 
savršeno blaženstvo. 

Ipak je morao poučavati, nastaviti nauke, misliti 
na izdržavanje obitelji, podržavati korisne veze i poko¬ 
ravati se zapovijedima i željama moćnih, od kojih je 
zavisila njegova sudbina. One godine, 385, na primjer, 
bio je izabran za novog profesora govomištva i pre¬ 
poručen od vrlog književnika Simaha da recitira go¬ 
dišnji slavopjev caru. Bila su u ono doba tri para: 
Maksim u Galiji, Teodozije Veliki na Istoku i Valenti- 
nijan II u Italiji — ju Milanu. Augustin je morao u 
prisutnosti majke, udove Valentinijana Velikog, i cije¬ 
log dvora hvaliti cara dječaka. Bio je to dječak od tek 
četrnaest godina, koji je imao samo carsko ime i od¬ 
ličje, a i te prividnosti dugovao je Ambrozdjevoj rje¬ 
čitosti i Teodozijevoj zaštiti. Carica majka Justina, ari- 
jevka, koja je zapravo vladala, okružila je sina arijan- 
cima. Ovaj je sve do smrti morao biti nesretnik. Oče¬ 
vi vojnici izabrali su ga carem kad je imao četiri go¬ 
dine; 383. ubili su mu brata Gracijana, a on može za¬ 
hvaliti Ambroziju što nije doživio listu sudbinu. God. 
387. morao je strmoglavce bježati iz Milana i iz Italije 
pred munjevit im naletom Maksima, a 392, u dvadeset 
i prvoj godini, (ubijen je od jednog generala barbara u 
Vienni na Roni. Godine 385. bio bi mogao mimo živje¬ 
ti između jedne i druge opasnosti, ali majka, koja je 
prisvajala jednu crkvu iza svoje arijance, prouzročila 
je da se sukobi s Ambrozijem, vjerojatno protiv volje 
mladićeve, koji je ljubio biskupa i bio je od njega 
ljubljen. 

Sto je (mogao Augustin veličati i slaviti u tom mla¬ 
diću, ogrnutom u grimizu, kojeg je car mrzio, drugi 
ga je podnosio, tu bijednu lutku koju je majka navla- 

čila svojim nitima? Ali zapovijedi bijahu zapovijedi i 
trebalo ih je slušati. To više što je nalog, s potpunom 
vjerojatnošću, stigao od najslavnijeg generala, koji je 
bio blizu Valentinijanu, od onog Flavija Bauta, otvore¬ 
nog obraćenika na kršćanstvo, koji je, ma koliko bar¬ 
bar i vojnik — bio »magister miliiuma s Gracijanom 
i potukao je Gote s Teodozijem 381. Nije mu bila mrs¬ 
ka književnost i dopisivao se s glasovitim Simaham. 
Koju riječ pohvale morao je Augustin naći i za nje¬ 
ga, a možda d za caricu Justinu. 

Jednog dana, dakle 385, Augustin, praćen od ma¬ 
log društvanca prijatelja i učenika, uputi se prema 
palači gdje su ga čekali da izreče ;pohvalno slovo, a 
srce mu je, grozničavo od briga, brže nego obično ku¬ 
calo. Ne od straha, jer je već kao dječak bio navikao 
na recitacije, također i na improvizacije, a jedan pro¬ 
fesor govomištva uvijek nađe one kitice slika, bučne 
bombastične završetke koji raspale masu i otimlju 
aplauze. Ali je Augustin u svojoj svijesti znao da ide 
lagati d da će te laži reći na silu, samo zato da mu se 
plješće. Isti oni koji plješću ovim lažima, ne vjeruju 
u njih. Bila je to, dakle, komedija i to komedija malo 
slavna za njega d za sve. 

Kad eto, u jednoj maloj uličici Milana, ukaže mu 
se jedan prosjak, nakićen vinom. Slobodno je davao 
oduška veselju u pijanstvu. Taj siromašni prosjak nije 
bio od pijanstva zao, naprotiv, veseo je bio i šalio se 
s prolaznicima; možda je, uz pokoji prigovor, upra¬ 
vio i Augustinu koju bezazlenu šalu. Govornik dana, 
dotjeran, pogleda veselog starca, nehajno zaogmuta 
otrcanim i zakrpanim plaštem, i uzdahne. Taj uzdah 
nije bio iz samilosti, nego iz zavisti. 

»Pogledajte malo« — reče obraćajući se prijate¬ 
ljima — »■koliko je ovaj siromah sretniji od nas. Mi 
uz muke nauke, želje častoljublja i patnje misli te¬ 
žimo k radosti koju ovaj s malo isprošenih novaca od 
bližnjih i s malo čaša vina sasvim posjeduje; takve 
radosti mi nećemo nikada imati. Sigurno je da ni nje¬ 
gova radost nije prava, ali sreća koju mi slijedimo pre¬ 
ko tisuću okreta i muka, još je lažnija. Činjenica je 

da je on radostan, a ja tjeskoban; on stalan, a ja nemi¬ 
ran. Kad bi me netko upitao da li se hoću s pjim mi¬ 
jenjati, sigurno bih odbio, jer volim biti ja, sa svim 
jadima i hojaznima koje me muće. Možda bih pogrije¬ 
šio?! Tko mi jamči da sam u pravu? Da li sam veći 
od njega u znanju? Ali ni znanost mi ne daje onu ra¬ 
dost koju njemu daje vino. I kako se ja služim tim 
znanjem? Ne zato da poučavam ljude i da ih činim bo¬ 
ljima, nego da se svidim moćnima i mnoštvu, da za¬ 
radim i laskam. 

Ali kazat ćete da treba ispitati uzrok ovoj radosti. 
Ovaj je nalazi u vinu, a ja u ljubavi za slavom, što se 
smatra plemenitijim. Ali ako ova prosjakova radost 
nije prava radost, niti slava koju ja tražim nije prava 
slava. Ovaj će noćas probaviti svoje pijanstvo i kad se 
probudi, ustat će slobodne glave. Naprotiv, ja idem u 
krevet pijan od častoljublja i pijan od častoljublja 
ustajem, uvijek u vlasti, dan za danom, ludog pijan¬ 
stva koje mi zauzvrat ne daje niti malo vedrine. I 
zato vam ponavljam da je onaj pripiti starac sretniji 
od mene. I možda je viši od mene I moralno, jer je on 
zaradio svoje vino želeći sreću darovateljima, a ja tra¬ 
žim pomamu za slavom izgovarajući laži.« 

I kad je ovim i drugim riječima dao oduška mrs¬ 
koj gorčini i preziru nad samim sobom, pođe prema 
kuriji da izgovori pohvalno slovo caru koji nije nikad 
ništa učinio. 

ZARUČNIK 


Poslije vrućeg jutra pomame krvi i duha za Augus- 
tinov bi život imao nastupiti sat odmora. Da li će se 
odmoriti ili ne? Prijeti napast uljuljati se u počivalj- 
ku građanske sreće, a postoji )i ona još veća: nasta¬ 
viti put strastvena putnika, koji neće odriješiti obuće 
dok ne nađe kuću mira. Njegova lutanja tih godina 
u Milanu nisu samo filozofske i religiozne prirode. Do 
sada je provodio dva života: trgovca riječima, koji ide 
za dobitkom novca i slave i intelektualnog ispitivača, 
koji teži za posljednjom istinom i pravim blaženstvom. 
Ali sada mora birati: ili praktični uspjeh ili kontem¬ 
plativno uspinjanje; ili zemlju ili nebo. Kad se preko¬ 
rači trideset godina, tvrde mudraci, treba »stvoriti po¬ 
ložaj«, to jest postaviti se, prilagoditi se, zaustaviti 
se. Ovaj je savjet više puta odjeknuo u Augustinovim 
ušima, mada ga Augustin nije odmah slijedio, a nije 
ga sasvim ni odbacio. 

Ne radi se samo o tome da se bira između Manija 
i Ambrozija ili između Kameada i Epikura, nego iz¬ 
među vremenite karijere i duhovne sreće, između ovo¬ 
zemaljskog i božanskog svijeta. U Milanu je Augustin 
stekao prijatelja i moćnih zaštitnika, koje je podrža¬ 
vao u vjerojatnoj i skoroj nadi da će postići predsjed¬ 
ništvo suda ili koji 'drugi sjajan i unosan položaj. Još 
su ga poticali da se oženi i to zakonitom ženom, koja 
će mu donijeti lijep miraz. Sudski činovnik, muž i bo¬ 
gat čovjek — tri časne j poželjne stvari koje može 
postići bez velikih teškoća. Da je Augustin prihvatio 
ovaj trostruki i razboriti ideal, bio bi možda postao 
vrijedan čovjek, ikoristan društvu i na kraju po jednoj 

ukalupljenoj navici zadovoljan samim sobom. Ali bi 
bio umro pravi Augustin i nitko se ne bi sjetio da je 
živio jedan Augustin; na svijetu ne bi bilo onoga ko¬ 
jega zazivamo s ljubavlju i s poštovanjem imenom sv. 
Augustina. 

Oni kojima nije udijeljeno niti najosnovnije osjeća¬ 
nje mističnog, drže da se religiozna obraćenja, a na¬ 
ročito obraćenja velikih intelektualaca, moraju pripi¬ 
sati zamoru. Ovi nepopravljivi ljudi, razroci, ne znaju da 
je sasvim protivno, i nemaju niti najosnovnije predo- 
sjećanje muka, napora, zapreka, borba, opasnosti, ne¬ 
volja i upornosti koje iziskuje kršćanski život, kad 
nije samo izvanjski i nabožnjački. Da je Augustin, na 
primjer, osnovao redovitu obitelj i da je postigao uzor¬ 
nu |službu koju su mu nagoviještali, bio bi se puno 
više odmorio nego slijedeći put koji će uskoro iza¬ 
brati. 

Preostale četrdeset i tri godine njegova života kao 
biskupa, teologa i duhovnoga vođe bile isu puno tegob- 
nije nego da ih je proveo kao dobar činovnik u car¬ 
skoj upravi. Više voljeti Crkvu od suda, osvajanje duša 
i neba nego kažnjavanje tijela i ubiranje plaće, značilo 
je za Augustina odreći se mirnog blagostanja za goto 
vo inatčovječno djelo. Sve drugo nego umor i slom. 
Istina je da te veće životne muke nagrađuje Bog ne¬ 
izrecivim nagradama, jer su nadnaravne i zato donose 
više slave nego patnje, ali kako to objasniti mučeni¬ 
cima onog »dva više dva« i ispovjedaocima modernog 
trojstva, koje se sastoji od majke zemlje, sina računa 
i svetog stroja, koji proizlazi od majke i sina? 

I Augustin je oklijevao prije nego što je zauvijek 
obračunao s udobnim napastima ravnice. Trebalo je 
najprije, što bi se danas zvučno reklo, riješiti »eko¬ 
nomski problem«, koji se za njega sastojao u potrebi 
zarađivanja novaca za izdržavanje sebe i osoba koje 
su imu bile na teret. Imanje, koje mu je preostalo od 
Patricija, bilo je vrlo skromno i vjerojatno je poslije 
očeve smrti davalo još manji prihod nego prije. Četiri 
su osobe imale pravo na \laj vrlo skromni prihod: Mo- 
nika, Augustin, Navigije i sestra koja je ostala u Afri- 

ci. Jedan od razloga, pored ostalih, koji je paveo Mo 
niku da dođe k sinu profesoru u Milano, bila je tako¬ 
đer potreba da je materijalno potpomogne. U dijalo¬ 
zima »Protiv akademika«, što ih je napisao 386, Augus- 
tin govori o »mnogim potrebama, o oskudnom životu 
mojih«. Povrh toga mora izdržavati ženu koja živi s 
njim i Adeodata. 

Treba, dakle, raditi, iskoristiti svoje zanimanje, 
okrenuti se, posvetiti se školi i umiliti se onima koji 
bi mogli poboljšati jnjegov položaj. 

Da može slobodno učiti, misli Augustin, treba vre¬ 
mena i knjiga. Ali kad imam vremena čitati i razmiš¬ 
ljati za se? I gdje i kako pribaviti knjige? Spasiti dušu 
je lijepo, ali treba prije uš čuvati tijelo. 

Zamisli tada osnovati skupa s najbližim prijatelji¬ 
ma neku vrstu samostana, gdje bi život, slobodan od 
svih briga, bio jedino posvećen studiju i razmatranju. 
Taj mali samostan filozofa trebao se zasnivati na ko¬ 
munističkim načelima: svatko bi poklonio svoju baš¬ 
tinu i bila bi zajednička svojina sviju. Neki od nje¬ 
govih prijatelja bili su bogati i njemu privrženi, kao 
Nebriddje i Romanijan; pothvat se nije činio nemo¬ 
guć. O toj nakani porazgovorio se s Alipijem, Nebri- 
dijem i Romanijanam, koji je bio stigao tamo da ure¬ 
di neke svoje poslove, a možda i zato da pozdravi 
Augustina koji mu je bio pol u rođak i napola klijent. 
Mada Romanijan, zahvaljujući svojoj darežljivosti i 
krivnji svojih poslovođa, nije fviše bio tako bogat kao 
koju godinu prije, ipak se toliko gane na pričanje o 
tjeskobama, nemiru i težnjama Augustinovim da se 
velikodušno ponudio da će biti najveći kapitalist za¬ 
mišljenog samostana. Činilo se da je sve gotovo i da 
treba još samo naći boravište za žuđenu družbu, kad 
se pojavi strašan prigovor: žena. Neki od budućih sa- 
mostanaca bili su oženjeni, a drugi, među njima i 
Augustin, namjeravali su se oženiti. Da li će primiti 
žene u taj život (kontemplacije i zajedničke osame? I 
kad bi rekli da, da H bi bio moguć prijateljski i mir¬ 
ni skupni život pod istim krovom? Da li bi bilo onog 
mira, tišine, sloge, za čim su monasi filozofi težili? 

Ova razmišljanja učine se svima tako ispravna da 
je san, kaKo piše onaj koji je najviše o tome sanjao, 
eispuzao iz ruku i bio je razbijen i bačen u stranu«. 
1 Augustin je počeo iznova misu ti, također potaknut 
od majke, na brak. To je bila jedna od rijetkih toča¬ 
ka u kojima se AUpije nije slagao s Augustmom i bila 
je to tema neprestanih rasprava među nj ima , AUpije 
nije bio djevac jer je kao mladić okusio koju prolaz¬ 
nu slast, ah je sada bez ikakve žrtve čuvao čistoću i 
nastojao je nagovoriti Augustina da ga slijedi, to više, 
govorio je on, jer ako se oženiš, neće ti više biti ni¬ 
kad moguće provoditi zajednički život i posvetiti sav 
život traženju mudrosti, te najviše žuđene sreće. 

Augustinu se prijateljeva neosjetljivost činila pro- 
tunaravnom i trudio se uvjeriti ga da su slasti s jed¬ 
nom stalnom ženom sasvim (nešto drugo nego one »brze 
i potajne« slasti što ih je AUpije koju godinu prije 
okusio te da ima primjera da su ljudi u bračnom jar¬ 
mu uspjeli postići slavu ii znanosti. Još nije u Augusti¬ 
nu putena bjesomučnost, koju je nasUjedio od oca, 
sasvim nestala. On otvoreno priznaje da mu se život 
bez slasti činio kao kazna. Augustin je bio spol i mo¬ 
zak; oboje bUstavi i u suprotnosti. On se neće spasiti 
dok se moć prvoga ne uzvisi u vlast dušel 

Samo eunusi, neosjetljivi, farizeji i sektari mogU 
bi smatrati nevjerojatnim iU sablažnjivim prevlast 
nagnuća putenosti u Afrikancu. Ne moramo biti pris- 
taUce Freuda da znamo da je »Ubido« tkivo i osnova 
našega životinjskog života, a djelomično, makar kao 
odraz i nesvjesno, i onog duhovnoga, od ranog djetinj; 
stva do stupanja u starost. 

Aristotel je rekao da dvije sile pokreću čovjeka: 
potreba jela i združivanja; Sofoklo se veselio da je 
star i time slobodan od bijesnog i okrutnog gospo¬ 
dara, a to je spol. Aleksandar Veliki je s tugom govorio 
da je spoznao svoju smrtnost po dvjema stvarima: po 
spavanju i odnosu prema ženi. Jer ovaj obod ne bode 
samo obične iljude, nego možda više velike prirode, 
tako da se čini da je uvijek pratilac ili teret genija, a 
ponekad čak i sveca. Snaga krvi i duha udružuje se. 

Od Dantea, u kojemu je, po Boccacciu, »putenost naš¬ 
la veoma plodno tlo« pa do Tolstoja, koji je priznao 
Gorkome da je u mladosti bio neumoran. A viđenja 
i pokore sv. Antuna fi valjanje u trnju sv. Franje po¬ 
kazuju da je u njima bila veoma jaka volja za čisto¬ 
ćom, ali i podražaji, koje su morali svladati. 

Augustin nije bio ženskar niti poligamist; dapače, 
posjedovao je nagon supružničke vjernosti te je kroz 
četrnaest godina imao samo jedinu ženu, i to istu. Ali 
mu se činilo da bez jedne ne može biti. Bio je tako 
rječit kad je govorio o toj potrebi da je uspio /usko- 
lebati čistog Alipija, koji se, potresen od tolikog odu¬ 
ševljenja, izjavio spremnim napustiti celibat, više iz 
znatiželje za tim opjevanim užicima od prijatelja i uči¬ 
telja nego iz iskrenog poziva. 

Kad je Manika vidjela da Augustin ne može biti 
bez žene, a nije joj se niti sviđao Augustinov konku¬ 
binat, na silu je htjela da ise oženi. Augustin se mo¬ 
gao oženiti ženom koja je s njim toliko godina živjela 
i koja mu je rodila sina, -kojeg je nježno ljubio. Bol, 
koju je podnio kad se od nje rastao, dokazuje da ju 
je ljubio. Zašto dakle nije suložnicu uzvisiio na čast 
žene? Majka to nije htjela ni pod kakvim uvjetom. 
Adeodatova je majka ibila prije svega siromašna, a 
Augustin je, da olakša terete obitelji, trebao ženu s 
»aliqua pecunia«, tj. ženu koja će donijeti nešto no¬ 
vaca. Povrh toga prijašnja ljubavnica Kartažanka bila 
je [vjerojatno oslobođena ropkinja, pripadala je jed¬ 
noj nižoj klasi, onoj kojoj je pripadao sin dekuriona 
iz Tagaste. Profesor iz Milana, koji je posjećivao de¬ 
bele ribe i plemenitaške obitelji, lnije se mogao zdru¬ 
žiti zakonitom vezom sa ženom nižeg roda. Mislim da 
bi Augustin bio prešao preko ovih zapreka, jer se 
osjećao vezanim za ovu ženu tolikim sjećanjima, a na¬ 
dasve s veoma ljubljenim sinom, ali je majka tvrdo¬ 
korno ustrajala i potražila mu zaručnicu koja je bila 
prikladna za njega. Nađe je, ikako je rodbina htjela, 
ali je to bila tako mala curica da je trebalo počekati 
barem dvije godine prije vjenčanja; a budući da su za¬ 
ruke bile dopuštene djevojčicama od četrnaest godi- 

na naviše, znači da ta zaručnica nije imala više od 
dvanaest godina: skoro dvadeset manje od August ina. 
Može se pretpostaviti da je obitelj zaručnice kod za¬ 
ruka postavila (uvjet: odstranjenje suložnice. Ne znamo 
kojim umijećem, kakvim zaklinjanjem, s kolikim je 
plačem bio od Augustina izmamljen taj pristanak, da 
istjera svoju prvu i jedinu ženu s kojom je bio dubo¬ 
ko povezan trostrukom vezom: požude, ljubavi i očin¬ 
stva. 

To je jedan od problema Augustinova života koji se 
neće nikad riješiti. Ne znači da je zajednički život s 
Adeodatovam majkom predstavljao uvijek idilu; jer 
kaže da je od početka odnosa »bio šiban gvozdenim 
usijanim šibama ljubomore, sumnjičenja i svađa.« Ali 
činjenica je da je četrnaest godina živio s njom i to 
što ju je vodio sa sobom kamo god je išao, pokazuje 
da nije mogao to ne činiti ili jda ju je veoma ljubio. 

Da li je to bila navika puti ili nagnuće srca? Možda 
oboje skupa. Ali sve je iteže shvatiti kako je mogao 
pristati da je otjera. Sigurno ne iz vjerskih pobuda. 
Ako se već osjećao gotovo kršćaninom, ta je žena si¬ 
gurno bila prije njega kršćanka; to potvrđuje zavjet 
koji ne možemo zamisliti kod poganke. A tko zna nije li 
njena pobožnost, iako jednostavna, pridonijela, makar 
potajno, Augustinovu povratku Kristu. Nije morala 
biti niska duha, iako je bila niska roda. Opet, ako je 
Augustin i ozbiljno mislio postati kršćanin, nije zais¬ 
ta namjeravao postati svećenik, a one nezakonite veze 
država je podnosila pa čak i Crkva. 

Ljubi je, a tjera je; ljubi je, a kida je iz svoga ži¬ 
vota, i to bez uvjerljivih razloga. Ako je Augustin sma¬ 
trao da potpuno duhovan život nije paoguć pokraj jed¬ 
ne žene, zašto se onda spremao na vjenčanje s jed¬ 
nom djevicom, zašto je onda poslije odlaska prve dru¬ 
garice pribavio drugu ženu? S kojeg se god stajališta 
gleda, razlozi ove rastave ostaju tajna. 

I ovaj je okrutni izgon djelo s kojim se možda naj¬ 
teže pomiriti u životu prvoga Augustina. Ako je žrtvo¬ 
vao ljubavnicu za majčinu ljubav i u nadi moralnog 
pročišćavanja, onda mu možemo oprostiti, ali ako je 

imao u izgledu čak i želju za jednom mlađom, boga¬ 
tijom i plemenitijom, ne bismo znali kako ga braniti. 
Međutim, pitanje prave odgovornosti za ovu jtvrdu i 
neobičnu-misiju za nas će biti uvijek zagonetka, a Mi¬ 
lost je pak sagorjela također ovu krivnju, ukoliko je 
krivnje bilo. 

Sigurno je da je Augustin zbog ove rastave žestoko 
i dugo trpio. Kaže da mu je bila otrgnuta, iščupana iz 
njegovih prsiju i da mu je bila toliko srcu prirasla, 
da ga je u tom trganju ranila ji okrvavila toliko da je 
za neko vrijeme krvario. Ali ne kaže ni riječi o boli 
koju je sigurno pretrpjela nesretnica, (prisiljena osta¬ 
viti ga, i to zauvijek; ostaviti ne samo čovjeka kojeg 
je toliko godina ljubila, kojeg je slijedila preko mora 
i kojeg je još ljubila, nego čak i sina kojeg je rodila u 
mukama, a odgojila u radosti. O njoj kaže Augustin 
samo jednu stvar, koja je od utjehe njegovu samoljub¬ 
lju, a ujedno otkriva ljubaznu i vjernu narav žene: to 
jest da se sama vratila u Afriku i da se zavjetovala 
da. neće nikad više poznati drugog čovjeka. Prognana 
Kartažanka, istjerana kao Hagara, ali nesretnija od 
nje, jar nije nosila sa sobom isina. Plačući ostavi Ita¬ 
liju i o njoj više ne znamo ništa. 

Ovo kiidanje bilo bi manje okrutno da se Augustin 
jednako zavjetovao kao i potjerana ili da je on od 
onog dana živio u čistoći, ili da je barem sačekao na 
Zakonito vjenčanje na koje se odlučio. Naprotiv, nije. 
Netom je otputovala Adeodatova (majka, ne mogavši iz¬ 
držati u uzdržljdvosti, uzme drugu ženu, ljubavnicu, 
koja je morala da mu pomogne izdržati do dalekog 
svadbenog predvečerja. Da je Afrikanka to znala, još 
gorči bi joj bio onaj povratak u domovinu, koji je bio 
za-nju progonstvo. I zar i Monika nije (trpjela kad je 
uvidjela da je bila uzaludna njena neumoljivost prema 
gotovo snasi i da je sin ponovno zagnjurio u onu sklis¬ 
ku jamu iz koje ga je htjela izvući? 

Već smo gotovo na kraju vlasti žene u Augustinovu 
životu. Još malo i ona, koja je pojela jabuke, koja je 
ošišala Samsona, ubila Holofema, neće imati više vlas¬ 
ti nad njegovom sudbinom. Četiri se žene pojavljuju 

u njegovu životu: dvije Afrikanke — majka i prva su- 
ložnica, a dvije iz Milana — druga suložnica i zaruč¬ 
nica, ali znamo samo jednoj ime. Kakvu je, na pri¬ 
mjer, sudbinu doživjela mlada Augustinova zaručnica, 
s kojom se nije vjenčao i koju više nikad nije spome¬ 
nuo? 

Ipak 387, dok je pisao »Soliloquia«, pred samim 
krštenjem, još misli na ženu i pita se da li bi još mo¬ 
gao (ljubiti »jednu lijepu ženu, čednu, naobraženu ili da 
je barem sposobna da se Iako pouči ili bi mogla do¬ 
nijeti dovoljan miraz«. Moramo li u ovim riječima pre¬ 
poznati lik bezimene |d.jevojke iz Milana koja je do¬ 
živjela čast da je bila prstenovana za budućeg sveca? 

DRUGO OBRAĆENJE 


Oni ikoji su ispričali Augustinovo obraćenje — a 
ima ih na tisuće — zamislili su to kao niz (kuća koje 
je putnik obišao, sobu po sobu, prije nego je prodro 
pod luk Kristove »đomus aurea«. Povijest je, ako hoće 
izbliza obuhvatiti bogatstvo događaja, mnogo složenija. 
Ako hoćemo pristupiti jednom liku, treba radije za¬ 
mišljati, naročito za posljednje doba, jedan labirint 
nego postepeni slijed etapa. Augustin je nemiran, traži 
i u isto vrijeme kuca sad na ova, sad na ona vrata; 
časovito se penje gore po brdu, a malo poslije upada 
s pogama u močvaru; noću ga vode zvijezde, ali su 
mu blizu i demoni; protrči jednu stazu i nađe se pred 
jarkom za koji je mislio da ga je prije pregazio; na¬ 
slanja ise na čvrsti panj, prisluškuje i kradomice gle¬ 
da, zapanjuje ga pjesma, ali se ne usuđuje popeti se 
na posljednje stepenice jer ga jedan teret vuče natrag, 
oholost ga zadržava i ,sve treba iznova početi. 

Obraćenje, kada nije osljepljujuće i nenadano os¬ 
vjetljenje, od kojeg se Pavao srušio na zemlju, sliči 
laganom skupljanju zraka na samo jedno mjesto; dok 
sve te zrake nisu skupa, okrenute prema istom smje¬ 
ru, ne diže se plamen. Samo jedna od ovih sunčanih 
strijela ne bi bila dovoljna; skupljene u snopu, složno 
ožare i najbuntovnije duše. 

Duhovni Augustinov » curriculum « nije tako jedno¬ 
stavan kao što ga većina prikazuje: od djetinjeg krš¬ 
ćanstva do manihejstva, od skepticizma do novopla- 
tonstva, od novoplatonstva do kršćanskog katolicizma. 
Augustinova kriza nije samo filozofska nego i čuvstve¬ 
na, moralna ili mistična. Ove su teorije imale također 

više zajednički boravak nego da bi ustupale mjesto 
jedna drugoj, hvatajući se međusobno u koštac istih 
godina, a ostao je i koji korijen i od one za koju se 
mislilo da je pobjegla, a trebalo ga je iščupati kako 
bi se spriječilo da ponovno izbije. 

Prvih mjeseca 386. Augustin se morao također oslo¬ 
boditi različitih šikarja koje mu je priječilo put pre¬ 
ma konačnoj istini. Prije svega pozitivističkog mate¬ 
rijalizma što je preostao od manihejske nauke, koja 
je smatrala sve tjelesnim, zatim skepticizma novih 
akademika, ostatka Ciceronova utjecaja, koji ga je do¬ 
veo do sumnje da može postići listinu, i astrologije, 
koju, usprkos valjanim Vindicijanovim razlozima, nije 
bio sasvim napustio, i, napokon, napasti epikurstva, 
kojemu je naginjao svojom razbludnom ićudi. 

Dva problema mučila su ga iznad svega: opstoj¬ 
nost Božja i tajna zla. Kao što se vidi, oba ova prob¬ 
lema bijahu ostaci njegova manihejstva, 'kojeg se bio 
odrekao, ali ga nije sasvim iščupao. Ambrozije je po¬ 
bio manihejske prigovore protiv (Svetog pisma i privi- 
kao ga je da ozbiljno shvaća katoličku nauku, ali mu 
nije uspjelo objasniti niti Božju duhovnost niti ga za¬ 
dovoljiti u pitanju podrijetla zla. Stvarao je u svojoj 
glavi umne hipoteze da sebi predstavi Božju bitnost 
i odnose između Boga i svijeta, ali je, bježeći od mani¬ 
hejskog materijalizma, upadao u polupanteizam, 'koji 
je svemir predstavljao kao golemu spužvu, sa svih 
strana opkoljenu, kroz koju jprodire božanski ocean. 
U pitanju zla, mada ga više nije poistovjećivao s ma¬ 
terijom i mada je prezreo manihejsko poimanje, koje 
je stvorilo jednog protuboga, nije razumno uspio pro¬ 
tumačiti kako to da je Bog, ako je savršen, mogao 
stvoriti nesavršenosti. Ako je Bog dobar, kako može 
stvarati i dopustiti zlo? 

Dok se zavaravao mahnitajući u ovim manihejskim 
vjetrovima, uspio je zauvijek osloboditi se praznovjer¬ 
ja astrologije. Kaže da ih je bio gotovo napustio, ali 
mu se prijatelj Firmin obratio za jedan horoskop, si¬ 
gurni znak da je u Milanu pokazao da se bavi astro¬ 
logijom, i zaista nije odbio taj zadatak, mada je go 

vorio da je »gotovo uvjeren u smiješnost i besmisle¬ 
nost tih vježbi«. Raspravljajući s Firminom doznao je 
da ise ovaj rodio istog dana i minute kad se rodio i 
sin jedne ropkinje, u kući prijatelja njegova oca, fa¬ 
natičnog astrologa, i da je sudbina dvaju dječaka 
bila, kao Sto se podrazumijeva, sasvim različita, kao 
što i može biti različita sudbina slobodna čovjeka, 
obrazovana i bogata, i sudbina siromašna i neobrazo¬ 
vana roba. Ova je priča, kaže Augustin, raspršila ostat¬ 
ke stare otpornosti te je prihvatio Vindicijanove i Ne- 
hridijeve razloge i ne samo da ih je upotrijebio da od¬ 
vrati Firmina od one lude znatiželje nego je smislio i 
druge veoma jake razloge protiv astrologije, tako da 
ju je tog dana zaista zauvijek odbacio. 

Jedan drugi prijatelj, kojega se sjeća po imenu, po¬ 
mogao mu je naći put rješenja pitanja o Bogu i zlu, 
što ga je jako uznemirivalo. Upoznao je, kao što se vi¬ 
djelo, u Milanu nekoliko filozofa. Jedan od tih »veli¬ 
kih naduvenih lopta« .pribavio mu je Platonove knji- 
ke, koje je preveo na latinski glasoviti Marije Viktorin, 
također Afrikanac, retor i prije malo godina obraćenik 
na kršćanstvo. Bili su to možda pojedini dijelovi Plo- 
tinova djela » Eneade « i neke rasprave njegova učeni¬ 
ka Porfirija, vjerojatno »Povratak duše Bogu« i »Na¬ 
čela teorije nedokučivih«. 

Ovo je Štivo za njega bilo drugo otkrivenje jer [je 
tolik utjecaj imalo na njegovu misao da je, po miš¬ 
ljenju nekih, ostao u nutrini novoplatonik i poslije 
krštenja. Ovi griješe, kao što ćemo vidjeti u nastavku, 
idi je sigurno da se u ovom trenutku može govoriti j0 
obraćenju na novoplatonizam — potrebnu stepenicu, 
kbd smo već upoznali nastojanja njegova duha, jza ko¬ 
načno obraćenje apsolutnom kršćanstvu. Augustin se 
pripremao na mistički platonizam revnim čitanjem 
Apuleja, ali je u Plotinu i Portiri ju, uz radosno čuđe¬ 
nje, našao ona tamna osvjetljenja na koja je već na¬ 
išao na početku Evanđelja sv. Ivana. 

Plotinov je sistem -monistički spiritualizam, koji bi 
se mogao nazvati panteizmom, ali- neiskazana duhov¬ 
nost Jednoga, od kojega sve izvire i kojemu se sve vra- 

da, izrečena je li potvrđena metafizičkom snagom, iza 
koje zaostaju bezbroj puta zamršene mitologije mani¬ 
hejskih materijalista i oštroumne ali neplodne kritike 
Arcesilaja i Kameada. Velebna Plotinova spekulacija 
popela se ikonačno do višeg poimanja Boga, koji je 
zamišljen kao jedinstvo, kao čisti duh, kao neizmjer¬ 
no savršenstvo. Otkrivajući mu da je ljudska duša kao 
presijecanje božanstvenog i materije, to jest savršenog 
i nesavršenog, učio ga je da je apsolutna istina nedo- 
stiživa, pod uvjetom da se ne gleda, kao što su činili 
pozitivisti, na osjetilno iskustvo, nego da treba da ulo¬ 
ži sav umni napor prema unutarnjoj i duhovnoj stvar¬ 
nosti, koja nas približava Bogu. U njemu se sve mora 
združiti. Put razmatranja i ekstaze vodi nas do samog 
izvora apsolutnog, to jest do one istine koju akademici 
smatraju nedostiživom. 

U isto vrijeme spoznaja Boga kao savršenstva rije¬ 
šila je konačno tjeskobni problem zla. Ako su sve stva¬ 
ri od Boga, koji je savršen, dobre, a zlo nije tvar, kako 
su mislili manihejci, nego samo lišenje dobra, ipak 
sve nisu jednako dobre; one, ukoliko su stvorene, 
imaju udjela u naravi ništavila i zato se nastoje pro¬ 
mijeniti, a ova je promjena nekada izopačenje. Ima u 
svijetu nesklada i protivnosti koje imaju izgled i učin¬ 
ke zla, ali ovo zlo proizlazi iz nesloge odnosa među 
stvarima, a ne od samih stvari, koje se sve natječu, 
također i one koje se smatraju zlima, u divnom skla¬ 
du svemira. 

Spoznanje božanskoga svjetla, mada još nesavršeno, 
izazvalo je u Augustinu vihor zanosa, koji mu je pri¬ 
mamio riječi mističnog ditiramba. Žestina obasjavanja 
činila je da je ujedno drhtao od ljubavi i strave. »Tko 
poznaje istinu, on je poznaje, a tko je poznaje, poznaje 
vječnost. I poznaje ljubav!« 

U Inovoplatoncima on dakle nalazi — to je i uspješ¬ 
no izrazio i u jeziku, koji nije uspio pronaći u Bibliji 
— pojedine istine kršćanstva, ali ne nalazi Krista. 
U Plotinovim i Porfirijevim spisima, pretežno protu- 
kršćanskim, nema ni utjelovljenja ni otkupljenja. Au- 


s 


81 



gustin je, usprkos svim bludnjama i pohotama, ljubio 
Isusa, mada je u ono vrijeme bio toliki neznalica ka¬ 
toličke dogme da je Isusa smatrao samo mudrim čo¬ 
vjekom, višim od svih drugih ljudi po jednoj naročitoj 
prisutnosti Božjoj, ali ne svojim Bogom. Da dođe do 
Krista, do punog spoznanja Boga-čovjeka, nedostajala 
mu je poniznost. Novoplatonci su rasipali smjelo za¬ 
blude svoga uma i vodili su ga za ruku sve gotovo do 
lica samoga Boga, ali su još više naduli njegov intelek¬ 
tualni ponos. Činilo onu se da se popeo do samih vr¬ 
hova mudrosti dok je govorio, obraćajući se Bogu: 
»Moje niskosti odvraćahu me od Tebe i otekline moga 
lica zatvarahu moje oči.« 

Čitanje sv. Pavla, kojeg se u ovo vrijeme s po¬ 
hlepom prihvatio, pripremi njegovo potpuno ozdravlje¬ 
nje. Osim potvrde za istinu, koju je malo prije stekao, 
otkrio je druge koje su upotpunile i rasvijetlile; Kris¬ 
tov lik, sa svojim istinskim crtama sina Božjega i Bo¬ 
ga koji je postao čovjekom, učini mu se bližim. Od 
Pavlove rječitosti, ne književne nego uzbudljive od lu¬ 
dog milosrđa i pokornog prepuštanja, primio je prve 
i nezaboravne lekcije poniznosti. 

Na čitavom tom putu što ga je prevalio u malo 
mjeseci Augustin je teško trpio, ali je već osjetio okus 
užitka pred kojim sve slasti mesa i zemlje nisu nego 
trulo cvijeće i otrovno jelo. U njemu je već (metafizič¬ 
ka bujica, što je već znak skore veličine, a ne smire¬ 
no mozganje profesora filozofije i rastresena zabada¬ 
nja mlakih diletanata. Čitava sebe baca u žar misli; 
sve ono čega se dohvati, postaje vruće; ne razmišlja 
samo mozgom, nego |i srcem, svom svojom nutrinom, 
svom snagom čitave duše; ulaže u to traženje cijelo 
svoje biće, trpi i uživa u svom usponu i u svojem filo¬ 
zofskom padanju, kao da se, umjesto o idejama, radi 
o njegovu vlastitom životu, o njegovoj sudbini. Kao 
što je u ljubavi i prijateljstvu sama vatra, tako je 
sam plamen kad govori o svom mučnom putu u potrazi 
za istinom. Svjetlo bježi prema svjetlu, a ljubav odgo- 

vara ljubavi. Augustin je zbog svoje strastvene gladi 
zaslužio da se zasiti u Kristu. Posljednji pozivi za goz¬ 
bu bili su blizu, a (on je već bio spreman da ih pri¬ 
hvati. 


6 * 

VIKTORINOV PRIMJER 


Ono polje, puno krivica i zabluda, a to je (bila. Au- 
gustinova duša, počelo se već čistiti. Počela je borba 
prsa o prsa između novoga Jakova i Gospodina. A 
Bog ga je, po jakim riječima pobijeđenog, već počeo 
sa svih strana opkoljavati. Vrata zemlje počinju se za 
njega zatvarati. Neće imati spasa niti odmora dok se 
ne popne na nebo. 

Još malo staroga kvasca vri u njemu. Poznaje istinu 
i teži za njom, ali se ne može odlučiti da je sasvim 
oživotvori, da je žiri. 

Ne samo da mu je, zahvaljujući Platinu, ukazana 
vizija Boga nego je, zahvaljujući sv. Pavlu, spoznao 
da ima samo jedan put: Krist, ali mu još nedostaje 
snage odlučno ući kroz »uska vrata«. Oslobodio se po¬ 
hlepe za slavom i novcem, ali preostaje još posljednji 
grešni čvor, i to prividno neuklonjiv — potreba žene. 
Pavao mu nije branio brak, ali se njemu brak više či¬ 
nio popuštanje strastima puti i ljudskoj tromosti nego 
stanje dostojno onoga koji se hoće sav predati Kristu 
i životu duha. Augustin se također bojao bračnih do¬ 
sada, zapreka i kompromisa. On, na koncu, nije trebao 
zakonitu ženu s kojom bi bio povezan, već samo ženu 
za svoje zadovoljenje, ali je shvaćao da je (takvo rje¬ 
šenje bilo najgore koje je jedan kršćanin mogao iza¬ 
brati, pa bilo to samo u željama. Zbog tog kolebanja 
oklijevao je učiniti posljednji korak. Brak je bio za¬ 
preka za savršen život i slobodu, a konkubinat je bio 
sramota i gnusoba. Krist ga je nastavio pozivati. Kojoj 
strani da se prikloni? 

Nije bilo nikoga koga bi u tom teturanju pitao za 
savjet. Prijatelji novoplatonci bili su dobri u apstrakt¬ 
nim pitanjima, ali ne da ga vode u život. Dopratili su 
ga do Božjih nogu, ali nisu poznavali ili su prezirali 
Isusa i njegovo Evanđelje. Ambrozije nije nikad imao 
vremena poslušati ga, sada pogotovo kad se morao 
braniti od zahtjeva arijanskih ili carskih, bjegovi su 
mu najdraži prijatelji bili više nego prijatelji, učenici 
i nisu mogli upravljati onim od kojeg su sami očekivali 
da budu vođeni. Kome se obratiti? 

Augustin je imao jedno nadahnuće, objavljeno zaista 
od Boga: (ići posavjetovati se sa Simplicijanom. Sim- 
plicijan je bio stari rimski svećenik, kojega je Ambro¬ 
zije — kad je protiv svoje volje, vrlo nespreman, iz¬ 
nenada bio imenovan biskupom — izabrao za svoga 
učitelja i voditelja u katoličkom nauku. Živio je dugo 
u središtu pravovjernog uoiteljstva, u Rimu, i slovio 
je da je čitav isvoj dtigi život stavio u službu Boga, tako 
da ga je Ambrozije na samrti odredio za svoga nasljed¬ 
nika na milanskoj stolici. 

Najveći branitelj teze da je Augustin, pbrativši se 
na novoplatonizam, ostao novoplatonik do episkopata, 
tvrdi da su odnosi između Simplicijana i Augustina 
bili vrlo malo značajni. Ali, budući da ovaj isti koji 
sumnja, ne sumnja u istinitost » Ispovijesti «, to se nje¬ 
gova tvrdnja pobija samim Augustinovim pričanjem. 
Jer, Augustin nije išao k (svetom svećeniku da akadem¬ 
ski raspravlja o Evanđelju i braku, nego, ništa manje, 
da mu se pravo ispovijedi, prvi put u svom životu: 
»narravi ei circuitus erroris mei«. Izložio mu je dakle 
povijest svojih moralnih i misaonih ptranputica i poku¬ 
šaje da ih se oslobodi. Simplicijan ga očinski sasluša 
i razveseli se da je Augustin pročitao knjige novopla- 
tonaca, koje su bliže kršćanskoj istini od onih drugih 
sekti. I raspravljajući o tim knjigama počne govoriti 
o onome koji ih je preveo na latinski i svom posjetio¬ 
cu ispriča da je uvelike utjecao na krizu koja se spre¬ 
mala u njegovoj duši. Ispriča mu o obraćenju na krš¬ 
ćanstvo glasovitog Marija Viktorina, kojemu je Sim- 

plicijan bio skoro trideset godina prije u Rimu pouz¬ 
danik i promatrač. 

Augustinu nije bilo ovo ime nepoznato. Ne samo da 
je pročitao Plotina i Porfirija u Viktorinovu prijevo¬ 
du, jer je Viktorin prije obraćenja bio dugo, najprije 
u Africi a kasnije u Rimu, također učitelj govomištva 
kao i Augustin i sastavio je djela o ovom umijeću — 
među ostalim »Ars Grammatica « i jedan komentar Ci- 
ceronovu »De Inventione«, koji je Augustin kao revni 
profesor i pretraživač knjiga imao u rukama, možda 
u Kartagi ili Rimu. Gaj Marije Viktorin Afro — da 
nabrojimo sva njegova imena — rodio se u Africi kon¬ 
cem III stoljeća za vrijeme cara Konstanta, to jest 
prema god. 340; preselio se u Rim u potrazi za većom 
srećom, kao što je i Augustin uradio poslije njega. 
I sreća mu je bila prekomjerno sklona, tako da je 
za malo godina bio slavljen kao najveći učitelj i govor¬ 
nik koji je ikada bio u Rimu, a za života mu je podig¬ 
nut kip na Trajanovu trgu, počast koja nije obična, 
pogotovo u ono vrijeme dekadencije, za onoga koji nije 
bio ni cezair ni general. Viktorin se u ono vrijeme 
izjasnio 'kao poganin i čini mi se da se kao toliki 
u ono doba dao uputiti u egipatska umijeća. Bljuvao 
je zato na kršćanstvo i u svojim knjigama govomištva 
našao je načina |da se zlobno ismije Marijinu dijevičan- 
stvu i Isusovu uskrsnuću. Netko mu je rekao da se ša¬ 
lama ne može uništiti vjera koja se raširila velikim 
dijelom-Carstva i koja je osvojila same careve; i upravo 
u namjeri da filozofskim oružjem pobije kršćane, po¬ 
čeo je pažljivo čita 1 ti Bibliju. Preveo je, među ostalim, 
Aristotelove »Kategorije« i Porfirijeve »Izagoge«. Ali 
učinak je, kao što se i drugima događa, bio sasvim 
različit od onog što je bio nakanio. Udubio se u svete 
knjige da ih pobije, ali su one u njegovu duhu pobile 
mitologiju i nauku o tajnama, koje su njemu bile 
drage. A treba upamtiti da Viktorin u ono vrijeme 
nije bio neuki mladić i limpresionist; prevalio je pede¬ 
setu, bio je na vrhuncu iskustva i slave, a njegovi pri¬ 
jatelji, obožavatelji i pokrovitelji bijahu svi pogani. 

Ispovijedio (je ovu nevjerojatnu promjenu Simplici- 
janu: »Znaš li ti da sam sada kršćanin?« — »Neću ti 
vjerovati« — odgovori mudri svećenik — »dok te ne 
vidim u crkvi Kristovoj.« — »Ah, da li možda zidovi 
čine kršćane?« — odgovori smijući se Viktorin. 

Odgovor sofista, koji nije mogao za dugo zadovoljiti 
niti onog previjanog razlagatelja. Crkva se ne sastoji 
od zidova, ona traži prihvaćanje bratstva s onima koji 
su po Kristu otkupljeni i zahtijeva da se ispovijedi 
pred svima ono što se u nutrini vjeruje. Ali se slavni 
profesor bojao da će od prijatelja biti ismijan, i još 
gore: da će steći tolike neprijatelje. Milost ga je obi¬ 
lježila i učinila jda je spoznao svoj kukavičluk. Nije 
se crvenio u obožavanju demona, a crvenjet će se u 
obožavanju Krista? I jednog dana iznenada reče Sim- 
plicijanu: »Pođimo u crkvu, želim postati kršćanin.« 
I netom se upoznao s temeljima nauke, upiše se među 
one koji su iduće uskrsne noći htjeli biti kršteni. U 
Rimu je vika bila jako velika — u orkvi radost, medu 
poganima zaprepaštenje. Običavalo se onda da su kan¬ 
didati prije krštenja morali izgovarati, naočigled puka, 
s jednog povišenog mjesta u bazilici, obrazac ispovije¬ 
sti vjere. Svećenici, vodeći računa o Viktorinovu osjet¬ 
ljivu položaju, ponudiše mu da izgovori tu formulu 
iza zatvorenih vrata, tili stari retor odbije: — Rekao 
sam javno tolike isprazne i lažne (riječi pa zar da se 
krijem priznati istinu? Izgovori glasno, posred zadiv¬ 
ljenog i ganutog mnoštva, ispovijest nove vjere. 

Od tog je trenutka svoj um upotrijebio da objasni 
i obrani kršćanstvo, koje je prije želio uništiti. Pro¬ 
tumačio je neke poslanice sv. Pavla i napisao je ras¬ 
prave protiv arijanske hereze i postao je čak pjesnik. 
U trima prekrasnim himnama opjevao je misterij Troj¬ 
stva. I on je, kao i Augustin, došao do kršćanskog svjet¬ 
la sjajem novoplatonaca li ostao je u dnu duše napola 
plotinijanac, tako da je sv. Jeronim pokazao da malo 
drži do njegove teologije. Bio je, dakle, jedna vrsta 
preteče Marsilija Ficina, koji je iskreno smatrao da je 
moguć, čak i poželjan, sklad između kršćanskih dogmi 

i filozofskih problema platonaca; mišljenje koje nije 
bez temelja, toliko da su najbolji katolici naših dana 
vidjeli u Platanu Kristova preteču i nitko ne može 
poreći onu crtu anticipiranog novoplatonstva koju i- 
mamo na jprimjer u Evanđelju sv. Ivana. Augustin pri¬ 
povijeda u djelu »Civitas Dei« da je saznao od Simpli- 
cijana da je jedan »novoplatonac« htio da bi početak 
Ivanova Evanđelja bio napisan zlatnim slovima, na naj¬ 
istaknutijem mjestu svih crkvi; taj platonac mogao 
je biti samo Viktorin. 

Ma kakav bio sud koji se može dati o nepogrešivo¬ 
sti viktorinovske teologije, činjenica je da je živio kao 
vjerni vojnik Crkve, a to je dokazao kad je Julijan 
Apastata 362. objavio edikt po kojem se kršćanima 
zabranjuje poučavanje književnosti i govomištva: Vik¬ 
torin je radije zatvorio školu, koja je evala i bila u- 
nosna, nego da zaniječe svoju vjeru. 

Sve te vijesti duboko su se usjekle u Augustinovu 
dušu, toliko da ispovijeda: »Izgarao sam od želje da ga 
slijedim.« Tolika sličnost između ta dva čovjeka poja¬ 
čala je učinak. Obojica Afrikanci, obojica učitelji go¬ 
vomištva, obojica željni slave, pbojica su upoznali krš¬ 
ćanstvo po knjigama novoplatonaca. Nedostojao je sa 
strane Augustinove posljednji korak, potpuno obra¬ 
ćenje, krštenje. Postojala je želja, ali je p odlukom za¬ 
tezao. 

Preostale su još u Augustinu dvije iskonske prirode, 
jedna u borbi protiv druge, dvije volje. Jedna putena, 
stara, a druga nova, duhovna. Još nije postigao jedin¬ 
stvo, to jest mir. Još je bio u vlasti prve i druge, ali 
više druge nego prve. Jedino ga ropstvo navike prije¬ 
čilo ubiti u sebi stara čovjeka i smiren iznova uskrs- 
nuti. Blud ga je uvijek držao okovana na zemlji. Oštro¬ 
umno zapaža Augustin da »izopačena volja čini blud, a 
podvrgavanje bludu postaje običajem, neopiranje obi¬ 
čaju stvara nuždu«. Uspoređuje sebe s čovjekom koji 
je još u polusnu, ali ipak zna koliko je budno stanje 
ljepše od sna i kako je potrebno probuditi se, a ipak 
oklijeva u pospanosti, gotovo želi potonuti u besvijest. 

Viktorinov primjer bio je jaki poticaj uspavanom; 
još jedan primjer i Augustin će, pa makar uz plač, ot¬ 
voriti oči Kristovoj zori. 

ANTUNOV PRIMJER 


Augustin nije sve kazivao niti najpouzdanijim dru¬ 
govima, Alipiju i Nebridiju. Manji, ali zato manje stra¬ 
stveni i složeni od njega, ne bi ga bili mogli slijediti 
na svim krivudastim putovima njegova duha i u svim 
nestalnostima njegovih promjenljivih osjećaja koji su 
ga uzbuđivali. Trpio je, dakle, više nego što su mogli 
zamisliti oni koji su mu bili najbliži. Možda je jedino 
majka — koja ga je rodila sebi sličnog, a pomogla joj 
je jaka ljubav više nego najspremnija pronicavost žene 
i sve to veća nada — više od ostalih mogla naslutiti tje- 
skobno uzbuđenje svoga sina. Augustinova je duša sli¬ 
čila jednom od onih dana mjeseca ožujka, kada zima 
sa svojom hladnoćom pomalo inestaje, a proljeće se još 
skanjiva obasjati zemlju svojim pobjedničkim osmije¬ 
hom, i istoga dana pojavljuju se listopadske magle, 
svibanjsko sunce, siječanjski vjetar, kiša mjeseca stu¬ 
denog, ali već na rubovima jaraka i među suhim tmjem 
ukazuje svoj vršak ljubica, skrivena među mokrim li¬ 
stovima na visećoj kukuljici. 

Kad eto jednog dana mjeseca lipnja Augustina po¬ 
sjeti jedan dostojanstvenik carskog dvora, također Af- 
rikanac, po imenu Ponticijan. Nađe ga sama s Alipijem, 
jer je Nebridije iz prijateljstva prihvatio da bude od 
pomoći Verekundu, učitelju gramatike i Augustinovu 
prijatelju. Augustinova je kuća bila donekle raskošno 
namještena, a nije u njoj nedostojao niti stolić za ig¬ 
ru. Ali umjesto kocaka Ponticijan ugleda na onom 
stoliću jednu knjigu i prohtije mu se pogledati naslov. 
Bile su to Poslanice sv. Pavla, koje je Augustin, kako 

nam je poznato, čitao i razmišljao o njima u ono doba 
s nakanom da istanča s apostolskim žarom plodove 
koje su novoplatonci načeli. 

Ponticijan, praktični kršćanin, veoma se razveseli 
zbog tog otkrića. Mislio je da je to jedan od običnih 
tekstova, kojim se retori služe za školske vježbe, a 
naišao je, naprotiv, na najsjajnija pisma koja je ikada 
netko ljudima pisao: peto evanđelje za osvajanje po¬ 
gana. Kad mu je Augustin rekao da se zanimao za 
Pavlova pisma, Ponticijan mu počne govoriti o životu 
i djelima Antuna Velikoga, egipatskog pustinjaka, koji 
je umro 356, dvije godine poslije rođenja Numiđani- 
nova. Augustin, koji je poznavao po imenu i osrednje 
retore Rima, nije nikad čuo spomenuti ime toga glaso¬ 
vitog patrijarhe monaštva. A ipak je Atanazije napisao 
njegov život odmah godinu dana poslije njegove smrti 
i malo je vremena zatim Evagrije preveo na latinski 
Atanazijevu biografiju. 

Od Ponticijana je doznao samo to da se Antun ro¬ 
dio u Komi 251, od bogate obitelji, da je, ostavši siroče 
od dvadeset godina, podijelio sve svoje siromasima, da 
je jedinu sestru smjestio u jedno »sklonište djevica« 
i da se povukao sam da čini pokoru nedaleko od grada 
i rodne kuće. Ali kad je s vremenom uvidio da ona bli¬ 
zina nije bila zgodna za njegove planove da se potpuno 
odrekne svake misli i zemaljske ljubavi, povukao se u 
pustinju i nastanio se u nekim gustim šumama brda 
Pispin. Ponticijan je pričao da je barem deset godi¬ 
na morao izdržati strašnu bitku protiv napasti bluda, 
koje su u njemu, mladom Afrikancu, bile raznolike 
i jako nasilne. »Neprijatelj je«, reče Kavalka, »dražio 
njegovu put... noću mu je ukazivao oblike veoma lije¬ 
pih i bestidnih žena, ali je on, misleći na oganj pakle¬ 
ni i crve koji su pripremljeni za nečiste, odolijevao, 
snažno je protuslovio i, premda izrugivan, postao je 
pobjednik.« Ove napasti nisu ga nikad ostavljale na 
miru, niti 'kad je bdio, niti kad je radio, niti kad se 
odmarao, a ipak je uspio da ih svlada. Spavao je uvijek 
na gruboj rogožini ili jednostavno na zemlji, živio je 
samo od vode i kruha, a postio je čak po četiri dana 

neprekidno. Kasnije, salijetan od posjetilaca i od onih 
koji 'su išli k njemu da traže savjeta i ozdravljenje, 
još više se udalji od njih; živio je mnogo godina sam 
u Tebaidi, opskrbio se dvopekom, tvrdim kao kamen, 
što ga je svakih šest mjeseci iznova nabavljao. 

U doba Dioklecijanovih progona odvažno ode u A- 
leksandriju da tješi kršćane i da prkosi mučeništvu, a 
vratio se ovamo 338. da pomogne velikom Atanaziju 
protiv arijanaca. 

Njegova ćelija, ma koliko skrivena, bila je uvijek 
meta hodočasnika cijeloga Istoka, sve do njegove 105. 
godine, kada ga je smrt otela. Povijest toga junačkog 
pustinjaka, koji je više od sedamdeset godina proživio 
u pustinji, u neprekidnoj borbi s demonima, iz koje je 
izišao kao pobjednik, bila je dakle za Augustina neo¬ 
čekivano otkrivenje. Antun je u neku ruku bio njegova 
protivnost: nije nikad bio u školi, nije znao drugi je¬ 
zik nego koptski i prezirao je književnost i filozofiju. 

Kad ga je jednom posjetio neki mudrac i upitao 
kako je mogao u onoj pustinji izdržati bez knjiga, od¬ 
govori: »Moja je knjiga priroda stvari od Boga stvo¬ 
renih. Ona mi sama, kad god hoću, otvara božanske 
knjige.« Augustin, veoma učen, ostat će uvijek cijeloga 
života ljubitelj i pisac knjiga, nije mu sličio u ovom 
pogledu, ali je kao i ton imao dva velika grešna podra¬ 
žaja: napast bluda i oholosti. I kad ih je Antun, čovjek 
i Afrikanac kao i on, uspio rastjerati, pašto to ne bi 
mogao i Augustin? 

A da monaški život nije bio nemoguć ni rijedak, 
uvjerio ga je Ponticijan, koji pu saopći da u Milanu 
postoji samostan djevica, koji je osnovao sam Ambro¬ 
zije. U Egiptu i Palestini sljedbenika Antuna i Pavla 
iz Tebe bilo je bezbroj, toliko da su osnovana na¬ 
selja monaha, nazvana »lavre«, a pod vodstvom Pako- 
mija pravi i posebni samostani, a da pri tom ne spo¬ 
minjemo bezbrojne pustinjake ikoji su živjeli po peći¬ 
nama ili kolibama, daleko od svakog ljudskog obita- 
vališta. Antunov primjer potakao je također ljude koji 
su živjeli u sjaju svijeta i moći vlasti. Ponticijan je is¬ 
pričao da je koju godinu prije u Treviriju, iskoristivši 

priliku kad je car bio na igrama u cirkusu, otišao sa 
tri druga, koji su obnašali visoke časti na dvoru, da se 
prošeta perivojima blizu igrada. Dvojica od njih udaljili 
su se i naišli su na kolibu monaha i tu su počeli čitati 
život Antunov, koji su tu našli; jedan je od njih ostao 
tako zapanjen i izvan sebe da je baš ondje odlučio po¬ 
stati pustinjak te nagovori druga da i on to isto učini. 
Kad su ih Ponticijan i onaj drugi prijatelj kasnije po¬ 
tražili, našli su ih u onom pustinjačkom stanu; ona 
im dvojica saopćiše svoju odluku i htjedoše na 
svaki način ostati u kolibi. Ponticijan im je zavidio, 
ali nije imao odvažnosti da ih slijedi. Da bolje prikaže 
snagu onog munjevitog obraćenja, dodao je jednu bi¬ 
lješku, koja je još više zapanjila Augustina: dva mo¬ 
naha ne samo da su bili u milosti carevoj, a bili bi se 
popeli do viših položaja, nego su i obojica bili za¬ 
ručeni; a zaručnice, netom isu doimale za sveti razlog 
zbog kojeg su ih napustili, stupiše i one u samostan 
djevica. 

Sve je ovo Ponticijan ispričao s velikim žarom. 
Kad je završio dugo izlaganje, obavi posao radi kojeg 
je došao i otputuje. Augustin, izbezumljen bujicom zbr¬ 
kanih misli i srama, ostade sam s Alipijem. 

DJECAKOVA ZAPOVIJED 


Pošteni je Ponticijan, a da nije ni znao, gurnuo Au- 
gustina do onog krajnjeg ruba preko kojeg je, za iko- 
načno obraćenje, trebao samo let. 

Njegove su ga riječi oslobodile onih izblijedjelih 
dronjaka koji su (pokrivali njegovu žalosnu bijedu: bio 
je gol, potpuno gol pred samim sobom. Takva je sebe 
vidio: »ružan, blatan, grdan, mrljav i gnojan«. Osjećao 
je jezu nad samim sobom, a nije mogao pobjeći iz sa¬ 
moga sebe; mrzio je samoga sebe, a nije osjećao sna¬ 
ge da izmijeni sama sebe. Već je prošlo skoro dvanaest 
godina otkako je na stranicama »Hortenzija« otkrio 
božansko lice mudrosti, ali umjesto da se popne do nje 
i da se odatle dovine do božanske istine, zapleo se 
u zamke Manija i oslabio je (volju u naručaju žene. 
Dosada se mogao opravdati da ne posjeduje istinu, ali 
je sada njegov duh bio siguran: Mani je varalica. Bog 
me zove, Isus je jedini put, Pavao je moj vođa. Razum¬ 
no Augustinovo obraćenje završeno >je prije ovog dana: 
Augustin vjeruje u ono što uče kršćani, želi biti krš¬ 
ćanin, u želji i mislima je kršćanin. Njegovo prihva¬ 
ćanje (Krista nije od danas, nego od onda kada ga je 
Pavlova vjera zanijela i osvojila. 

Sto dakle preostaje raditi? Živjeti kao kršćanin, 
ostvariti u svakodnevnom životu priznate istine, odreći 
se onih navika putenosti koje su ga još vitlale, slijediti 
Antuna, obuzdati put, osloboditi se žene. Boj koji se 
sada bije u Augustinovoj duši ne vodi se između Istine 
i zablude, između Boga i Sotone, između vjere i sum¬ 
nje, već između čistoće i bluda, između želje za savrše- 

nom čistoćom i nostalgije za zagrljajima, između duha 
i spola. 

I zato, dok je Ponticijan pričao o Antunu, koji je 
pobijedio putenost, Augustinu se činilo da gori i pro¬ 
pada od srama. Dok se radilo o nekoj teoretskoj ras¬ 
pravi o razilaženju između jedne i druge vjere, Augu- 
stin je trpio, ali ne kao sada kada je otpor dolazio ne 
iz plemenitih pobuda razuma, nego od upaljene krvi, 
od jedne do tada nezasićene gladi. 

Ovo, a ne ono drugo, bijaše »velika unutarnja bitka« 
koja je uznemirivala njegov duh i ponizivala ga: lju¬ 
tio se na sama sebe. Kad je otišao Ponticijan, poleti 
k Alipiju, uzbuđena lica i duha, vičući: Sto mi 
radimo? Zar ne čuješ? Dižu se neznalice i otimlju nebo 
nama, a mi da se sa svojom naukom valjamo u mesu 
i krvi? Zar se sramimo slijediti ih ili se sramimo Sto 
nismo kadri niti da ih slijedimo? 

Alipije ga je zaprepašten slušao; šutio je videći ga sa¬ 
svim različita nego obično, vlažna čela, zapaljenih ob¬ 
raza, prevmutih očiju; više je promuklim glasom ne¬ 
go riječima izrazio uzbuđenje svoga bića. Ne sačekavši 
odgovora, potrči u vrt, koji je pripadao kući, da se 
otrese bunila i da bude sam. Alipije ga je slijedio i 
tako šutke pođoše do dna vrta, daleko od kuće, i tu 
su sjeli. Augustinovo žestoko ogorčenje protiv samoga 
sebe nije se smirilo. Bio je nalik na luđaka koji bijes¬ 
no maše rukama, opsjednut pd more. Sad je čupao 
kosu, sad se udarao po čelu, sad je okretao po zraku 
knjigu sv. Pavla koju je ponio sa sobom, pada je stis¬ 
kao koljena među isprepletenim prstima uzdišući i drš¬ 
ćući, a da nije ni riječi razgovijetno izgovorio. Ljutio 
se na samoga sebe, zgražao se nad upornom bolešću 
svojega duha, optužujući se oštro što nije imao snage 
rastrgnuti onaj lanac koji ga je dalje zadržavao, a sada 
je nestrpljiv da ga iščupa, pa makar uz mogućnost da 
otkine komade mesa, bjesomučan od maštanja puti, 
od sjećanja na bludnu prošlost, od straha da je se 
zauvijek Pdreče i da neće moći živjeti bez nje. Govorio 
je protiv samoga sebe: Svršimo s tim! Svršimo! I 
čudio se da duša, koja zapovijeda tolikim dijelovima 

tijela, ne može zapovijedati sama sobom j kad je već 
postojala sigurnost da nije uspjela riješiti se one bes¬ 
ramne strasti koja je nju obuzela. U drugim (trenucima 
gledao je pred sobom sve one, a bilo ih je legija, koji 
su se posvetili .čistoći i vidio ih je sretnima, nagra¬ 
đene radostima koje ni jedan zagrljaj ne može pružiti. 
Kako je moguće za jedan trenutak razbludnog čeznu¬ 
ća odreći se duhovnog zanosa ikoji nema kraja, vedrog 
blaženstva promatranja, vječnog Kristova prijateljstva? 

Taj boj između staroga i novoga Augustinova ja 
vodio se skriveno, ali grozničavo. I kako se nakupilo 
i nagomilalo u srcu ovo mnoštvo njegove bijede, pre¬ 
kapajući na silu bez milosrđa po sebi, toliko jbolna 
je bila njegova odvratnost da je osjetio kako mu navi- 
re na oči oluja suza. Da d£ slobodno oduška guzama i 
jecanju, daleko od svake ljudske prisutnosti, udalji se 
od Alipija, koji začuđen ostade na svom mjestu, pođe 
sam malo Idalje da se pruži pod jednu smokvu i osjeti 
gdje mu teče niz lice mlaz slanih i vrućih kapljica. 
A jadna duša, izmučena i pomamna, osvježena tim mla¬ 
zom, konačno nađe sebe. 

Bilo lje oko zalaska sunca. Srpanjska vrućina teško 
se podnosila u zatvorenom vrtu; široki i namreškani 
smokvini listovi nisu se micali. Nebo, tek malo zamag¬ 
ljeno ljetnom zaparom, prijetilo je kao (teška pustoš 
nad žeđom i tjeskobom zemlje. Zamro je svaki šum, 
svaki zvuk. Činilo se da se sva tišina svijeta skupila 
na onom mjestu, kao da čeka da će biti prekinuta bo¬ 
žanskim glasom. 

Augustin je nastavio plakati i između jednog i dru¬ 
gog jecaja klicao je Bogu živomu: »Dokle ćeš se, Gos¬ 
podine, dokle ćeš se ljutiti na mene?« 

Ali Ona previše ljubljena krivnja zemaljske ljubavi 
još ga je zadržavala i činila je da oklijeva. Augustin 
je navaljivao: kada ću se spasiti? Kad ću se osloboditi? 
Možda sutra? Ili prekosutra? Zar ću uvijek govoriti 
sutra, zar za mene neće nikad biti danas? Zašto ne u 
ovom trenutku? Zašto ne svršiti odmah, sada, zauvijek? 

I dok je nastavio plakati svom snagom svoga smrv¬ 
ljenog srca, začuje najednom glas dječaka ili djevoj¬ 
čice, koji je dopirao iz jedne obližnje kuće. 

»Uzmi i čitaj« — govorio je slatki mladenački glas 
— »uzmi i čitaj!« 

Augustin, promijenjen u licu, poslu5a nastojeći sje¬ 
titi se da li su te riječi pripjev Ikakve igre dječaka, 
ali se uvjeri da nisu: glas nepoznata milanskog dječa¬ 
ka u tom trenutku nije drugo inego glas Božji. Naglo 
ustade, uguši suze i potrči tamo gdje je prije sjedio 
s Alipijem i gdje je ostavio Pavlovu knjižicu. Sjeti se 
onoga što je Ponticijan ispričao o Antunu: da je jed¬ 
nog dana, čuvši jedan stavak iz Evanđelja, odmah pro¬ 
mijenio smjer svoga života. Zgrabi knjigu, otvori na¬ 
sumce i dođu mu pred oči, još zamagljene plačem, 
ove riječi Poslanice Rimljanima: »Ne u bamčenju i pi¬ 
janstvu, ne u ložnicama i bludnosti, ne u svađi i za¬ 
visti, nego se obucite Gospodinom Isusom Kristom, a 
ne brigajte se za tijelo, da nestanu požude!« 

Nije čitao dalje; ovaj stavak čudesno je pristajao 
za ovaj slučaj; bilo mu je dosta. Najednom je njegovo 
srce bilo okupano i smireno sigurnim svjetlom, koje je 
raspršilo tmine njegovih sumnja. Bio je kraj, nastu¬ 
pila je pobjeda. Augustin je svladao onu pohotu koja 
ga je punih šesnaest godina obuzimala i činila se nepo¬ 
bjedivom. Posljednja zapreka bila je uklonjena, žena 
je prognana i odbačena. Bio je slobodan, odahnuo je, 
više ga od Krista ništa ne dijeli. 

Tada, držeći prst kao znak na stranici spasiteljici, 
ispriča sve Alipiju: dugu borbu one ure, tako kratke, 
konačni poraz neprijatelja. Alipije [mu otme iz ruke 
knjigu želeći pročitati Pavlov odlomak, ali poslije onih 
riječi nastavi još čitati: »Pomozite onome koji je slab 
u vjeri.« »Ove riječi« — reče Alipije — »odnose se na 
mene.« Alipije, čist po prirodi i nagnuću, obećao je 
slijediti ga i biti mu od pomoći na putu koji je 
prijatelj i učitelj konačno izabrao. I kao što mu je bio 
drug u stranputicama zabluda, odluči tako biti pokraj 
njega u uspinjanju do istine. U toj obavezi ustrajao je 
do smrti. 

Potrčaše odmah sve ispričati Moniki, nestrpljivi da 
je razvesele. Sveta udova, koja je s tolikim suzama 
isplatila sinovljeve suze, još je plakala, ali ovoga puta 
od razdraganosti i trijumfa. San se ostvario; njezin je 
Augustin zajedno s njom na istom pravilu vjere i bla¬ 
goslivlja Boga što je nju poslije tolikih tuga uslišao. 
Augustin joj saopći da se odriče svake veze sa ženom i 
sa svijetom. Započeo je za njega i za sve njih novi 
život. 

Zapovijed dječakova bila je uslišana, zapovijedi Bož¬ 
je bit će ispunjene do posljednje. Ne više jecaji i su¬ 
ze: nastupa doba (radosti. Um je Augustinov već od 
prije kršćanski, sada ima i kršćansko srce, i ono će 
biti kršćansko cijelog života. 

RASTANCI 


Većina vjeruje da plač u vrtu znači Augustinovo 
obraćenje kršćanstvu, a nekoji, veoma rijetki, daju 
naslutiti da je on još dugo poslije 386. ostao običan 
novoplatonac. 

Jedni i drugi griješe. Pravo obraćenje kršćanstvu 
nije se zbilo u srpnju 386, a još manje kasnije, nego 
mnogo ranije — malo mjeseci poslije njegova dolaska 
u Milano. Tko je pažljivo pratio spiralu napona Augus- 
tinove misli, koja se uvijek penje, makar uz okoliša¬ 
nja i skretanja, prema jednoj točki, vjerojatno je opa¬ 
zio da kriza izazvana pričanjem Ponticijana nije bila 
drugo nego dramatska posljedica jedne već stvorene 
odluke i već priznate istine: posljednja kora sramot¬ 
nog zla, koju je bijesno istrgao, makar ga stajalo krvi. 
Onoga se dana Augustin nije oslobodio zablude, nego 
erotskih čina. 

Kad je stigao u Milano, njegovo je manihejstvo već 
bilo uzdrmano razočarenjem u Fausta i rimskim iskus¬ 
tvom; Ambrozije je potpomagan njegovo oslobađanje 
ukazujući mu na ljepotu, dubinu i nepogrešivost Bib¬ 
lije; Plotin i Porfirije pridoniješe da se oslobodi i pos¬ 
ljednjih tragova manihejskog materijalizma, akadem¬ 
skog skepticizma i ukazaše na jedno zadovoljavajuće 
rješenje problema zla; sveti Pavao ga napokon nauči 
poniznosti duha, istovjetnosti Jedinorođenoga s pla¬ 
tonskim svjetlom i o neophodnoj potrebi preporoda 
u Kristu. Kad je došao k svećeniku SLmplicijanu da 
se ispovijedi, to jest da mu ispriča zaplete i rasplete 
svojih zabluda, Augustin je bio već kršćanin i želio je 

živjeti s Kristom — vjera je u mislima bila već potpu¬ 
na, iako ne još u životu. Sama činjenica da se ispovi- 
jedio pred katoličkim svećenikom i da je od njega 
zatražio savjet da se oslobodi okova bludnosti, pokazu¬ 
je da je već od onda priznavao zakonitost i primat 
Rimsike Crkve n da je namjeravao Crkvu priznati uči¬ 
teljicom svoga života. Da je Viktorinov primjer dje¬ 
lovao na njega i da je odlučio slijediti ga, proizlazi 
odatle što [je u svom srcu bio spreman na taj korak; 
da njegove misli nisu bile kršćanske ili da su bile 
protukršćanske, ne bi bila dovoljna pripovijest jednog 
obraćenja. Već je znao za tolika obraćenja! Augustin 
nije bio od tkiva kao i majmuni; bio je strastven, ko¬ 
liko hoćete, ali ujedno profinjeni umnik koji je prije 
htio shvatiti negoli vjerovati. 

Prizor u milanskom vrtu ne može se, dakle, kao 
što mnogi zamišljaju, usporediti s onim što se dogo¬ 
dilo tri i po stoljeća prije na putu u Damask. Obra¬ 
ćenje Augustinovo nije izljev ili provala svjetlosti na 
jednu slijepu dušu. Ono se događalo lagano, postepeno, 
a više je plod kušnje i otkriće razuma nego časovite 
eksplozije. Milost mu je pomogla uvijek, od onog vre¬ 
mena kada je kao dječak odlučno zatražio krštenje pa 
do onda kada ga je potakla posljednjom iskrom, u 
doba kada se zbio Ponticijanov posjet. Onog srpanj¬ 
skog dana Augustin nije od nevjernika postao vjernik, 
nego je odlučio provesti u život pravilo vjere. Sigur¬ 
no veoma važan i odlučan događaj, ali više etičke nego 
mističke prirode. 

Sada je trebalo prijeći na djelo i promijeniti smjer 
života. Bog je, kaže Augustin, ispunio do posljednje 
kapi kaljužu njegova srca i time ga oslobodio trostru¬ 
ke pohote koja je njega, nestalna, toliko vremena za¬ 
držala na obalama božanskoga oceana: požuda za sla¬ 
vom, dobicima i ženom. Sada su dvije volje iščezle 
i ostala je samo jedna, koja je htjela ono što je Bog 
htio. Kroz četrdeset četiri godine života, što mu kas¬ 
nije preostadoše, neće se više vraćati natrag; i ukoliko 
bude u svojim mislima obnavljao svoje zablude, bit 

će to zato da se isplače nad svojim mrtvim ja i da 
ispjeva himne zahvalnosti osloboditelju. 

Augustin se najprije odrekao katedre. Nije više htio 
prodavati samoga sebe, niti prodavati mladima one 
riječi i ona umijeća koja su služila gotovo uvijek kao 
izljev ili obrana zlih nagnuća. Ali da ne bi dao povoda 
nepotrebnom govorkanju i da ujedno izbjegne ne¬ 
umjesne pohvale i savjete, koji su više kadri ohlad¬ 
njeti nego potaknuti, Augustin nije htio iznenada i buč¬ 
no, velikom gestom odreći se katedre, nego odluči pre¬ 
davati kao i prije onih dvadeset dana ili malo više, 
što mu je još preostalo do praznika berbe. Tako je mo¬ 
gao napustiti poučavanje da nikome ne padne u oči, 
a ni kasnije neće kazati vlastima pravi razlog odrek- 
nuća, nego drugi, isto pravi, koji bi u (drugo doba vri¬ 
jedio tek toliko da dobije kratak dopust. Napori škole 
narušili su ne jako Augustinovo zdravlje, £ lombard- 
ska klima, toliko različita od klime rodnoga kraja, ima¬ 
la je svoje posljedice. Osjećao je već neko vrijeme da 
mu nestaje daha i da ga pritišće na plućima, što mu 
je otežavalo duži govor — trpio je vjerojatno malo od 
astme, pogoršane početnom upalom bronhija. Bio bi 
se, dakle, zahvalio na službi »iz zdravstvenih razloga«. 
Jedino je Ambroziju kasnije priznao svu istinu. 

Trebalo je osim toga rastati se od nove ljubavnice 
i razvrći obaveze sa zaručnicom. Ne vjerujem da je 
Augustin osobno prvoj saopćio otkaz: jer je još previše 
živo bilo sjećanje na proživjele slasti. Jedan prijatelj, 
čvrst i vičan tome, gotovo sigurno Alipije, pobrinuo 
se za teški rastanak sa ženom koja je prije nekoliko 
mjeseci prihvatila Augustinove ponude. Slučaj djevoj¬ 
čice zaručnice bio je osjetljiviji i teži, i sigurno se Mo 
nika pobrinula da ga na prijateljski način riješi, ona 
joj je i isposlovala prvo približavanje, a znala je maj¬ 
činskom i kršćanskom rječitošću izložiti pobude, ko¬ 
je nisu bile nečasne, za takvu odluku. 

Sve te vijesti bile su saopćene najprisnijim pri¬ 
jateljima i Augustinovim osobnim učenicima i naba¬ 
čena je misao da se svi skupa povuku izvan grada u 
samoću, bar za kratko vrijeme, i tu provode filozofski 

i samostanski život. Nije se mogao odmah pokrstiti, 
trebao je malo odmora da se sabere, jedno predvečer¬ 
je za pripremu. Otezao je napustiti metež grada, do¬ 
sadna i ravnodušna poznanstva, uspomene i napasti 
života Ikojeg se jučer odrekao. 

Najžalosniji zbog Augustinove odluke o stupanju u 
samostanski život bio je njegov drug Verekundo. Ne 
da je žalio vidjeti ga da je i ii praksi postao kršćanin; 
čak je uživao u tome i želio je slijediti ga. Njegova 
je žena već bila Jtršćanka, ali bila je ipak žena i bila 
bi ga spriječila da sudjeluje u zajedničkom životu s 
Augustinom i s drugim prijateljima. Verekundo je bio 
toliko ljubazan i darežljiv da je, makar nije mogao 
sudjelovati u zamišljenom samostanu, ponudio budu¬ 
ćim samostancima jednu svoju poljsku kuću, smješte¬ 
nu u najnasmijanijem kraju Bnianze, u [Kasicijaku, 
danas Cassiago. 

Augustin mu je za tu ponudu sačuvao nježno i vječ¬ 
no priznanje i molio se uvijek Bogu da mu udijeli 
vječno blaženstvo, jer se siromašni Verekundo malo 
iza toga, 388, teško razbolio i pokrstio se prije smrti. 

Drugi veoma ljubljeni prijatelj, koji nije slijedio 
Augustina u njegovoj samoći, bio je Nebridije. On je 
pretekao Augustina na putu istine, jer se prije njega 
osvjedočio o apsurdnosti astrologije i osnovnih zablu¬ 
da manihejstva, i sada, nadahnut od novoplatonaca, 
postao je na svoj način kršćanin, ali mu je od ma- 
nihejaca preostala zabluda, koju je Mani bio pozajmio 
gnosticima; to jest pije vjerovao u Kristovu čovječan- 
sku narav i držao je s Marcionom i s drugim heretici¬ 
ma da je Isus imao samo prividni izgled čovječjeg 
tijela; poricao je dakle utjelovljenje. Augustin je s 
Nebridijem dugo pismeno raspravljao, i to s uspje¬ 
hom, jer se kasnije i on obratio pravovjernoj nauci 
i pokrstio je svu obitelj. Ostali su bili spremni ostaviti 
s Augustinom Milano: Monika, rođaci koji su živjeli 
skupa s njim i najvjerniji učenici. Napokon nastupiše 
praznici berbe li jednog lijepog dana, krajem listopa¬ 
da, Augustinova se družina veselo uputi prema sklo¬ 
ništu — u Kasicijak. 

AKADEMIJA U BRIANZI 


Nije važno gdje se točno nalazi Kašici jak; mnogo 
su važnije od topografskih utvrđivanja rečene stvari. 
Bio je sigurno u Brianzi, nedaleko od Alpa. Afrikanac 
se neće više nikad uputiti tako daleko na sjever. Pri¬ 
roda je sasvim različita od one u Numidiji i Augustin 
će otkriti ljepotu jeseni i ciče zime, što je za njega no¬ 
vo, prikladno za kućnu klauzuru i sabranost duha. čo¬ 
vjek s juga je navikao na javna mjesta i trg, tj. na 
mnoštvo, riječi, govomištvo, na javni život; Augustin 
će od te zime, koju je proveo u Lombardiji, naginjati 
većoj intimnosti, onom lirskom produbljivanju apst¬ 
raktne misli, što nas najviše zapanjuje u njegovu duhu. 

Verekundova vila nije bila prava vila, nego ono što 
se kaže u našim selima — »gazdinska kuća« koja služi 
više kao magazin nego za dugi boravak; prostranija je i 
ukrašeni ja od skromne kuće jednog seljaka, ali ne ras¬ 
košna, kao što zamišljamo vile, koje su imala velika 
gospoda u Sabini ili u Baji. Nisu imali perivoja. Pred 
kućom je bila livada s jednim starim kestenom koji 
je svojim bogatim i svježim lišćem za lijepih dana slu¬ 
žio umjesto krova za rasprave afričkih cenobita. 

Bilo ih je ukupno devet: to jest Augustin, njegov 
sin Adeodat, brat Navigije, rođaci Rustik i Lastidijan, 
sugrađanin i učenik Trigecije, sin Romanijanov Licen¬ 
cije, neodjeljivi Alipije i vrijedna Monika, koja je, na- 
ravski, preuzela ulogu sestre ekonome i kuharice. Bio 
je možda i jedan dječak iz mjesta, koji je pomagao 
Monici u više materijalnim poslovima koje jedna že¬ 
na, ma koliko vrijedna, ne bi mogla sama dovršiti. Bi- 

lo je, dakle, devet ili deset osoba koje je trebalo na¬ 
hraniti, a nitko nije ništa zarađivao. Pisac najrašire¬ 
nijeg Augustinova životopisa pretpostavlja da se za 
sve brinuo Romanijan, to više što je bio tu i njegov sin 
Licencije, koji je morao nastaviti školovanje pod vod¬ 
stvom starog očeva prijatelja. 

Ja ne vjerujem da je Romanijan, ma koliko bio da¬ 
režljiv, mogao sam toliko mjeseci izdržavati čitavu 
družbu. Bit će da je dao svoj udio, i to bogati, ali ne 
više. Augustin je sigurno kroz dvije godine, dok je po¬ 
učavao u Milanu, prištedio nešto, Monika je primala 
neki mali prihod s malog imanja u Tagasti, a Vere- 
kundo je dopustio prijatelju, za naknadu što mu je 
nadzirao težake, brati plodove u vrtu i voćnjaku. Augus¬ 
tin je, kako se to razabire iz dijaloga »Protiv akademi¬ 
ka «, bio postavljen od gospodara da pazi pa ljetinu 
imanja, pa možemo biti sigurni da je težak, da bi ga 
udobrovoljio, mislio i na njega. I zbog toga se ne mo¬ 
že shvatiti čuđenje nekih zlobnika koji se, da bi po¬ 
sumnjali u Augustinovo obraćenje, čude da je u Kasi- 
cijaku čitao ili dao čitati Vergilijeve »Georgike«. Augus¬ 
tin je igrao ulogu upravitelja, imao je uza ,se učenike 
i ljubio je od djetinjstva gotovo kršćansku milinu pjes¬ 
nika iz Andesa. I koje je zlo bilo u čitanju tih knjiga, 
koje, da i ne govorimo o skladu stiha, i danas mogu 
poučiti onoga koji živi na selu, a moglo je poslužiti 
kao pouka također Licenciju? A kakvo je proturječje 
između Vergilijevih Georgika i Evanđelja, koja sva mi¬ 
rišu istočnjačkim ratarstvom? Dao je čitati također 
»Eneidu«, kojoj svi danas priznaju značenje »svetog 
spjeva«, i možda »Bukolike«, u kojima se nalazi gla¬ 
sovita ekloga po kojoj je Vergilije nesvjesni Kristov 
prorok. 

Ne treba čak zamisliti vilu u Kašici jaku kao samo¬ 
stan. Mladići su živjeli na lijepom ladanju, veseli što 
su skupa, i nisu smatrali grijehom kadikad i nasmi¬ 
jati se i našaliti se, također poslije filozofskih trans- 
cendentnih rasprava. Bijaše to društvo sunarodnjaka i 
drugova filozofa, koji su skupa tražili svjetlo ljepote 
i istine. Nešto između samostana i akademije, to jest 

akademije u smislu Platonove škole, jer su gotovo svi 
naši prijatelji bili veliki obožavatelji divnog Sokrato- 
va učenika d utrošili su više dana da jsruše sistem No¬ 
ve akademije, one skeptične. 

Jedna akademija dakle više, po domaću — jedna 
velika obitelj, koja živi u slozi i bez mrkih pogleda 
cjepidlaka. Alipije je možda najozbiljniji, iako se kat¬ 
kada s njim ljubazno šale zbog njegova mala stasa, 
Augustin gaji prema njemu veliko poštovanje i ljubi 
ga Kao brata. Mladi Licencije je malo neuravnotežen 
i zanesenjak; ima strast pisati stihove i pjeva pjesmu 
o Piramu i Tizbi, tako da je ponekad rastresen pa ga 
Augustin mora pozvati na red i podsjetiti ga koliko 
je filozofija viša od pjesničkih priča. Trigecije je sta¬ 
riji, napustio je život logorovanja jer veoma želi da 
se pouči i da ne zaostaje u produbljivanju. Monika se 
iskazuje ne samo kao vrsna kuharica već i kao odličan 
filozof, a sin je zbog toga iskreno hvali. Ostali su obič¬ 
ni ljudi, »osobe koje ne govore«. Augusitin je bio u 
isto vrijeme i otac gvardijan i otac učitelj toga malog 
samostana, ali gvardijan koji ise katkada šali i uči¬ 
telj koji se nije stidio učiti od učenika i neuke majke. 
Za njega su prvi dani u Kašici jaku bili u prvom redu 
ladanje i oporavak, jer su tek u studenom započeli di¬ 
jalozi, od kojih su nastala djela sastavljena u Brianzi. 

Najprije mora misliti na oporavak i na to da bo¬ 
lje prouči Bibliju, koju je pročitao samo u odlomcima 
i koju je poznavao više po kritikama manihejaca i 
Ambrozijevim egzegetskim homilijama. Jedino je dobro 
poznavao Evanđelje sv. Ivana i Poslanice sv. Pavla, 
koje su na njega izvršile odlučan utjecaj u njegovu 
obraćenju kršćanstvu. Sada je počeo čitati Psalme, a 
osobito mu se ,svidio četvrti, onaj koji počinje: »Kad 
ga zazvah, uslišao me pravedni Bog moj i izveo me u 
nevolji na širinu«, gdje su se mnoge riječi Augustinu 
činile proročanske i okrepljujuće, među ostalim ove: 
»Neka -nad nama bude svjetlo tvoga lica, Gospodine, i 
razveseli srce moje.« 

I zaista, u Kasicijaku je Augustin sasvim drugi: ne 
više zabrinuti i tužni rob, koji plačući kida posljednje 

komade lanaca, nego vedri učitelj, utješen prijatelj¬ 
stvom, ojačan mudrošću, obasjan Božjom blizinom. Sa¬ 
li se s Alipijem, veselo uzima na nišan malog pjesnika 
Licencija, priča poučne basne, čita pjesme, igra se ri¬ 
ječima — dakle osmjehuje se. 

Iz svega ovoga obične vražje sluge (to jest, etimo¬ 
loški, klevetnici) nastoje zanijekati vjerodostojnost 
»Ispovijesti«, pronalazeći tako odlučno proturječje iz¬ 
među odlučnog manihejca i oštroumnog filozofa iz 
pustinje u Brianzi. Svijet možda učen, ali u svemu dru¬ 
gome osim u psihologiji. Upravo je ovo razvedrivanje, 
ovo smireno veselje dokaz da je Augustin ispričao isti¬ 
nu, da je poslije tjeskobne oluje došla pobjeda, to jest 
smirenje duše u Bogu, kojeg je napokon dobio. Zar 
oni ne znaju da i na duhovnom nebu iza vihora nastu¬ 
pa vedrina? 

Augustin je uvijek težio za srećom i otkrio je dav¬ 
no, da se sreća nalazi samo u mudrosti, u istinitom; 
konačno je uspio spoznati da je ta mudrost, to jest 
istina, sam Bog i da je posjedovanje Boga najveća sre¬ 
ća. Sada je, poslije odlučnog preokreta svoga bića, os¬ 
tavio sve ono što ga je priječilo u uživanju Boga i pos¬ 
tigao je sreću koju je tražio. Zašto, dakle, ne bi s umje¬ 
renom pristojnošću očitovao svoju radost? Augustin 
nije više odvažni putnik prve mladosti, a niti usijani 
nemimjak posljednjeg vremena; on već posjeduje si¬ 
gurnost; prestala su kolebanja, prestalo je mučeništvo 
borbe sa samim sobom. Koje čudo ako se duša poslije 
tako duge borbe otkriva i poslije tako teške muke ve¬ 
seli? Kad bi se protivno bilo dogodilo, moralo bi se 
sumnjati, i kad bi se u Kasicijaku bila nastavila ista 
uzrujavanja, počeo bih sumnjati u točnost »Ispovijes¬ 
ti«. Sto bi bio vrijedio konačni poraz staroga ja kad bi 
se iznova vraćao sumomostima i trzajima. 

Treba napomenuti da Augustin, umjesto u napuče¬ 
nom i bučnom gradu, živi u miru lijepog sela; umjesto 
da je vezan za svakodnevne profesorske napore, slobo¬ 
dan je misliti i raspravljati po svojoj volji; umjesto 
da je okružen zlobnim i dosadnim svijetom ili podlož¬ 
nim osobama, živi s majkom, koja je sretna kad vidi 

da se vratio svome Bogu, s veoma ljubljenim sinom, 
koji pruža neprestane dokaze svoje prerane zrelosti i 
čistoće svoje duše, s Alipijem, koji je najstariji i naj¬ 
pouzdaniji od njegovih prijatelja, s mladićima živa i 
znatiželjna duha koji sudjeluju u raspravama i osvje¬ 
žuju ga prirođenom radošću mladosti. Živi dakle u 
društvu osoba koje ga ljube i koje an ljubi. Sve ove 
okolnosti povezane s radošću — da ne zaboravimo 
glavnu, a to je ponovno nalaženje Boga — dovoljne su, 
a i preobilne, da se opravda na najvjerojatniji način 
atmosfera koja se diže u dijalozima Kasicijaka, koja 
je uzrokom — ne znam koliko iz psihološke bezazlenos- 
ti a koliko iz filološke zlobe — da se razgoropade moder¬ 
ni Augustinovi istražitelji. Augustin se preko dana ša¬ 
lio ili razgovarao o akademskoj i platonskoj filozofiji, 
zatim je jedan dio noći bdio da raspravi sa samim 
sobom i da porazgovori s Bogom. Iz ovih samotnih 
neprospavanih noći, ponekad popraćenih suzama, nas¬ 
tali su » Solilokviji «, u kojima se, gotovo na početku, 
nalazi ono dugo i zanosno uzdizanje Gospodinu, uz¬ 
budljiva litanija ljubavi, u kojoj je duboka srž vjere 
zaogmuta krilima lepršava spjeva. 

Ali, kažu škiljave oči sovine onoga ali, Augustin u 
trima dijalozima napisanim u Brianzi više govori kao 
racionalist nego mistik, više kao čovjek filozof nego 
kao religiozan čovjek, a i druga knjiga »Solilokvija« 
zapravo je rasprava na platonskoj osnovi o besmrtnos¬ 
ti duše. Tu je oštroumni mislilac, ali ne još gorljivi 
kršćanin. »Calculemus!«, kao što je govorio Leibniz. 
Augustin je krenuo u Kasicijak koncem listopada i mo¬ 
rao se vratiti u Milano najkasnije početkom ožujka, 
jer su se svi oni koji su se za Uskrs namjeravali krs¬ 
titi morali upisati na početku korizme, a iz pripovije¬ 
danja »Ispovijesti« doznajemo da je na povratku zem¬ 
lja u Lombardiji bila smrznuta. Bio je dakle u Vere- 
kundovoj kući četiri puna mjeseca i od ta četiri mje¬ 
seca niti jedan nije ispunjen razlaganjima koja sači¬ 
njavaju djela » Contra academicos«, »De vita beata « i 
»De ordine«. 

Kad se bližio kraj školskim praznicima, to jest po¬ 
lovicom listopada, Augustin je pisao milanskim vlas¬ 
tima neka nađu drugog prodavača riječi, jer zdravlje 
tijela i još više duše ne dopuštaju više rasipati riječi 
i zamke plaćene po satu. U isto vrijeme napisao je dru¬ 
go pismo Ambroziju, u kojemu je iznova opisao po¬ 
vijest svojih zabluda i nagovijestio je svoju čvrstu od¬ 
luku da će se krstiti, moleći ga u isto vrijeme za sa¬ 
vjet koje bi knjige imao čitati da se bolje pripremi 
za taj toliko željeni sakrament. Ne znamo što su mu 
odgovorili glavni upravitelji škole, ali znamo da je 
Ambrozije odgovorio i da je katekumenu preporučio 
čitanje Izaije. Augustin je poslušao, ali treba priznati 
da ga lirska i muška snaga mesijanskog glasnika nije 
osvojila: knjiga mu se učini nejasna d vrati se psalmi¬ 
ma i svojem sv. Pavlu. 

Samo malo dana poslije svoga dolaska u Kasicijak, 
10. studenoga, Augustin predloži svojim učenicima Li¬ 
cenciju i Trigeciju jedan od onih problema koji su mu¬ 
čili grčku filozofiju: Da li je potrebno poznati istinu? 
Da li se može biti sretan kad se ne poznaje istina? I 
rasprava, u kojoj sudjeluju svi do posljednjeg, i Ali- 
pije, ali nadasve Augustin, i čak Monika, traje šest da¬ 
na. Teze »Nove akademije« raspravljene su i pretre¬ 
sane u svim pravcima i zaključak je ovaj: Svatko zna 
da su dva puta koja nas vode k spoznaji: autoritet i 
razum. Ja sam odlučio da se ne udaljujem nikad od 
Kristova autoriteta, jer drugog, koji bi više vrijedio, 
nema. U pitanju razuma pouzdaje se da će u novo- 
platoncima privremeno naći nauku koja nije u protiv¬ 
nosti s kršćanskom naukom. Ali je dobro odmah upo¬ 
zoriti da je on poistovjetio Riječ sv. Ivana s Platono¬ 
vim Bogom i da mu se platonstvo utoliko sviđa uko¬ 
liko u pjemu nalazi objavu i potvrdu katoličke teolo¬ 
gije. Augustin je neko vrijeme bio akademik, to jest 
skeptik, a sada, kada se toga oslobodio, želi obnoviti 
redoslijed i povijest svoga oslobođenja, bilo zato da 
se jednom zauvijek oslobodi skepticizma bilo da po¬ 
mogne prijateljima, učenicima, čitačima da ga nadvi¬ 
se. Djelo »Contra acađemicos«, pod njegovim filozof- 

skim vidom, apologetsko je djelo; u njemu se otklanja 
ono Sto je prethodno bilo protukršćansko, osobito ako 
se ima na umu da ondje gdje se govori o mudrosti, 
misli uvijek na jedinu mudrost, a to je kršćanski Bog. 

Malo dana kasnije, 13. studenog, bio je Augustinov 
rođendan. Navršio je trideset i drugu godinu, a Me 
nika je, kako bi se u nas reklo, priredila nešto bolje, 
tj. ručak manje jednostavan nego obično. I kad se za¬ 
vršilo s jelom, Augustin, iskoristivši sličnost između 
tjelesne hrane i duševne hrane, predloži raspravu da 
li je čovjek koji posjeduje ono što želi sretan. Slijedi 
iza toga duga i vesela rasprava, u kojoj prostim ali raz¬ 
boritim riječima sudjeluje i Monika. Utvrdivši istovjet¬ 
nost između mudrosti i blaženstva i između Božjeg 
Sina i mudrosti, odmah se vidi povezanost ® drugim 
dijalogom. Također i dijalog »De vita beata« djelomič¬ 
no je dodatak polemici protiv skeptika i uostalom je¬ 
dan dokaz da je blažen samo onaj koji posjeduje Bo¬ 
ga. Uvijek smo, kao što je lako primijetiti, na putu 
kršćanske ortodoksije, čak apologetike, toliko da se 
dijalog završava navođenjem jedne Ambrozijeve him¬ 
ne, što Monika veoma zgodno čini, himne ikoja poči¬ 
nje »Deus creator omnium «, u kojoj se poziva na troj¬ 
stvo triju kršćanskih kreposti: vjera, ufanje i ljubav. 

Treća rasprava »De ordine« ima još čudnovatije 
podrijetlo, pa je zato svakako treba ispričati. Noć je 
i Augustin po običaju bdije i razmišlja. Posluhne na¬ 
jednom šum vode koja je tekla u cijevi susjedne ku¬ 
paonice i primijeti da ima sad jedan, sad drugi šum. 
Tražio je tome razloge i nije ih mogao naći. I eto u 
tom trenutku Licencije, koji je spavao u istoj sobi, 
rasrđen zbog trke miševa, gume neki komad drva da 
ih uplaši. Kad je Augustin vidio da je on budan, upi¬ 
ta ga da li je primijetio različiti šum vode u cijevi. 
Licencije potvrdi da je ponekad mislio da to ovisi o 
kiši, ali je spazio da je izmjena šuma jednaka i kad 
kiši. Trigecije, koji je također budan, potvrdi, a Licen¬ 
cije protumači kako se to, po njegovu mišljenju, zbiva: 
Jesen je, a lišće sa stabala također pada u kanal. Kad 
je malo lišća, voda ga bez teškoća nadvlada, a šum je 

miran i jasan; kad se nagomila na istjecištu, voda ja¬ 
če pritiskuje i teče brže i bučnije. Augustin se pravi 
zadivljen, a Licencije potvrđuje da se ne treba čuditi, 
jer se u svemiru sve zbiva po stalnom redu, koji obu¬ 
hvaća sve stvari. I tako ode san: tri prijatelja ustanu i 
počnu živo raspravljati o ovom sveopćem redu, i u 
kojem je odnosu s Bogom i kako se slaže s postoja¬ 
njem zla. Tu su prvi put postavljeni mnogi od teških 
problema, koje će Augustin u kasnijim djelima rije¬ 
šiti kad bude puni gospodar svoje teološke nauke. Ov¬ 
dje su izloženi prvi put sa sigurnom a ujedno smjelom 
bistrinom. 

Augustin se u ovim dijalozima pokazao još većim 
kršćaninom nego u ostalima; tu nalazimo zanosne gla¬ 
sove, kojih po mišljenju natkritičara nema u spisima 
u Kasicijaku. Najednom Trigecije, koji je prije krat¬ 
kog vremena napustio vojnički život i nije se puno 
udomaćio s teologijom, reče jednu riječ po kojoj bi 
se zaključilo da se samo Otac, a ne i Sin, može nazvati 
Bogom. Ipak primijeti »lapsus« i htio bi da steno¬ 
graf ne ubilježi te nesretne riječi; zlobni Licencije za¬ 
galami što su one izgovorene, ali dobije zbog toga 
učiteljev prijekor. Trigecije se nasmije kad vidi da je 
Augustin, umjesto njega koji je pogriješio, izgrdio dru¬ 
ga, ali tada Augustin plane: »Što radite? Zar vas ne 
tišti pomisao na ono mnoštvo mana i tmine neiskus¬ 
tva koje nas tišti i kojima smo obuzeti? Zar je to 
vaša pažnja i uzdizanje Bogu i istini, kojoj sam se 
malo prije nevješt radovao? Oh, kad biste vidjeli, ma¬ 
kar razrokim očima kao što su moje, u kojim opasnos¬ 
tima živimo, od koje bolesti ovaj smijeh označuje lu¬ 
dost! Oh, kad biste vidjeli, kako biste brzo, kako bis¬ 
te odmah briznuli u obilan plač. Jadnici, zar ne znate 
gdje smo? Zaklinjem vas, nemojte podvostručiti moju 
nesreću. Dovoljne su mi moje rane. Molim svakodnev¬ 
nim molitvama Boga da ih izliječi, ali se često uvje¬ 
ravam da sam nedostojan da se izliječim tako brzo 
kako bih htio. Molim vas, nemojte ih podvostručiti i 
ako me rado nazivate učiteljem, nagradite me: budite 
dobri« I suze ga spriječe nastaviti. 

Čini mi se da ovo zaista nije govor čistog i mirnog 
filozofa, nego kršćanina koji strepi i koji je savjestan! 
S druge strane, ako ovi dijalozi, uzeti u cjelini, imaju 
izgled prijateljskih rasprava o filozofskim pitanji ma 
kao oni Ciceronovi — i više su spekulativni nego čisto 
religiozni — treba se uvijek sjetiti da je bit, pod pla¬ 
tonskim ruhom, kršćanska i da tu često ima citata i 
sjećanja na svete knjige, ne samo u »Solilokvijima« 
nego također u drugim spisima, naročito iz Psalama, 
Svetog Mateja, Svetog Ivana i Svetog Pavla. A spome¬ 
nuta su »sacra nostra« i »veneranda mysteria«, da bi 
se nagovijestili sakramenti i naučavanja Crkve; više 
se puta spominje Krist, a p Ambroziju se govori da je 
»sacerdos noster«. Nije samo osnova kršćanska nego 
je i kolorit triju dijaloga kršćanski, za inat onim lo- 
gičarima lukavcima. Augustin se obratio, i to zaista 
obratio; ako se još služi — dok se više ne udomaći s 
Biblijom i s crkvenom književnošću — rječnikom no 
voplatonaca, to ne znači da je ostao novoplatonac. On 
mora osloboditi um ostataka prošlosti: bio je manihe- 
jac, skeptik i novoplatonac. U djelima koja je napisao 
u Kasicijaku oslobađa se filozofskih posmrča filo¬ 
zofskim sredstvima i ako zadržava terminologiju Pla¬ 
tonovu i Plotinovu, to je samo zato jer je uvjeren da 
ona izražava iste istine i — iako ne sve — koje on nalazi 
u Sv. Ivanu i Sv. Pavlu. 

Kao što sjeme, prije nego što postane biljka, pro¬ 
bija ljusku, tako će i sjeme kršćanske vjere, koje je 
već klijalo u Augustinu, probiti filozofsku ljusku i 
ustupiti mjesto velebnom stablu njegove buduće teolo¬ 
gije. Za kratko vrijeme samotnom iskušeniku neće tre¬ 
bati isprosjačeni govor da izrazi svoje kršćanske misli 
jer već u »De ordine« i u »Solilokvijima« govori uz 
filozofa Božji zaljubljenik. 

Kršćanstvo je, pored drugih dobrobiti, probudilo 
Augustinovu plodnost. U trideset i dvije godine sasta¬ 
vio je samo jednu knjigu, »De pulchro et apto«, a od 
380. do 386. nije napisao, što se zna, niti jedne strani¬ 
ce. Sada u najkraće vrijeme piše, jedno za drugim, če¬ 
tiri djela, koja sačinjavaju u svemu osam knjiga. Po- 


111 



vlačenje u Brianzu nije bilo beskorisno. Vraća se u Mi¬ 
lano sigurniji u samoga sebe i u svoju vjeru, ojačan 
protiv napasti i zabluda, te može primiti krštenje, za 
kojim je od djetinjstva čeznuo, ali koje tek (danas, kad 
je postao sasvim dostojan, potpuno razumije. 

KAO JELEN NA IZVORU 


Pustinjaci iz Kasdcijaka morali su se vratiti u Mila¬ 
no prvih dana mjeseca ožujka, jer su se » electU ili »com- 
petentes «, to jest oni koji su se željeli krstiti, morali 
na početku korizme upisati, a Cista srijeda 387. bila je 
10. ožujka. Alipije je iz pobožnosti, mada je zemlja još 
bila smrznuta, htio prevaliti dugi put bosonog. Kad 
su došli u Milano, čini se da su Licencije i Trigecije 
pošli svaki svojim putem, a ostali su se vratili u sta¬ 
ru kuću, pred kojom smokva u vrtu nije još prelistala. 

U ono se vrijeme brštavalo samo noću između Ve¬ 
like subote i Uskrsnog jutra. U korizmi su kandidati 
bili poučeni da bi dostojno mogli primiti tri sakramen¬ 
ta: krštenje, krizmu i prvu pričest, koja su se onda 
primala za vrijeme istog obreda. Onih mjeseci ožujka 
i travnja Augustin je svakog dana polazio u milansku 
baziliku i pristupao svakodnevnom obrednom stolu — 
vjerojatno ambrazijanske crkve, i mogao je ojačati 
dušu, koja je bila natrunjena i rastresena filozofskim 
natruhama. On je ponovno čuo, ili je čuo prvi put, ka¬ 
ko narod pjeva one himne koje je Ambrozije spjevao 
i dao naučiti prije više od godine dana, kada su Justi- 
nini arijanci i Valentinijanovi legionari prisilili milan¬ 
ske katolike da se, oko svoga biskupa, zatvore u bazi¬ 
lici da bi spriječili predaju crkve hereticima te su je 
čuvali uvijek, čak i noću. Onih dana nesigurnosti i uz¬ 
bune stari patricij i državni čovjek, koji je postao pro¬ 
povjednik i teolog, iskazao se nenadano kao pjesnik. 
U Istočnoj Crkvi već je bio običaj pjevati pjesme, ali 

u Zapadnoj Crkvi nije toga bilo, osim pokušaja Hila- 
rija iz Poitiersa, pa je liturgijsko pjevanje bilo gotovo 
nepoznato. 

Prijetnje moguđnika, gorljivost vjernika i sigurnost 
u pobjedu raspališe Ambrozijevu maštu, koji se od 
hladnog homilete preobrazio u toplog i zanosnog liri- 
čara, tako da je iz srca ispjevao one glasovite himne 
koji se još danas kod mnogih obreda pjevaju. »Koliko 
sam plakao« — priča Augustin — »kad sam čuo te 
himne i te pjesme, koje su tako milo odzvanjale u 
Tvojoj crkvi, kako su me jako dirali ti glasovi. Oni 
su prodirali u moje uši, u mojem su srcu utvrđivali 
istinu i uzbuđivali srdačnu ljubav, tekle su suze i bilo 
mi je lijepo.« 

Augustin — koji je tada više pjesnik nego onda kad 
je kovao stihove za natjecanje u Kartagi, i još k tome 
preporođen novom vjerom i očaran razumijevanjem 
misterija, koji su blistali u Ambrozijevim stihovima — 
spremao se na nov život, za onaj trenutak, puno više 
nego što je uradio u raspravama mjeseca studenog u 
Brianzi. I tko zna s kolikom je uvjerenom nježnošću 
pjevao zajedno s ostalim skromnim vjernicima riječi 
iz »Deus creator omnium«, od kojeg je Monika u Ka- 
sicijaku pobjedonosno navela posljednji stih. »I kad 
gusta koprena noćnih tmina potpuno zamrači dan, ne¬ 
ka naša vjera rasprši tmine, a noć neka bude obasjana 
sjajem vjere. Nemoj dopustiti. Gospodine, da pamet 
spava, nego samo grijeh: neka utjeha vjere ublaži top¬ 
le pare sna. Neka te sanjaju najdublji kuti srca, slo¬ 
bodni od bilo koje nečistoće misli. Neka niti strah od 
zasjeda, koje zavidni neprijatelj postavlja, ne uznemi¬ 
ruje miran san ljudi.« Nijedno zazivanje nije za Augus- 
tina bilo prikladnije od ovoga, jer je i u zrelim godi¬ 
nama bio uvijek uznemirivan sramotnim snovima. 

Oni koji su se nakanili krstiti, nisu prisustvovali 
u (bazilici samo uobičajenim liturgijskim obredima. 
Bili su poučavani u osnovnim istinama vjere, a često 
je to poučavanje vršio jedan egzorcist (istjerivač du¬ 
hova) nekako kao da bi ih podsjetio da se moraju 

osloboditi, prije nego uđu u blagoslovljenu vodu, vra¬ 
gova koji se kriju u kutovima duše. Tumačili su im 
mnoge odlomke iz Evanđelja, nadugo su objašnjavali 
»Očenaš« i »Vjerovanje«. 

U slobodnom vremenu Augustin je nastavio baviti 
se filozofijom. Za vrijeme korizme počeo je pisati ras¬ 
pravu »De immortalitate animae«, u kojoj je, slijedeći 
stope Plotinove, opet prihvatio i produbio problem 
koji je bio već načeo u »Solilokvijima«, ali to je za¬ 
pravo, više od prave i posebne rasprave, zbirka bilje¬ 
žaka o pitanju besmrtnosti, što ga je već više godina 
mučilo. Mogao je tome posvetiti samo ostatke vreme¬ 
na, što mu je preostalo od njegovih dužnosti izabranika, 
i baviti se time s manje radosti nego onda kada je bio 
na selu, jer je ostavio nedovršeno djelo, koje nije 
jedno od onih u kojima njegov živi duh obasjava nje¬ 
gov spekulativni um. 

Nije mu nestajalo volje za rad, jer je uspio napisati 
knjigu o » Gramatici « — koja je kasnije iščezla iz nje¬ 
gove knjižnice i — i pojedina poglavlja jednog djela o 
»Glazbi«. On je htio, prema navedenom nacrtu u »De 
ordine«, sastaviti sedam rasprava o sedam grana slo¬ 
bodnih vještina i u Milanu je , prema pričanju u »Re- 
tractationes« , zamislio rasprave o »Dijalektici«, »Reto¬ 
rici«, »Geometriji«, »Aritmetici« i »Filozofiji«. Htio je 
prirediti jedan zajednički i sigurniji »speculum« znanja 
i služiti se osjetnim stvarima kao stepenicom da uz¬ 
digne sebe i druge do bestjelesne stvarnosti. Međutim, 
od te zamišljene Augustinove enciklopedije preostala 
je samo rasprava »De mušica«. 

Nastupio je veliki tjedan. Augustin,je morao voditi 
računa o sasvim drugim stvarima, nego o znanosti i 
filozofiji. Na Veliki četvrtak — to jest 22. travnja — 
glasno je izgovorio Vjerovanje, po običaju, pred sakup¬ 
ljenim vjernicima. To je bio posljednji dan kad su se 
katekumeni mogli okupati i sjediti za stolom; idućih 
dana bio je propisan strogi post. Uvečer Velike subote 
Augustin opet dođe u baziliku, gdje je Ambrozije kao 
biskup izgovorio nad njim posljednje egzorcizme i po¬ 
ložio na nj ruke da bi nestalo svih vragova iz njegove 

duše. Zatim je AugustLn skupa s ostalima kleknuo is¬ 
pred biskupa lica okrenuta prema istoku i triput sve¬ 
čano obećao da će se pokoravati Božjim zakonima. 
Ambrozije je dahnuo nad licem i znamenovao ga zna¬ 
kom križa na čelu, ustima, ušima i prsima. Zatim su 
započele uskrsne večernje, koje su se sastojale od či¬ 
tanja odlomaka iz Biblije i molitvenih kolekta; među 
ostalim, bio je tu i četrdeset prvi psalam, veoma pri¬ 
kladan za skoro krštenje, koji počinje: »Kao što jelen 
žudi za izvor-vodom, tako duša moja čezne, Bože, za 
tobom.« Kao da je baš za Augustina bio napisan ovaj 
stih: »Suze su kruh moj danju i noću, dok me svedne- 
vice pitaju: 'Gdje ti je Bog tvoj?’« 

Kad se završilo bdjenje, a bila je već zora, Augus- 
tin se s drugovima uputi prema školjci krstionice, svu- 
če se do gola i okrenut prema istoku odreče se triput 
Sotone, njegova sjaja i njegovih djela. Tada je bio po¬ 
mazan svetim uljem, kao atleta koji se sprema za po¬ 
sljednji pokus, i triput je uronjen u vodu. Ambrozije 
je pitao: »Vjeruješ li u Boga Oca svemogućega?« — 
»Vjerujem«, odgovarao je Augustin. — »Vjeruješ li u 
Isusa Sina Božjega« — »Vjerujem«. — »Vjeruješ li u 
Duha Svetoga?« — »Vjerujem.« 

Kad je primio trostruki pristanak, Ambrozije napo¬ 
kon krsti numidskog retora u ime Svetoga Trojstva. 
Kad je izišao iz vode, jedan je svećenik ponovno po¬ 
mazao njegova uda uljem pomiješanim s balzamom. 
Kad ga je biskup zaogrnuo bijelim ogrtačem, ponovno 
položi ruke na njegovu glavu i znamenuje ga znakom 
križa na čelu — to jest, reklo bi se u nas, krizmao 
ga je. A zatim, po običaju koji se susreće samo u mi¬ 
lanskoj Crkvi, prigne se da mu opere noge, na uspome¬ 
nu one Isusove riječi da onaj koji se okupa treba samo 
oprati noge. Ambrozije je sada gotovo kleknuo ispred 
Augustina; onaj koji nije imao vremena zadržati se 
sa Simahovim štićenikom, sada se prigiba pred njim 
gotovo kao sluga; prvosvećenik, koji se tika s care¬ 
vima, briše noge onome koji će mu biti vječno drug 
na oltarima Crkve, u uspomeni ljudi, u sjaju neba. Dva 
su sveca sučelice jedan drugome, možda posljednji put 

u svom zemaljskom životu; stariji se ponizuje pred 
mlađim, glasovitiji pred nepoznatim, učitelj pred uče¬ 
nikom — svjesni možda mistične jednakosti na koju 
su određeni po štovanju vjernika i ljubavi Očevoj. 

Krštenici su dobivali svijeću i u bijeloj procesiji 
vraćali su se u baziliku, gdje se pjevalo »Gloria in 
excelsis Deo«. Zatim je odslužena uskrsna misa, a pod 
misom su prvi put pristupili pričesti pod dvjema pri¬ 
likama kruha i vina. Poslije pričesti dobio je Augustin, 
po lijepom običaju onih vremena, mlijeko pomiješano 
s medom, što je imalo značiti da je već postao gra¬ 
đanin one obećane zemlje u kojoj po Svetom pismu 
teče med i mlijeko. 

Već je granulo sunce koje će toga 25. travnja 387. 
obasjati blagdan Uskrsnuća. Augustin je u osvit zore 
toga znamenitog dana stupio u Kristovu vojsku, u ko¬ 
joj će do smrti biti najprije vojnik, a zatim vojskovo¬ 
đa. San njegove mladosti, koji je oživio s toliko više 
nadahnutog uvjerenja na vrhuncu njegove muževne do¬ 
bi, postao je stvarnost. 

Tmurna i ojađena duša, u kojoj su sve vradžbine 
zla uzalud kušale izbrisati znak majčina križa, smire¬ 
na je, obnovljena je, blažena je. Još mu po licu teku 
tople kapi suza, ali to su suze ljubavi, suze slasti. A 
velika kao i njegova, ako ne i veća, bila je Monikina 
radost, koja je prisustvovala trostrukom sinovljevu 
sakramentu, koji se s njom vratio u isto sklonište sve¬ 
tosti kao prvih godina djetinjstva. Iako joj njegovo 
srce nije više sasvim pripadalo kao onda, nije ga ba¬ 
rem morala dijeliti s jednom priležnicom, nego samo 
s Kristom. Zajedno su s njim kršteni i »tjelesni sin 
njegove krivnje« Adeodat i veliki prijatelj Alipije. 
Krštenici su kroz uskrsnu osminu nosili bijeli plašt 
kojim ih je biskup zaogrnuo i svakog su dana dola¬ 
zili u baziliku, prisustvovali su jutarnjoj i večernjoj 
službi i temeljitije su se upoznavali sa značenjem taj¬ 
na kojima su prvi put prisustvovali. 

Prvih dana svibnja pomisli Augustin na polazak. Ni¬ 
je bilo razloga da ostane u Milanu. Budući da se od¬ 
rekao škole, bio je slobodan vratiti se u domovinu. Ro 

đen u Africi, htio je sada živjeti u Africi i za Afrikance. 
Već je pomišljao osnovati u Tagasti samostan, koji ne 
bi bio kao onaj u Kasicdjaku, napola filozofski, a na¬ 
pola vjerski, nego potpuno kršćanski. Njemu se pri¬ 
druži Evodije, rodiom iz Tagaste, koji se obratio 
još prije Augustina, a bio je nekad visoki službenik 
na carskom dvoru. 

U Milanu je već prijetila opasnost javnoj sigurnos¬ 
ti. Car Maksim je bio spreman sići u Italiju, kao što 
je to poslije i učinio, da potjera Valentinijana II i Jus- 
tinu. Odmah poslije Uskrsa Ambrozije otputuje u Tre- 
viri sa zadatkom i s nadom da nagovori Maksima na 
mir. Augustin nije dočekao njegov povratak i skupa s 
majkom, sa sinom, s bratom, s rođacima, s Evodijem 
i s Alipijem, ostavi zauvijek grad koji je gledao njegovo 
očajanje i njegov preporod te se uputi prema Ostiji. 

MONIKINA SMRT 


U Ostiji su povratnici čekali na lađu kojom će otpu¬ 
tovati u Kartagu. U međuvremenu, stigla je smrt. 

Augustin, kao da je znao, nastojao je što je više 
mogao biti s Monikom. Ona je ljubila svoja tri sina 

— »rađala ih je svaki put iznova kad bi se udaljili od 
Boga« — ali je Augustin možda najviše uzvratio nje¬ 
zinoj ljubavi i onda kad je bio daleko ođ nje i vjere, 
uprljan i jogunast. Ona ga je pratila u Kartagu i do 
Milana — ostavivši u Africi jedinu kćer — kao pastir 
koji hoće pod svaku cijenu naći izgubljenu ovcu. Bila 
je rasipna majka — rasipala je sebe samu i suze svoje 

— umjesto da kod kuće čeka povratak svoga razmet¬ 
nog sina i kao otac u Evanđelju krene morem i kop¬ 
nom da mu uđe u trag i nema mira dok ne vidi da 
pije mlijeko s medom na gozbi najrasipnijeg Oca. 

Augustinova se obitelj nastani u Ostiji, da se malo 
odmori od puta i da sačeka ukrcaj, u jednoj kućici 
blizu obale Tibera, koji je tu više nabujao i žući nego 
u čitavu svom tijeku, a teče širok i miran, sada već 
siguran da će uskoro ući u kraljevsko more. Kuća je 
imala prozore koji su gledali na jedan perivoj. Na je¬ 
dan od tih prozora, za zalaska sunca u lipnju, bili su 
prislonjeni Monika i Augustin gledajući biljke, koje 
su bile već pune plodova, i veliko sredozemno nebo, 
bistro od morskoga vjetra. Neizmjerna, topla i ruži¬ 
časta tišina, isprekid ana tek udarcem vesla u vodi i 
ona bujna vegetacija u cvatu, u kojoj se svjetlucalo 
jarko crvenilo makova i geranija, dozivali su progna¬ 
nicima u pamet rajske poljane juga, topli i bogati zrak 

domovine. Ali ta proljetna mirisava spokojnost više od 
svega podsjećala je dvoje kršćana na nebo, koje još 
nisu vidjeli, ali za kojim su čeznuli. 

U toj su tišini razgovarali majka i sin, a o čemu 
drugom nego o vječnosti? Sada već nisu bili samo iste 
krvi, nego i istoga duha. Nestalo je svega onoga što 
je prije dijelilo roditelja i rođenoga: ni s kim se više 
Augustin neće osjećati tako sjedinjen kao s majkom i 
nikad nije bio tako ujedinjen s njom kao tog trenutka. 

»Svijet je« — govorio je Augustin — »divan i nje¬ 
gova je ljepota velika u svim njegovim dijelovima, a 
pruža ljudima čiste radosti svjetla, sklada i zdravlja, i 
one, ne toliko čiste — sjetila. Ali što su ove slasti u 
usporedbi s promatranjem, ne više posrednim, jedi¬ 
nog Bića koje je sve stvorilo, onog udruženog sjaja od 
kojeg sada ne poznajemo nego odraze, a oni umalo 
da nas ne zabiiješte? Gore ćemo se zasititi one Mud¬ 
rosti, istovjetne s Bogom, koju mučno tražimo na ovoj 
zemlji, a tek nas koje svjetlo zadovoljava, i bit ćemo 
sudionici u vječnosti, jer u njoj nema ni prošlosti ni 
budućnosti, nego blažene beskrajne sadašnjosti.« »I dok 
smo govorili i čeznuli za ovom Mudrošću«, — nastav¬ 
lja Augustin — »začas smo se dodirnuli nje s krajnjim 
vrškom 9rdaca, a zatim smo uzdahnuli i ostavivši ve¬ 
zane gore one prve plodove duha, sišli smo opet do 
onog žamora naših usta, gdje riječ počinje i svršava.« 

Dvoje svetaca za trenutak su se popeli do onog ne- 
iskazanog posjedovanja Boga koje su novoplatonci naz¬ 
vali ekstazom, a naši mistici savršenim jedinstvom, 
zarukama prolaznog i vječnog. Monici se učinilo kao 
da je taj trenutak vrhunaravne naslade bio kao pred- 
objava konca. Sada je već njena uloga na zemlji za¬ 
vršena te se može popeti i uživati zauvijek ono blai- 
ženstvo koje je malo prije kratko osjetila. 

»Sinko moj«, reče Monika, »što se mene tiče, nema 
više ništa što bi mi se na ovoj zemlji svidjelo. Ne znam 
što bih radila i zašto sam tu, sada kada su na ovome 
svijetu ispunjene moje nade. Jedina stvar radi koje 
sam željela ostati još malo tu dolje, bila je da te prije 

smrti vidim kao kršćanina katolika. Bog mi je udijelio 
tu milost u najvećoj mjeri, jer vidim da si prezreo 
sreću života da bi služio Njemu. Što da tu više ra¬ 
dim?« 

Augustin se toliko godina kasnije nije više sjećao 
što je odgovorio na ove bolne majčine riječi, ali to 
može naslutiti svačije djetinje srce. Monika nije to 
govorila slučajno. Dobra domaćica, dovršivši posao, 
osjećala je da se približava nedjelja odmora. Pet ili 
šest dana poslije toga razgovora i te ekstaze legne s 
vrućicom u krevet i više nije ustala. Jednog dana na¬ 
padaj bolesti bio je tako jak da se onesvijestila; pri- 
trčaše sinovi, vrati joj se svijest i pogleda naokolo, kao 
da traži nešto što je malo (prije vidjela, a sada više ne 
vidi. 

»Gdje sam bila?« reče. I kad je vidjela tjeskobno 
zaprepaštenje sinova, doda: 

»Tu ćete sahraniti svoju majku!« 

Augustin je šutio gušeći suze, ali Navigije usklikne, 
misleći da će je uvjeriti da ne smije umrijeti tako da¬ 
leko od domovine, gdje bi smrt bila manje bolna. Mo¬ 
nika ga pogledom ukori i obrati se Augustinu: »Pogle¬ 
daj samo što govori! Pokopajte moje tijelo gdje ho¬ 
ćete, neka vas ne uznemiruje nikakva briga. Ja vas mo¬ 
lim samo jedno: sjetite se mene pred Gospodinovim 
oltarom, u kojem god mjestu budete.« 

I kad je s mirom izgovorila ove riječi, ušuti jer se 
bolest sve više pogoršavala A ipak, mislio je Augus¬ 
tin, ona je s tolikom pažnjom pripremila grob u Ta- 
gasti, pokraj svoga Patricija, da bude sjedinjena u 
istoj zemlji s čovjekom kojemu je bila uvijek vjerna, 
i poslije smrti. A sada, sva rastresena od čežnje za Bo¬ 
gom nije mislila ni na grob, ni na sprovod, niti je tra¬ 
žila da je balzamiraju, niti da se podigne koji nad¬ 
grobni spomenik na njezinom grobu. Onima koji su 
se čudili što ona ne želi biti tako daleko sahranjena 
odgovori: »Bogu nije ništa daleko i ne bojim se da me 
na koncu svijeta neće prepoznati da me uskrisi.« 

I tako odbacivši svaku misao koja nije bila u vezi 
s budućom domovinom, posJije devet dana bolesti, u 
pedeset i šestoj godini, Monika umre. 

Augustin joj zatvori oči, ali naredi svojima da ne 
plaču, gušeći neizmjernu bol koja je prodirala iz srca. 
Mali unuk Adeodat brižne u jecaj, ali je bio ušutkan. 
Kršćanima nije dopušteno plakati nad mrtvima jer 
oni nisu umrli, nego su se rodili na pravi život; nisu 
umrli, nego spavaju čekajući uskrsnuće. 

Ipak, što su paLnje? — upita se Augustin, koji se 
morao upravo suiti da ne brižne u piać. Sjećao se lju¬ 
bavi, nježnosti, dobrote, svih majčinih suza, obnovio 
je u sjecanju sav njen život od djetinjstva, po onome 
što je doznao od starih kućnih pomoćnica i od nje 
same; sjećao se onoga što je njegovom krivnjom pre¬ 
trpjela nekoliko godina ima trag, ali se ipak tješio 
mišlju da mu se u posljednje vrijeme (uvijek smješkala 
i da ga je nazivala svojim dobrim sinom i govorila 
da od njega nije nikad ćula opore i uvredljive riječi. 
Sjećao se i slatkog razgovora prije dva tjedna i dubo¬ 
ke slasti one zajedničke ekstaze, ali se nije mogao utje¬ 
šiti. 

Evodije otvori psaltir i počne pjevati stoti psalam. 
Svi su odgovarali. U međuvremenu, kuća se ispuni svi¬ 
jetom i molitvom. Augustinova bol nije popuštala i 
dok je govorio da utješi druge, na izgled utješen, mo¬ 
rao je svakog časa gušiti krikove i suze, koje su na¬ 
virale iz srca. 

Obavljen je sprovod. Augustin je i u crkvi, pred 
majkom koja je ležala pokraj otvorena groba, uspio 
da ne zaplače. Dok se molio Bogu za pokojnicu, molio 
se također za se, zaklinjao Boga da mu ublaži ovu ne- 
pođnosivu bol. Tjelesni sin htio bi dati oduška svojoj 
boli plačem; kršćanin, uvjeren u novu majčinu sreću, 
to je branio. U nadi da će olakšati ono nijemo muče¬ 
nje, pođe u kupke i okupa se; zatim uspije zaspati. 
Kad se probudio, učini mu se da je tjeskoba prijašnjeg 
dana popustila i sjetio se stihova onog Ambrozijeva 
himna u kojem se pjeva o blagodatima sna. Ali malo- 
-pomalo opet počne misliti na Moniku, na njene kre- 

posti, koliko ga je ljubila te iznenada osjeti strahotu 
gubitka. Nema je više, neće je više vidjeti, neće više s 
njom govoriti, nikad više cjelivati. Tada je napokon 
sinovski osjećaj nadvladao kršćanina i bujica suza 
pokri mu lice i nakvasi uzglavlje. Plakao je i plakao 
dok oči htjedoše, plakao je nad mrtvom majkom, pla¬ 
kao je nad samim sobom i za sebe. I sada, reče Augus- 
tin, neka mi svi sude kako hoće, a ako tko vidi kriv¬ 
nju u tome što sam plakao nad jednom majkom, i to 
takvom majkom, umjesto da se smijem, neka plače, 
ako osjeća samilost, nad mojim grijesima, neka za 
mene od Krista moli oproštenje. 

Prije mnogo godina, jednog zimskog dana, ali one 
rimske zime obasjane suncem, mnoge sam sate proveo 
među ruševinama starinske Ostije, ulazeći u napuštene 
kuće i odmarajući se s vremena na vrijeme na mra¬ 
mornim stepenicama ili poviše jedne hrpe ruševina. 
Tu i tamo, u ugašenom plavetnilu neba, koji stup, ali 
više nego »Mitreum« ili uzvišena pobjeda privlačila su 
me skromna obitavališta, gdje se vide komadi čitava 
poda i zidine soba u kojima su mnogi nepoznati, izda¬ 
leka, živi ljudi kao i ja, ljubili, smijali se, okusili slas¬ 
ti i očaj. I sada, kada mislim na ono samotno i sjetno 
hodočašće, maštam i gotovo se nadam da sam ušao, 
a da nisam ni znao, u kuću gdje je Monika izdahnula, 
gdje je Augustin plakao. 

RIMSKI PITOMAC 


Crkva slavi »đies natalis«, to jest smrt svete Mo- 
nike 4. svibnja,* ali mora da je umrla mnogo kasnije, 
jer afrička družina nije mogla krenuti iz Milana prije 
početka svibnja, a trebalo je nekoliko dana, pogotovo 
za one koji nisu mogli putovati carskim poštama, da 
stignu u Ostiju. I tu se Monika, iako su stigli u svib¬ 
nju, nije razboljela odmah, tako da je njena smrt na¬ 
stupila u lipnju, a možda i kasnije. 

Zašto je Augustin, umjesto da nastavi put u Karta- 
gu, otišao u Rim i tu ostao godinu dana? Većina kaže: 
jer je putovanje za Afriku u ono doba bilo obustav¬ 
ljeno. To mi se čini nemogućim, osim ako Monika nije 
umrla u listopadu, jer su ljetni mjeseci bili lijepi. 
Drugi pretpostavljaju da je rat, koji je onda buknuo 
između Maksima i Teodozija, prouzročio da su mor¬ 
ski putovi bili nesigurni i da se Augustin iz opreza nije 
htio ukrcati s mlađahnim sinom i prijateljima. Ali 
je rat više bjesnio na kopnu nego na moru, i ukoliko 
se vodio na istočnim morima i Jadranu, nemamo vi¬ 
jesti da bi bile opkoljene obale prokonzulske Afrike. 
Ne možemo tako dugo oklijevanje pripisati želji da 
ostane blizu groba svoje majke, jer se Augustin nije 
zadržao u Ostiji, nego malo poslije sprovoda ode u 
Rim. 

Po mom mišljenju pravi razlog za taj njegov drugi 
boravak u Rimu bio je vjerske prirode. Augustin, neofit 


* Po novoj liturgijskoj reformi spomen-dan sv. Monike slavi se 27. kolo¬ 
voza. 

i još uvijek novak u nauci i katoličkoj praksi, osjećao 
je potrebu da se bolje uputi u pravovjernu teologiju, 
u poznavanje Svetoga pisma i u iskustvo crkvene stege. 
Već je onda sigurno znao da će njegov život biti život 
apologete, apostola, pisca — možda svećenika i bis¬ 
kupa. I u kojem bi drugom gradu svijeta mogao on, 
Afrikanac po rođenju ali zapadnjak po kulturi, provesti 
svoje naukovanje nego u Rimu? 

Augustin je uvijek priznavao i branio primat rim¬ 
skog biskupa u pitanju nauke i stege; i kad je već bio 
tako blizu izvora, zašto da se ne napoji tu, prije 
nego što će se vratiti u svoju zemlju koja je već onda 
kipjela od hereze? Borac, prije nego zaplovi prema 
mjestu svojih borbi, zaustavi se kod najvišeg učitelja. 

Povrh toga u Rimu su bile grobnice apostola, veo¬ 
ma štovane od putnika iz sviju krajeva; u katakomba¬ 
ma su bili tragovi i uspomene mučenika; novi kršća¬ 
nin kao Augustin, koji je uz pomoć sv. Pavla izbavljen 
iz močvara zabluda, nije mogao a da ne poklekne is¬ 
pred »trofeja« osnivača i da se ne ispuni onim duhom 
junaštva i katolicizma, koji je već u Rimu bio zasje¬ 
nio Augustina poganina. U Rim su svraćali biskupi, 
pisci i učenjaci cijeloga sivijeta i Augustin je mogao 
lakše pronaći knjige i uputiti se u sve novosti na pod¬ 
ručju kristologije i kozmologije, koju su obradili istoč¬ 
ni oci. Kako li mu je bilo pri duši tih mjeseci kad se 
spremao za borbe novoga života, t jeskoban zbog izgubl je¬ 
ne majke, nesiguran za budućnost! Vidio je izbliza rim¬ 
ske izrode (»degeneres Romani«) koji će navući na ras- 
krumjenu metropolu kaznu iz godine 410. Živio je pokraj 
crkve, veće crkve, i proučavao tradicije i običaje; 
primijetio je da ni tu nije sve savršeno i čisto. 

Prvi put kada je bio u Rimu 383, bijaše još mani- 
hejac i gost manihejaca, tako da nije vidio ništa od 
onog što je privlačilo hodočasnike metropole, ne više 
Carstva nego nove Crkve. Nije onda poznavao niti pa¬ 
pu Damaza I, ni Jeronima ni druge katolike. 

Naprotiv, mislim da je 388. imao prilike upoznati 
novoga papu Siricija, koji je 17. prosinca 384. naslije¬ 
dio Damaza. Silicije je bio papa po Augustinovu srcu. 

jer je bio odlučni branitelj prava Rimske Stolice i je¬ 
dinstva vjere, a ujedno promicatelj mističkog i monaš- 
kog života. Njemu se pripisuju prve papinske poslani¬ 
ce, u kojima je odlučno branio prava papa odlučivati 
o onome što sva Crkva mora prihvatiti ili izbjeći; 
njegovo je i glasovito pismo ambrazijskoj Crkvi o že¬ 
nidbi i djevičanstvu i njegov je nacrt o monaškom 
pravilu, a sve se to moralo veoma svidjeti Augustinu. 
Siricije se energično suprotstavio svim herezama: požalio 
je mučenje priscilijanista u Španjolskoj, ali je osudio 
Bonoza koji je nijekao vječno Marijino djevičanstvo, 
osudio je Jovinijana koji je poricao vrijednost svlada¬ 
vanja i strogo je zabranio pričešćivati manihejce. 

Ova posljednja točka ide veoma u prilog pretpo¬ 
stavci da je Augustin upravo po Siricijevu nalogu na¬ 
pisao dva djela: »Običaji Katoličke Crkve « i »Običaji 
manihejaca«, koja je sastavio 388. u Rimu. Ova dva 
spisa pisana su, očigledno, službenim stilom, pa se sma¬ 
tra da su napisana na zahtjev rimskih katolika. Tko 
je drugi mogao takav zadatak povjeriti novom kato¬ 
ličkom vojniku nego sam glavar Crkve? Vidljiva je su¬ 
glasnost misli u djelima između dva sveca: dokumenti 
autoriteta prvosvećenika, remek-djela polemike i teo¬ 
loške spekulacije budućeg sveca. Jedan od ciljeva bio 
im je jednak: Manijeva sekta. U » Liber Pontificalis« 
priča se da je Siricije dao istjerati manihejce iz Rima. 
I nitko bolje od Augustina, koji je devet godina bio 
manihejski slušač i dobro je mogao upoznati njihove 
knjige i njihove biskupe, nije mogao ispuniti zadatak, 
ukoliko mu Siricije i nije to naredio, ali je to sigurno 
zaželio, tj. suprotstaviti moral jedine i opće Crkve 
moralu Crkve napola gnostičke, a napola zaratustrov- 
ske. 

Mada je Augustin prije kratkog vremena ušao u 
majčinsku kuću pravovjerja, oštroumnošću svoga raz¬ 
bora već je shvatio duh i bit, toliko da može pisati 
u knjizi o »Običajima Katoličke Crkve« onu glasovitu 
stranicu o djelu i svrsi katolicizma, koju bi i danas svi 
biskupi i svećenici morali imati na umu, jer nema što 
da se mijenja ili doda: »Ti« — govori obraćajući se Cr- 

kvi — »vježbaš i učiš djetinjski djecu, snažno mlade, 
mirno starce, po dobi me samo tijela nego i duše 
svakoga od njih. Ti podvrgavaš žene njihovim muževima 
sa čistom i vjernom poslušnošću, ne da zadovolje po¬ 
hotu, nego da se umnoži porod i da udruže obtieljska 
imanja. Ti daješ prednost muževima pred njihovim že¬ 
nama ne zato da varaju slabiji spol, nego ih vezuješ za¬ 
konima iskrene ljubavi. Ti vezuješ djecu uz roditelje u 
slobodnoj potčinjenosti, a roditelje uz djecu s ljubaznim 
gospodstvom. Ti spajaš braću s braćom vezom vjere 
čvršćom i tješnjom od krvi. Ti učiš sluge vjernosti go¬ 
spodarima ne zato jer ih njihov položaj na to sili, 
već zato što im je dužnost slast. Ti činiš gospodare 
blagima prema slugama, u promatranju najvećeg Boga, 
zajedničkog gospodina, i činiš ih sklonima više na sa¬ 
vjetovanja nego na prisilu. Ti građane s građanima, 
narode s narodima, uopće ljude međusobno povezuješ, 
na uspomenu prvih roditelja, ne samo u družbu nego 
i u jednu vrstu bratstva i ti učiš kraljeve da vode bri¬ 
gu nad narodima i opominješ narode da se potčine 
kraljevima. Ti djelotvorno učiš kome dugujemo čast, 
kome ljubav, kome poštovanje, kome strah, kome u- 
tjehu, kome opomenu, kome prijekor, kome kaznu i po¬ 
kazuješ u isto vrijeme da se ne duguje svakome sve, 
ali se svakome duguje ljubav, a nepravda nikome.« 

Tu se možda prvi put jednostavno, ali veoma rje¬ 
čito postavlja princip da ni jedna strana ni aktivnost 
čovjekova života ne može izbjeći učiteljstvu Crkve i 
da je Crkva vrhovni upravljač djela, misli, i čak osje¬ 
ćaja. Kao zakonita nasljednica i u svom punom po¬ 
sjedu naslijeđenih prava od Raspetog učitelja, Crk¬ 
va ne može prepustiti nikome prvenstvo duhovnog 
učiteljstva. Njeno djelo nije drugo nego vrhunaravna 
pedagogija roda ljudskoga. 

U drugom djelcu, prvom između mnogih koja 
je napisao protiv manihejaca, Augustin nastoji 
prije svega dokazati nepravednost i neosnovanost ma¬ 
nihejskih optužbi protiv Starog zavjeta služeći se ale¬ 
gorijskom i slikovitom metodom koju je prihvatio iz 
Ambrozijevih homilija u Milanu. 

Ali nije napustio niti obljubljenu filozofiju i u Ri¬ 
mu je napisao malu raspravu »De quantitate animae«, 
koja u trećem dijelu, toliko opsežnijem od drugih, sa¬ 
drži prvi nacrt Augustinove mistike, tj. onu teoriju 
o važnim stupnjevima biljnoga života, koji se izjedna¬ 
čuje sa stablima, do one kontemplativne, koja nas zdru¬ 
žuje s Bogom, a koja je služila kao primjer mističnim 
putokazima, koji su bili toliko rasprostranjeni u sred¬ 
njem vijeku. Sada se već Augustin, zahvaljujući novo- 
platoncima, temeljito oslobodio materijalističke zgru- 
šanosti i uspio je zamisliti čistu duhovnost u njenoj 
punoći. Količina duše, o kojoj raspravlja, nema dakle 
ništa zajedničko s prostomošću, nego se mora shvatiti 
kao .snaga, dynamis! I nadilazi Plotinovu misao kad 
nastoji opisati sva viša očitovanja, to jest unutarnju 
hijerarhiju ove moći. Po Augustinu ima sedam stup¬ 
njeva: prvi je biljna duša ili oživljavanje, drugi je sje- 
tilna duša ili uzbuđenje, zajedničko životinjama, treći 
je život praktični ili umijeće, koje obuhvaća čitavo 
naše djelovanje od poljodjelstva do pjesništva i svoji¬ 
na je samo ljudi; četvrti je dobrota ili krepost, što je 
dato onima koji vole više dušu od tijela i stvari duha 
više od stvari svijeta; peti je ustrajnost u čistoći, rado¬ 
sti i mirnoći; šesti je ulazak ili viđenje, to jest potpu¬ 
no prenošenje u sfere vječnog svjetla, obuzdavanje od 
svakog ostatka požuda; sedmi i posljednji nije stupanj 
nego boravak u dostignutoj visini, to jest u čistom pro¬ 
matranju i uživanju Boga. Augustinova duhovnost, koja 
nema manje sjajan izgled od njegova djela, obogatit 
će se u nastavku i produbit će se, ali ćemo naići uvijek 
na brazde koje je on urezao u Rimu. 

U ovim djelima, napisanim pokraj katakomba apo¬ 
stola, imamo već predodređenje onoga što će sačinja¬ 
vati, sve do smrti, velebno Augustinovo djelo: obrana 
Crkve, polemika s herezom i tumačenje načina kako 
se stvorenje može popeti do uživanja Stvoritelja. 

PRVI AUGUSTINCI 


Na koncu ljeta 388. ostavi Augusfcin Rim — i više 
ga nikad neće vidjeti — i u Ostiji, gdje je prvi put na 
majčinu grobu plakao, ukrcao se na lađu za Kartagu. 
Afrikanac se vraćao u svoju Afriku i neće je ostaviti 
do smrti. Pratili su ga Alipije i Ađeodat. U Kartagi je 
bio gost kršćanina Inocenoija, nekad odvjetnika prefek¬ 
ture, koji je u ono vrijeme žestoko trpio zbog jedne 
bolne operacije koju kirurzi nisu dovršili. Biskup Sa- 
tumin, svećenik Đelozo i nekoliko đakona, skupa s 
bolesnikom, uoči operacije kleknuše i pomoliše se 
iz svega srca (operaciju su svi liječnici smatrali pot¬ 
rebnom) da izmole milost kako operacija ne bi bila 
potrebna. Augustin, koji je također bio prisutan, nije 
mogao moliti, mada je veoma ljubio svoga domaćina. 
U svojoj skromnosti reče u svome srcu: »Gospodine, 
koje ćeš od svojih uslišati molbe, ako ne uslišaš ove?« 
Idućeg jutra, kad su liječnici došli operirati još boles¬ 
noga, uz veliko čuđenje, spaziše da je rana one noći 
od sebe zacijeljela. 

U Kartagi je Augustin našao i svoga starog učenika 
Eulogija, koji mu ispriča jedan svoj čudan telepatijski 
san. Dok je Augustin bio u Milanu, Eulogije je tuma¬ 
čio svojim učenicima Ciceronove govorničke knjige i 
dok se spremao za predavanje, koje je trebao održati 
dan kasnije, naiđe na jedan odlomak koji nije mogao 
shvatiti. Bilo mu je teško i nije mogao spavati. U snu 
mu je one noći Augustin izložio ono što nije shvaćao, 
čak ne Augustin osobno, nego njegova slika — bez 
njegova znanja, u tolikoj daljini, preko mora, dok je 

Augustin stvarno radio i sanjao nešto sasvim drugo 
i nije se brinuo za Eulogijeve misli. 

U Kartagi se Augustin malo zaustavi. Žurio je da 
se vrati u domovinu, da ispuni zavjet koji je učinio u 
Milanu i prije krštenja, tj. da će sve svoje darovati 
siromasima i da će osnovati samostan. Na kraju godine 
bio je već u Tagasti. Prije trinaest godina ju je napu¬ 
stio hrleći tamo kamo ga je primamila pohlepa za sla¬ 
vom i dobitkom, u Kartagu. Sada se vraćao sav promi¬ 
jenjen i sve se oko njega bilo izmijenilo. Očeva kuća 
bila je prazna; majka je umrla, gotovo zaručnica skri¬ 
vena tko zna gdje, prijatelji iz djetinjstva raštrkali 
se i ostarjeli. Ali je zato nosio sa sobom, kao neiz¬ 
mjernu naknadu za svu tu odsutnost Isusovu trajnu i 
zanosnu prisutnost. I među tolikim ruševinama nakani 
osnovati novi ižvot. Od onih dvaju odlučnih i glasovi¬ 
tih primjera, koji su poslužili kao poticaj za njegovo 
obraćenje, prvi, Viktorinov, slijedio je odmah napustiv¬ 
ši poučavanje retorike. Drugi primjer, Antunov, koji 
je dosad djelomično slijedio, to jest kad se odrekao 
zauvijek bludnosti, sada je konačno mogao slijediti 
potpuno: odreći se posjeda i povući se u samoću. 

Augustin nije bio jako bogat kao Antun iz Kome. 
To kaže on sam više puta i može mu se vjerovati. Za¬ 
što bi inače trebao, da se školuje i da krene u život, 
onoliku Romanijanovu potporu? Otac je ostavio »paucos 
agellulos« — malo polja. Augustin nije bio jedini na¬ 
sljednik; morao je izvršiti obračun s Navigijem i s 
neimenovanom sestrom. Navigije mora da je bio, neću 
kazati, njegova protivnost, da ne odredim starijem u- 
logu vraga, što bi bilo besmisleno, nego je sigurno bio 
tiha Augustinova sjena, šutljivac koji osjeća genija, pre¬ 
poznaje ga i šuti. Susrećemo ga tek u djelu »De beata 
vita«, uz krevet Monike, i više nikad. 

Ne znamo da li se odrekao svoga dijela nasljedstva 
ili ne; činjenica je da se nije pridružio bratu, jer se 
oženio i imao je sina Patricija i kćeri, koje su postale 
redovnice. O sestri nam Augustin, samo mnogo godina 
kasnije, govori da je bila na čelu jednog samostana; 
vjerojatno je ušla u samostan netom je ostala udo- 

vica. Zbog miraza, koji je nekada dobila, nije imala 
pravo na nasljedstvo, tako da s njezine strane nije mo¬ 
glo biti protivljenja. Mora se pretpostaviti da je Augus- 
tin zadržao rodnu kuću, koja je vjerojatno bila bora¬ 
vište prvih cenobita, a možda je kupce imanja obvezao 
na skroman prihod, koji bi pustinjacima omogućio 
život, toliko da ne umru od gladi. Možda su Alipije i 
Evodije sudjelovali u troškovima, kao i neumorno da¬ 
režljivi Romani jan. 

Samostan u Tagasti imao je iz početka malo pusti¬ 
njaka i jednog glavara, ali je predstavljao klicu iz 
koje se kroz stoljeća razvio glasoviti Red augustinaca, 
a bio je među najvrednijim družbama u redovničkoj 
kršćanskoj vojsci i još je danas živ i djelotvoran, tako 
da je dao Crkvi, kao naknadu za jednog samog Lute- 
ra, mnoge od svojih blaženika i svojih učitelja. 

Kuća u Tagasti nije bila pravi samostan, ali je ipak 
sličila samostanu više od Verekundove kuće. Izvjesna 
stega života mora da je postojala od početka, kasnije 
je sam Augustin priredio glavna pravila za svoje mo¬ 
nahe, ali nije sastavio baš pravi zakonik. Dani su pro¬ 
lazili u molitvi, učenju i konverzaciji; bila je to zajed¬ 
nica dobara koja je vjerojatno i zajednički sudjelovala 
u službi Božjoj. 

Augustin je ostao u ovoj nepotpuno savršenoj sa¬ 
moći malo više od dvije godine, jer je samostan bio 
osnovan početkom 389, a 391. Augustin je otišao u Ili- 
pon s nakanom ostati malo dana, ali je tu bio zatočen 
za cijeli život. Osjećao je potrebu da se malo sabere, 
da izvrši obračun sa samim sobom i da dođe u kolote¬ 
činu s katoličkom kulturom svoga vremena, da se pri¬ 
premi za duge borbe koje su ga čekale. Onih pet godi¬ 
na života u Italiji bile su za njega odlučne i providnos- 
ne, ali nadasve teške i uzbudljive. Dvije prijestolnice, 
Rim i Milano, kad je tamo došao, pružile su mu mnogo 
više nego što je očekivao, ali su ga odmah u početku 
prisilile na rasipanje duha, a kasnije na vrlo jaku 
napetost, toliko da bi to bilo skršilo i slomilo svakog 
onog koji ne bi bio imao tako snažan um kao on i 

očiglednu pomoć Božju, koju je Augustin usprkos sla¬ 
bunjavu zdravlju, iznova stekao. Sada je konač¬ 
no mogao da se odmori, jer za odmor neće znati dok 
ga ne polože u grob u Hiponu. Mogao je udubiti se 
u Sveto pismo, to more bez dna, da mirnije razmišlja 
o problemima koje je na brzinu načeo i riješio u pr¬ 
vim djelima i da završi započeta djela, nadasve da 
radi u svojoj nutrini, svakidanjim samopromatranjem 
i razmatranjem, kako bi postao sve osjetljiviji na dje¬ 
lovanje zraka božanske Mudrosti, to jest Krista. 

I zaista, u te dvije godine uspio je završiti djelo 
»De mušica«, koje je započeo u Milanu, napisati drugo 
djelo protiv manihejaca (»De Genesi«), dijalog »De ma- 
gistro« i ono »De vera religione«, koje se ubraja me¬ 
đu njegova remek-djela. Premda je grad bio malen i 
mada je Augustin očitovao volju da živi povučen, nije 
mu nedostajalo brigS, ili bolje reći dužnosti, koje bi 
ga rastresle od samotne kontemplacije. Ako je pokucao 
na vrata Ramanijan ili koji drugi od starih prijatelja, 
kao Lucijan, kako će reći da ih ne želi vidjeti? Svi oni, 
zemljaci ili ne, kršćani ili ne, trebali su njega. U nje¬ 
govoj duši stara dobrohotnost bijaše nadomještena i 
uzvišena onim milosrđem koje je od njegove priro¬ 
đene dobrohotnosti napravilo apsolutnu obavezu, a u- 
jedno i radost. Znali su da je Augustin podržavao sr¬ 
dačne odnose s velikim svijetom, da je njegova rječi¬ 
tost, koju više nije prodavao bogatima, bila u službi si¬ 
romašnih i progonjenih, da je njegova slava, otkada je 
napustio trgovinu govorničke riječi za Riječ koja nije 
stvorena — porasla. I, kako se čini, mnogi su zlorabili 
tu njegovu ljubaznost. Prijatelj Nebridije, koji mu se 
nije pridružio, da ne mora ostaviti staru majku, a na¬ 
pola je želio, ovako je pisao: »Dakle, moj Augustine, 
ipak je istina da imaš odvažnost d strpljenje obazirati 
se na događaje svojih sugrađana i da nemaš onaj mir 
koji želiš? Ali tko su koji tebe, tako dobra, uznemiru¬ 
ju? Mislim da su to oni koji ne znaju ono što ti ljubiš, 
za čim ti čezneš. Ja ću vikati, ja ću posvjedočiti da je 

tvoja ljubav Bog, da je tvoja želja služiti njemu i biti 
združen s njim. Htio bih te imati u svom dvorcu i 
pružiti ti udobnost da se odmoriš. A tvoji bi sugrađani 
na to skočili da te ja njima kradfem; ja to ne bih uči¬ 
nio ni ovdje ni tamo. Ti ih previše ljubiš i previše 
si ljubljen.« 

Iz više razloga nije mogao prihvatiti Nebridijevu 
gostoljubivost, ali se s njim često dopisivao; preostala 
su neka dragocjena pisma. Nebridije, koji se pokrstio 
malo kasnije od Augustina, a pokrstio je i svu svoju 
obitelj, umro je još mlad, a da više nije vidio prijatelja. 
Ovaj gubitak veoma ražalosti Augustina, mada je znao 
da je Nebridije postigao ono savršeno blaženstvo, za 
kojim se općenito čezne: »On živi«, piše Augustin, »na 
onom mjestu o kojem je toliko ispitivao mene, neznat¬ 
nog čovuljka. Sada više ne približava uši mojim usti¬ 
ma, nego pruža svoja duhovna usta prema Tvojem 
čelu i pije tvoju mudrost, koliko može, mjerom svoje 
pohlepe, bez kraja sretan. Ali ne vjerujem da je toliko 
zanesen da se više ne sjeća mene, kada se ti, kojeg 
on ispija, mene sjećaš.« 

Druga smrt stavila je na još veću kušnju Augusti- 
novo srce — smrt sina, njegova Adeodata, koja se u 
to doba dogodila u Tagasti. Imao je možda sedamnaest 
godina, a već je od petnaeste godine umom nadvisio mno¬ 
ge mudrace. »Njegov me um gotovo ispunjao strahom. 
Ti si brzo digao sa zemlje njegov život, a sjećanje na 
njega za mene je sigurnije, jer više nemam čega bo¬ 
jati se, niti za njegovo djetinjstvo, niti za njegovo mla¬ 
denačko doba niti za njega odrasla.« Posljednjeg spo¬ 
mena Augustinove krivnje nestaje, ali i neugasiva po¬ 
nosa očinstva i slatkog razgovora s nadahnutim čudom 
od djeteta. Augustin je bio tek na pola svoga životnog 
puta, a koliko već praznina oko njega! 

Adeodat je bio sugovornik u dijalogu »De magis- 
tro«, što ga je napisao otac prije sinovljeve smrti. 
»Ti dobro znaš da su sve misli koje mu stavljam u 
usta, baš njegove, a imao je samo šesnaest godina!« 
Ova knjiga, koja se ubraja u Augustinove najoriginal- 
nije, koje su preostale, počinje s oštroumnim ispitiva- 

njem o pitanju jezika, koje stoljećima prethodi zaključ¬ 
cima modernih analitičara. Po Augustinu riječi koje 
čujemo, ne uče nas ničemu. Sve rasprave nisu često 
drugo do uporedni monolozi. Tuđe riječi ne unose u 
nas nove misli, nego one koje smo već primili od stvari. 
Mislimo da izmjenjujemo misli, a izmjenjuju se zna¬ 
kovi i zvukovi, koji služe da se probude misli, koje 
su već bile u nama. Ne prima se ništa više od onoga 
što se imalo. Dakle, od učitelja se ne nauči nikad ništa 
— »nusquam discere«. Ali Augustin ne vjeruje u uro¬ 
đene ideje, niti u ranije postojanje duše, koja po miš¬ 
ljenju pitagorovaca i Platonovim ne bi pružila ništa 
drugo nego sjećanje. Ali ako naš duh nije ništa naučio 
prije utjelovljenja i ne uči od učitelja, odakle su on¬ 
da stvari koje zna? Augustin odgovara: Postoji jedan 
transcendentni učitelj koji nas uči o samim stvarima 
unutarnjim osvjetljenjem, koji uči onoga koji poučava, 
kao i onoga koji sluša, a taj učitelj nije drugi nego 
Krist, vječna božanska mudrost. Svaka duša ima u sebi 
tu mudrost, ali Krist odgovara samo u razmjeru s dob¬ 
rom ili zlom voljom onoga koji pita. Bilo da ja govo 
rim ili da mesni govore, Krist je onaj koji očituje misli 
onoga o kojemu govori ili sluša jednaku istinu. Ova is¬ 
todobnost osvjetljenja navodi nas na vjerovanje da po¬ 
stoje učitelji i učenici, ali stvarno postoji samo jedan 
učitelj: Bog. »Jedan je vaš učitelj: Krist«, govori se u 
Evanđelju. Augustin pruža duboke dokaze ovog lakon¬ 
skog upozorenja. Nije to viđenje u Bogu oca Male- 
branchea, nego je to vizija posredništvom Božjim: »in 
una schola commimem magistrum in coelis habemus «. 

0 kojoj je god temi raspravljao, Augustin je uvijek, 
pošto je preletio najrazličitije pute, stigao do onog 
»razumnog svjetla, puna ljubavi, koje sve osvjetljava, 
od kojeg je sve izišlo i kojemu sve teži«. I u raspravi 
»De mušica«, premda su prve knjige ispunjene tehnič¬ 
kom učenošću, vidi se Augustinova nakana uspinjanja 
prema mistici. I kad nam se čini kao profesor ljudskih 
znanja, on nema druge svrhe nego veličati Božju mud¬ 
rost i učiniti druge sposobnima da je dostignu. Ras¬ 
pravljajući o svim predmetima, on je u dubini svoje 

misli uvijek teocentrićan. Augustin je po prirodi umjet¬ 
nik i pjesnik: ostaci njegove sjetilnosti našli su zaklon 
u ljepoti. Un zna da je ljepota za neke ljude put koji 
se najviše preporuća da dođu do božanstva. A među 
umjetnostima koje mu se najviše sviđaju jest pjevanje, 
glazba. I u doba svojih najstrožih razmišljanja ne 
srami se slušati i diviti se slatkom glasu slavuja, toga 
nevidljiva glasonoše proljeća, »koji je tako milo pla¬ 
kao« u šumama Tagaste. Već je kao dječak učio glaz- 
zbu, a u Milanu, vise od Ambrozijevih govora, ganulo 
ga je glasno pučko pjevanje njegovih himni. I od se¬ 
dam rasprava, koje je htio posvetiti sedmerim slobod¬ 
nim vještinama, jedino je sačuvana rasprava »De mu¬ 
šica«, ali i ona je nedovršena. Ljubav prema glazbi 
česta je kod filozofa i učenjaka: ta je umjetnost slična 
matematici, ali ipak pobuđuje donje slojeve naših osje¬ 
ćaja, a to je posljednji ustupak što ga čini svijetu sje¬ 
tila i strasti. Da je Augustin mogao saznati za Leibni- 
tzovu definiciju glazbe — »exercitium anthmeticae oc- 
cultum nescientis se numerare animi« — vjerujem 
da bi mu se svidjela. Za njega je poučavanje glazbe 
značilo služiti se skladbama sjetilnog da se privuku 
duše do otkrića nevidljivog — onog nevidljivog koji je 
uzrok svake vidljive stvari. 

Posljednja knjiga koju je sastavio u Tagasti bila je 
»De vera retigione«. Kad bismo je htjeli prikazati, mo¬ 
rali bismo dati sintezu njegove teologije. Augustin sa¬ 
da već posjeduje u potpunom bogatstvu katoličku isti¬ 
nu: ne više naučenu napamet ili potkresanu ili još na- 
trunjenu novoplatonizmima, nego proživljenu, sa svim 
novim dokazima iskustva i nanovo osmišljenu snagom 
osobnog mišljenja, koje se oslobodilo svakog učitelja, 
osim ako to nije djelo Otkrivenja ili unutarnjeg osvjet¬ 
ljenja. Nije više učenik ni Ciceronov ni Plotinov, nego 
je učenik sv. Ivana i sv. Pavla, i ne samo sv. Ivana i sv. 
Pavla, nego samog Boga, Krista — one »Mudrosti od 
koje je mudra svaka duša koja je mudra«. Djelo »De 
vera religione« nije samo apologija protiv idolopoklo¬ 
nika i heretika nego je i kratak pregled Augustinove 
vjere, priručnik, ne školski, koji je još sav vruć izišao 

iz radionice srca, dokument njegova potpuna pristu¬ 
panja kršćanstvu i Milosti, koja je to omogućila. Sada 
već nije početnik i novak, nego može govoriti kao uči¬ 
telj Crkve koji se tako oboružao da je može braniti. 
U skromnom i neiskusnom milanskom katekumenu 
već se rodio naučitelj, a rađa se i svetac. 

KRALJEVSKI HIPON IZNENAĐUJE 


Ni jedan čovjek ne privlači mnoštvo više od onoga 
koji živi u samoći. Antun iz Kome morao je pobjeći 
u sve udaljenije pustinje da se obrani od mnogih put¬ 
nika koji su ga tražili, a Rousseau, da poslije pravog 
spomenem lažnog /sveca, skriven u Ermitageu i u Mont- 
morencyju, bio je progonjen posjetima znatiželjnih i 
učenika. Samoća je, čini se, toliko protivna općenitom 
da je većina ruši, pod izlikom da joj se dive. A samo¬ 
ća svetih, ako nije ometana od ljudi, ipak je ispunjena 
navalom demona i božanskih prikazanja. Augustinova 
samoća nije bila prava, nego samo približna; trebala 
bi zapravo reći da je to bio prije povučen život nego 
sasvim pustinjački. Ali i ta polusloboda mu je oduzeta 
i to voljom mnoštva. Dopro je i do njega poneki glas 
da su ga ovdje-ondje mislili izabrati biskupom, jer se 
njegova slava svakog dana sve više širila po cijeloj Af¬ 
rici, ali ta namjera, koja bi druge ispunila nadom, nje¬ 
ga je ispunila kukavnim strahom. Nije se osjećao do¬ 
stojnim za tu najveću među kršćanskim službama niti 
sposobnim nositi takav teret i to tek nekoliko godina 
nakon krštenja. Ako je prije težio za slavom, sada je 
želio biti nepoznat; u Milanu je čeznuo da bude upra¬ 
vitelj suda, a možda i provincije, sada je htio u tišini 
služiti jedinog Gospodara i njegove službenike; slušati, 
a ne zapovijedati. Morao se svakog časa micati iz Taga- 
ste da obavi praktične poslove, koje su njegovi seljaci 
povjeravali njegovoj strpljivoj susretljivosti, ali s opre¬ 
zom, iz poniznosti, izbjegavao je ona mjesta za koja 
je znao da nemaju biskupa. Slučajno u ono doba, pre- 

ma koncu 390. ili na početku 391, bane u Kraljevski 
Hipon jedan od onih visokih birokrata, nazvanih »a- 
gentes in rebus«, kršćanin, ali bogat, kojemu su ispri¬ 
čali velike stvari o Augustinovu obraćenju, mudrosti 
i dobroti. Taj čpvjek, koji je vjerojatno bio star i već 
je pomalo bio sit ministarskih poslova, reče nekim krš¬ 
ćanima da bi smogao snagu odreći se svega i da bi se 
povukao i provodio savršeniji i kršćanina dostojniji ži¬ 
vot kad bi mogao raspravljati s Augustinom i čuti nje¬ 
gove riječi. Jedan od tih kršćana iz Kraljevskog Hi- 
pona govorio je Augustinu o tom čovjeku i njegovim 
namjerama, o samostanu u Tagasti, a Augustin, koji je 
također namjeravao prenijeti tamo svoj samostan, bez 
drugih poriva, i potaknut više željom, koja se pokla¬ 
pala s dužnošću — »hoće baš mene; ako ja ne idem, 
možda se neće spasiti« — pođe u Hipon ostavivši sve 
druge poslove. Kad je stigao tamo, našao je načina da 
se odmah sastane s tim čovjekom i nastojao ga je 
uvjeriti da izvrši učinjeno obećanje, ali se odmah 
sjeti da je stari bogataš sličio mladom bogatašu iz E- 
vanđelja: na riječima je bio sama vatra, ali se, kad 
je pritisnut u škripac da prijeđe na djelo, pretvorio u 
led. Augustin je navaljivao, a ovaj je govorio: učinit 
ću, učinit ću, ali se nije nikad odlučio zaista i učiniti. 
Rekao je ranije da bi ga samo Augustin mogao uvje¬ 
riti; Augustin je baš radi njega došao, govorio je, a 
ovaj je oklijevao i kolebao se. Augustin iz iskustva, 
poznavajući sporost duhova kad treba mijenjati način 
života, nije se dao smesti i ostade u Hiponu. Nije 
bilo za njega nikakve opasnosti, jer je u tom primor¬ 
skom gradu živio biskup, i to dobar biskup. Razumije 
se da je blagdanom Augustin s ostalim vjernicima po¬ 
sjećivao crkvu i jedne nedjelje Valerije, koji je bio bi¬ 
skup, na koncu govora reče narodu da mora zarediti 
jednog svećenika koji će njemu starcu pomagati, a uz 
to je kao Grk po rođenju nevješt latinskom. U ono 
vrijeme ne samo svećenici nego i biskupi — kao što 
se dogodilo Ambroziju — birali su se glasam puka, 
tako da su kršćani Hipona, koji su dobro poznavali 
Augustina, kad su čuli one biskupove riječi, skočili na 

redovnika iz Tagaste i silom ga dovedoše pred Vale- 
rija, svi glasno vičući: Augustin svećenik! Augustin sve¬ 
ćenik! 

Jadni se Augustin pokušao osloboditi onih koji su 
ga oduševljeno prigrabili, ali kad je vidio da mu ne 
uspijeva osloboditi se i da mu je već zapečaćena sud¬ 
bina, počeo je gorko plakati. Kad su najbliži vidjeli 
njegove suze, mislili su da je to iz častoljublja i nasto¬ 
jali su ga utješiti govoreći mu da poznaju dobro nje¬ 
govu vrijednost i da je zaslužio više nego da bude obi¬ 
čan svećenik, ali neka se zasada zadovolji, jer je od 
prezbiterata do episkopata samo jedan korak. Valeriju, 
koji je znao što je Augustinu, činilo se kao san da će 
potvrditi jednoglasni izbor naroda. I tako je 391. ne¬ 
kadašnji retor u trideset i sedmoj godini zaređen za 
Kristova svećenika. Poklonjeno mu je jedno mjesto 
kamo će prenijeti samostan iz Tagaste i iste godine 
Kraljevski Hipon vidio je u vrtovima »Basilica Pacis« 
drugi augustinski .samostan, u koji su pored prijatelja 
od prvog početka, kao Alipije i Evodije, ušli malo-po- 
malo Sever, Profutur, Fortunat, Posidije, Partenije, 
Servilije, Donat i mnogi drugi koji su kasnije izabrani 
biskupima u različitim afričkim gradovima. 

Jedan od razloga, kao što je rečeno, zbog kojih je 
biskup Valerije tražio svećenika, bilo je njegovo slabo 
poznavanje latinskoga, tako da je zamolio Augustina 
da zauzme njegovo mjesto kao djelitelj riječi (propo¬ 
vjednik). Augustin zatraži malo vremena da se sabere 
i pripremi. U uskrsnom tjednu 391. započeo je niz svo¬ 
jih govora, koje je samo smrt mogla prekinuti. Za¬ 
mjena nije bila redovita, jer su u ono vrijeme samo bi¬ 
skupi imali vlast propovijedati vjernicima, pa su nekoji 
biskupi iz Numidije prigovorili Valeriju zbog kršenja 
posvećenog pravila. Ali je Valerije znao da je u istoč¬ 
nim crkvama uveden običaj da govore svećenici i više 
je gledao na korist naroda nego na prigovore subraće. 

Augustin se nije zadovoljio samo s propovijedanjem. 
I u Hiponu je bilo posijano zlo sjeme manihejaca i tu 
se bio nastanio jedan od njihovih svećenika, po imenu 

Fortunat, koji je imao mnogo sljedbnika. Kršćani, ko¬ 
liko katolici toliko donatisti, znajući da je Augustin do 
dna poznavao tu svjetinu i njihove dogme, pozvaše ga 
da se u javnoj raspravi sastane s Fortunatom. Fortu¬ 
nat, naprotiv, upoznao je koju godinu prije Augustina u 
Kartagi i nije se želio ogledati s njim, jer je Augustin 
bio vrlo dobro upućen u tajne sekte, a bio je i vrlo rje¬ 
čit. Na kraju, da se ne bi posramio pred svojim vjer¬ 
nicima, pristade i rasprava je trajala dva dana, 28. 
i 29. kolovoza 392. Dohrlilo je veliko mnoštvo ljudi 
različitog mišljenja. Bili su prisutni bilježnici i steno¬ 
grafi s tablicama da ubilježe svaku suparnikovu riječ. 
Fortunat je izvukao tanji kraj, kao što se moglo očeki¬ 
vati, a to se vidi i iz spisa jer nije mogao pobiti kato¬ 
ličku nauku niti je uspio dokazati istinitost svoje. I 
na koncu, ne znajući kako da se iskopa, reče da ide 
pitati manihejske biskupe, koji su učeniji od njega, o 
onome što nije znao pobiti; zbunjen, s tom isprikom 
otputuje iz Hipona i nije se nikad više vratio, tako 
da su se mnogi koje je bio obratio Maniju, opet vratili 
u pravu Crkvu. 

Godinu kasnije, 393, sastane se u Hiponu opća si¬ 
noda. Bili su došli gotovo svi afrički biskupi, a Augu- 
stinu, premda je bio običan svećenik, povjeren je za¬ 
datak da govori o vjeri i simbolu. Taj govor, divan po 
svojoj jasnoj dubini, bio je zabilježen od stenografa i 
ističe se među njegovim djelima. 

Kod kršćana u Africi bio se udomaćio običaj koji 
Augustin nije mogao podnijeti: priređivanje gozba na 
grobljima i u crkvama o blagdanima mučenika i sve¬ 
taca. Te su gozbe trebale biti obična zavjetna prikazi¬ 
vanja mrtvima, koje su poštivali, ali su se one s vre¬ 
menom izrodile u pijančevanje. Ljudi su se opijali, 
plesali pokraj grobova, a pjevale su se i sramotne pje¬ 
sme. To je bio ostatak poganstva koji se uvukao u 
novu vjeru, a pogodovao je uvijek istim nagonima si¬ 
romašnog i bogatog puka. Augustin je u svojim govo¬ 
rima ustao protiv te sramote; govorio je s tolikom stra¬ 
šću da su slušači plakali, a kad je vidio one suze, nije 
mogao ni on svladati plač. Jednog od tih dana, kada 

su se priređivala ta grobna pijančevanja, narod je po¬ 
čeo mrmljati zbog zabrane: Ako se tako uvijek radilo, 
kakvo je onda u tome zlo? Obični razgovori koje poga¬ 
đamo. Augustin nije popustio i tih je sablazni u Hi- 
ponu nestalo. O tom predmetu pisao je dugo pismo 
Aureliju, biskupu Kartage i primasu Afrike, i malo-po- 
malo taj je poganski ostatak svugdje iščezao. 

Godine 394. izgubi družba svoga Alipija, uz Roma- 
nijana najstarijeg od svojih prijatelja, jer je bio ime¬ 
novan biskupom Tagaste. I Augustina je mogla zade¬ 
siti ista sudbina, da bude pozvan stupiti na čelo jedne 
od tolikih afričkih Crkava, a čini se da je bio jedan po¬ 
kušaj, jer ga je Valerije, da mu ga ne otmu, poslao 
na neko vrijeme na jedno mjesto gdje ga ne bi mogli 
naći. Stari je biskup bio svjestan da će ipak jedanput 
uspjeti da mu ga otmu, a Augustin neće moći da ne 
pristane. Zato je pisao primasu Afrike Aureliju, koji 
je poznavao Augustina od njegova povratka iz Rima, 
da bi mu dopustio posvetiti Augustina za biskupa i 
učiniti ga svojim koadjutorom, tako da ga ne bi netko 
pozvao na drugo mjesto. Aurelije pristade i početkom 
396. Augustin je bio posvećen za biskupa od Megalija, 
primasa Numidije. Sada se Hiponci nisu više izlagali 
opasnosti da će izgubiti onoga koji je podizao ugled 
katolicizma u cijeloj Africi. Kada je iste godine umro 
Valerije, Augustin je bio od naroda jednoglasno iza¬ 
bran njegovim nasljednikom. _0d toga se trenutka 
Augustinov vanjski život svodi, može se kazati, na duž¬ 
nosti njegove službe. 

Nema više avantura, nema više životnih drama. Jav¬ 
no će raspravljati s neprijateljima katoličke pravo¬ 
vjernosti i sudjelovat će na saborima, ali velik dio 
vremena provest će sve do smrti u Hiponu govoreći 
narodu, razmišljajući o najtežim teološkim problemi¬ 
ma, sastavljajući svoje knjige na izvoru koji nije ni¬ 
kad presušio; pisao je bezbrojna pisma, njegovao siro¬ 
mahe i zaštićivao slabe, a noću, u svom samostanu, sve 
se više prepuštao molitvi. 

Odsada se Augustinova povijest isprepliće s povi¬ 
ješću njegove misli. U trideset i četiri godine, što mu 
preostaje od života, ne iščezava čovjek, ali je nadvi- 
šen od mislioca, pisca i mistika. Sad je borac protiv 
širitelja hereza, sad filozof koji ispituje i obnavlja sta¬ 
ru spekulaciju, pretekavši modemu. Sad je orao koji 
nas uči kako se može uprijeti pogled u Božji sjaj, a 
da od toga bljesika ne oslijepimo, i kako se možemo 
popeti na nebo na krilima razmatranja; učitelj uvijek 
i, ako hoćete, profesor uvijek, ali ne više umijeća ri¬ 
ječi, nego Božjeg umijeća: kako misliti, vjerovati, očis¬ 
titi se i ispuniti Bogom. Za sve ove godine Augustin 
je jezik koji govori i pero koje piše. Preostalo je više 
od stotinu njegovih djela; nekoja su malo veća od 
sveska, a druga veoma opsežna, kao »Civitas Dei«, koje 
sadrži više svezaka. S tim je djelima osnovao velebnu 
enciklopediju katoličke misli koja će nahraniti čitav 
srednji vijek, i samo zloupotreba, zloba i neshvaćanje 
bit će u sedamnaestom stoljeću uzrokom jansenističkoj 
herezi, ali će do naših dana hraniti pobožnost i teolo¬ 
giju Crkve i živjet će u duhu onih koji ljube Boga, 
sve dok na zemlji bude i jednog kršćanina. 

MALJ HERETIKA 


Kad se govori neznalicama, »naobraženim ljudima«, 
modemima, a i kršćanima, o starim herezama koje su 
stoljećima tvrdokorno nicale i razdirale Crkvu, a pro¬ 
tiv svoje volje služile su Crkvi, čini se kao da ih ču¬ 
jemo: arheologija za pobožnjake i profesore patrolo- 
gije. Roba za sjemeništa, davno prošla roba, učeno 
čišćenje. 

Nije ništa istina! Zabluda, ma koliko bila u svojim 
oblicima rasipnija od istine, nije ipak plodna do bes¬ 
konačnosti: ponavlja se, obnavlja se, rađa se nanovo 
u inovim krinkama. Pod onim starim i stranim frigij- 
skim imenima antidikomarijanita i priscilijanaca kriju 
se ponekad utopije, krvološtva ili krive nauke, koje 
vrlo dobro poznajemo, a koje mnogi poznaju i brane, 
a nanovo su procvale u moderno doba i žive neke 
među nama i danas. Kad ih izrazimo suvremenim iz¬ 
razima, odmah se vidi da i danas mogu uzbuditi pre- 
ziratelje starih hereza i da je korisno da ih upoznamo, 
i za naše najupućenije suvremenike. 

Kad kažem da je Augustin utrošio pola stoljeća u 
borbi protiv manihejaca, donatista i pristalica Pelagi- 
ja, osjetit ćete odmah dosadu i veliku želju da pres¬ 
kočite stranicu, ali kad dodam da se Augustin stvarno 
borio protiv teozofa, protestanata i romantičara, na¬ 
ćulite odmah uši jer osjećate da ste na poznatom mjes¬ 
tu. Metnite samo — kao što je prirodno, uz dužni 
oprez i ograničenje — umjesto Manija gospođu Bla- 
vatsky, umjesto Donata Lutera, a umjesto Pelagija 

Rousseaua, i odmah ćete primijetiti da borbe koje je 
vodio Augustin nisu bile hladni ostaci jednog umrlog 
života, nego, kako se kaže, suvremene. 

Razumije se da ovo utvrđivanje istovjetnosti ne 
znači potpuno izjednačenje, nego su samo djelomične 
analogije i srodnosti. Izmjenom povijesnog podneb¬ 
lja, podrijetla, rasa i problema mijenja se i naličje 
hereza, jer se vječni povratak ne može doslovno shva¬ 
titi niti u svijetu misli. Ipak, kad ispitamo jezgru u 
klijanju, sličnosti su tolike da se izjednačavanje može 
činiti neobično onima koji se zadržavaju samo na is¬ 
kustvu povijesne sredine. 

Da manihejstvo, u usporedbi sa starim Zaratustri- 
nim dualizmom, nije drugo nego mješavina i bućku- 
riš vjera i filozofija različitog postanka, vidjeli smo 
kad smo pričali o prvom Augustinovu zavaravanju. 
Kao što teozofija u Aziji s gospođom Blavatsky popri¬ 
ma oblik budizma, a u Evropi sa Steinerom oblik krš¬ 
ćanstva, tako je i s manihejcima: u Kini su se obojili 
budizmom, a na Zapadu kršćanstvom. Manihejstvo i 
teozofija uspijevaju uspavati grizodušje svojih vjer¬ 
nika time što ne priznaju direktnu odgovornost za zla 
djela: u prvom slučaju pripisuju odgovornost nepo¬ 
bjedivom bogu tmina, u drugom je prenose na karmu, 
to jest na učinke prethodnih bića. Međutim, manihej¬ 
stvo sliči teozofiji upravo u sinkretističnom načinu nje¬ 
gove složenosti. Epifanije iz Salamine ga je definirao 
kao »polikefalnu herezu«, a tako bismo mogli nazvati 
i azijatsku mješavinu gospođe Blavatsky i njenih nas¬ 
tavljača. Manihejski dualizam nalazimo i kod drugih 
modernih heretika, na primjer kod Renana, koji je 
zamišljao vjeru kao postepeno prevladavanje načela 
svjetla, ideala, nad načelom tmina ili materije i ani- 
malnosti. I pod drugim oblikom nalazimo odraze »Aves- 
ta« u Nietzscheu, koji nije bez razloga glasnogovorni¬ 
ku svojih raspuštenih izljeva nadjenuo ime Zaratustra. 

Za Augustina je pobijanje manihejstva bila obaveza 
savjesti, a ne samo imperativ njegova uma i dužnosti 
njegove službe. Ne samo da je devet godina bio u 

zamkama Manija, nego je skrivio da su pali i Romani- 
jan, Alipije, Honorat i mnogi drugi. Njegovo poznava¬ 
nje knjiga i običaja manihejaca, njegov nesretni pro¬ 
zelitizam i oslobađanje od toga, nalagali su mu ujedno 
da postane liječnik te intelektualne kuge. Počeo je su¬ 
tradan po krštenju, 388, svojom knjigom »Običaji ma¬ 
nihejaca«, i poslije nje sastavi još dvanaest, dugih i 
kratkih, a posljednja, iz 405, jest odgovor nekom Se- 
kundinu iz Rima koji ga je pozvao da opet stupi u 
sektu. Godine 394. pobio je Adimanta ili Addasa, naj¬ 
slavnijeg učenika Manijeva, a 397. pobije knjigu samo¬ 
ga Manija »Poslanica o temelju«. Godine 400. ponovno 
se pojavi Faust iz Mileva i počne ga svojom neukošću 
osvjetljivati. Osuđen na progonstvo, mislio je da će se 
osvetiti pobrkavši u jednom glomaznom popisu sve 
manihejske kritike o Starom zavjetu. Augustin nije 
olako shvatio to djelo, već ga je podvrgao ispitivanju 
i pobijanju u trideset i tri knjige, u kojima slijedi ko¬ 
rak po korak svoga starog druga u čitanju. Kao što 
smo vidjeli, 392. godine prisilio je, poslije jedne ras¬ 
prave od dva dana, manihejca Fortunata da nestane 
iz Hipona, a 398. doživio je još veći trijumf: jedan 
manihejski izabranik — Feliks, poslije javne rasprave 
od jednog samog dana, priznao se Augustinovim raz¬ 
lozima pobijeđenim i postao je katolik. Ove Augusti- 
nove bitke nisu bile samo tutnjava i prašina, nego su 
desetkovale neprijatelja. Manihejstvo nije sasvim iš¬ 
čezlo, ali je ostalo oslabljeno i krnje zauvijek. Augus¬ 
tin je manihejstvo zatekao u cvatu, a ostavio ga je ži¬ 
votariti. Bespoštedna polemika trajala je sedamnaest 
godina, a pomogla je također razvoju Augustinove mis¬ 
li, jer mu je omogućila izraziti i produbiti nauku o 
božanskoj duhovnosti, o podrijetlu zla i o načelima 
za tumačenje Biblije. 

Ali je 392. jedna druga hereza izazvala snažne udar¬ 
ce njegova malja: donatizam. On je bio više nego here¬ 
za: opasna i nemirna shizma koja je razdirala kršćan¬ 
stvo u Africi. Podrijetlo te shizme zamršeno je i nesi¬ 
gurno, a zanima nas samo do neke mjere, jer više pri¬ 
pada povijesti zavisti, zlobe i politike nego misli. Do- 

natizam nije u pravom smislu nauka, nego je više 
otpad jednog dijela 'kršćana u Africi od prave zajedni¬ 
ce, pod izgovorom da je ta zajednica bila troma i da 
je za Dioklecijanovih progona izdala, da je bila previše 
ovisna o carskoj vlasti, dakle da se toliko ponizila da 
nisu više imali djelovanja ni vrijednosti sakramenti 
koje su vršili katolici. Po donatizmu čista je samo Crk¬ 
va koju su oni osnovali, jer se sastoji od svetaca; Kato- 
lička Crkva iznevjerila se herojskim načelima svoga 
postanka i pokvarena je po svojim članovima; umjesto 
da je postala novi Jeruzalem, postala je Babilon prok¬ 
letih. 

Ukazao sam na srodnost između donatizma i lute- 
ranstva, i to ne bez temelja. U Luterovoj pobuni bilo 
je iz početka razloga i protesta teološke naravi, ali 
glavno je uporište protestantske propagande bila — 
djelomično se to i nastavlja — optužba zbog izdaje i 
izopačenosti Rimske Crkve. Za luterane kao i za do- 
natiste Katolička Crkva zbog krivica i slaboća svojih 
poglavara nije više dostojna predstavljati pravu i prvo- 
bitnu Kristovu zajednicu; treba dakle odijeliti se od 
središta zaraze i osnovati novo vjersko društvo, koje 
će zauzeti njezino mjesto. Nije samo u tome sličnost 
ovih dviju shizmi. U donatizmu se pod krinkom nauke 
lako otkrivaju nacionalističke i proleterske podloge 
koje su pridonijele njegovu uspjehu, dakle one iste 
pobude koje se nalaze u protestantskoj reformi. Do- 
natizam je mračna pobuna Afrike protiv svjetovnog, a 
zatim duhovnog gospodstva Rima, kao što se protes¬ 
tantizam obratio probuđenom nacionalnom german¬ 
skom duhu da ustane protiv tuđe, to jest rimske hege¬ 
monije. S donatizmom su ustale na kraju Konstanti- 
nova kraljevstva bande fanatika, težaka i radnika, koji 
su trčali po -poljima, krali i udarali uz poklik »Deo 
laudes«, napadajući i pljačkajući posjede bogatih i za¬ 
uzimajući se za siromahe. Nazivali su se »circumcel- 
liones «, što po nekima znači one koji se vrte oko ko¬ 
liba (circum cellas), a po mišljenju drugih bijahu u 
početku nazvani circelliones, a značilo bi »umjereni« 
(od circellus, to jest kopča). Zar ovi čopori prostaka, 

koji su se pod izgovorom vjere dali na razbojništvo 
s nejasnim socijalističkim težnjama, ne podsjećaju 
na zloglasnu pobunu težaka, koja je kao posljedica lu¬ 
teranskog pokreta opustošila Njemačku 1524. i 1525? 
Nemojmo reći da je između donatizma i luteranstva 
bitna razlika u 'tome što je prvi branio svaki dodir i 
kompromis s političkom vlašću, a drugi se od početka 
vješto služio interesima i častoljubljem knezova da bi 
postigao njihovu podršku. I donatisti ; — koji su se na 
riječima pravili čisti i nepopustljivi, a niti u dioba pro¬ 
gona nisu imali čistu savjest — pokušali su više puta 
postići zaštitu carske vlade, i njihov bijes djelomično 
proizlazi odatle što u tome nisu uspjeli. Ne znači dak¬ 
le samovolju dovoditi u vezu te dvije proturimske po¬ 
bune. 

Postavši svećenik, Augustin je 392. zapazio težinu 
shizme domatista i u stihovima, koji isu potpuna novost 
ne toliko po ljepoti koliko po stihovima, napisao je 
»Psalmus abecedarius contra partem Donati« u dvade¬ 
set strofa od dvanaest stihova, od kojih je sačuvan gla¬ 
soviti pripjev: 

Omnes qui gaudetis de pače, 

modo verum judicate. 

Ali se koju godinu kasnije sjetio da treba podu¬ 
zeti nešto drugo, a ne pisati pjesme. To je za Augus- 
tina bio njegov »tridesetogodišnji rat«, jer je 392. za¬ 
počeo pismom Maksiminu iz Sinituma, a završio je 
tek 420. pobijanjem Guadencija. Spisa protiv donatis- 
ta ima više od dvanaest, a Augustinov trijumf bio je 
okrunjen na jednoj konferenciji prigodom raspravlja¬ 
nja koje je održano početkom lipnja u Kartagi, a pred¬ 
sjedao je tribun Marcelin. Augustin je bio duša toga za¬ 
sjedanja, koje se završilo porazom donatista, iza kojeg 
je uslijedilo službeno ukidanje shizme (26. lipnja 411). 

Razumije se da je za njih Augustin bio tm u očima 
i njihovi su biskupi govorili »da je zavodnik i varalica 
duša, opasni vuk kojega treba ubiti za spas stada i... 
da će dobiti oprost svih grijeha tko ga ubije«. Ozlo¬ 
glašeni »circumcelliones« nisu se oglušili i Augustin se 
čudom spasio, jer je jedna njihova banda, kad je bio 

na prutu, počela vrebati za njim. »Jedanput među os¬ 
talim« — priča Posidije — »dogodi se po božanskoj 
providnosti da je njegov vođa pogriješio put; o<n je sa 
svojom pratnjom drugim putem stigao na mjesto ka¬ 
mo se bio uputio i tako, kako je poslije doznao, za¬ 
hvaljujući toj pogrešci, izbjegao zasjedi.« 

Augustin se trudio u svojim djelima ! i knjigama do¬ 
kazati svetost opće Crkve, koja se ne može poreći i 
poništiti zbog krivice pojedina njena člana, i o maloj 
ili neznatnoj osnovanosti optužaba prvih donatista pro¬ 
tiv katoličkih biskupa da valjanost sakramenta ne ovi¬ 
si o većoj ili manjoj čistoći onih koji ih dijele i do¬ 
daje napokon da se Crkva donatista, koja podnosi ili 
pogoduje tolikim zločinima svojih sljedbenika, ne mo¬ 
že smatrati Crkvom savršenih i svetih. Ali tvrdo¬ 
glavost i nasilje donatista i poslije osude 411. bila 
je tolika da je Augustin teška srca zastupao 'i branio 
stroge mjere koje je carska vlada poduzela protiv njih, 
oslanjajući se na riječi iz Evanđelja »compelle intrare«. 
Augustin se sjećao Ambrozijeva mišljenja i mišljenja 
pape Siricija o toj stvari i nije rekao da se mora silom 
i terorom obraćati, ali da je pravedno kazniti onoga 
koji pod izgovorom vjere muti red i mir grada i Crk¬ 
ve. Ali, usprkos ovim ublaživanjima, na Augustinove 
će se razloge pozivati i njima će se služiti u srednjem 
vijeku da bi se opravdala inkvizicija. 

Godine 412, poslije pobjede nad donatistima, Augus¬ 
tin okrene oružje svoga duha protiv treće hereze — 
Pelagijeve. Pelagije je bio redovnik, Bretonac kao Abe- 
lard i Renan, a živio je u Rimu početkom petog sto¬ 
ljeća. Svoju je nauku proširio po Siciliji i Africi, kamo 
je svratio 410. Svestrano ga je pomagao njegov učenik 
Celestije. Dva sabora, u Kartagi i Milevi, 416, optužili 
su nove heretike i 417. papa Inocent I osudi Pelagija. 

Spomenuo sam u vezi s Pelagijem Rousseaua. Zais¬ 
ta, nauka Pelagija nije drugo nego kršćansko preru- 
šavamje stare stoičke teorije, a ujedno anticipacija 'os¬ 
novne teze pisca »Discours sur l’inigalite«. Palagijevci 
su zaista zastupali mišljenje da čovječja volja može 
sve, da se može postići krepost i spas i bez božanske 

milosti. Krist nije došao da nas otkupi od istočnoga 
grijeha i prema tome od smrti, nego samo da pokaže 
primjer i da nas uzdigne prema višem životu. Istočni 
grijeh ne postoji. Adamov grijeh odnosi se samo na 
Adama i nije utjecao na potomstvo. Ljudi se rađaju 
dobri i čisti kao što je bio Adam prije grijeha; kršte¬ 
nje nije neophodno potrebno, a niti molitve. Vršenje 
moralnog zakona jednako spasava kao i Evanđelje. 

Jasno je da je to lišenje mističnog kršćanstva, po- 
ricanje nekih njegovih osnovnih načela — otkuplje 
nje, milost, istočni grijeh, djelotvornost karizama i 
molitve — dakle, ograničavanje kršćanstva na jed¬ 
nu vrstu laičke i stoičke pobožnosti zasnovane na 
jednoj pobožnosti samo po imenu prema Isusu i vje¬ 
rojatnoj prirodnoj čovjekovoj nevinosti, što jako pod¬ 
sjeća na »Profession de foi du vicaire savoyard« Jean 
Jacquesa, zaštitnika romantičara koji su rehabilitirali 
nedužnost strasti. Augustinova rasprava protiv ovak¬ 
vog temeljitog iskrivljavanja kršćanstva započela je, 
kao što je rečeno, 412. djelom »De peccatorum meritis«, 
a završila tek njegovom smrću, koja je 430. prekinula 
djelo koje je pisao protiv Julijana iz Eklana, velikog 
sistematioara hereza. U djelu »De natura et gratia« i u 
drugim spisima ova je polemika Augustinovu teološ¬ 
kom geniju pružila priliku izraditi i produbiti glaso¬ 
vite teorije o milosti i predodređemju, zasnovane na 
krajnjem pesimizmu koji, čini se, svodi čitavo čovje¬ 
čanstvo na osuđeno mnoštvo, massa damnata, a Bog 
po svojim nedokučivim razlozima spasava onoga koji 
mu se svidi. Ove teorije, krivo shvaćene i iskrivljene, 
nanovo su u sedamnaestom stoljeću oživjele pod ime¬ 
nom jansonizma. 

U pelagijanizmu ga je najviše smetala i vrijeđala 
predromantička nauka o urođenoj čovjekovoj nevinos¬ 
ti. On je znao, po bolnom i grešnom iskustvu, koliko 
je čovjek, još kao dječak, progonjen svakovrsnim po¬ 
žudama, pogotovo požudama tijela. Kad je Augustin 
čuo Pelagija i Celestija, koji su mimo tvrdili da je 
čovjek po prirodi dobar i da je dovoljna naša jedno¬ 
stavna volja, bez nadnaravne pomoći, da ustrajemo u 

toj nevinosti, učini se to i njemu i Crkvi divljaštvom 
zasnovanim na potpunom nepoznavanju ljudske duše, 
i k tome još i kao gomila protukršćanskih zabluda. 
Podrazumijeva se da je Augustin u naglosti, želeći isko¬ 
rijeniti tu zabludu, došao do zaključaka koji su gotovo 
oprečni. Da li je u njemu, kao što ga je optužio Juli- 
jan iz Eklana, ponovno oživio manihejski pesimistički 
dualizam? To se ne može sigurno reći, jer je Augustin 
priznao također udio koji čovjek ima u djelu spase¬ 
nja, makar malen, ali uvijek podređen božanskoj mi¬ 
losti. 

Sigurno je da su hereze utjecale na razvoj Augus- 
tinove nauke; donatist Tikonije ga je, na primjer, pod¬ 
sjetio na temu o opreci između dva grada i na pravila 
za tumačenje Biblije. Već je sveti Pavao govorio da 
su hereze ^potrebne: ne samo što sile pravovjerne da 
bolje prodube pravu nauku i da izlože dogme nego su 
i dokaz životne snage vjere. Najstrašniji neprijatelj vje¬ 
re nije hereza, nego ravnodušnost, skepticizam. Crkva 
bez heretika jest okamenjena Crkva, Crkva svedena na 
običnu pobožnjačku i pravnu ustanovu. Međutim, he¬ 
reze su korisne samo ukoliko ’su pobijane, nadvladane 
i pobijeđene, i zato Augustin, koji je bio najodvažniji 
borac svojega vremena, duguje hereticima neke od svo¬ 
jih najdubljih misli 'i dio svoje slave. 

POSLANICA BOGU 


Augustinu se, kao i slavnim katedralama, više dive 
izvana i izdaleka nego što ga prate u njegovu mučnom 
traženju i u njegovoj nutrini. Međutim, ako netko poz¬ 
naje samo jedno njegovo djelo, sigurni smo da je pro¬ 
čitao »Ispovijesti«. U kratkom popisu svjetske književ¬ 
nosti »Ispovijesti« se s istim pravom ističu kao i »Odi¬ 
seja« i »Izgubljeni raj«. Skupa s »Nasljeduj Krista« i 
s »Božanstvenom komedijom«, to je kršćanska 'knjiga 
koja je na cijelom Zapadu najviše proširena, pretiska¬ 
vana, prevođena i tumačena; to je knjiga za koju i 
agnostici i bezvjerci osjećaju potrebu da je čitaju. 
U srednjem vijeku je »Civitas Dei« možda nadmašila 
popularnost »Ispovijesti«, jer su oni stanovnici tmina 
ljubili katedrale od kamena i misli; danas, naprotiv, 
*Ispovijesti« drže 'prvenstvo. Postali smo istraživači, po¬ 
nekad bezočni i nepokorni, tuđih života i više nego za 
filozofijom povijesti žudimo za anatomijom duša; ma¬ 
nje smo metafizičari, a više psiholozi. 

Augustin je bio bogatiji od nas; posljednji je od 
velikih starih metafizičara i prvi od modernih psiho¬ 
loga. U drugim je djelima bedem protiv inovjemih 
utvrda ili gigantski arhitekt, u »Ispovijestima« imamo 
istodobno spekulaciju 'i samopromatranje, teologiju i 
autobiografiju — Bog i ja. Većina u ovo naše doba 
traži gotovo samo ovo posljednje pa, naročito poslije 
devete knjige, osjećaju da im trnu zubi i mršte se. Mi¬ 
slili su naići na raskidanu dušu, a kad tamo, osjećaju 
da se prenose u visine molitve. 

Postoji između modernih i Augustina nesporazum. 
Riječ ispovijest, uzeta od mnogih, nema isto značenje 

za njega i za nas. Augustin nije htio pisati uspomene, 
svoj vlastiti život, ikao što su to učinili toliki poslije 
njega i nadahnuti od njega. Ispovijedam za Augustina 
znači priznanje vlastitog grijeha, ali nadasve pohvalu 
milosrđu, milosti, mudrosti Božjoj. On prihvaća biblij¬ 
sko značenje riječi »confiteri«: priznajem tvoju slavu, 
svjedok sam tvoje veličine. To je, dakle, prije svega, 
nešto slično jednom prikazanju: » Accipe sacrificium 
confessionum mearum«, piše na početku pete knjige. 
Puno više nego autobiografija, »Ispovijesti« su uzdiza¬ 
nje Bogu, neprestano očitovanje ljubavi prema Bogu. 
Njegov je prošli život ispričan — i to samo događaji 
neophodno potrebni — jer predstavlja dokument bo¬ 
žanske milosti, apologetsko svjedočanstvo onoga što 
je Bog znao učiniti prosvijetlivši jednog slijepca, očis¬ 
tivši jednog zablaćenog čovjeka. Dvije su vrsti ispo¬ 
vijesti: jedna je ispovijest pohvala, a druga ispovijest 
optužba, ali ova druga, koja je na silu osobna, dio je 
prve, njezin je dokaz i posljedica — njezina je funk¬ 
cija. 

Kome bi se, dakle, 'u našem smislu morao ispovije¬ 
diti? Sigurno ne Bogu, koji zna sve; bilo bi suvišno 
ponavljanje. Ljudima? On se kao katekumen ispovi je¬ 
dio već odavna Simplicijanu, Ambroziju, kojima je is¬ 
pričao krivnje i zablude prije krštenja. 

Piše, dakako, i za ljude i ne srami se otkriti sebe 
do u dno srca, također u ostacima gube, ne zato da za¬ 
dovolji tuđu znatiželju ili da se kočoperi, nego u nadi 
da će poslužiti kao primjer onome koji je na putu i 
da će mu biti uslišane molitve njegove braće. 

On je sam u » Retractationes« kazao koja je njegova 
prava nakana: »Trinaest knjiga Ispovijesti hvale Boga 
pravednoga i dobroga za moje dobro i moje zlo; uzdižu 
k njemu čovjekov um i srce.« Svrha dakle, kao i 
drugih Augustinovih djela, jest teocentrična. Da je mo¬ 
gao izbjeći da ne govori o sebi, ne bi bio to uradio, 
ali njegov slučaj predstavlja jedan prilog više koji tre¬ 
ba pripisati Milosti, i zato se odlučio iznijeti iz svojih 
uspomena ono što je nužno potrebno. Ako ima još koji 
drugi razlog osim slavljenja Boga, to je svakako sup- 

rotni razlog od hvastan ja. Razlozi koji su ga potakli 
pisati »Ispovijesti«, piše Posiđije, koji mu je blizak 
sve do smrti, bili su: »Na to se on odlučio, po riječima 
Apostola, ne zato da bi ga netko cijenio više od onoga 
što je osjećao da jest ili što bi se moglo doznati iz 
njegovih riječi, kao što je to svojstveno njegovoj po¬ 
niznosti, ne dakle da uzvitla prašinu, nego da da hva¬ 
lu — ne sebi, nego Bogu, za primljene milosti oslo¬ 
bođenja i da izmoli nove koje je molio za svoju bra¬ 
ću.« Nije dakle napisao »Ispovijesti«, kao što je pret¬ 
postavljao Erazmo, da bi se oprao od optužaba dona- 
tista; radije da opskrbi oružjem tužitelje. 

Ali pothvat, koji je učinjen s nakanom sasvim dru¬ 
gom nego autobiografskom, značio je za ono vrijeme 
novost, osobito zbog načina kako je izvršen. U starini 
ljudi nisu rado govorili o sebi, ili su govorili zato da bi 
se obranili ili pohvalili. Više nego ozbiljni Aristotel 
izrekao je da savršen čovjek ne govori nikad Ini o dru¬ 
gima ni o sebi. Nisu ga svi poslušali, ali oni stari, koji 
su opisali svoje pothvate, pa makar i u trećoj osobi, 
kao Ksenofont ili Cesar, namjeravali su hvaliti se ili 
pak, kao Emilije Skaurus i Cicerom, opravdati se. Ali 
svakako su ispričali vanjske a ne duhovne događaje, 
a Augustinove se »Ispovijesti« mogu s pravom smat¬ 
rati, kao i narisano Leopardijevo djelo, »Povijest jed¬ 
ne duše«. Jedini koji je s ovog gledišta pretekao Augus- 
tina, bio je Marko Aurelije, ali su » Uspomene o sebi• 
ono što je u stvari najdalje od »Ispovijesti«: me dra¬ 
matska pripovijest, nego niz priznatih dugova, popra¬ 
ćenih općenitim razmišljanjima, savjetima i bilješka¬ 
ma onoga što je pročitano. U Marku Aureliju je sve 
led stoičkog šegrta, u Augustinu je sve plamen prepo¬ 
rođene duše, koja se optužuje da bi bolje veličala svo¬ 
ga Boga. Ne može se niti hladni i kratki autobiografski 
spjev sv. Grgura Nazijanskog usporediti s Afrikanče- 
vom uzbudljivom polifonijom. 

To je čovjek duha, koji je utisnuo u svoju zanosnu 
izjavu eruptivnih naslaga sve svoje nemire, svoje pro- 
pinjanje prema središnjem plamenu svemira, svoju že- 

Iju propasti u dubine svoga bića. Odrazi požuda, odsje- 
vi ekstaze, trzaji srca, pobune misli, živo ključanje jed¬ 
noga duha koji sja, izgara i osvjetljuje tu čudesnu blis¬ 
tavu složenost. Ako je zemlja, po dubokoj definiciji 
Keatsovoj, »dolina u kojoj se rađa duša«, ova je knji¬ 
ga zemlja, svijet. Tu se vidi duša koja se malo-pomalo 
oporavlja po milosrđu najvišeg liječnika, koja se iz 
blata požuda uzdiže i na visokoj se gozbi opija vinom 
vječnog svjetla. Augustin potkazuje samoga sebe, nje¬ 
gova vatra otkriva i razgolićuje žaoke zabodene u tije¬ 
lo, ali na koncu pokazuje da svaki trn može postati 
veslo ili krilo. Vidimo kako se ovaj u mladosti proda¬ 
vač riječi pred našim očima mijenja u »brončanu plo¬ 
ču po kojoj piše Bog«. 

Jednako kao i »Božanstvena komedija« i » Pilgrim's 
Progress«, to je povijest čovjeka koji se iz šume grije¬ 
ha, uz pomoć Milosti, penje do sfera spasenja i pro¬ 
matranja. Nema kao osnovu Adamovo sjeme, koje se 
podijelilo na tri kraljevstva ili alegorijsku i mističnu 
geografiju, nego čitav svijet strasti i ideja. Zamišljeni 
nacrt je ipak jednak: metamorfoza od niskog k višem, 
»komedija« od dvije osobe, ja i Bog, i sretan svršetak. 

Nitko ne može utvrditi kojem rodu pripada knjiga. 
Nije biografija, jer u njoj nedostaju mnoge stvari: za 
čas odušak, za čas molitva; sad je profesor koji tuma¬ 
či, sad filozof koji u našoj prisutnosti razmišlja, sad 
teolog koji uči, sada pjesnik koji je stigao do pročiš- 
ćenja boli u čistoj ljepoti dozivanja, sada mistik koji 
se sprema izreći neizrecivo. 

Ako ništa drugo, pripada poslanicama. Kad piše, 
Augustin osjeća potrebu da ima pred sobom osobu, da 
zna kome govori. Ne raspravlja u prazno o kakvu opće¬ 
nitom planu, zbunjen slušačima u sveopćoj bezimenos- 
ti. U polemičnim raspravama obraća se protivniku, u 
dijalozima svom subesjedniku, u pismima prijatelji¬ 
ma, u govorima vjernicima; svako njegovo djelo nosi 
na početku neko ime i neku adresu. A što su drugo 
»Ispovijesti« nego velebna poslanica Bogu, veličanstve¬ 
no pismo roba Gospodaru, otkupljenog Spasitelju, ono¬ 
ga koji je primio dobročinstvo Dobročinitelju? Njemu 

se povjerava, od njega traži, njega podsjeća na pri¬ 
jašnje milosrđe. Njemu se preporuča i moli ga, kao 
kad se piše moćnom prijatelju, i slavi ga, kako se to 
običava s onim koga nadasve ljubimo. Ako dobro po¬ 
gledate, ljudi se pojavljuju tek ako osvjetljuju zgode 
onoga koji piše. » Ispovijesti« su zamišljene kao neka 
nestvarna pustinja u kojoj primjećujemo samo Augus- 
tina i Boga: Augustina više na zemlji kako govori Bo¬ 
gu, a Boga na nebesima, koji je na izgled nijemi pri¬ 
malac, ali koji govori zrakama Milosti. » Ispovijesti « su 
pismo na koje je stigao odgovor prije nego što su na¬ 
pisane; to je pjesma priznanja koju siromah stavlja 
pred noge Bogatoga, koji ga je nahranio. 

U »Ispovijestima« Augustm skida, rekao bih, trga 
sa sebe različito odijelo koje mora svaki dan nositi, 
da bude na kraju sam sa sobom i s Bogom. Ukoliko 
tu i tamo, na kraju izbija ili egzegeta, ili teolog ili filo¬ 
zof, ova je knjiga pravo unutarnje ogledalo, njegov 
ispit savjesti u apsolutnoj perspektivi. Za njega riječ 
kršćanin ne znači dodatak riječi čovjek, nego tumače¬ 
nje i dopunu toga čovjeka: jednu samu stvar. To opo¬ 
vrgava one koji gledaju u »Ispovijestima« Augustina 
koji stvara po planu, gotovo fantastično, jedno »reli¬ 
giozno iskustvo«, -stavljajući ga iznad njegova pravoga 
ja. Za njega čovjek bez Boga ne može stvarno živjeti, 
biti svoj; i zato je njegova dužnost da bude u Božjoj 
prisutnosti, da druguje s Bogom, ili bolje: da bude što 
intimniji s njim, ako zaista hoće postojati. Barem je¬ 
danput, ostavivši po strani polemičara i biskupa, Augus- 
tin hoće biti sam s Bogom, govoriti s njim sam i osje¬ 
ćati da živi s njim. 

Bogu, kojemu je sve poznato, može se reći sve, i 
ono što se pred ljudima skriva i sramotne tajne naše 
bijede, uvijek velike, čak i poslije najvećeg dara. 

Mnogi nepopravljivi zamišljaju da se u ohraćeniku 
mora preko noći roditi ono što oni nazivaju »novi čo¬ 
vjek« i kad ne nađu svu onu potpunu novost koju oni 
u svojoj nenadležnosti traže i zahtijevaju, bez daljnje¬ 
ga poriču istinu i ono što je bitno u obraćenju. Prim¬ 
jer glasovitog obraćenja Augustina morao bi im biti 

dovoljan da ih razuvjeri. I duboko obraćenje ne gu¬ 
ši i ne može ugušiti prirođenu narav staroga čovjeka. 
Ono ga obnavlja, obrezuje ga, uzvisuje ga, ali ga sasvim 
ne mijenja. One sile koje su prije bile okrenute na 
zlo, upravljene su nakon obraćenja na dobro, ali su 
to uvijek one iste sile, ukoliko su moći duše i uma; 
one moći uma koje su se naslađivale u zabludi, sada 
su u službi istine, ali su ipak uvijek one iste moći, nisu 
oslabljene, čak su ojačane, ali su uvijek one iste. Duša 
mijenja smjer puta, ali ne svoju narav. Tko je bio 
sklon gnjevu, nepomirljivosti, čistoj teoriji, strastvenoj 
polemici, ostaje kakav je bio, uz razliku, veoma važnu, 
što se ovim svojim sklonostima sada služi na slavu 
Božju umjesto da služi vragu. Augustin, koji je bio uči¬ 
telj govomištva, ljubitelj filozofije, ostao je i kasnije 
filozof i po stilu retor, ali je svoje mudro govorništvo 
i filozofsku sposobnost upotrijebio za obranu Krista, 
umjesto manihejskog lapostolata ili stjecanja slave i 
bogatstva. 

Niti mane nisu odmah i sasvim iskorijenjene; po¬ 
tisnute su i ublažene, svedene i oslabljene, ali pod jed¬ 
nim ili drugim oblikom nastoje opet procvasti, čak i 
u svetosti. Dubina promjene sastoji se u tome da su 
se prije podnosile, a sada su prezirane, prije se nisu 
smatrale grešnima, sada se uviđa sva njihova ogavnost, 
nekad su davale povoda da se čovjek njima ponosi, 
a sada ih smatra sramotnima. 

I tu nam Augustin pruža odlučan dokaz. Napisao 
je »Ispovijesti« između 397. i 398. Obratio se, dakle, 
skoro prije dvanaest godina. Ipak, u analizi svoje duše 
u desetoj knjizi, kad je izložio prošlost, nailazimo na 
preobrazbu koja se započela, ali nije dovršena. Grešnik 
nije još postao svetac i neke od grešnih sklonosti nje¬ 
gove prijašnje prirode još ga uznemiruju; više nisu 
pobjedonosne, ali nisu ni iščupane. On to sam prizna¬ 
je: »Ti si započeo moju preobrazbu i ti znaš koliko 
sam se izmijenio.« 

Još se uvijek njemu, svećeniku i biskupu, u četrde¬ 
set i četvrtoj godini, život čini kao napast »sine ulio 
interstitio«. Putenost, koja ga je tako mlada obuzela, 

i kroz mnoge godine sprečavala njegov povratak, nije 
još u njemu ugašena; odrekao se nje, ali ga uvijek na¬ 
pada: prikaze onih slasti, utvrđene navikom, »slabe 
su kad sam budan, ali me u snu prenose ne samo do 
uživanja, nego i do pristanka i do iluzije akta«. 

Odreći se jela ne možemo kao što se možemo od¬ 
reći žene; makar malo, ali se moramo hraniti. I tada 
opažamo da se u zadovoljenju te potrebe uvijek ugni¬ 
jezdi sjetilnost: ne toliko u piću koliko u jelu. Požuda 
ušiju čini ga previše popustljivim prema glazbi, i crk¬ 
venoj; ponekad je više obuzet ugodnošću zvukova nego 
sadržajem himna. I oči se previše naslađuju ljepota¬ 
ma stvorenog, oblicima stvari, prividnošću umjetnosti; 
libido sentiendi, potjerana s jedne strane, vraća se u 
pristojnijem obliku, ali uvijek pogrešnom. I slast gle¬ 
danja, zapažanja i traženja prikazana je u svijesti poš¬ 
tenom, ukoliko je želja za poznavanjem, ali vrlo često 
nije nego zabava i zadovoljenje znatiželje. I kao starac, 
Augustin se poput dječaka zabavlja slijedeći očima psa 
koji goni zeca, guštericu koja hvata muhu, pauka koji 
prede svoju mrežu da ulovi žrtvu. 

I od vremena do vremena primjećuje da radi zato 
da zadovolji onom dvostrukom čovjekovu instinktu: da 
bude ljubljen i da ga se boje; napastovan je zadovolj¬ 
stvom sa samim sobom i što se više brani, to se više 
naslađuje potrebom za hvalama. Tri osnovne strasti: 
razbludnost, znatiželja i oholost, koje će Dante susresti 
u šumi pod dlakom triju životinja, kod Augustina su 
ublažene i osuđene, ali ne sasvim odrezane, a možda i 
neuklonjive. U Augustinu se rodio novi čovjek, ali nije 
ubijen stari. Stari je Adam u njemu djelomično oko¬ 
van, a djelomično pročišćen, ali ostaje, i na momente 
se pobuni. Čini se kao da u prvom dijelu » Ispovijesti « 
Augustin govori: Tko bi me mogao utješiti za moju 
promašenu sreću? Sada već na vratima starosti pita: 
Kojim bih kaznama mogao zaslužiti puninu buduće 
sreće? 

»Kasno sam te zavolio, Ljepoto, tako stara, a tako 
nova, kasno sam te zavolio«, kliče preporođen u svom 
grčevitom jecaju. Poslije toliko rada i molitve, čišće- 

nja i ekstaze, on zna da je još nesavršen i nesretan. 
»Ne očitujemo ti svoju ljubav, ispovijedajući svoje bi¬ 
jede i tvoje milosrđe, da nas od svega oslobodiš, otkadi 
si započeo, nego da prestanemo biti nesretni i posta¬ 
nemo blaženi u tebi.« 

Dokaz Augustinove prave svetosti nalazimo upravo 
u tome što se nije smatrao svetim. 

DVA GRADA 


Kada se Alarik 370. rodio na ušću Dunava, u jednoj 
vizigots'koj obitelji, nitko nije mogao naslutiti da će 
taj dječak i nehotice nadahnuti jedno od najopsežnijih 
i najjunačkijih djela koje je ikad pisano: .povijesnu i 
mističnu epopeju na kojoj su surađivali nebo i zem¬ 
lja, čovjek i Bog. 

Goti su bili barbari, ali su već 275. pripojeni Car¬ 
stvu i od početka četvrtog stoljeća većim su dijelom 
kršćani. I Alarik je bio kršćanin, ali Evanđelje, koje 
je mogao čitati u prijevodu Ulfile, nije ubilo u njemu 
ratnu strast i barbarsku okrutnost. Od djetinjstva je 
bio vojnik i služio je svojim četama Teodoziju protiv 
Eugenija, ali se nije zadovoljio nagradama koje je do¬ 
bio, pa je bio otpušten. Imao je već nadimak Balta, 
smioni, a svoju je odvažnost pokazao opustošivši po¬ 
slije Teodozijeve smrti Peloponez i osvojivši Atenu. Go¬ 
dine 397. ustoliči se u Epiru, ali nije zadovoljan s tako 
malim mjestom. 401. silazi u Italiju i opsjeda Milano. 
Stilikon, veliki barbarski general, kojega je opjevao 
Klaudijan, porazi ga u Polenciji i u Veroni. 408. vraća 
se ponovno u Italiju, opsjeda Rim i nametne mu veliku 
ratnu odštetu. 409. opet se vrati u Rim i imenuje ca¬ 
rem perfekta grada Priska Atalu. Zatim ga svrgne, u 
nadi da će se sporazumjeti s Honorijem; razočaran, 
vraća se po treći put pod Aurelijeve zidine; 24. kolo¬ 
voza 410. uspije obiti vrata »Porta Salaria« i za tri da¬ 
na njegovi su vojnici, ološ svih rasa, opljačkali metro¬ 
polu Carstva. Zatim 7. i 8. kolovoza iziđe iz Rima, pra¬ 
ćen vrlo dugim teretnim kolima punim plijena, i krene 

na jug u namjeri ukrcati se i zauzeti Afriku. Izgledalo 
je da je taj Vizigot, koji nije bio niti kralj, u jednom 
trenutku gospodar Zapada. Ali je kazna stigla brzo iza 
zločina: kad je stigao u Kalabriju, dok je kušao pri¬ 
jeći na Siciliju, Alarik je iznenada umro, a njegovi, 
po gotskom običaju, skrenu prema Buzentu da na dnu 
te rijeke pokopaju lešinu Smionog, koji je triput oskvr- 
nuo Vječni grad. 

Pljačka Rima uznemiri i uplaši cijelo Carstvo; čak 
se sv. Jeronim u svojoj pustinji u Betlehemu ganuo. 
Požar je uništio cijela naselja; lešina je bilo toliko da 
je bila muka pokopati ih; i ohole patricijske palače 
su prisvojene, opljačkane i zapaljene od pijanih bar¬ 
bara; djevice, kršćanske ili nekršćanske, silovane su, 
osim onih koje su počinile samoubistvo; čak i neke 
crkve, i mimo Alarikovih naredaba, btile su opljačkane. 
Ali teže od svega bilo je poniženje: osamsto godina, 
otkako su Gali 387. prije Krista zauzeli Rim, prijestol¬ 
nicu Carstva, Rim nije hio opsjednut ili tlačen od bar¬ 
bara. Više mu je puta kroz stoljeća prijetila opasnost, 
ali se uvijek spasio. Rim je vjerovao u svoju nepovre¬ 
divost, u svoje sveto obilježje, u zaštitu bogova koje 
je Eneja donio iz Troje i novoga Boga kojeg je Petar 
donio iz Jeruzalema. Zaprepaštenje je bilo mnogo ve¬ 
će od užasa, sramota od zaprepaštenja. 

U Africi su još teže osjetili posljedice, jer su se 
mnogi iz Italije tamo sklonili — među ostalim i Pe- 
lagije u obmani, koja se poslije nekoliko godina po¬ 
kazala ludom, da barbari neće uspjeti zaposjesti tu 
provinciju. U Augustinovu govoru »De Urbis excidio« 
odjekuje zaprepaštenje bjegunaca. Nemoćni bijes po¬ 
gana okrene se protiv kršćana. Govorili su: dok su se 
obožavali stari bogovi, Rim nije bio dirnut i na svakom 
je mjestu pobjeđivao; otkada su carevi počeli širiti one 
uboge sektarce zločinca Galilejca, koji je umro na 
križu među razbojnicima, sve je krenulo naopako. Pos¬ 
ljednji Teodozijevi edikti, koji su išli za uništenjem 
posljednjeg poganskog otpora, izazvali su bijes starih 
božanstava i Alarik je bio osvetnička ruka zanijekanog 
Jupitra. Kršćanstvo donosi urok. 

Već je 252. sv. Ciprijan morao odgovoriti na slične 
optužbe, kad je neki Demetrijan krivio kršćane za ku¬ 
gu koja je dvanaest godina harala Carstvom. Ciprijan 
je među ostalim rekao da se Bog rasrdio što su se pro¬ 
gonili kršćani. Laktancije je pak prije Konstantinova 
edikta obećao da će se vratiti zlatno doba ako Carstvo 
primi kršćanstvo. Ali sada, kada kršćanstvo više nije 
bilo progonjeno, a zlatno se doba, uza sve to veću moć 
Crkve, nije vraćalo, naprotiv, nevolje su se množile, 
ti odgovori više nisu vrijedili pa su preostali pogani 
likovali. 

Augustin je osjetio opasnost toga mrmljanja, koje je 
zbog nesreće iz godine 410. postalo sve smionije i go¬ 
tovo dopušteno, pa je potražio lijeka. Nekoji kršćani 
iz Hipona, bojažljivi kao bezbroj drugih iz drugih mje¬ 
sta i vremena, željeli su da se Augustin ne dotakne 
toga predmeta. Govorili su: »O si taceat de Roma!« 
Augustin, naprotiv, nije šutio, nego je u pismima i go¬ 
vorima razvijao svoju tezu da su za nesreće Rima kri¬ 
vi sami Rimljani, a ne Kristova vjera. Ali te gotovo 
privatne napomene nisu bile dovoljne da bi zaustavio 
tu protukršćansku oporbu, koja je mrmljala. I na tra¬ 
ženje tribuna Marcelina Augustin se 412. ili 413. prih¬ 
vati golemog napora, djela »Civitas Dei«. 

Goethe je govorio da je najuzvišenija prigodna li¬ 
rika. I dvadeset i dvije knjige djela »Civitas Dei«, koje 
su najuglednija epopeja u prozi što je ja poznajem, 
nastale su prigodno i možda ih Augustin ne bi bio ni¬ 
kad napisao da nije bilo Alarikovih zlih djela. Pljačka 
Rima bila je tek poticaj; sam čin nije ništa izvanred¬ 
no, tisuću je gradova opljačkano u svim vremenima. 
Augustinov se genij znao dovinuti do sinteze ljudske i 
božanske povijesti, u kojoj se naš rod, podijeljen 
u dvije vojske, bori pod Božjim okom, vizija koja je 
osvijetlila i uobličila kršćanstvo za tisuću godina. 

Ova knjiga-šuma sadrži u sebi apologetiku, teolo¬ 
giju, filozofiju povijesti i moralku; započinje pljačkom 
jednoga grada, a završava uskrsnućem tijela ispod de¬ 
vet nebesa; počinje onda kad zemlje nije bilo, a zar 
vršava time kad zemlje više nema; to je pripovijest 

jednog rata, a naučava se mit; zaokupljena je ljudskim 
zgodama, a Bog je glavno lice. To je epopeja ali ujed¬ 
no i drama; bitka se ne bije kao u grčkoj tragediji iz¬ 
među junaka i sudbine, nego između čovjeka i Sotone, 
čovjeka i Boga. To je drama , ali ujedno i enciklope¬ 
dija: u njoj je izloženo čitavo znanje starine, običaji 
barbara, filozofski sistemi, najmračnija praznovjerja i 
ratovi među carstvima, anđeoske hijerarhije i zgode 
onoga vremena. To je enciklopedija i teološka suma, 
jer su u njoj definirane i izložene sve kršćanske dog¬ 
me, od istočnog grijeha do uskrsnuća tijela. 

Mada je to djelo pisao četrnaest godina — Augus- 
tin je i u starosti morao obavljati tisuću drugih “poslo¬ 
va — i mada obiluje mnogim udaljenjima od glavne 
teme, taj spomenik predstavlja harmoničnu arhitek¬ 
turu koja nas podsjeća na Konstantinove bazilike. Prvi 
dio — poput velebnog predvorja — sastoji se od deset 
knjiga, u kojima nacjelovitije pobija rimski mit i po¬ 
gansku mitologiju; u prvih pet knjiga optužuje se rim¬ 
ska povijest da bi se dokazalo da bogovi ne osigura¬ 
vaju sreću ni na ovoj zemlji; u ostalih pet optužuje 
se poganstvo, pučko i filozofsko, da bi se dokazalo 
kako poganstvo ne osigurava sreću ni u budućem svi¬ 
jetu. 

S drugim dijelom, koji obuhvaća dvanaest knjiga, 
ulazimo u srž predmeta, to jest u povijest dvaju pro¬ 
tivničkih gradova, zemaljskog i nebeskog; on se dijeli 
u tri dijela, svaki dio ima tri knjige: prvi (XI—XIV) 
tumači postanak dvaju gradova, drugi (XV—XVIII) 
njihov tijek duž tisućljeća; a treći (XIX—XXII) nji¬ 
hov različit svršetak — zemaljski ili đavolski u paklu, 
nebeski ili božanski u raju. 

Središnja je misao suprotnost tih dvaju gradova: 
Civitas Dei i Civitas Diaboli. »Dvije ljubavi stvoriše 
dva grada. To jest zemaljska: ljubav prema samome 
sebi čak do preziranja Boga; nebeska: ljubav prema 
Bogu i čak prezir samoga sebe. K tome se prva po¬ 
nosi sama sobom, a druga se ponosi Bogom. Zato prva 
traži ljudsku slavu, a za drugu je veća slava Bog, svje¬ 
dok savjesti.« 

Prvi je dakle grad grad dobrih i ujedno je zajedni¬ 
ca odabranih, onih koji dočekaše Krista i s njim se 
sjedinjuju; drugi je grad grad zlih, a ujedno i društvo 
nepravednih. Prvi grad nije u potpunosti Crkva, ali po¬ 
nekad se s njom izjednačuje; drugi nije država po¬ 
gana, ali se često s njom podudara. 

Božji grad zasniva se na ljubavi, a đavolski grad na 
mržnji, jer ne zna niti da se uzdigne do savršene ljud¬ 
ske pravednosti. Za one koji pripadaju prvom gradu, 
ovaj je svijet samo svratište vrijedno prezira, jeir nji¬ 
hov život, tj. blaženstvo, počinje poslije smrti; za gra¬ 
đane drugoga grada ovaj je svijet jedini pravi, i u 
nj polažu svu ljubav za koju su sposobni, ali za njih 
će poslije smrti nastupiti nova smrt. 

Augustinova misao ostat će do kraja odlučno dualis- 
tična. Kao svi veliki duhovi, ne poznaje sivu zonu jer 
njegove oči znaju samo za beskrajni nebeski zefir ili 
strahovitu paklensku purpumost. Vječna oporba dobra 
i zla mogla bi nas podsjetiti na manihejski dualizam, 
a misao o dvama gradovima, protivnim i nepomirlji¬ 
vim, nadahnuo mu je donatist Tikonije, jedini dona- 
tist kojega je Augustin cijenio, ali njega su donatisti 
izopćili. Iz ovih je elemenata, obojenih herezama, 
Augustin uspio izgraditi jedno od svojih remek-djela 
katoličkog pravovjerja. Zlih će biti do kraja vjekova, 
oni su dakle neuništivi, ali pobijeđeni i utamničeni vječ¬ 
nim kaznama. Samo je jedan Bog koji je vječni po¬ 
bjednik. Boj se vodi između dobrih i zlih anđela, do¬ 
brih i zlih ljudi, ali ovu diobu nije stvorio Bog, nego 
je ona posljedica božanskog i smionog dara koji je po¬ 
klonio slobodnim stvorenjima. Ljudi, od Eve nadalje, 
slobodno su odabirali; oni koji odabraše zlo, prirodni 
su i vječni neprijatelji onih koji odabraše dobro. Na 
ovom svijetu žive pomiješani jedni s drugima; na sudu 
za budući život bit će zauvijek odvojeni. 

Gigantska bogočovječna drama može se, kao i antič¬ 
ka tragedija, podijeliti u pet činova. U prvom Bog stva¬ 
ra čovjeka (Adama) slična sebi. U drugom čovjek hoće 
biti jednak Bogu d postaje manje nego čovjek (pad). 
U trećem Bog ga preko zakona uči kako će nanovo po¬ 

stati čovjek, ali čovjek ne uspijeva popeti se do pra¬ 
vednosti pa se poživinči. U četvrtom Bog (Krist) pozi¬ 
va ga da ponovno bude svet, tj. sličan Bogu. U petom 
jedan dio čovječanstva odolijeva napastima Sotone, 
pristaje na Kristove kušnje i vječno će živjeti u bla¬ 
ženstvu (Grad Božji); ostali se opiru Kristovu pozivu 
i sve manje postaju slični Bogu, sve su manje ljudi, 
tj. sve su više životinje, i živjet će u vječnim mukama 
(Grad đavolski). Stvaranje, Pad, Otkrivenje, Utjelov¬ 
ljenje, Uskrsnuće. 

Dok su ta dva grada na zemlji, mogu se njihovi 
građani izmjenjivati. Stanovnik nebeskog grada može 
apostazijom prijeći u zemaljski grad, a rob zemaljskog 
grada može se obraćenjem preseliti u nebeski grad. Po¬ 
slije smrti zapečaćena je sudbina sviju i isključena je 
svaka zamjena. To je, drugim riječima, shema Augus- 
tinova djela. 

Ovo djelo, kao svako djelo izvorno kršćansko, čini 
nam se revolucionarno. Starinsku virtus, ideal antičkog 
čovjeka, zamjenjuje charitas; mit osvajanja i zakonsku 
pljačku, što je stvorio nacionalni rimski mit, zamje¬ 
njuje odricanje zemaljskih dobara i osvajanje neba; 
povijest Rima, koja se činila kao slavna epopeja, uka¬ 
zuje se kao niz sramota; ovaj život, koji je za pogane 
sve, za kršćane je samo strpljiva priprema za vječni 
život. Stare razlike nije ukinuo, dvama gradovima pri¬ 
padaju pomiješani Rimljani i Barbari, Grci i AErikan- 
ci, živi i mrtvi. Stara se civilizacija zasniva na podjeli 
klasa i rasa; nova kršćanska civilizacija poznaje samo 
pravedne i nepravedne, izabrane i proklete, Kristove 
i Sotonine sluge. Stare vrednote su strmoglavljene. Bož¬ 
ji grad predstavlja sramotni epigraf groznoj grčko- 
-rimskoj lešini i čin rađanja kršćanstva. Nije slučajno 
da je osnivač Svetog Rimskog Carstva Karlo Veliki naj¬ 
više volio čitati Augustinovo djelo. 

Nije siamo franački kralj opijen ovom neizmjernom 
i bistrom nabujalom rijekom. »Prvi put« — kaže Gil- 
son — »u ovom djelu, zahvaljujući svjetlu otkrivenja ko¬ 
je mu otkriva podrijetlo, skrivenu svrhu svemira, ljud¬ 
ski um pokušava dati sintezu opće povijesti.« Augus- 

tin djelom Civitas Dei stvara filozofiju povijesti. Bos- 
suetovo djelo »Discours sur l'histoire universelle « odat¬ 
le potječe i tu se nadahnjuje. Modemi će filozofi kri¬ 
tizirati ovu teološku i teleološku koncepciju povijesti 
čovječanstva, ali njihove su hipoteze još manje uvjer¬ 
ljive od neizmjerne Augustinove vizije, koja ne objaš¬ 
njava čovjeka samim čovjekom i u sukobu dobrih 
i zlih vidi dubokog pokretača povijesti. Reklo se, i to 
krivo, da Augustin zapostavlja pojam napretka. Jedan 
modemi pjesnik, koji se smatra sotonom, a da nije 
možda ni čitao Augustina, vjerno je sažeo duh civili¬ 
zacije kad je za nju rekao: »est dans la diminution des 
traces du peche originel«. Autentični progres, sa sta¬ 
jališta koji je važan, tj. duhovnog, sastoji se u pove¬ 
ćanju nebeskog grada na štetu zemaljskog grada. 

Augustin je osim toga stvorio pojam čovječnosti, 
kao društva složena više od mrtvih nego od živih, koje 
obuhvaća osim prošlosti i budućnost, i društvo koje 
nije povezano materijalnim nego duhovnim vezama. 
Ova koncepcija, koju će prihvatiti i dotjerati Comte, 
postat će po zaslijepljenosti pozivitista neodoljivo i 
zemaljsko božanstvo koje mora zamijeniti ono nadze- 
maljsko, ali Comte, svjestan svoga duga, ustupat će 
mjesto u svojoj Bibliothigue positive djelu Civitas Dei. 

Tko smogne strpljenja, koje će se brzo pretvoriti 
u radost, da pročita Augustinove dvadeset i dvije knji¬ 
ge, doživjet će i druga iznenađenja. Mnoge ideje koje 
nevješti suvremenici smatraju modernima, nalaze se 
u svescima afričkog biskupa. »Ima točaka« — piše Euc- 
ken, »u kojima nam je svojom moćnom i dubokom su- 
bjektivnošću bliži od Hegela ili Schopenhauera.« 

Možda ste pročitali u djelu Joseph De Maistrea 
»Soirćes de Saint Petersbourg « da bolesti, kako se obič¬ 
no misli, ne prouzrokuju materijalni razlozi, nego su 
posljedica grijeha. Zbog ove misli možda ste se još 
jednom zadivili originalnosti savojskog apologete, a 
zaista je nalazimo, da li pozajmljenu od njega ili iz¬ 
nova izmišljenu, ne znam, u djelu jednog od najglaso¬ 
vitijih modernih engleskih pisaca, u Ere\vhonu Samue- 
la Butlera, koji je pretjerao himbom svoje satire. Ali 

ako otvorite Civitas Dei, naići ćete u knjizi XXII da 
su i bolesti — pored svih drugih čovjekovih nesreća — 
jedan od oblika kazne koje smo zbog grijeha zaslužili. 

Ali ima tu nešto još bolje. Potražite npr. poglavlje 
XXVI jedanaeste knjige i čitajte: »Mi jesmo, znamo da 
jesmo, a svoje biće i znanje ljubimo. U ovim trima 
stvarima... ne uznemiruje nas nikakva sličnost him- 
benosti koje nisu kao one izvan nas, kojih se dodiru¬ 
jemo nekim tjelesnim sjetilom — ali bez ikakve lažne 
slike fantazije i utvara, a za mene je nešto sasvim si¬ 
gurno da jesam jer poznajem svoje biće i jer ga lju¬ 
bim. Pred ovim istinama ne bojim se dokazivanja aka¬ 
demika koji tvrde: A ako se varaš? Ali ako me varaju, 
dakle jesam. Budući da onaj koji ne postoji, ne može 
biti ni prevaren, i zato, ako sam prevaren, postojim. 
Dakle, zašto sam ja koji se varam, kako se mogu va¬ 
rati da jesam, kad je sigurno da, ukoliko se varam, 
onda i jesam?« Tko nije u tome prepoznao, više od 
dvanaest stoljeća prije, glasovito i razvikano Descarte- 
sovo Cogito ergo sum? Polazna točka one demonske 
moderne filozofije malo-pomalo je upila biće u misao, 
a Boga u čovjeka, to je krađa Augustinova djela koja 
je poput svih drugih krađa više škodila lopovima i nji¬ 
hovim klijentima. I Augustin je idealist, ali ne iz one 
vrsti idealista koji su se pojavili poslije Descartesa i 
Kanta, koji čovjeka proglašavaju bogom, a svemir svo¬ 
de na akt ljudske misli. I za njega je spoznati i biti 
isto, ali ne u čovjeku, nego u Bogu. »Et nulla natura 
est, nisi quia nosti eam.« Nema ni jedne stvari ukoli¬ 
ko je Ti, o Bože, ne poznaješ. 

Posvuda, gdje god je susrećemo, Augustinova je mi¬ 
sao teocentrična. I povijest čovječanstva, za koju se 
mislilo da je vođena slučajem, klimom, ljudskim stras¬ 
tima, svojim potrebama, otkriva se, kao što ukazuje 
Augustin, da ovisi o tome da Ii je prihvatila ili odba¬ 
cila Boga. I ljudske zgode koje se nama čine najvaž¬ 
nijima u svemiru i kojima se bezumno ponosimo, nisu 
drugo do jedne kratke i krvave epizode koja se ume¬ 
će između stvaranja svjetla na početku svijeta i stvara¬ 
nja novoga neba uskrsnulih. 

POSLJEDNJA FAZA 


Netom je 426. završio golem posao oko djela Civitas 
Dei, Augustin je praktične i vanjske biskupske dužnos¬ 
ti povjerio svom prijatelju Herakliju i zauzeo se za 
njega da su ga drugi biskupi i narod primili kao nje¬ 
gova nasljednika. LI isto vrijeme ponovno je upravio 
vjernicima Hipona molbu, upravljenu već koju godinu 
prije, to jest da bi mu ostavili u .tjednu barem pet 
slobodnih dana da se mirno posveti djelima koja su 
sa svih strana od njega tražili. To je godina sabranosti 
i oduška. Augustin je mogao započeti knjigu koju je 
odavna zamislio i koja je trebala biti neka vrst kritičke 
smotre cjelokupne njegove djelatnosti kroz četrdeset 
godina. Od 386. do 426. nije, da tako kažem, drugo ra¬ 
dio nego pisao. Sada kad je podignut najveći spome¬ 
nik, osjeća potrebu obnoviti prošlost, ponovno pregle¬ 
dati kolibe koje je podigao neiskusnim rukama u Bri- 
anzi. U tolikom mnoštvu spisa — Augustin ih je pobi¬ 
lježio i opazio da je započeo dvjesta trideset i dva, 
djelomično nedovršenih, djelomično izgubljenih — mož¬ 
da se moglo dogoditi da je zapao u zablude, možda 
se poslužio netočnim izrazima, možda i proturječnim. 
Dvije knjige Retractationes sadrže u redoslijedu vre¬ 
mena devedeset i tri djela. Dvadeset i šest je sastavio 
prije nego je imenovan biskupom, a sedamdeset i se¬ 
dam poslije, Morala je slijediti treća knjiga, ali je 
nije stigao napisati. 

Ne treba misliti da je izabrao sebi pomoć i da je 
tražio malo mira zato što bi se osjećao umornim i da 
bi odložio pero. Naprotiv! U četiri godine, koliko je 
još živio, nastavio je ispunjati daščice i pergamene, 

kao što je to uvijek činio. Bio je svetac, ali ga demon 
pisanja nije nikad ostavio. Također je istina da za nje¬ 
ga pisanje i objavljivanje nije, kao za nas, predstav¬ 
ljalo strast, pohlepu za slavom i dobitkom, nego apo¬ 
stolsku nuždu, naknadu za molitve drugih, djelo osvjet- 
ljujućeg milosrđa. Bio je već mnogo godina ognjeni 
stup Crkve, u koji su gledali katolici sa zadovoljenom 
sigurnošću snage, a prvaci heretika sa strahom, ne sa¬ 
mo u Africi nego u čitavu kršćanskom svijetu. Stavio 
je jezik i pero u službu Božju; morao je sve do kraja 
govoriti i pisati. Jedni sveci pomažu braći usamlje¬ 
nom molitvom, drugi ranama koje su dragovoljno pri¬ 
hvatili, neki opet mrskom potrebom samilosti. Njemu 
je dana riječ, i milijunima je služio riječju. 

Bio je već u sedamdeset i drugoj godini, ali je po¬ 
sjedovao odličan vid, čvrstu snagu, bistru parne* i ve¬ 
liko srce, koje je bilo prepuno ljubavi. I nove su knji¬ 
ge izlazile iz ćelije u Hiponu, godinu za godinom; 427. 
Speculum de Scriptura, mudra zbirka glazbenih tek¬ 
stova; 428. De Haeresibus, posvećena Quodvultdeusu, 
povijest i kritika svih poznatih hereza, sve do Pelagi- 
jeve, i Tractatus adversus Judaeos. Iste godine, 428, 
bane u Hipon skupa s gotskom vojskom jedan arijan- 
ski biskup, Maksimin, kojega je Augustinov koadjutor 
Heraklije pozvao na raspravu. Stari biskup morao je 
umaći s bojnog polja prisilivši Maksimina na obeća¬ 
nje da će odgovoriti ili priznati svoje zablude. Ali arija- 
nac nije održao riječ i govorio je jedan čitav dan, a 
zatim otputovao u Kartagu ne sačekavši Augustinova 
odgovora, koji je u vezi s ovim događajem ostavio dva 
mala djela: Collatio cum Maximino i Contra Maximi- 
num. Međutim, polemike nisu završene. Polupelagijevci 
iz Galije nastavljaju buniti se protiv Augustinove nau¬ 
ke o predodređenju i milosti, koju smatraju previše 
strogom i nečovječnom, te Augustin sastavi između 
428. i 429. De praedestinatione sanctorum i De dono 
perseverantiae; oba su djela upravljena Prosperu iz 
Akvitanije i Hilariju. Barjaktar pelagijevaca bio je Ju- 
lijan iz Eklana, koji Augustiina nije puštao na miru. 
Augustin ga je već 421. pobio u djelu Contra Julianum 

u šest knjiga, ali Julijan odgovori vrlo nasilnim spi¬ 
som u osam knjiga, punim napadaja protiv biskupa 
iz Hiipona. Augustin nije htio šutjeti i započne treće 
djelo protiv njega, poznato pod imenom Contra Ju- 
lianum opus imperfectum, jer je šesta knjiga zbog 
smrti prekinuta. 

Ali još jedna oluja, posljednja, druge naravi, če¬ 
kala je Augustina. Godine 410. bjegunci pred Alariko- 
vim bijesom smatrali su Afriku sigurnom od barba¬ 
ra. U svibnju 429. horda od osamdeset tisuća Vandala 
i Alana, koje je predvodio Gejzerik, iskrcala se u Mau- 
ritaniji; kad su je zauzeli i opustošili, prijeđoše u Nu- 
midiju. Do 420. Vandali su bili utaboreni u južnoj Špa¬ 
njolskoj, te možda ne bi bili sdšli u Afriku da ih nije 
pozvao onaj isti koji je predstavljao u Kartagi carsku 
vlast — knez Bonifacije. On je, ljubomoran na Ecija, 
ustao protiv Placide, koja je vladala u ime sina Valen- 
tinijana III. Nije htio poći u Italiju opravdati se, već 
je, napadnut od carskih snaga, pozvao u pomoć Van¬ 
dale iz španjolske. Ali kad je vidio onu strašnu vojsku, 
više okrutnog neprijatelja nego saveznika, koji je mis¬ 
lio samo na pokolj, povukao se u kuću i, potaknut ta¬ 
kođer Augustinovim pismima, pomiri se s Placidom i 
okrene se protiv barbara, ali je već bilo prekasno. Gej- 
zerikove horde zagospodarile su gradom. U rukama 
Rimljana ostala su samo tri grada: Kartaga, Cirta i 
Hipon. Opsjedanje je trajalo četrnaest mjeseci i konač¬ 
no je Hipon zapaljen. Augustin nije vidio propast svo¬ 
ga grada, jer je umro godinu prije, ali je dosta toga 
vidio i doživio te je trpio do posljednjeg dana. 

Vandali, pogani ili arijanci, nisu poštivali ništa, pa 
niti crkve. Izgledali su više kao krvoločna banda od 
osamdeset tisuća slobodnih divljaka nego kao vojska. 
Posidije priča da je Augustin »posljednje dane svoje 
starosti proveo veoma gorko i bolno gledajući crkve 
bez svećenika i službenika, svete djevice i zavjetovane 
osobe gdje su se razišle, a među ovima neke koje su 
izdahnule na mukama d pod udarcima; druge su iz¬ 
gubile duševni život, čistoću tijela i vjeru, a neke su 
završile kao robovi nemilosrdnih gospodara. U crkva- 

ma se ne čuju himne i božansko pjevanje Gospodnjih 
psalama, svete zgrade većinom su zapaljene, zabranje¬ 
ne su i uklonjene sa svojih mjesta svečane službe Bož¬ 
je; sakramenti se više ne traže ili se uza lud traže; sve¬ 
ćenica su se izgubili. Sume, hridi pune pećina i spilje 
nisu bile sigurne za izbjeglice jer ih je nekoliko bilo 
uhvaćeno i ubijeno, a drugi su umrli od gladi.« Tko 
traži još okrutnije pojedinosti, naći će ih u govoru 
De tempore barbarico đakona Ouodvultdeusa koji je 
kasnije bio biskup Kartage. 

Mnogi su se biskupi sklonili u Hipon pouzdavajući 
se u Bonifacijevu moć; molili su i plakali zajedno s 
Augustinom. Ovaj je možda razmišljao o svojoj čud¬ 
noj sudbini, koja ga je mlada dovela među heretike, 
koja je odredila da se tu četrdeset godina bori protiv 
heretika, a sada ga je osudila da ga brane Bonifacijevi 
vojnici, gotovo svi heretici, u njegovu Hiponu, opko¬ 
ljenom od heretika i Gejzerika. Nikad nije, od onih 
dana u Milanu i kasnije, toliko jprotrpio kao tih mje¬ 
seci. 

Jednog je dana za stolom uspio reći: Čujte što od 
Boga molim u ovim nesretnim danima: da se udostoji 
osloboditi ovaj grad od neprijatelja, ako ne, da nam 
udijeli snage izdržati teret njegove volje, ili barem da 
me digne s ovoga svijeta i pozove k sebi. Čini se da 
ga je Bog uslišao, jer je malo dana kasnije legao s 
groznicom u krevet i više nije ustao. 

Imao je sedamdeset i sedam godina, a čudo je da je 
i toliko izdržao. Augustin nije nikad posjedovao sa¬ 
vršeno zdravlje, od djetinjstva je bio boležljiv. Prvi 
je put obolio dok je još bio dijete, i bojali isu jse da 
će umrijeti. On često govori o pressus stomachi ili o 
dolor pectoris, što bi po mnogim znacima trebala biti 
astma. Netom je došao u Rim, oboli od groznice; u 
Milanu je 386. iznova patio na prsima, a astma je pro¬ 
uzročila bronhitis, koji ga je mučio (i u Kasicijaku, a 
dobro mu je poslužio kao izlika za napuštanje kated¬ 
re. U Brianzi mu je bilo zlo: mije mogao glasno i dugo 
govoriti, jedan ga ukor Licencija i Trigecija utuče; za¬ 
mara ga i predugo pisanje pa /se boji da će umrijeti. 

Jednom prijatelju piše da ga prvih dana u samostanu 
u Tagasti sputava slabo zdravlje, a kasnije piše jed¬ 
nom drugom da ne može ni hodati, ni sjediti ni sta¬ 
jati uspravan, tolika je bol i oteklina ispucanih mjes¬ 
ta, kazna za one koji sjede. Koju godinu kasnije reče 
u jednom govoru narodu da je već i po dobi star, ali 
da je već odavna star zbog svoje iznemoglosti. Ipak 
je ovaj astmatičar, koji je bolovao na bronhijima i od 
malarije, prekoračio tri četvrt stoljeća, a da se nije 
nikad štedio radeći bez prestanka. Svetost i književ¬ 
nost produljuju život; treba pogledati dvije krajnosti 
— Antuna Pustinjaka, koji je prešao stotu, i Fonte- 
nellea — boležljiva kao Augustin, ali u svemu ostalom 
suprotna njemu — koji /je dostigao stoljeće. 

Augustin se nije bojao smrti, ali ipak, i kad je že¬ 
lio smrt, nije ju dozivao. Kao i isvima onima koji su 
veoma mnogo radili, činilo se da nije uradio dovoljno, 
da još ima završiti poduzete pothvate. Trebalo je do¬ 
vršiti odgovor Julijanu, završiti veliki mistički komen¬ 
tar Staroga i Novoga zavjeta, koji je tek tu i tamo ski¬ 
cirao, obratiti arijance i dovršiti tisuću drugih nacrta 
koje je u grozničavoj besanici stvarao. Kad je k nje¬ 
govu krevetu prišao jedan čovjek i zamolio ga da bla¬ 
goslovi jednog njegova bolesnika, Augustin mu odgo¬ 
vori: »Moj sinko, kad bih ja imao takvu moć, najprije 
bih ozdravio samoga sebe«; ali je ovaj ustrajao govo¬ 
reći da mu je u viđenju rečeno da pođe k biskupu 
koji će na bolesnikovu glavu položiti ruku i on će 
ozdraviti. Augustin, da ga zadovolji, položi svoje go¬ 
ruće ruke na mladićevu glavu moleći Gospodina — i 
umirući je bio uslišan. 

Ali kad se Augustinu bolest sve više pogoršavala, 
jedanaest dana prije smrti, naredi da više nitko ne 
ulazi u njegovu sobu, osim liječnika i onih koji su mu 
nosili jelo. U predvečerje onog punog blaženstva, za 
kojim je cijelog života žudio, htio je biti sam js Bo¬ 
gom pa je proveo čitavu noć u molitvi. Budući da su 
mu liječnici zabranili umarati se čitanjem knjiga, dao 
je na širokim listovima pergamene ispisati Davidove 

pokorničke psalme i pričvrstiti ih na zid pred kreve¬ 
tom da ih ima uvijek jpred očima. Neprestano je u njih 
gledao i neprestano je plakao. 

I jedne večeri, dok su biskupi i prijatelji molili 6ko 
Augustinova kreveta, njegovo je srce prestalo kucati, a 
njegova velika duša odijeli ise od istrošena stroja kosti 
i mesa te se napokon popne do onog božanskog pro¬ 
matranja za kojim je više od četrdeset godina žudio. 

Bilo je »to 28. kolovoza 430. — dan njegova trećeg 
rođenja. 

Dok su njegova subraća oko mrtvog tijela pjevala 
psalme, pijani Vandali pod zidinama Hipona životinj¬ 
ski su urlali nestrpljivo čekajući da ga opljačkaju. 

»Nije ostavio nikakve oporuke«, piše Posidije, »jer 
Božji siromah nije imao što ostaviti.« Ostavio je, na¬ 
protiv, neizmjerno blago, ali blago koje lupeži ne kra¬ 
du, a ni Vandali ne uspijevaju uništiti. 

AUGUSTINOVA VELIČINA 


Sveti je Augustin jedan od onih ljudi za koje ne 
postoji smrt. 

Ne mislim to s obzirom na njega i na drugi naj- 
istinitiji život, nego kažem za nas i za ovaj život, kojeg 
smo kratkotrajni gosti. Želim istaći da je nazočan Uvi¬ 
jek i da je sav živ ovdje dolje, kao da nije nikad umro, 
toliko da imamo dojam kao da smo se neko vrijeme 
družili, da smo ga poznavali, da smo razgovarali s njim, 
da smo prijatelji. Njegove su kosti raspršene između 
Evrope i Afrike, ali njegova duša ima privilegij biti 
posvuda, na nebu pod Božjim svjetlam i na zemlji da 
nama svijetli. Toplo svjetlo, vatra — a tajna da još 
živi, to je ljubav. Svi slavni ljudi žive i dalje po svo¬ 
jim djelima, ali je to najčešće nacionalno, a Ine osje¬ 
ćajno sjećanje — prisutni su u kipovima, knjigama, 
ali su daleko od srca. 

Augustinova je prisutnost, naprotiv, stvarna, gotovo 
opipljiva, intimna, u njoj je divljenje pomiješano s 
ljubavlju. Augustin, da se pučki izrazimo, »osvaja do¬ 
brotom«. Kad bismo ga sutra |sreli, čini nam se da 
bismo ga, pošto smo mu poljubili biskupski prsten, 
poljubili u lice, kao prijatelja kojeg smo opet našli, 
kao pca koji je uskrsnuo. Na mene bar ostavlja takav 
dojam. Divim mu se kamo god stignem, svom svojom 
pameću, obožavam ga skupa s Crkvom kao sveca, ali ga 
još više svim prcem ljubim. 

I zato je on jedan od veoma rijetkih koji nas nisu 
nikada ostavili, koji, rekao bih, živi uz nas. Razloge 
ove njegove dvostruke besmrtnosti lako je uvidjeti. U 
njemu je blaienik, to jest gost i stanovnik vječnosti, 

sudionik nadzemaljskog, ali je i čovjek, potpuni čo¬ 
vjek, čovjek koji sliči nama, kojega na mahove gleda¬ 
mo čitava preobražena i sjajna u višem gradu, ali 
kojega opet susrećemo kao svoga brata, koji je pozna¬ 
vao naše bijede, koji je griješio kao i mi, koji je pla¬ 
kao kao dijete, koji se fcaljubio kao svaki drugi mla¬ 
dić, koji je osjetio prijateljstvo kao što smo ga i mi 
u mladosti osjetili, koji je zašao u bare u kojima se 
mi još gušimo, koji nas uči putu kojim ćemo iiz te 
bare izići i pruža svoju čvrstu i toplu ruku da nam 
pomogne. 

Bilo je isvetaca koji su prije bili gotovo razbojnici, 
i drugih kojih djetinja nevinost nije bila nikad okalja¬ 
na. Ali veliki dio nas nije se spustio do razbojništva, 
a s druge smo strane okaljali prvu nevinost. Augustin 
je kao i mi: prije svetosti pripada većini. Njegovi su 
grijesi bili grijesi koji su svojstveni većini: ljubav pre¬ 
ma ženi, dobitku i slavi. Oslobodio ih se, ali s teškom 
mukom, i ti napori, koji otkrivaju koliko je bilo čvrs¬ 
to korijenje njegova čovještva, približuju ga još više 
nama. I mi 'smo — barem oni koji ne žive kao stje¬ 
nke zadovoljne svojom prljavŠtinom — stvorenja ko¬ 
ja ise bore da ozdrave dušu od ekcema istočnog grije¬ 
ha, da stignemo /onamo kamo je Augustin stigao. On 
je uspio, a mi još nismo, ali kad smo otkrili da je iz 
početka bio tako sličan nama, nadamo se da ćemo 
sličiti njemu također i u pobjedi, i ta utjeha još više 
uvećava našu ljubav. Otkrivamo dalje (da je pokoji trag 
staroga čovjeka ostao u njemu uvijek, ili barem više 
vremena poslije obraćenja, a to otkriće, koje ne uma¬ 
njuje puninu njegove svetosti, čini da ga još više lju¬ 
bimo, ukoliko je, i pošto se popeo na brdo, još uvijek 
preostala koja sjena iz nizine. Čini nam se tako još 
malko naš brat jer se nije potpuno izgubila ona udo- 
maćenost koju je imao s nama, i dok nas poziva da 
se popnemo, ulijeva u nas nadu da nije nemoguće dos¬ 
tići ga. 

Ohrabruje nas kad nam ukazuje da obraćenje nije 
uklanjanje, nego čišćenje. Ne baca se stablo u vatru 
da se zasadi novo, nego se obrezuje, čisti i navme zato 

da bolje poraste i da urodi boljim plodovima. Njego¬ 
va sjetilnost uzvišena je u žudnju za duhovnim blažen¬ 
stvom, njegova želja iza srećom u smirenje u Božjoj 
mudrosti, njegovo strastveno prijateljstvo s pojedin¬ 
cima u milosrđe i ljubaznost za sve, njegov ponos u 
težnju da u sebi |obnovi izgubljenu sliku Božju i da 
se udruži s njim, on, atom njegove slave. Zašto ne bis¬ 
mo d mi učinili ono što je Augustin učinio pretvara¬ 
jući otrove zla u lijekove dobra? 

Uspoređivati se s Augustinom sigurno je oholost, 
ali je dužnost smišljati kako da ga slijedimo. Ako nam 
je u mnogo čemu brat, po mnogim drugim stvarima 
visoko je iznad nas, ne samo jer je svetac nego i zato 
što je i genij. Josip iz Kopertina i Benedikt Labre po¬ 
kazuju da svetost i neznanje mogu ići uporedo, čak s 
izvjesnom umnom tupošću. U poređenju s Božjim 
umom i znanjem sve je nevrijedno i sebi nedovoljno. 
Ako pak naiđemo na sveca koji je jpovrh svih kreposti 
svetosti također potpuno čovjek i koji posjeduje bes¬ 
krajnu mudrost i veoma veliki um, ne možemo se 
svladati, barem mi ljudi pera i tinte, da mu ne iska¬ 
žem« zajedno sa svojom (ljubavlju čitavo svoje divlje¬ 
nje. 

Ljudi su većinom sakati, razlomci ljudski. Oni su 
skice, govorio je Emerson. A Kierkegaard je dodao — 
začudo, ovaj put optimist — da treba dva da se načini 
jedan. A Ibsen upada: »Ja vidim samo trbuhe, glave i 
ruke, ali ne vidim više ni jednog čovjeka na zemlji.« 
Pitajmo jednog drugog o punini ideala: »L’homme par- 
fait« — piše Renan — »serait celui qui serait i la fois 
poete, philosophe, savant, homme vertueux, et ćela non 
par intervalles, et & des moments distincts (ii ne le 
serait alors que mćdiocrement) mais par une intime 
compćnetration i tous les moments de sa vie ... chez 
qui, en un mot, tous les ćlćments de l’humanitć se 
rćuniraient, comme dans l'humanitć elle — meme.« 
Jedan od tih potpunih i savršenih, veoma rijetkih, bio 
je Augustin. I s nečim više, jer je svim najvišim dije¬ 
lovima čovještva dodao pečat nadzemaljske svetosti. 
Slave se svestrane ličnosti (renesanse, ljudi se dive jed- 

nom Leonardu, koji je bio učenjak i slikar, inženjer i 
pjesnik, arhitekt i kapar. Možemo mu se slobodno di¬ 
viti, ali Leonardu nedostaje metafizičkog promatra¬ 
nja, mističkog osjećaja, herojske uzomosti u životu. 

U Augustinu, naprotiv, imamo sve. Potpuni čovjek, 
univerzalan čovjek, čovjek bez praznine. Više je nego 
čovjek, natčovjek je, ali ne u Nietzscheovu smislu, ne¬ 
go u smislu sv. (Grgura Velikog, to jest jedan od onih 
ljudi »quia qui divina sapiunt videlicet suprahomines 
sunt«, nadljudi ukoliko znaju božanske stvari. I ne 
samo zato jer je jpjesnik, govornik, psiholog, filozof, 
teolog i mistik, nego jer ujedinjuje u sebi u skladnoj 
sintezi sve one protivnosti koje kod većine, osamljene, 
izazivaju krize, zablude i sukobe, a u njemu, naprotiv, 
oživljuju jednu višu istinu. 

On je najprije grešnik, a zatim svetac, prije profe¬ 
sor, a zatim pastir, ali poslije, istodobno pustinjak i 
čovjek (vlasti (kao biskup), pjesnik i racionalist, tra¬ 
dicionalist i revolucionar, rječiti retor i pučki govor¬ 
nik. Na mahove ti se čini Sokrat, koji je spreman raš¬ 
članiti i dalje raščlanjivati različita značenja riječi, na 
mahove Pindar, koji s dirljivim prijelazima pjeva o po¬ 
bjedama unutarnjeg neba. (Najednom napada bogatstvo 
i vlasništvo kao kakav anarhist, a zatim savjetuje krš¬ 
ćanima da se pokoravaju svakoj vlasti, pa i najgoroj. 
Traži unutarnje (osvjetljenje duše u odnosu duše prema 
Bogu, ali odlučno zagovara vlast i potrebu Crkve, čak 
ide tako daleko pa kaže da vjeruje u Evanđelje, jer 
Crkva to [naređuje, a ne u Crkvu, jer je posvjedočena 
po Evanđelju. Pesimist je za kojega je ljudski rod 
masa damnationis ili masa perditionis«, ali je to¬ 
liki optimist da proglašava sreću sve do konca pravom 
čovjekovom svrhom i kaže da ju je moguće dostići 
ukoliko se blaženstvo izjednačuje s Bogom. Ustrajno 
zagovara potrebu razuma da bi |se shvatile vjerske dog¬ 
me, ali u isto vrijeme priznaje da vjera sama pomaže 
shvaćanj e.»Intellige, ut credas, verbum meum; crede, 
ut intelligas, verbum Dei.« Pisac knjige »Liber de san - 
cta virginitate«, koji je uvijek branio uzdržljivost, isti 
je koji pretpostavlja potrebu prostitucije: »Aufer me- 

retrices de rebus humanis, turbaveris omnia libidini- 
bus.« Onaj isti koji je do u tančine osvijetlio čovje¬ 
kovu slobodu, kasnije je većinu sablaznio svojim teori¬ 
jama o predestinaciji i milosti. Raspravlja i obrazlaže 
kao odvjetnik, a diže se do ekstaze kao mistik. Za¬ 
uzima se za neprijatelje, a zahtijeva osudu heretika. 
U njemu se izmjenjuje apstrakcija i lirika, logika i mi¬ 
losrđe; nisu u opreci, već se upotpunjuju. 

Jedini možda od katolika koji je ostvario u sebi 
ovo stapanje elemenata koji se čine protivnima, ali 
koji se jednako traže za savršeno izjednačenje iskustva 
sa svijetom, misli sa svemirom, pojedinaca s čovječan¬ 
stvom, čovjeka, ukoliko je genij, s Bogom. Jednostra¬ 
ni duhovi podložni su zabludi i neplodnosti. Tko je sav 
razum i čista logika, rob je formula, silogizama, apst¬ 
raktne terminologije i ne prihvaća stvarnost koja se 
sva ne može svesti u pojmove. Sam razum nije sposo¬ 
ban niti umovati. Tko ima samo srce, taj se gubi u 
općim izljevima; itko je sav u intuiciji i naletu, može 
doživjeti divnih osvjetljenja, ali svršava u praznom ili 
iz ponosa u herezi. Tko gleda samo na vanjštinu i 
formu, na stegu i na propisanu pobožnost, izvrgava se 
opasnosti da postane farizej i bigot. Tko se pouzdaje 
jedino u svoje ja i u vlastito iskustvo, završava kao lu¬ 
teran, tko se prepušta jedino mehaničkom vršenju duž¬ 
nosti, svršava kao tibetski monah. Krajnosti su uvijek 
opasne kada u jednom duhu osamljene vladaju; pos¬ 
taju plodne kada zajedno surađuju. 

To se čudo zbilo s Augustinom. U njemu se protiv¬ 
nosti, dotjerane do skrajnosti, međusobno ne uništa¬ 
vaju a piti ne uništavaju drugoga, već obnavljaju i 
grade. Stablo ne bi cvalo bez kore, ali kad bi bilo sama 
kora, uvenulo bi. Golo korijenje, iskrivljeno i skriveno 
u zemlji, na izgled je sasvim protivno od lijepih gra¬ 
na, pokritih lišćem i cvijećem, koje uživa na zraku i 
suncu. Ali lišće ne bi nikad izbilo kad ne bi bilo ko¬ 
rijena, a korijenje bd po sebi bilo neplodno grmlje. 

U Crkvi je isto tako: bez živog plamena otkrivenja 
i ljubavi ne bi se nikad izgradila velebna katedrala 
koja nas štiti. Da nije podignuta katedrala, ta bd se vat- 

ra, možda izložena svim vjetrovima, ugasila; ali ako 
namjeravamo samo umnožiti pragove, stupove i zido¬ 
ve, a dopustimo da se ugasi ona prva vatra, Crkva više 
nije drugo nego hladna posuda od kamena. Tko gleda 
neku stvar samo s jednog gledišta, taj griješi; tko poš¬ 
tuje potrebno dvojstvo, dostiže istinu. Polovične odlu¬ 
ke jesu osrednje, ali preko ekstrema, samo ako su pot¬ 
puni, dolazi se do sinteze, koja nije kompromis nego 
nadvlađivanje. Upravo po ovoj bogatoj složenosti svo¬ 
ga duha, u kojem se majrazličitije sklonosti nalaze za¬ 
jedno, mogao je Augustin postati najkatoličkiji, to jest 
najuniiverzalniji od naučitelja Crkve. 

U njegovu umu protivnosti ne daju povoda jednoj 
besplodnoj samovlasti, a niti se upuštaju u vanjska po¬ 
puštanja i ispravljanja, nego od tog odlučnog zajednič¬ 
kog bivstvovanja, od te težnje prema jednoj zajednič¬ 
koj vezi, nastaje istina. Jedna od tajna Augustinova ge¬ 
nija jest u takvoj njegovoj naravi koja u sebi uklju¬ 
čuje ekstreme; nije se prepustio isamo jednom, nego 
u njihovoj zajedničkoj suradnji dolazi do otkrića koje 
ih nadvisuje. 

Augustin je protivan svakom jednostranom ekstre¬ 
mu. Protiv Origena, po kojem će se svi spasiti, čak i 
demoni, zagovara nauku predestinacije malenog broja 
izabranih; Pelagiju, koji se pouzdaje jedino u ljudsku 
volju, suprotstavlja tajnu milosti; protiv Jovinijana, 
koji više od jedanaest stoljeća prije Lutera vjeruje u 
vjeru bez dobrih djela, ističe potrebu djelotvornog mi¬ 
losrđa; protiv manihejaca, koji su smatrali zlo nepo¬ 
bjedivim, tvrdi da je svijet iz ruku Božjih izišao dobar; 
protiv donatdsta, koji su se hvaliti monopolom sveto¬ 
sti, dokazuje da je ljudski rod podijeljen u (dva grada, 
pravedne i nepravedne, koji će do kraja svijeta biti 
pomiješani. On je uvijek za punu istinu; nikad za pre¬ 
tjerivanje, a još manje za kompromis. 

Ponekad se njegova misao može činiti paradoksal¬ 
nom i opasnom, njegov stil previše naginje onim anti¬ 
tezama koje se na granici apsurda mogu učiniti ukra¬ 
sima. Sudbina je svih onih koji su pisali duboke stvari 
da ise izlažu ovim optužbama. Tko hoće izraziti ono što 

se može izreći, pada u prividnost — aguđezas, a tko 
hoće razmišljati o onom što je nedokučivo, neka do¬ 
živi paradoks. Kako je samo malen korak od uzvišenog 
do smiješnog! I visoka metafizika samo je korak do 
apsurda, a visoka mistika do hereze. Tko hoće prodri¬ 
jeti do dna problema i reći nove stvari, prisiljen je 
služiti se izrazima koji se čine kao igra riječi i iskriv¬ 
ljavanja paradoksista. Oni koji to Augustinu predba¬ 
cuju, moraju se sjetiti da sličnih paradoksa nalazimo 
u samom Evanđelju. Kada Isus kaže da će izgubiti ži¬ 
vot onaj koji ga bude htio spasiti, a da će ga naći 
onaj tko ga izgubi; da je došao na svijet da slijepi pro¬ 
gledaju, a oni koji vide, da oslijepe; da će se svakom 
dati, a onom koji nema, uzet će se i ono što ima; da 
tko god se uzvisi, da će se poniziti, a tko god se ponizi, 
uzvisit će se — nalazimo se pred veoma dubokim i bo¬ 
žanstveno točnim mislima, ali koje nam se ipak čine 
kao paradoksi. 

Tako je i Augustinova teorija, koja je izazvala veću 
sablazan, tj. teorija o predestinaciji, >za koju nam se 
čini da milost i slobodu stavlja u nesvediv kontrast, 
izražena ponekad riječima koje nam se čine da nemaju 
ništa zajedničko s logikom jer nas zbunjuju dijalektić- 
ni ekvilibrizmi. Ali treba se sjetiti ]da se radi o miste¬ 
rijima i to o misterijima koji se ne mogu ispitati. 
Ograničila bi se svemoć Božja kad bi milost na sve 
ljude uspješno djelovala, tj. kad bi se svi spasili; kad 
se svakome ne bi prepustila mogućnost da zasluži na¬ 
gradu, ograničavala bi se ljudska volja, koju je Bog 
htio. Augustin, koji se htio barem približiti ako ne tu¬ 
mačenju, a ono barem shvaćanju tih misterija, morao 
se poslužiti formulama koje se ponekad spotiču o za¬ 
jednički smisao, i, što je gore, trude se da potkrijepe 
zablude. Ali ako imamo na umu cjelokupnost njegove 
misli, a da pri tom ne gledamo na pojedinačne činio¬ 
ce i ne pretjerujemo, kao što su učinili neki heretici, 
odmah se primjećuje da se sve skladlno povezuje i da 
neobičnost izražaja pokriva profinjenu misao, ali jas¬ 
nu i pravednu. 

U pitanju predestinacije treba se sjetiti da je Augus- 
tin osjećao veliku udaljenost između čovjeka i Boga. 
Bog je stvorio čovjeka i čovjek se može pridružiti Bo¬ 
gu, ali iće ga tek onda kad bude udružen s Bogom, 
moći potpuno shvatiti i prodrijeti u nedokučivo. Za 
sada čvrsto držimo, nasuprot nadutosti heretika, da 
čovjek nije Bog i da ne (može dokučiti Boga. Ono što 
je u očima maloga čovjeka nepravda, može biti u oči¬ 
ma Božjim viša pravda; što je čovjek ohoiiji, to je Bog 
više u Kristovoj osobi dao primjer nečuvene poniznos¬ 
ti, tako da predestinacija, koja se mnogima čini uvreda 
Božje dobrote, može biti dokaz njegova milosrđa. Pra¬ 
va se sloboda po njemu ne sastoji u slobodnom izboru 
između dobra i zla, nego u mogućnosti obratiti se dob¬ 
ru i ostaviti zlo. »Kad je slobodna volja slobodnija«, 
piše Augustin, »nego onda kad ne može (Služiti grije¬ 
hu?« Bog sada hoće dobro svim ljudima i pomaže ih 
u trci za dobrim darom jsvoje milosti, tako da pogodu¬ 
je ljudskoj slobodi, u gornjem smislu, ukoliko raste 
milosrđe, ljubav prema savršenstvu, mržnja prema gri¬ 
jehu. Više utječe pa čovjeka da se pridruži dobru i da 
više raste njegova prava sloboda. 

Sve ono što se može prigovoriti Augustinu, proistje¬ 
če dakle iz dubine njegove misli, od njegove vlastite 
veličine. Ako je netko uzeo koji njegov princip sam, 
ne vodeći računa o ostalom i jdovodeći ga do apsurda, 
upao je u herezu, ali zato nije kriv Augustin. Sve je 
ono opasno što je uzvišeno. ^Ono što nije prikladno 
za zloupotrebu« — rekao je, ako se ne varam, neki 
Englez — »malo vrijedi za upotrebu.« Rebelais prihva¬ 
ća Augustinovu misao »dilige et quod vis fac« i uzima 
je kao geslo za svoju apatiju u Thelemu: »fais ce que 
vouldras«. Augustin igra ulogu oca epikurstva i anar¬ 
hije. Ali ćete odmah spaziti da je župnik ;Meudona 
obezglavio Augustinovu frazu i da joj je oduzeo naj¬ 
važniju riječ: dilige, ljubi. Htio je reći: kad čovjek du¬ 
boko ljubi Boga i ljude, može učiniti što hoće, jer po¬ 
sjeduje najvišu istinu i sveto milosrđe i ne može gri¬ 
ješiti, ali nije htio time opravdati naturalizam Panur- 
gea i drugova. 

Luter na primjer prihvaća Augustinove (misli o moći 
vjere i o Kristovim zaslugama, ali ne vodi računa o 
svim Augustinovim napomenama o djelima milosrđa i 
o dužnosti naših nastojanja prema spasenju. Kmjeći 
Augustinovu misao, ičini Augustina i Pavla odgovorni¬ 
ma za svoje zablude. Kalvin i Jansen uzimaju iz kon¬ 
teksta Augustinove misli o predestinaciji, zanemaruju 
misli o slobodi i /tako autoritetom pravovjernog nauči- 
telja žele potkrijepiti hereze koje nose njihova imena. 
Augustin uči da se moramo prepustiti ljubavi Božjoj, 
ali tako |da budemo spremni primiti njegove milosti, 
ali ne u neradu i pasivnosti, nego izmjenjujući molitvu 
s djelima. Zar će ga još netko optužiti da je jedan od 
otaca kvijetizma? 

Potrebne su i hereze, govorio je sv. Pavao, i lako su 
neki heretici preotimali Augustina, to jest onoga koji 
je više od četrdeset godina neprekidno pobijao here¬ 
tike, u toj zloupotrebi vidimo jedan dokaz više njego¬ 
ve neprocjenljive veličine. 

Sličan odgovor može se dati onome ikoji se buni 
protiv nekih oblika njegova stila, koji nam se ponekad 
čine kao retorički nedostaci, neobuzdanosti. Prije sve¬ 
ga, običan svijet, obično hladan makar i inteligentan, 
ne shvaća žar duše koja izgara te (smatra retorikom 
ono što je prirodni oblik misli, koje obiljem riječi iz¬ 
ražavaju obilje srca. Adolf Hamack, iako profesor i 
još k tome Nijemac, uspio je u ovom slučaju bolje 
shvatiti bit nego mnogi hladni koji se prenemažu. »Po> 
stoji predrasuda protiv retorike jer se misli da je tre¬ 
ba, gdje god se ona pojavi, prezirati kao nedostatak 
iskrenosti. Retorika je umjetnost kao i pjesništvo, reći 
ću i više, sama po sebi je jedna vrsta pjesništva, u 
starini je izražavala istinski osjećaj, koji nije bio is¬ 
krivljen, i mogao se opjevati na tom instrumentu.« 
Augustin je veoma velik pisac i na mahove pjesnik i 
nije uvijek ono što se u njemu čini zanos ili misaonost 
ostatak njegovih navika kao rotora. Kada naiđemo na 
»copiosae inopiae et ignominiosae gloriae«, ili » pudet 
non esse impudentem«, ili »vitam mortalem an mor- 
tem vitalem«, ili »loguaces muti« ili »inimica amicitia« 

i slične fraze koje se čine kao umjetne antiteze, kad se 
dakle one uklope u sam tekst, vidi se da su gotovo 
uvijek bile potrebne da misao bude jasnija. I one smi¬ 
one slike zbog kojih krivi lice pokoji nemoćni cjepidla¬ 
ka koji bi zbog toga zaslužio ćuške ■— kao na primjer 
ove: »memoria guasi venter est animi«, »abigo ea manu 
corđis a facie recordationis mea«, »ore cogitationis«, 
»aure cordis«. i tako redom — susreću se s istom smje- 
lošću u Bibliji, Homeru, u Shakespeareu i svim veli¬ 
kim piscima, koji stvaraju bez obzira na ograde pri¬ 
ručnika i općenitog shvaćanja. 

Tko je i u najboljem prijevodu čitao Augustina, ne 
može da ga sebi točno predstavi kao književnog geni¬ 
ja. Njegov stil nije uvijek ujednačen. Sad je patetičan 
i uzbudljiv kao kakva romantična proza, sada rasteg¬ 
nut u svečanim periodima, zvučnim i određenim, kao 
u najboljeg Cicerona, sad miran, jednostavan i točan 
kao u dijalozima Platonovim, a sad drastičan i silovit 
kao stil Tertulijanov. Ne samo da je najveći teolog i 
filozof svoga vremena nego je i najveći pisac. Ma ko¬ 
liko neizrecivo bolje uspijeva u »carmen solutum« nego 
u »carmen vinctum«, ipak je i pjesnik, i to na momen¬ 
te veoma uspjeli. Uporedite ga s najslavnijim piscima 
njegova vremena, s obrazovanim Makrobijem, sa zvuč¬ 
nim mozaicistom Klaudijanom pa ćete primijetiti da 
ovaj Afrikanac jedini između četvrtog i početka petog 
stoljeća predstavlja veliku proznu latinsku umjetnost, 
koji je dodao starinskom dostojanstvu dublji sadržaj 
i sasvim moderno titranje. 

Sigurno je da sve u njegovu djelu nema jednaku 
vrijednost. Redaju se stranice dotjerane i blistave, veo¬ 
ma uznosite u svojoj veličini i uzvišenosti, i stranice 
koje nam se čine kao gluho mrmorenje vulkana koji 
se nije ugasio nego je u stanju mirovanja, — ključa, 
ali ne svladava eruptivni lijevak. 

Ali kada je nastupila ura prelijevanja, kakvog li 
osvjetljenja! Sveti Pavao je išao ispred eksplozije, one 
su slijedile slabo povezane, a u Augustinu su 
ideje nicale zajedno, a gledao je da ih izrazi što bun¬ 
tovnijim i snažnijim riječima. Riječi su ono što jesu 

— prestaju kao svaka materijalna stvar, a misao je ne¬ 
ograničena /kao duhovne stvari. I tada, ponekad, Augus- 
tin se umarao pisanjem, gotovo je očajavao, jer nije 
bio nikad zadovoljan. On je među ostalim dramama 
iskusio i dramu umjetnika, vječni promašeni Pigma- 
lion pred konačnom nesavitljivošću materije. 

Tajna veličine Augustina kao pisca i mislioca sas¬ 
toji se u tome da on proživljava ono o čemu razmišlja 
i duboko osjeća ono što kaže. Za njega Bog nije pojam 
koji treba upoznati, nego živa stvarnost koju treba 
uživati; istina nije nešto što se može jednostavno pri¬ 
hvatiti, nego dobro kojega se želimo domoći, dio naše 
svakodnevne bitnosti. Kršćanstvo nije zbirka pouka, 
nego život koji se mora potpuno živjeti. On je priopćio 
najdublje probleme koji nadilaze njegovo ja, teologija 
je postala dio njegove unutrašnjosti, čistu misao je 
pretopio u radionici srca, vatrenim krilima vinuo se 
do najviših vrhova mišljenja. Ispod njegove vedre uni¬ 
verzalnosti krije se uvijek ostataka osobne polemike, 
autobiografski odraz. Da opiše sjedinjenje čovještva i 
božanstva u Isusu, služi se, po analogiji, jedinstvom ti¬ 
jela i dtiše u čovjeku; da naslika Trojstvo, pomaže se 
unutarnjim trojstvom ljudske duše: esse, nosse, velle. 
Zbog toga njegova pozivanja na unutarnje iskustvo bi¬ 
ća, uporedo s njegovom strastvenom nemimoćom, mo¬ 
že se kazati, uz dužna ograničenja, da je prvi roman¬ 
tik Zapada, prvi moderan čovjek. Petrarca, koji bi po 
nekima zaslužio da se tako nazove, samo je jedan od 
njegovih učenika i sljedbenika. 

Međutim, modemi mu ne sliče u onom što je bitno: 
u misticizmu. Augustin nije samo učeni egzegeta, filo¬ 
zof i teolog nego je prije svega mistik. Ekstaza u Ostiji 
nije jedina. Mnogo je godina kasnije govorio Bogu: 
»Ponekad me uvodiš u jednu čudnu i intimnu puninu 
ne znam koje slasti. Kad bi se ona popela do vrhunca, 
postala bi nešto što više ne bi bio ovaj život.« I nitko 
poslije sv. Pavla nije definirao mističkog Krista kao 
on. Njegova duša, koja je žudjela za srećom, mogla se 
zadovoljiti samo u Bogu, to jest u punini vječnog bla¬ 
ženstva, kojeg je već pokoji atom okusio ovdje dolje 

u zajednici s uvijek živim Kristom. U njemu je toliko 
snažan osjećaj našeg bratimstva s Raspetim da mu se 
samo podnošenje našega života, »podnositi našu smrt¬ 
nost«, čini, u jednoj uzvišenoj slici, kao nositi križ 
jednak onome koji je pobijedio smrt: Tollit quodam- 
modo crucem suam qui regit mortalitatem suam. 

On je bio velik mislilac i teolog, dakle ono što je 
iznad svega želio: ljubiti Boga i učiniti da ga drugi 
ljube. U najzamršenijem polemičkom šikarju, čim se 
samo u svom srcu sjeti Boga, ruka mu zadršće 
i sav zatitra od neizdržive žudnje i nježnosti. A vječ¬ 
nost, koju nije mogao iskititi svim ukrasima naivnih, 
nije za njega bila uvijek tajna, jer je u veličini svoga 
uma znao progledati neizmjemost neograničenog; vječ¬ 
nost je ljubio svakog trenutka s brižnom pozornošću. 
Drugi trebaju slike, pojedinosti, strojeve. On ne. Ne 
pada nikada u apstrakcije, u razrijeđeni zrak jednos¬ 
tavnog skupljača pojmova. 

Od svojih misli nije nikada stvorio zatvoreni i stal¬ 
ni sustav — zamku za lijene i bezazlene — a ni od 
svoje duše pregledni i službeni obrazac. Nije prodavao 
nikada za kršćanstvo ono što je smatrao augustinov- 
skim i svojim i uvijek je vidio što je u životu bitno, a 
u kršćanstvu božanstveno — čini se vrlo malo, ali to 
malo neizmjerno je i jedino dostojno da se o tome 
misli, da bude ljubljeno i proživljeno. 

Mi Augustina gledamo izdaleka, posvećena stoljeći¬ 
ma, kanonizacijom, s okolinom i s pratnjom učenika 
i komentatora, na nas pravi dojam umnoga suverena 
svojega vremena, crkvenog oca zaogmuta biskupskim 
plaštem. Ako se njemu približimo, i ako među recima 
pročitamo neke od govora i pisama, otkrivamo pored 
njegove veličine, koja je neprestano sve to veća, tako¬ 
đer i njegovu osamijenost i njegovu bol. 

Ne treba se dati zaslijepiti mnoštvom svijeta koji 
mu piše i koji mu se obraća. Stvarno, Augustin je cije¬ 
log života samo biskup maloga afričkog grada, gla¬ 
dijator jednog amfiteatra iz provincije. Taj čovjek, 
koji nam se čini kao najsvjetliji vršak kršćanstva pe¬ 
tog stoljeća, bio je kroz trideset i pet godina na sto- 

lici četvrtog reda, usred neprosvijećenog i dosadnog 
puka, koji ga možda ljubi, ali ga ne shvaća. U Kartagi 
ga poštuju i u teškim časovima traže pomoć od nje¬ 
gova uma, ali nitko od njegovih obožavatelja ne misli 
da ga izvuče od onog gotovo progonstva u Hiponu. 
S Rimom ima malo veza, sveti Jeronim ga pokušava 
uzeti na nišan, a teolozi Galije bune se protiv njega; 
Julijan iz Eklana zabavlja se razglabajući ga s veoma 
finom i zlobnom ironijom. Recimo istinu: u ono vri¬ 
jeme nije bio cijenjen, kao što bi se očekivalo, a niti su 
mu ukazane one počasti i hvale koje su iskazane to¬ 
likim drugima koji su bili manje vrijedni od njega. 
I u njegovu slučaju orao je bio žrtvovan zbog kokoši 
i drže ga u gajbi na veću korist papiga. 

Ne može se zamisliti da jedan nemiran duh kao on 
nije želio nikad izići iz maloga grada, u koji ga je 
volja naroda utamničila, ali dobivamo dojam da su ga 
držali po strani, makar to nije biLo smišljeno. Nije po 
podrijetlu pripadao službenoj kasti svećenika i mona¬ 
ha. Po gledanju svećenika teretile su ga dvije mrlje 
prošlosti: manihejstvo i književnost. Bilo bi to isto kao 
kad bi danas jedan pjesnik mason po obraćenju uspio 
postati svećenik. Crkva bi ga primila u svoje krilo s 
radošću, poslužila bi se u potrebi njegovim genijem i 
njegovom učenošću, ali bi ga stare ovce uvijek malo 
sumnjičile, kao jednog od onih od kojih se može oče¬ 
kivati koje novo iznenađenje, kao što bi se držao soko 
pokraj patke, kao što se uvijek u pustolovnom društvu 
drži junak. Bio je ipak, ako ne i neobičan, ali ono sva¬ 
kako borac koji se svojim oružjem često sam borio, 
i to mimo starih pravila. Mada je poštivao najvišeg 
generala koji stanuje u Rimu, i bio je uvijek spreman 
da crnu se pokori, ipak nije bio nikada predložen za 
više položaje. Ovako, i uz druge cijene, naplaćuje se 
superiornost. Sve je to, dakle, pridonijelo njegovoj tuzi. 
Nije bio opkoljen svijetom koji bi mogao shvatiti ve¬ 
lebni i vječni kvasac njegove misli, nego svijetom koji 
ga je iskorištavao svakog časa tražeći od njega objaš¬ 
njenja, pomoći, rasprave i obranu. Nedostajao mu je 
također otium koji bi mu bio malo smirio dušu, raz- 

vedrio ga, i to možda kojom spekulativnom sintezom 
ili umjetničkim djelom, ali, naprotiv, očajne prepirke 
afričke Crkve i svakodnevne brige njegova malog ali 
izmučenog stada zaokupile su ga i mučile. Za njegovim 
su obraćenjem žudjeli najbolji duhovi onoga vremena, 
ali su oni većinom stanovali tamo preko mora, a Augus- 
tin vile od četrdeset godina nije ni jedan jedini put 
otplovio iz Afrike. Tko ga je dakle, osim Boga, mogao 
utješiti? Tko je mogao shvatiti i suosjećati s nepresta¬ 
nim uzbuđenjem njegova duha ako ne onaj koji ga je 
stvorio i doveo na ovaj svijet da pokaže u njemu 'svoju 
moć? Zbog toga je najneposredniji oblik njegova umi¬ 
jeća samorazgovor. Što su drugo Ispovijesti nego stras¬ 
tveni samorazgovor pred licem Božjim! 

Tek su stoljeća splela oko Augustima vijenac lju¬ 
bavi koji je zaslužio. I tek je poslije njegove smrti, 
sve do danas, priznata njegova veličina, shvaćena, os¬ 
vijetljena i osvjetljujuća, gotovo u svakom njenu dijelu. 
Njegov drugi život, u kršćanskim dušama i u Crkvi, 
nije još prestao, i neće prestati. 

Augustinov genij stvara u nama čudo koje je bilo 
san pjesnika Francisa Thompsona: »Nevidljivi svijete, 
mi te vidimo. — Nedohvatljivi svijete, mi te se doti¬ 
čemo. — Nespoznatljiva, mi te spoznajemo. — Nedo¬ 
kučiva, mi te dokučujemo.« Orao i ronilac prenose nas 
među zvijezde i vode nas po neizmjernom bezdanu. 
Njegov nas um prati do prozora tajna koje je najteže 
dostići, a njegovo ljubazno i toplo srce nalazi i poslije 
toliko stoljeća putove do našega srca i čini da ono 
kuca titranjem njegova kucanja. I nemojmo, za tre¬ 
nutak, gledati u njemu naučitelja milosti, nego ga gle¬ 
dajmo kao naučitelja milosrđa; prepoznajmo u njemu 
ne samo arhitekta teologije i gorostasa filozofije nego 
brata koji je plakao i griješio kao i mi, sveca koji je 
uspio popeti se do grada vječne radosti i sjesti do nogu 
Boga kojega je zauvijek zadobio. 

KRONOLOGIJA ŽIVOTA I DJELA 


331. Rođenje Augustinove majke Monike. 

354. (13. studenog) Augustinovo rođenje u Tagasti, u Nu- 
midiji, od Patricija i Monike. 

361. Započinje nauke pod vodstvom učitelja u Tagasti. 

367. Upućen je u Madauru na studij gramatike. 

370. Zbog oskudnih sredstava provodi godinu u besposlici 
kod svoje obitelji u Tagasti. 

371. Umire mu otac. S pomoću rođaka i prijatelja Roma- 
nijana odlazi u Kartagu da nastavi školovanje. — 
Zaljubi se i živi s jednom ženom. 

372. Rodi mu se sin Adeodat. 

373. Nauka Ciceronova » Hortenzija « otkriva mu mudrost 
i filozofiju, ali malo zatim postaje manihejski slušač. 

374. Vraća se u Tagastu da poučava gramatiku. Alipije 
je jedan od prvih njegovih učenika. — Kad je majka 
doznala da je postao manihejac, neće ga više u kuću, 
i Augustin je za neko vrijeme Romanijanov gost. 

375. Zbog smrti vrlo dragog prijatelja postaje mu bora¬ 
vak u Tagasti nepodnošljiv. Uz pomoć Romanijanovu 
prelazi u Kartagu, gdje osniva školu govorništva. 

380. Piše svoju prvu knjigu: De pulchro et apto (izgublje¬ 
na). 

383. Augustinove rasprave s manihejskim biskupom Faus¬ 
tom iz Mileva i njegovo razočaranje. 

383. Vara majku do posljednjeg trenutka te se ukrca u 
lađu za Rim u potrazi za srećom. — U Rimu je gost 
jednog manihejca; razboli se (od malarije?). — Osni¬ 
va školu, ali ga učenici prevare. 

384. Po preporuci manihejaca, Aurelije Simah, prefekt gra¬ 
da, uputi ga u Milano za profesora retorike. Netom 

je stigao u Milano, posjeti sv. Ambrozija, milanskog 
biskupa. 

3S5. Mati ga s drugim sinom Navigijem stigne u Milanu. 
— Pohvalno slovo o caru Valentinijanu II i o Bautu 
(izgubljeno). — Monika nagovori Augustina da se za¬ 
ruči i otpusti suložnicu. — Pristaje na zaruke, ali se, 
međutim, domogne druge žene. — Prisustvuje Ambro¬ 
zije vim govorima i sve se više udaljuje od manihe- 
jaca. 

386. Proučava novoplatonce i otkriva veličinu sv. Pavla. 
— Ispovijeda se svećeniku Simplicijanu koji mu ispri¬ 
ča obraćenje Marija Viktorina. 

386. (srpanj) Ponticijan ga upoznaje sa životom sv. Antu¬ 
na Pustinjaka. — Odlučni plač u vrtu. (Tolle, lege.) 
— Odriče se druge suložnice, zaručnice i škole, da bi 
se potpuno posvetio Bogu. 

386. (kraj kolovoza) Povlači se u Verekundovu vilu, u 
Kasicijaku u Brianzi, s majkom, sa sinom Adeoda- 
tom, s bratom Navigijem, s rođacima Lastidijanom i 
Rustikom, s učenicima Alipijem, Licencijem i Trige- 
cijem. 

386. (studeni) U Kasicijaku piše prve filozofske razgovore: 
Contra Academicos, 

De Vita Beata (13—15 studenog), 

De Ordine. 

387. (početak) Započinje Soliloquia. 

387. (početkom ožujka) Vraća se u Milano da se pripre¬ 
mi za krštenje. Piše De immortalitate Animae i zapo¬ 
činje De mušica. 

387. (24—25. travnja) Sv. Ambrozije ga krštava zajedno s 
njegovim sinom Adeodatom i Alipijem. 

387. (svibanj?) Putuje u Ostiju s majkom, s Adeodatom 
i s prijateljima Alipijem i Evodijem. 

387. (lipanj?) Dok u Ostiji očekuje lađu, Moni'ka se raz¬ 
boli i za nekoliko dana umire. Augustin, umjesto da 
se ukrca za Kartagu, zaustavi se u Rimu. — Te godine 
piše: 

— De quantitate Animae, 

— De moribus Ecclesiae catholicae et de moribus Ma- 
nichoeorum, 

— De Genesi contra Manichoeos, 

— De Libero Arbitrio (samo prva knjiga). 

388. (kolovoz) Putuje iz Rima. 

388. Nekoliko se dana zaustavlja u Kartagi, u kući kršća¬ 
nina Inocenta, i sklanja se u Tagastu gdje prodaje 
malo očinsko imanje, dobitak podijeli siromasima i 
osniva s malim brojem prijatelja prvi augustinski 
samostan. 

389. Piše De Magistra. Umire mu sin Adeodat i prijatelj 
Nebridije. 

388—390. Piše De vera religione i započinje De điversis 
quaestionibus. 

391. De utilitate credenđi ad Honoratum. 

391. Odlazi u Hipon (Hippo Regius) da obrati neodlučnog 
bogataša. Po traženju vjernika biskup Valerije zaredi 
ga za svećenika. — Osniva u Hiponu drugi samostan, 
u koji stupaju, pored Alipija i Evodija, Sever, Profu- 
tur, Posidije, Fortunat i drugi. 

391. Piše De duabus animabus contra Manichaeos. 

392. (28—29. kolovoza) Raspravlja s manihejcem Fortuna- 
tom, koji nestaje iz Hipona. (Spomenuto u Contra 
Fortunatum disputatio.) 

393. (listopad) Sinoda u Hiponu na kojoj Augustin govori 
o Vjeri i Simbolu (De Fide et Symbolo). 

393. De Genesi ad litteram liber imperfectus, 

— Psalmus abecedarius contra partem Donati, 

— Epistola XXVIII ad Hieronymum, 

— De sermone Domini in monte. 

394. Prijatelj Alipije imenovan je biskupom Tagaste. 

394—395. Expositio quarundam propositionum ex Epistola 
ad Romanos, 

— Epistolae ad Galatas ezpositio, 

— Epistolae ad Romanos expositio inchoata, 

— Contra Adimantum, 

— De Mendacio, 

— De Continentia. 

396. Valerije, biskup Hipona, postavlja Augustina za svo¬ 
ga pomoćnog biskupa, a posvećuje ga Megalije, pri¬ 
mas Numidije. 

— De Agone christiano, 

— Contra Epistolam quam vocant Fundamenti (Ma- 
nijeva). 

396. Valerijeva smrt. Naslijedio ga Augustin kao biskup 
Hipona. 

397. De điversis quaestionibus ad Simplicianum. 

397—398. Piše Ispovijesti. 

397. Počinje De đoctrina Christiana. Odlazi na Koncil u 
Kartagu. 

398. Raspravlja s Fortunijem, biskupom donatista iz Tu- 
bursika. — Raspravlja s manihejskim izabranikom 
Feliksom, koji se obraća na katolicizam (v. De Actis 
cum Felice manichaeo.) — Započinje Contra Faustum 
Manichacum. 

399. Poziva Krispina, biskupa donatista u Kalami, na jav¬ 
nu raspravu. 

400. De catechizandis rudibus, 

— Contra Faustum Manichaeum, 

— De Consensu Evangelistarum, 

— Ad inquisitiones Januari, 

— De opere monachorum, 

— De Fide rerum quae non videntur, 

— Contra Epistulam Parmeniani, 

— De Trinitate. 

400. De Baptismo contra Donatistas. 

401. Koncil u Kartagi. 

401. De Bono coniugali, 

— De sancta virginitate, 

— Contra litteras Petiliani, 

— De unitate Ecclesiae (ad catholicos Epistula de 
secta Donatistarum), 

— De Genesi ad litteram (završeno oko 415). 

404. Koncil u Kartagi. 

405. De Fiat uri boni. 

405— 406. Contra Secundinum Manichaeum. 

406— 407. Contra Cresconium grammaticum partis Donati. 

406. De divinatione daemonium. 

408. Epistola (XCIII) ad Vincentium (de haereticis vi 
coercendis). 

408—409. Epistola (CII) ad Deogratias (Sex quaestiones 
contra Paganos). 

409. Epistola (CVIII) ad Macrobium (de non iterando 
baptismo). 

410. Epistola (CXVIII) ad Dioscorum (de philosophiae 
erroribus), 

— Epistola (CXX) ad Consentium (de Trinitate). 

410. Goti s Alarikom opljačkali Rim. 

411. (1, 3, 8. lipnja) Konferencija katolika i donatista u 
Kartagi pod predsjedanjem tribuna Marcelina, na ko¬ 
joj je Augustin imao velikog udjela. — Osuda dona¬ 
tista. 

— Breviculus conlationis cum Donatistis, 

— De Unico Baptismo contra Petilianum. 

412. Contra partem Donati post gesta. 

412. Epistola (CXXXVII) ad Volusianum (De Incarnatio- 
ne), 

— Epistola (CXXXVIII) ad Marcellinum, 

— Epistola (CXL) ad Honoratum (De Gratia), 

— De peccatorum meritis et remissione et de baptis¬ 
mo parvulorum. 

413. De fide et operibus, 

— De Špiritu et Littera ad Marcellinum. 

— Epistola (CXLVII) ad Paulinam (de videndo Deo). 
Započinje pisati De Civitate Dei. 

414. Epistola (CLVII) ,ad Hilarium siculum (de Pelagianis- 
mo), 

— Epistola ad Julianum (de bono viduitatis). 

Pavao Orozije, »presbyter hispanus«, stiže u Hipon 
da se posavjetuje s Augustinom. 

415. De Nature et .Gratia, 

— Ad Orosium presbyterum contra Priscillianistas et 
Origenistas, 

— Epistola (CXVI) ad Hieronymum (de origine ani- 
mae), 

— Epistola (ĆLXVII) ad Hieronymum (de sententia 
Jacobi), 

— Ad episcopos Eutropium et Paulum de perfectione 
justitiae hominis, 

— Enarrationes in Psalmos. 

416. Odlazi na koncil u Milevi protiv pelagijevaca. 

— In Joannis Evangelium, 

— In Epistolam Joannis ad Parthos. 

417. De gestis Pelagii ad Aurelium episcopum, 

— Epistola (CLXXXV) ad Bonifaaium (de correctio- 
ne Donatistarum), 

— Epistola (CLXXXVI) ad Paulinum Nol. (De Pela- 
gianismo), 

— Epistola (CLXXXVII) ad Dardanum (de praesen- 
tia Dei), 

— De Patientia (?). 

418. Odlazi na koncil u Kartagu. 

— De gratia Christi et de peccato originali. 

418. (rujan) Sermo ad Caesareensis ecclesiae plebem. 

418. (20. rujna) Gesta cum Emerito Caesareensi Donatis- 
tarum episcopo, 

— Contra sermones Arianorum. 

419. Koncil u Kartagi. 

— De coniugiis adulterinis, 

— Locutionum in Heptateuchum, 

419. Quaestion.es in Heptateuchum, 

— Epistola (CXCIX) ad Hesychium (de fine saeculi), 
— De anima et ejus origine. 

419—420. De Nuptiis et concupiscentia. 

420. Obraća heretika Leporija, galskog monaha. 

— Contra duas epistolas Pelagian. ad Bonijacium, 

— Contra mendacium liber ad Consentium, 

— Contra Gaudentium Donatistarum episcopum, 

— Contra adversarium Legis et Prophetarum. 

421. Contra Julianum haeresis pelagianae defensorem, 

— Enchiridion ad Laurentium, 

— De cura pro mortuis gerenda. 

422. De octo Dulcitii quaestionibus. 

425. (?) Gost je Evodija u Uzaliju i govori narodu. 

426. Završava De Civitate Dei. 

(26. rujna) Prepušta administraciju Biskupije svom 
koadjutoru Herakliju. 

426—427. De Gratia et libero arbitrio, 

— De correptione et gratia. 

426—427. Retractationum. 

427. Speculum de Scriptura. 

428. Collatio cum Maximino Arianorum episcopo, 

— Contra Maximinum, 

— Tractatus adversus Judaeos. 

428— 429. De Praedestinatione sanctorum liber ad Prospe- 
rum et Hilarium, 

— De dono perseverantiae, 

— De Haeresibus ad Quodvultdeus. 

429. Vandali opsjedaju Numidiju. 

429— 430. Opus imperfectum contra Julianum. 

430. (lipanj) Gejzerik sa svojim Vandalima i Alanima 
opsjeda Hipon. 

430. (28. kolovoza) Augustinova smrt. 

O PISCU OVE KNJIGE 


U povijesti ljudske misli težnja za spoznajom zauzima 
prvo i glavno mjesto. »Glad za istinom« oduvijek je mu¬ 
čila i muči najveće umove. Mnogi nemiri ljudskoga duha 
proistječu iz te vječne gladi koja traži da se utaži i za¬ 
siti. 

Pisac ove knjige Giovanni Papini (Firenca, 9. siječnja 
1881 — 9. srpnja 1956) izraziti je predstavnik tih nemira, 
lutanja i traženja. Gotovo samouk, usamljen i povučen, 
grozničavo čita i prekapa po svim mogućim knjigama i već 
rano počinje njegova višestruka djelatnost. On je istraži¬ 
vač različitih filozofskih smjerova i religioznih strujanja, 
kritičar i polemičar, pjesnik i pripovjedač. 

U svojoj dvadeset i drugoj godini zajedno s G. Prezzo- 
linijem (1903) pokreće Časopis »Leonardo«. Ta je revija 
u ime viših vrijednosti duha značila reakciju na filozofski 
i književni pozitivizam, zagovarala je u Italiji strana filo¬ 
zofska strujanja, Bergsonov intuicionizam (koji daje pred¬ 
nost intuiciji pred pojmovnim mišljenjem) i Peirceov i 
Jamesov anglo-amerikanski pragmatizam, tj. životnu filo¬ 
zofiju koja bi hila glasnik novoga čovječanstva, dubokoga 
unutarnjeg života, nezavisna od tijela i animalnosti. 

Papini daje pragmatizmu svoju varijantu (»Sul pragma- 
tismo«). Privremeno prihvaća Schopenhauerov pesimizam i 
idejno revolucionarstvo Maxa Stimera. Ruši sve filozofske 
sisteme od Kanta do Crocea: idealizam preko pozitiviz- 
ma do neoidealizma (»II crepuscolo dei filosofi «, 1906). Me¬ 
đutim, nemirni Papini traži i pokreće uvijek nešto novo. 
Godine 1908. osniva časopis »La voće«, a 1913. zajedno s 
Ardengom Sofficijem pokreće reviju »Lacerba«. To ujedno 
znači njegovo pristajanje uz futurizam, koji je izradio svoj 
program u umjetnosti, filozofiji i politici. Futurizam je za¬ 
govarao slobodu riječi, onomatopejsko izražavanje, kult 
budućnosti i prezir prošlosti, ali je Papini brzo uvidio ne- 

originalnost futurista (»L’Esperienza. futurista«, 1920), oba¬ 
ra se i na taj pokret te traži nove putove svome stvara¬ 
nju. 

Do 1906. objavio je zbirku novela pod naslovom »II tra- 
gico quotidiano«, u kojima prikazuje život u njegovim 
bolnim i smiješnim oblicima. Objavljuje priče u kojima se 
isprepliće zbilja i legenda: »II Pilota cieco« (1907), »Paro¬ 
le e sangue« (1912), »Buffonate« (1914); piše filozofske i 
književne oglede »Ventiquattro cervelli« (1912) i »Maschi- 
lita « (1915). To sačinjava velikim dijelom njegovu surad¬ 
nju u časopisima i dnevnicima od 1907 do 1913. 

Međutim, Papinijev nemirni i rušilački duh uspinje se 
do potpune i očajničke negacije pvega pa piše blasfemij- 
sko djelo »Memorie d'lddio« (1912). Iste godine piše »La 
Vita di Nessuno« i rušilačko djelo »L'altra meta«. U tom 
raspoloženju očaja i bijede objavljuje svoje poznato delu- 
zionističko djelo »Un uorno finito« (1912). Kritika je priz¬ 
nala djelu duboko ljudski izražaj i ocijenila ga kao iskrenu 
povijest svih njegovih lutanja i zabluda. Papini je postao 
jedan od najvećih i najoriginalnijih pisaca svojega vreme¬ 
na. U djelu »Un uomo finito« Papini priznaje; .»Za mene 
ne postoji ništa. Potpuni sam nihilist. Ne vjerujem više ni 
u što. Savršen sam skeptik i ateist.« Svi članci iz tog raz¬ 
doblja skupljeni su u knjigama »Stroncature« (1916) ii 
»L'esperienza futurista« (1920). 

Papinijevo pristajanje uz futurizam kratkotrajno je. 
Njegove pjesme u stihu skupljene u »Opera prima« (1917) 
otkrivaju nam već pjesnika tradicionalne rime i ritma. 

Razočaranja dovode Papinija sve više do povlačenja 
u samoga sebe. Piše djela »L'uomo Carducci« (1918), » Gior- 
ni di fešta« (1918) te »Testimonianze« (1918). 

Sve te unutarnje borbe kao i razvoj socijalnih i poli¬ 
tičkih prilika poslijeratne Italije navode Papinija na tra¬ 
ženje novih putova. Traži novu luku u kojoj će se odmo¬ 
riti poslije tolikih oluja, mjesto gdje će naći odgovor na 
sva pitanja svoga izmučena duha. Sve ga to dovodi do 
njegova približavanja Kristovu Evanđelju, u kojem konač¬ 
no nalazi jedinu nauku koja je kadra spasiti pojedinca i 
društvo. 

Godine 1921. objavljuje svoje djelo »Storia di Cristo«, 
koje je doživjelo velik uspjeh. U njemu je lik Kristov, kao 
možda ni u jednom sličnom djelu, živo i toplo prikazan. 
Papini je uspio Krista približiti ljudima d učiniti ga blis- 

kim. U tome je tajna uspjeha toga djela. Pisac ujedno iz¬ 
javljuje svoje potpuno prihvaćanje (nauke katoličke vjere. 
To je prvi plod njegova obraćenja, koje kasnije studijem 
i zapažanjem sve više produbljuje. Djelo je prevedeno na 
sve glavne jezike Evrope i Azije. Hrvatski prijevod »Povi¬ 
jesti Kristove« objavljen je 1936. u Senju. Priredio ga je 
Fran Binički. 

Zbirke pjesama »Pane e vino « (1926), »Gli operai della 
vigna« (1929) i studija ,»Sant’ Agostino « (1929) plod su Pa- 
pinija obraćenika i apologete — »Božjeg at lete«. 

U Papinijevoj poeziji upoznajemo pravoga umjetnika. 
Gnjev i prkos .ustupaju mjesto osjećaju sjete i neposred¬ 
nosti doživljavanja uspomena. 

Slijedi studija »Dante vivo « (1932), rasprava o moral¬ 
nom liku velikog pjesnika. Polemični spisi sabrani su u 
»Sacco deU’arćo « (1933) i »La pietra infernale« (1934). Re¬ 
daju se djela: »Storia delta letteratura italiana «, I svezak 
(1937), »Figure umane« (1940), »II Diavolo« (1953), »La 
felicita dell’infelice« (1956) i »Giudizio universale «, koje je 
objavljeno 1957, poslije Papinijeve smrti. 

Posebno treba izdvojiti i istaći djela u kojima Papini 
daje vrlo pesimističku sliku suvremenog društva i običaja. 
U svojoj je kritici vrlo oštar. Zajedno s Domenicom Giu- 
liottijem pokreće široko zasnovan »Dizionario dell'Omo sal- 
vatico« (1923), u kojem se duhovito i s mnogo sarkazma 
oborio na lažne idole. Izišao je samo prvi svezak, a 1931. 
objavljuje svoje djelo »Gog«, koje je zapravo nastavak 
»Dizionarija«. U zapiscima »Goga«, imaginarnog Gogginsa, 
skraćeno Gog, Papini je dao negativne strane suvremene 
civilizacije. Djelo je 1935. objavljeno u hrvatskom prije¬ 
vodu Iva Lendića u izdanju Knjižnice dobrih romana Hrvat¬ 
skoga književnog društva sv. Jeronima. 

U Papinijevu djelu »Sveti Augustin«, koje, eto, prvi put 
objavljujemo u hrvatskom prijevodu, upoznat ćemo lik ve¬ 
likog sveca, crkvenog naučitelja i jednog od najvećih 
mislilaca svih vremena. Autor djela izričito naglašava da 
ne želi dati romansiranu biografiju sv. Augustina, nego 
pravu Augustinovu povijest, zasnovanu na činjenicama i 
citatima. Ta znanstvena fundiranost ne oduzima djelu um¬ 
jetničku vrijednost. Naprotiv, drama Augustinova života 
tako je živo prikazana da Papinijevo djelo, bez predaha, 
čitamo kao najzanimljiviji roman. Papini se nije ustru- 



čavao prikazati i poroke Augustinove mladosti, što ne uma¬ 
njuje njegovu veličinu, nego, naprotiv ukazuje na još veće 
djelovanje milosti, koja se u Augustinu tako živo očito¬ 
vala. 

U djelu je prikazan Augustinov život i njegova filozo¬ 
fija. 

Od Augustinova lika dijele nas kontinenti | stoljeća, 
ali je njegova ličnost bliža suvremenom čovječanstvu, više 
nego ikad prije. ;»Nemimo je srce naše dok se ne smiri 
u Tebi« odzvanja i danas u srcima mnogih. .Vizija Augus¬ 
tinova Božjeg grada, u doba suvremenog ekumunizma, bli¬ 
ža je i pristupačnija modemom čovjeku. Grad Božji, zas¬ 
novan na ljubavi, grad je pravednih i izabranih — kršćan¬ 
ska civilizacija koja ne poznaje ni klase ni rase, a sve ljude 
udružuje vezom ljubavi. 


Frane Sentinella 

1. FERDINAND KLOSTERMANN: Teze o 
laicima. Rasprava o laičkom opostolatu 
u svijetu poslije II vatikanskog sabora. 
— Cijena 7 dinara. 

2. JEAN-CLAUDE BARREAU: Vjera jednog 
poganina, životno svjedočanstvo suvreme¬ 
nog »poganina« koji je postao kršćanin a 
zatim svećenik. — Cijena 7 dinara. 

3. JEAN DANIELOU: Osporavanja i svjedo¬ 
čenja. Suvremeno kršćanstvo prolazi kroz 
krizu, rješenje se nalazi u akciji i kontem 
placiji. — Cijena 7 dinara 

4. JEAN DANIELOU: Vjera kroz vjekove I 
čovjek današnjice. Suvremena apologeti- 
ka: uzajamno prožimanje novog i starog. 
— Novo izdanje u pripremi. 

5. JEAN GUITTON: što vjerujem. Ispovi¬ 
jest vjere velikoga francuskog filozofa i 
književnika. — Rasprodano. 

6. RADOVAN GRGEČ: Novo i staro. Prikaz 
nekih gorućih koncilskih i postkoncilskih 
pitanja s osvrtom na našu specifičnu si¬ 
tuaciju. — Cijena 15 dinara. 

7. JEAN GUITTON: Katolicizam. Sažeti pri¬ 
kaz katoličkog vjerovanja i nazora na 
svijet. — Cijena 20 dinara. 

8. GEORG HUBER: Evo šaljem svoga an¬ 
đela. — U pripremi. 

